CURSUS PHILOSOPHIÆ THOMISTICÆ
AD THEOLOGIAM DOCTOEIS ANGELICI moP.EDEUTICÜS

III
PHILOSOPHIA NATURALIS

PHILOSOPHIA NATURALIS
SECUNDA PARS

BIOLOGIA ET PSYCHOLOGY
De Vita vegetativa et sensitiva
De Anima humana secundum substantiam
De Anima humana secundum facultates et operationes
auctore A. R. P. Eduardo HUGON, o. p.
S. TH KO LOGI.E

MAGISTRO

ET SODALI ACAHEMT.E ROMANÆ S. TIIOMÆ AQUINATIS

PARISIIS
SUMPTIBUS P. LETHIELLEUX, EDITORIS
10,

VIA DICTA CASSETTE,

10

http://www.liberius.net

© Bibliothèque Saint Libère 2011.
Toute reproduction à but non lucratif est autorisée.

CURSUS PHILOSOPHIZE THOMISTIOÆ
AD THEOLOGIAM DOCTOMS ANGELICI PBOPÆDBUTICDS

in

PHILOSOPHIA NATURALIS
SECUNDA PARS, BIOLOGIA ET PSYCHOLOGIA

CRUCIFIXI D. N. J. C. HUMANITATI,
CUJUS SANCTISSIMA ANIMA

IN SE OMNES HOMINUM ET ANGELORUM

COLLIGIT PERFECTIONES,
Hunc Tdactatum de

anima

Dedicat auctor.

APPROBATIONES

Superiorum jussu, opus in usum studentium philosophiæ thomisticæ
ab A. R. P. Mag. Eduardo HUGON jam publicatum cui titulus : « Cursus
Philosophic Thomislicc » sex voluminibus constans, perlegimus ; quam­
que in illo deprehenderimus sanam doctrinam convenienti methodo
dispositam, aptam proindre ad profectum illorum qui addiscendis ratio­
nalibus disciplinis vacant, atque imo ad comparandam diviniorem sapien­
tiam Summe Theologice vere propædeuticam, placuit approbationem
decernere, quatenus, servandis de jure servandis, proelo committi queat
hæc nova editio.
Datum Romœ c Collegio Angelico, die 24 Junii 1920.

Fï.CeslausPOBAN-SEGOND, Fr.REGiNALDUs GARRIGOU-LAGR ANGE
Ord. Præd.
S. Theol. Magister

Ord. Præd.
S. Theol. Magister

Imprimatur :
Fr.

Bonaventura

GARCIA de PAREDES,
Magister Generalis Ord. Freed.

Imprimatur :
Parisiis, die 12 Junii 1027.
V. DUPIN,
Vic. gen.

PHILOSOPHIA NATURALIS
SECUNDA PARS
DE ENTE NATURALI ANIMATO, SEU BIOLOGIA ET
PSYCHOLOGIA

Prima Pars fuit de ente naturali inanimato ; hæc voro ens
naturale animatum speculabitur.
Imprimis quidem disserendum venit de ente naturali or­
ganico, atque ideo de Vita vegetativa et sensitiva ac tandem
de Anima humana prout est ens quoddam naturale, scilicet
pars compositi humani; quæ quidem consideratio erit tum de
anima quoad substantiam, tum de anima quoad facultates et
operationes. Triplex igitur Tractatus :
Ius de vita vegetativa et sensitiva, qui tractatus vocari
potest Biologia.
IIUS de Anima humana quoad essentiam considerata.
IIIU9 de Anima humana quoad facultates et operationes —
Duo posteriores tractatus sunt de Psychologie proprie dicta.
Prius quidem de essentia quam de facultatibus agimus :
quamvis enim facultates prius cognoscantur, certior tamen,
profundior et completior erit processus syntheticus ab essen­
tia ad facultates. Hic est ordo quem sequitur Angelicus in
I. P. Sum. Theol. « Primo considerabimus ea quæ pertinent
ad essentiam animæ ; secundo ea quæ pertinent ad virtutem
sive potentias ejus ; tertio ea quæ pertinent ad operationem
ejus(l). »
(1) Q. 75 in proœmio.
HUGON-PHILOS. NAT. II. P. — 1.

TRACTATUS PRIMUS.

DE VITA VEGETATIVA ET SENSITIVA

Prima hæc consideratio notionem et originem vitæ in com­
muni investigat. Unde tria in hoc Tractatu quæruntur :
1° De notione vitæ in communi ;
2° De principio vitæ in communi ;
3·* De vita vegetativa et sensitiva in speciali.

QUÆSTIO PRIMA

De notione vitæ in coiinnuni (1).

Ad efformandam genuinam vitæ notionem consideramus
vitam tripliciter :
Io) Secundum respectum scientificum, nam hæ notiones res­
pectui philosophico inserviunt ;
2°) Quoad conceptum philosophicum ;
3°) Quoad suam fìnalitatem et suos gradus.
(1) Consuli possunt : Aristóteles, De Anima et De Part, animal. ;
D. Thom. I. P. q. 18 et Comm. in Aristot. ; Joannes a S.Tiioma*, Ala­
mannos, Phil. Nat. De Jzuma, Lorenzelli, Pescii, Mercier,Psychol.;
Bouillier, Le principe vital et L'âme pensante ; Coconnier, L'âme
humaine ; Faroes, La vie et l'évolution ; Cl. Bernard, Physiologie géne'ale, La science expérimentale ; Chauffard, La vie ; Mathias Du val,
Physiologie ; Dastre, La Vie et la Mort; LeDantec, Théorie nouvelle
de la vie, Les limites du connaissable, la vie et les phénomènes naturels ;
Schlincker, O. P., La vie et l'étre vivant, Collect. Science et Religion.
Gredt, O. S. B., Elementa philosophise, t. I, ed. 3", 1921.

ARTICULUS PRIMUS.
CONSIDERATUR VITA SECUNDUM RESPECTUM SCIENTIFICUM.

I. —Mineralia et viventia organica quosdam communes
præ se ferunt characteres,
Io) Utrisque commune est quod ex materia et forma cons­
tent, et quod in uno composito non possint esse plures formæ
substantiales ; — 2°) utrisque insunt atomi materiales, exten­
sae, sive ponderabiles, sive imponderabiles, ut ponitur aether ;
— 3°) in utrisque viget communitas elementorum chimicorum : in viventibus concurrunt oxygenium, hydrogonium,
carbonium, azotum, quae similia sunt oxygenio, hydrogenio,
etc., mineralium. — 4°) In utrisque fit motus : neque enim vi­
ventia, neque mineralia in perfecta sunt quiete, sed molui sub­
jacent, sive locali quo feruntur de spatio in spatium, sive vi­
bratorio quo aether agit in moléculas. Motus iste fit in omnibus
secundum leges physicas gravitationis, attractionis, conser­
vationis energiarum, etc.—5°) In utrisque depromitur activ't s
interna et propria qua ad certos effectus eliciendos impelluntur
II. — Differentiae. Io) Quoad motum intrinsecum.— Diffe­
rentia prima et radicalis est quod viventia se movent ab in­
trinseco, secundum aliquam speciem motus, mineralia autem
moventur, sed non se movent. Gravia enim et levia non dicun­
tur moveri nisi quando extra locum proprium consistunt ;
cum vero sunt in loco proprio et naturali, quiescunt. E contra
« plantee et aliæ res viventes moventur motu vitali secundum hoc
quod sunt in sua dispositione naturali, non autem in accedendo
ad eam, vel in recedendo ab ea (1). »
2°) Differunt quoad originem. — Mineralia oriuntur sed non
nascuntur. Viventia autem oriuntur per generationem, quæ
(1) I. P. q. 18, a. 1, ad 2.

definitur : Origo viventis a vivente, principio conj uncto ,in simili­
tudinem naturæ. Dicitur origo, oportet nempe ut generatum
emanet a vivente et ut generans active influat in esse generati.
— Principio conjuncto, quatenus nempe generatum quasi
inchoetur in generante, per aliquid quod fuit in generante et
remanet in genito. Unde id ex quo fit genitum exhibetur ex
propria substantia generantis. — In similitudinem naturæ,
quia oportet ut vi ipsius originis genitum in eadem natura
specifica cum generante conveniat..Si autem ens emanatum
assimiletur quidem in natura, sed non vi ipsius processionis,
non censetur proprie genitum. Sic Eva, licet ex Adamo et
similis Adamo, non dicitur ejus filia, quia non fuit similis vi
cductionis ex costa (1).
Ad producendum vero corpus minerale sufficit actio phy­
sica vel chimica ; hinc valet homo per artem hujusmodi corpo­
ra efformare.
3°) Quoad processum et durationem. — Minerale illico suam
attingit formam et indefinite durat, nec phases suscipit evo1 iti vas ; in viventibus autem sunt periodus incrementi, status
complementi et postea decrementi.
4°) In mineralibus deprehenditur stabilitas et fixitas ele­
mentorum chimicorum, in viventibus vero instabilitas com­
positi ; materia quippe viventis est in continuo fluxu, et in­
cessanter renovatur.
5°) Structura et forma. — Minerale est homogeneum seu
aggregatio molecularum similium ; vivens autem compositione
complexa gaudet. Vivens cellulis constituitur nec non fibris
et vasculis ; mineralibus vero nulla inest proprie dicta organizatio. — In mineralibus elementa chimica associantur juxta
proportiones definitas, non autem in viventibus.
Forma mineralium regularis omnino est ac determinata ; vi­
ventium vero irregularis sæpius apparet.
6°) Nutritione. — Mineralia juxtapositione tantum auges­
cunt; viventia autem per intussusceptionem et assimilationem.

III.— Plantæ et animalia (2). — Communia habent :
(1) Cf. I.P.27. a. 2.
(2) Cf. Cl. Bernard, Leçons sur les phénomènes de la vie communs
aux animaux et aux végétaux.

lo) protoplasma, quod in utrisque ex iisdem constat elemen­
tis, oxygenio, hydrogenio, azoto et carbonio ; — 2°) utraque
per generationem a parentibus in specie similibus oriuntur ;
— 3°) in utrisque viget quædam respiratio, quae quidem exha­
latione acidi carbonici peragitur.
Differentiae : Io) Sensatio, qua animalia valent objecta ex­
terna cognoscere vel appetere ; — 2°) potentia locomotiva,
qua vivens fertur, etiam motu locali, ad rem apprehensam et
appetitam, vel refugit a malo apprehenso et imminente. —
3°) Structura : in vegetalibus quippe adest tantum structura
cellularis et vascularis ; in animalibus vero concurrunt in­
super structura conjunctiva, epithelialis, cartilaginosa, et ea
omnia quæ sunt objecta histologiæ. — 4°) Compositio chimica :
animalibus quatuor elementa semper insunt, oxygenium, hydrogenium, carbonium, azotum ; in vegetalibus autem vel
abest azotum, vel in minori adest proportione.

IV. — Compositio chimica viventium.
Elementa chimica' viventium organicorum triplicis sunt
generis : simplicia, composita et principia immediata. Elementa
simplicia sunt : carbonium, quod est quasi substratum et com­
pages totius organismi ; oxygenium, quod invenitur praecipue
in textis ; hydrogenium, in compositis organicis ; azotum sem­
per adest in protoplasmate viventi. .Cum autem protoplasma
in minori sit quantitate in vegetalibus quam in animalibus,
vegetaba minorem azoti copiam suscipiunt quam animalia.
Adsunt etiam ferrum, calcium, sodium, chlorus et phosphorus.
Inter composita recensentur aqua, quæ duas ex tribus
circiter corporis humani partibus tribuit ; calcarium (le
calcaire), quod ossibus soliditatem præstat ; sal marinum,
in sanguine et carne ; sesquioxydium ferri in rubeis sanguinis
globulis.
Principia immediata ad tria revocantur : materias faecu­
lentas, corpora pinguia, et substantias quæ dicuntur albuminoidæ. —Materiae fæculentæ sunt vel amylaceæ, vel glycosæ.
Corpora vero pinguia sunt oleum, adeps, butyrum. Adipis au­
tem tres sunt species : oleina, margarina, stearina. — Substan­
tiae demum albuminoidæ sunt albumen, quod septuaginta
quinque ex millibus nostri sanguinis partes efformat ;

fibrina et caseina. Parum autem albuminis in vegetalibus
reperitur.

V. — Compositio anatomica viventium.
Cellula est principium totius organismi. In cellula porrocompleta quatuor concurrunt : Io) protoplasma, nempe subs­
tantia albuminoida, contractilis et mobilis, cui motus inest
vitalis,et in qua deprehenditur perpetuus fluxus ab intra ad
extra, et ab extra ad intra. — 2°) Nucleus in quo includitur
humor quidam perpetuo mobilis, qui dicitur succus nuclearis.
3°) Nucleolus, corpusculum refrangens in nucleo conten­
tum. — 4°) Membrana involvens. At hæc omnia nonnisi in cel­
lula completa inveniuntur ; modo unum, modo aliud abesse
potest; nunquam tamen desideratur protoplasma quamdiu
cellula vivit.
Cellulæ quandoque protenduntur, hoc quidem modo ut
tenues per extremitates, per medium vero turgentes, ad mo­
dum fusi appareant, quo casu vocantur fibræ. Inter cellulas
vel fibras adsunt interstitia : hæc porro replentur liquidis
elementis quibus nutritur cellula. — Ex secretione cel­
lularum resultant diversi humores inter quos est synovia,
humor nempe quo lubrificantur articuli membrorum, eo fere
modo quo machinarum compages oleo unguntur.

VI. — In cellula omnia vitæ phenomena quasi In com­
pendio inveniantur.
Cellulæ nascuntur, nutriuntur, augescunt, sese reproducunt
et multiplicant, ac moriuntur. Celeberrimus est Virchow
aphorismus : Omnis cellula a cellula nascitur. Progenita autem
cellula nutritur liquidis, quibus quasi tota immergitur. Ex
nutritione vero resultat augmentum; non omnes tamen eadem
proportione augescunt ; musculorum cellulæ maxime produ­
cuntur ; cellulæ vero epidermatis parum.
Cellulæ multiplicantur, et hac ratione conflatur ct crescit
organismus. IUæ tantum multiplicantur quarum protoplasma
tota sua activitate gaudet. Quum autem cellula completam
explicationem attigit, in duas partes scinditur, quæ novas
efficiunt cellulas. Id quidem miro modo contingit, quando
adest membrana involvens : nucleus in duas partes scinditur ;

ART. I. — VITA SECUNDUM RESPECTUM SCIENTIHCUM

7

mox resultant duæ novæ cellulæ, istæ porro iterum in duas
dividuntur, quæ iterum scinduntur, et sic deinceps. Ex qua­
tuor generantur octo, postea sexdecim, deinde triginta duæ,
deinde sexaginta quatuor, etc. etc. Hujus multiplicationis
causa videtur esse contractilitas protoplasmatis.
Denique cellula moritur. Epidermatis cellulæ brevissimam
vitam vivunt : mox natæ arescunt et decidunt ; musculorum
e contra et nervorum cellulæ non pereunt ordinarie nisi morte
ipsius viventis cujus sunt partes.
Ex ordinata cellularum dispositione resultant organa,
apparatus, systema. — Organon, designat partem organismi
speciali structura donatam et speciali functioni physiologicae
destinatam : hujusmodi sunt pulmo, cor, jecur, stomachus. —
Apparatus est complexus plurium organorum ad communem
aliquem finem conspirantium. Sic apparatus digestivus com­
plectitur os, quod elementa atterit ; stomachum, qui illa digerit;
intestina, quæ illa absorbent ; glandulas, quæ liquida diges­
tioni necessaria elaborant. — Systema est complexus partium
ejusdem naturœ quæ in toto corpore similia gerunt munia :
sic nerveum systema omnes nervos in toto corpore comprehen­
dit ; musculare omnes musculos.
Inter cellulas mira viget continuitas ; non enim fit cellula­
rum multiplicatio per meram juxtapositionem aut per sepa­
rationem, sed ea ratione ut efformetur unus organismus et ut
cellulæ aliæ aliis subordinentur, adeo ut ex uno membro, v. g.
ex uno dente, potuerint quidam physiologi naturam totius
viventis inferre.

ARTICULUS SECUNDUS.
CONSIDERATUR VITA SECUNDUM CONCEPTUM
PHILOSOPHICUM.

I. — Duplex acceptio vitie, — Vita sumitur et in actu
secundo, seu pro operatione vitali, et in actu primo, seu pro
ipsa substantia viventis. Utra vero potior sit acceptio ? Quoad
etymologiam nomen vitæ desumptum est ab operatione ;
quoad rem vero principalius vita significat substantiam viven­
tem quam operationem vitalem. Res enim nominamus sicut
cognoscimus ; porro substantias colligimus ex proprietatibus
vel operationibus, juxta axioma : Operatio notior est quam
substantia. Ergo nominamus substantias ex proprietate vel
operatione. Nomina igitur, quamvis sumpta sint ab aliquo
exterius apparenti circa rem, ordinantur tamen ad principa­
liter significandam ipsam rei essentiam.Sic ergo dicendum est
de vita. Nomen desumitur ex aliquo apparenti circa rem,
scilicet operatione qua res seipsam movet ; « non tamen est
impositum hoc nomen ad hoc significandum, sed ad significan­
dam substantiam cui convenit secundum suam naturam movere
seipsam, vel agere se quocumque modo ad operationem.
Quandoque tamen vita sumitur minus proprie pro operationi­
bus vitæ a quibus nomen vitæ assumitur (1). »

II. — Ineptæ definitiones vitæ. — Stahl vitam definit :
conservationem corporis in sua mixtione corruptibili, sed sine
ipso hujus corruptionis eventu. Inepta definitio, quippe qua^
non convenit omni et soli : non convenit Deo nec angelis ; et
aliunde posset corpus per miraculum in perfecta incnrruptione
absque ulla vita conservari.
(1) I. P. q. 18, a 2.

BlainviMe : Vita est duplex motus internus, compositionis
et decompositionis, generalis simul et continuus. — Definitio
solum descriptiva, rem declarans ex præcipua operatione, qua
est nutritio.
Béclard : Vita est organizatio in actu. — Convenit solum
vitae organicae; rem describit ex proprietatibus, non vero assig­
nat intrinsecam rei naturam.
Bichat : Complexus functionum quæ morti resistunt. — Defi­
nit rem per effectum; definit idem per idem, nam præcise quae­
ritur quid sit illud quo morti resistitur. Tandem supponit vi­
tam esse complexum accidentium. Eadem animadversio valet
contra definitionem quam tradunt Positivistæ : Vita est com­
plexus functionum psychicarum.
Schelling : Vita est tendentia ad individuationem. Non convenit
soli, vel non convenit omni. Si enim intelligitur de tendentia
ad propriam individuationem, convenit omni enti naturali,
et non soli viventi ; si vero intelligitur de tendentia ad reproducendum simile sibi quocumque modo, convenit omni agenti,
non soli viventi ; si demum intelligitur de tendentia ad reproducendum simili sibi per generationem, convenit vitæ vegeta­
tiva, non omni viventi.
Cuvier: Vita est facultas assimilandi organismo perduranti
externa dementa. Non convenit omni, sed soli vita organica ;
est descriptiva, quadam viventium phanomena describens,
non autem essentialem ac primarium vita conceptum exhi­
bens.

IlI.— Prima conclusio: Conceptus formalis vita ineo
consistit quod vivens sit substantia se movens ab intrin­
seco secundum suam naturam et connaturalem disposi­
tionem, motu nempe activo vel quo se evolvit ac perficit,
vel quo saltem sese in propria perfectione conservat
Motus sumitur tripliciter : Io) in sensu stricto definitur ab
Aristotele : Actus existentis in potentia in quantum hujusmodi,
nempe prout est in potentia. Per hujusmodi mutationem sub­
jectum fit in actu et tamen remanet in potentia. Ecclesiam
peto; sum in aliquo actu respectu ecclesia,si quidem ad illam
pergo ; et adhuc remaneo in potentia, quia nondum illam con­
tigi. Aqua calefit; est in aliquo actu, quippe qua incinit cale-

fieri ; remanet tamen in potentia, quia nondum est calida.
Subjectum ergo medium se habet inter potentiam et actum,
quo fit ut motus ille sit potentia actualiter tendens ad actum
perfectum.— Quia ergo subjectum non est in mera potentia
nec omnino in actu, dicitur motus iste actus imperfecti.
2°) In sensu communi designat mutationem qua subjectum
transit de potentia ad actum, quin tamen adsit status inter­
medius inter moram potentiam et actum perfectum. Hoc
modo, intelligcre, velle dicuntur motus.Qua ratione acceptus
dicitur actus perfecti.
3°) Sensu latissimo importat omnem operationem, licet hæc
perfectissima sit ct excludat omnem transitum de potentia in
actum.Quo sensu dicit Augustinus : Spiritus creator movet se
nec per tempus nec per locum (1).
Conclusio intelligitur de qualibet specie motus ; quo vero
perfectior est motus eo sublimior existit vita. Motus autem
ab intrinseco est motus evolutivus ac perfectivos, ut ex argu­
mentis et explicationibus constabit. Ñon dicimus vitam esse
motum simpliciter spontaneum, nam vita est aliquatenus
provocata, sed tenemus esse motum activum qui est ad bonum
et commodum sui subjecti.
Probatur conclusio. Arg. Ium. Ex signo vitæ apertissimo.
Conceptus vitæ ex iis desumendus est in quibus manifestior est
vita. Atqui vita manifestior est in animalibus ; nam, quia
planta est in confinio viventium et mineralium, minus apparet
distinctio ipsius motus ab operatione inorganicorum; in intel­
lectualibus vero vita, licet perfectior, est magis a nostro captu
remota. Ergo ex animalibus proprie desumendus est concep­
tus vitæ. «Atqui dicimus animal vivere, ait S. Thomas, quando
incipit ex se motum habere, et tamdiu judicatur animal vi­
vere, quamdiu talis motus in eo apparet; quando vero jam
-ex se non habet aliquem motum,sed movetur tantum ab alio,
tunc dicitur animal mortuum per defectum vitæ (2). » Ergo
(1) Cf. De Genesi ad litteram. 1 b. VIII, capp. 20 et seqq.
(2) I. P. q. 18, a. 1. Hoc vitæ signum adeo est manifestum ut parvuli
■et rudes omnia existiment vivere quæ moventur. Licet autem nimis va­
ga et imperfecta sit hæc vulgaris notio vitæ,est tamen philosophis atten­
denda, qui debent conceptus communes et apud vulgus receptos perpo­
lire et scientifica definire.

ART, IE. — VITA QUOAD CONCEPTUM PHILOSOPHICUM il

conceptus vitæ in eo consistit quod vivens sit substantia se
movens ex se ipsa, vi sua intrinseca, ac propriis motibus.
Arg. Ilum, ex comparatione motus viventium cum motu
inorganicorum. Vitæ conceptus in eo reponendus est quod est
proprium solis viventibus. At movere se ab intrinseco solis vi­
ventibus, nullatenus autem inorganicis, competit. Ergo.
Exponitur minor. Si inorganica sese ab intrinseco mo­
verent, seu vi propri® naturæ, eo magis moverentur, quo
magis essent in dispositionibus consentaneis naturæ. Atqui
corpora inorganica, ut elastica,le via, et gravia, non moventur
nisi secundum quod sunt extra dispositionem suæ naturæ ;
cum enim sunt in dispositione propria et naturali quiescunt(l).
Ergo corpora inorganica non moventur ab intrinseco. — Undo
ex adverso sic arguimus. Illud proprie movetur ab intrinseco,
seu vi propriæ naturæ, quod se movet secundum quod est in
naturali dispositione, et recedit a tali motu secundum quod
a naturali dispositione recedit. Atqui plant® et animalia eo
magis se movent quo magis sunt innaturali dispositione, et, e
■contra, si recedunt a naturali dispositione, recedunt a motu ;
et, si nimius est recessus a naturali dispositione, totaliter a
proprio motu cessant, inertia fiunt ac mortua. Ergo motus
ab intrinseco convenit solis viventibus. Ergo propria ratio
vitæ est in motu ab intrinseco reponenda. De his iterum n° VI.
Arg. IIIum. Vitæ conceptus primarius in eo consistit quod
est commune omnibus viventibus, sive vegetativis, sive sensi­
tivis, sive spiritualibus. Porro omnibus viventibus commune
est quod se moveant ab intrinseco, vi nempe pròpria, motu
quodam activo, evolutivo vel perfectivo. Ergo primarius
vitæ conceptus importat motum ab intrinseco, motum nempe
■activum ac perfectivum. Declaratur minor per partes.
1° Quod est essentiale et commune omnibus viventibus vogetativis est nutritio. Nutritio autem consistit in motu ab in­
trinseco. Id ergo quod essentiale est et commune omnibus
viventibus vegetativis est motus ab intrinseco.
Declaratur major. Digestio vel generatio non sunt omni(1) Erraverunt quidem cholastici circa physicam levium et gravium;
verum est tamen illa corpora non se movere, sed moveri eo quod sint ex­
tra naturalem dispositionem, quidquid sit de notione scientifica levis et
gravis.

bus viventibus essentialia : planta enim non digerit proprie, et
quædam animalia non generant ; omnibus autem convenit
nutriri. Pariter augmentum individui exposcit nutritionem.
Undo illud effatum Cl. Bernard : Vivre et se nourrir sont deux
expressions synonymes (V).La nutrition est le caractère fondameli·
tal de l'être vivant, le signe le plus général de la vie (2).
Probatur minor. — Si spectetur nutritio in protoplasmate,
deprehenditur duplex motus : alter quidem quo elementa
nutritiva in ipsum protoplasma introducuntur ; alter vero quo
elementa non assimilata ab ipso exeunt. Perpetuus viget
fluxus ab extra ad intra, ab intra ad extra. Hujus autem mo­
tus cessatione aut inducitur mors aut saltem suspenditur vita.
Suspenditur et languida efficitur (vie ralentie), quum cessat
motus quo elaborantur elementa subsidiaria (les reserves);
inducitur mors quum penitus cessat motus quo fit assimilatio
proprie dicta. Duo in nutritione concurrunt : cellula vivens et
elementum liquidum quo cellula imbuitur. Unde dicit Cl. Ber­
nard vivens esse naturaliter aquaticum (3). Ex húmido, aiebat
jam Aristoteles, omnia desumunt augmentum (4). Cellula porro
aliquid hujusmodi liquidi sibi assimilât, aliud vero rejicit, et ita
porro semper aliquid absorbet, et aliquid expellit. Et sic ha­
betur in vivente perpetuus fluxus et motus. Imo, iste motus est
ipsi viventi intrinsecus (5) ; nam nutritio fit per intussusceptionem et assimilationem.
Ex nutritione vero vivens augetur, perficitur, conservatur.
Ergo vita est motus quo ens seipsum nutrit, seipsum evolvit,
conservat et perficit.
2° Viventia autem sensitiva habent jam motum nutritivum,
et insuper motum vitalem et activum quo objecta externa sibi
intentionaliter assimilant per cognitionem, vel ad objecta
feruntur per appetitum. Motus autem ille est ab .intrinseco,
nam vivens sensitivum est piincipium, imo et terminus, suæ
(1) Physiologie générale, p. 130.
(2) La science expérimentale, p. 185.
(3) Rapport sur les progrès de la physiologie, p. 41.
(4) De, partibus animalium, lib. Il, c. 2.
(5) « Moventur illo motu quo intrinsecus agitur quidquid ad incre­
mentum speciemque arboris pertinet. » S. Augustinus, De Genesi ad Ut­
ter. lib VII, c. XVI, η. 22.

operationis, sicut liquet cognitionem et appetitionem ab ipsis
facultatibus animalis prodire et in ipsis remanere.
3° Viventibus voro spiritualibus non competit motus nutritivus secundum suum conceptum formalem ; competit tamen
notus perfectivus. Motus, prout est in plantis et animalibus,
est perfectio mixta, non simpliciter simplex, quæ idcirco non
est formaliter viventibus spiritualibus adseribenda. At voro
id quod est perfectionis in motu plantæ et animalis est ut sub­
jectum seipsum evolvat, seipsum conservet, seipsum perficiat ;
et secundum hanc rationem motus invenitur eminenter in vi­
ventibus spiritualibus. Sic in anima et in angelo est motus
activus, in quantum possunt vi et actione propria, se perficere,
se determinare, se ciere de potentia ad actum. In Deo tandem
invenitur motus perfectly qui designat operationem. Hoc sensu
Deus maxime se movet, cum maxime sit in actu.
Ergo conceptus vitæ in eo consistit quod vivens sit substan­
tia ab intrinseco se movens secundum aliquam speciem motus :
motus nempe vel quo vivens seipsum evolvit et ciet se ad actum,
si sii actus impurus : vel quo semper est in actu, si sit actus
purus.
IV.— Secunda conclusio. : Immanentia pertinet ad
conceptam vitæ.
Arg. Ium. Eo ipso quod vivens moveatur a se, sequitur ip­
sum esse, secundum diversas partes, movens et motum. Quæ
autem movent seipsa, composita sunt ex motore et moto, sicut
animata. Vivens igitur est motor, quia movet se, et est mobile,
quia movetur a se. Motio vero moventis recipitur in moto.
Cum ergo vivens sit simul movens et motum, oportet ut motio
seu actio remaneat in ipso vivente. Atqui actio quæ remanet
in ipso agente dicitur immanens. Ergo de ratione actionis vi­
talis est ut sit immanens. Ergo immanentia pertinet ad con­
ceptum vitæ.
Arg. IIum. De ratione vitæ est ut vivens sua actione seip­
sum conservet et perficiat. Atqui actio transiens « non est per­
fectio agentis quod movet, sed ipsius moti», ait D.Thomas (1).
Imo operatio transiens fit cum detrimento agentis ; molécula
(1) I. P. q. 18, a. 3, ad 1.

quippe inorganica agendo ad extra deperdit vires. Actio vero
quæ est perfectio agentis est immanens. Ergo actio vitalis,
utpote perfectiva agentis,est immanens.Igitur in vitæ concep­
tu includitur motus ab intrinseco et immanentia. Uter autem
conceptus sit potior ?

V.—In conceptu vitæ, motus est quid prius et commu­
nius, immanentia autem est quid magis determinans ac
magis specificum. Probatur. Prius concipimus movens se mo­
vere quam motionem moventis remanere in ipso movente. Atqui
immanentia in hoc consistit quod motio moventis remaneat in
ipso movente. Ergo immanentia non est id quod primo con­
cipimus in vita. Sicut nempe prius est rem esse simpliciter
quam esse talem, ita prius est esse motum in vivente, quam
motum viventis esse talem, transeuntem vel immanentem.
At immanentia est conceptus magis determinans, magisque
specificus. Ideo enim motus vitalis a cæteris motibus secernitur,
quia perficit subjectum et in ejus commodum cedit. At non pro­
prie subjectum perficit nisi in ipso remaneat. Ergo id quod
magis determinat conceptum vitæ est ut motus in subjecto
remaneat, seu ut sit immanens.
Si tamen motus ab intrinseco et immanentia adæquate
sumantur, sunt conceptus identici. Quid est enim motus
ab intrinseco adæquate ? Ille qui perficit subjectum ct cujus
movens est principium et terminus. Immanentia pariter
adæquate sumpta innuit subjectum esse suæ actionis prin­
cipium et terminum, seu esse id quod agit et quod actione
perficitur. Quoad rem ergo motus ab intrinseco et imma­
nentia possunt promiscue usurpari. Vitæ enim notio exposcit
ut idem sit subjectum a quo oritur operatio et terminus in quo
recipitur. Quatenus consideratur principium a quo, vita no­
minatur motus ab intrinseco ; quatenus inspicitur terminus in
quo, ingeritur conceptus immanentiæ. Sed notio adaequata
utrumque complectitur : non est quippe principium a quo vero
intrinsecum nisi operatio in ejus bonum cedat, et sit immanens;
aliunde non est immanens motus, seu terminus in quo non est
ipsum subjectum, si censetur operatio ab extrínseco oriri.
In concreto igitur idem est motus ab intrinseco et motus im­
manens, sicut idem est auod agit et quod actione perficitur.

VI. — Occurritur difficultati et explicatur quomodo mo­
tus ab intrinseco activus solis competat viventibus.
Objicitur contra Iam conclusionem : Si vita consisteret in·
motu, ubicumque est principium motus, ibi esset principium
vitse. Atqui omnibus corporibus inest principium motus :
etenim omnibus competit natura, quæ definitur : Principium
motus. Ergo vita non est in motu reponenda.
— Distinguo majorem : Si vita consisteret in motu, ubi­
cumque adesset principium motus activi et perfettivi, quo sub­
jectum vi sui seipsum evolvit, ibi esset principium vitæ, con­
cedo ; ubicumque adesset principium motus passivi, ibi foret
principium vitæ, nego. — Contradistinguo minorem : omnibus
corporibus inest principium motus passivi, concedo ; princi­
pium motus activi et perfectivi, quo subjectum seipsum agat,
evolvat, ac compleat, nego. Ergo vita non consistit in motu
passivo, concedo ; in motu activo et perfectivo, nego.
— In omnibus corporibus deprehenditur quædam simili­
tudo vitæ. « Quicumque motus naturalis hoc modo se habet ad
res naturales, ut quædam similitudo vitalis operationis (1). »
In corporibus enim est activitas quædam interna, sicut sunt
vires cohæsionis, attractio molecularis, motus vibratorius.
Hac ratione mineralia cum viventibus secundum quamdam
similitudinem conveniunt et quodam modo ad ipsa viventia
attingunt ; adeo ut hic verificetur effatum : Ultimum primi
attingit principium secundi. Hic tamen motus non est proprie
activus ; corpus enim non habet a seipso quod se moveat, sed
id accipit a generante quod naturam indidit.
Præfatum motum non esse activum et ab intrinseco ex eo
apparet quod corpora inorganica, ut gravia et elastica, tunc
moveantur, quum sunt extra connaturalem dispositionem.
Apparet insuper ex eo quod corpus inorganicum tali motu non
se evolvat et perficiat. Inorganicum enim movetur quidem ex
intrinseca natura, at ipsum non est terminus sui motus; hinc
non seipsum perficit, sed potius vires consumit, dum agit, quo
fit ut quælibct ipsius operatio sit propriarum deperditio vi­
rium. Ergo non est in corporibus inorganicis motus activus
et perfectivus in quo reponimus conceptum vitæ essentialem.
(1) I. P. q. 18, a. 1, ad 1.

VII. —Motus autem activus et perfecti vus triplex esse
potest: physicus, iiitentionalis-inatcrialis, et intention alisspiritualis. Physicus est quo subjectum assimilatur agenti
secundum formam, sed in esse physico et quoad dispositiones
materiales formæ, nempe dispositiones quæ quantitati inhærent et quantitatem consequuntur. Sic nutritio est motus phy­
sicus, quo subjectum formæ agentis secundum dispositiones
materiales assimilatur. Motus hujusmodi viventibus végétati­
ves competit.
Motus autem intentionalis generatim dicitur quo subjec­
tum assimilatur agenti, non secundum esse physicum et quoad
dispositiones materiales, sed secundum esse quoddam repræsentativum et quoad formam. Sic cognitio est motus quo ob­
jectum intentionaliter et repræsentative assimilatur cognos­
centi. Cum vero vegetaba non possint recipere intentionaliter
formas rerum, hinc concluditur motum intontionalem ipsis
repugnare.
Motus intention alis-mater i al is est qui recipitur in subjecto
extenso et dependenter a materia, ut sensatio. Dici tamen po­
test spiritualis secundum quid, quatenus non retinet esse cras­
sum et physicum, sed modo puriori, utpote intentionali.existit.
Hic est viventibus sensitivis proprius.
Motus intentionalis-spiritualis est qui recipitur in subjecto
a materia et materiæ conditionibus essentialiter independent!,
ut intellectio, volitio. Hic solis viventibus intellectivis adseribitur.
VIII. — Quomodo vivens simul sit movens et motum.
Dices : Si vita consistit in motu ab intrinseco, vivens est si­
mul movens et motum. Atqui repugnat ut idem sit simul mo­
vens et motum, simul in potentia et in actu. Ergo vita non
consistit in motu ab intrinseco.
— Distinguo majorem : Si vita consistit in motu, vivens
est simul movens et motum, secundum diversas partes, con­
cedo ; secundum eamdem partem, nego.
Contradistinguo minorem : Idem non potest esse simul
movens ct motum, secundum eamdem partem, concedo ;
secundum diversas partes, nego et nego conclusionem.
Vivens constat partibus non homogeneis, sed dissimilaribus,

quæ adeo aptæ sunt ad efformanda diversa organismorum
genera. Hinc resultant diversæ aptitudines quarum una est
movens, alia mota. Itaque idem est suppositum quod movet
se et quod movetur a se, omnes quippe actiones eidem suppo­
sito tribuuntur; at nullimode idem est principium quo se mo­
vet et quo movetur : movet secundum cor vel cerebrum, etc.,
movetur secundum alia.

IX. — Objectiones contra secundani conclusionem.
Io Actio artificis, v. g. pictoris, est vitalis. Atqui haec actio
in externam transit materiam. Ergo actio vitalis esse potest
transiens.
Resp. : Distinguo majorem : Actio artificis est vitalis qua­
tenus movet manum, concedo, quatenus movet instrumentum
et in instrumento est, nego. — Contradist. min. : Illa actio est
transiens, quatenus est in instrumento, concedo ; quatenus
movet manum, nego, et nego conclusionem.
Actio artificis bifariam spectari potest : 1° prout movet in­
strumentum conjunctum, scilicet manum; ex qua parte est vi­
talis et immanens, quippe quæ recipitur in eodem supposito ;
ita ut idem suppositum sit movens et motum, movens secun­
dum aliquid sui, motum vero secundum aliam sui partem,
nempe manum. 2° Prout movet instrumentum separatum, et
hac ratione. nullatenus est vitæ particeps. Motio enim qua
penicillus movetur a pictore non magis tribuit vitam penicillo
quam si penicillus a motore mechanico impelleretur.
2° Proprietas convenit omni et soli. Atqui immanentia con­
venit etiam inorganicis, molécula enim pure materialis habet ac­
tivitatem internam. Ergo immanentia non est vitæ proprietas.
Resp. : Concedo majorem. — Nego minorem et, ad ejus
probationem, distinguo : Molécula materialis habet activita­
tem internam, quæ ordinatur ad perficiendum aliquid extrinsecum, concedo ; quæ ordinatur ad propriam perfectionem,
nego, et nego conclusionem.
De ratione actionis immanentis est ut perficiat ipsum agens
et in ipso terminetur. — Actio vero entis materialis non cedit
in commodum et perfectionem ipsius, sed e contra fit cum deperditione propriæ cnergiæ. et ordinatur ad perficiendum ali­
quid cxtrinsecum.
HUGON-PHILOS. NAT. II. P. — 2.

X. — Scholion. De theoria quæ vult omnia entia vivere.
Fuerunt ex veteribus nonnulli qui docuerint mundum ens
esse perfecte unum ex corpore et anima constans, in quo om­
nia vivunt. Nulla inter diversa entia viget distinctio realis,
nullum inter res organicas et inorganicas essentiale discri­
men ; hinc tenendum est omnia reapse vivere. Non desunt
etiam præsenti ævo scientifici qui mundum instar organismi
concipiant, qui sese in diversis evolvit et in quo diversa uniun­
tur ac vivunt: hinc hylezoismus.
At theoria illa sufficienter exsufflatur tum ex confutatione
.nonismi, I. P. Phil. Nat. Tract. I, q. I, tum ex dicendis infra
de principio vitæ ac ejus distinctione a materia ; imo ex ipsa
definitione vitæ hic exposita et vindicata. Vivens est substan­
tia quæ ita se movet ut motus ipsam perficiat ac in ejus commo­
dum cedat. At res inorganica non se ipsam perficit, sed ipsius
motus in alterius cedit commodum. « Chez tous les corps bruts,
n’importe quelle réaction chimique détruit les molécules
préexistantes et les remplace par des molécules différentes (1). »
Cæterum, an organicis denegandam esse vitam evincitur eo
quod in ipsis nulla deprehendatur manifestatio vitæ, nulla
assimilatio, nulla immanentia, nullus insit apparatus, aut
organon, aut systemata vitæ functionibus accommodatum ;
nulla, ne rudis quidem, organizatio.
(1) Le Danteo, Les limites du connaissable, la vie et les phénomènes
naturels, p, 70.

ARTICULUS TERTIUS.

CONSIDERATUR VITA SECUNDUM SUAM FINA LITA TE M
SUOSQTJE GR IDUS.

I. — Ratio articuli. Vitæ notio, sicut cujnslibot rei, plene
infertur ex consideratione quatuor causarum. De causa ma­
teriali vitæ sufficienter dictum est in primo articulo, ubi vita
consideratur secundum respectum materialem, nempe chimicum et physiologicum ; de causa formali fuit præccdens
articulus ; de formali simul et efficienti erit quæstio de origine
vitæ. Congruum voro est ut quædam de causa finali breviter
hic edisserantur. Perficitur tandem vitæ notio ex considera­
tione graduum in quibus participatur. Quocirca præsens
instituitur articulus de vitæ finalità te et gradibus.

II. — De finalitate vît® vegetativas (1). Mira in singulis vegetativis functionibus deprehenditur tendentia et finalitas.
In generatione duo principia distincta, femineum nempe
quod ex φψυΐο constat et masculinum, spermatozoïde, ad invi­
cem ordinantur, et simul tendunt ad unam cellulam efforman­
dam, quæ est primitiva embryonis cellula. Hic non sistit ten­
dentia, sed evolvitur cellula ad reproducendum determina­
tum typum, nempe naturam parentibus omnino similem.
Imo etiam deprehenditur tendentia ad reproducendos quos­
dam parentum individuos characteres, quæ quidem finalitas
in facto hærèditalis invicte ostenditur.
In nutntione deprehenditur tendentia, primo ad conservan(1) « Faisons maintenant une excursion dans le monde organique. Les
exemples de finalité y sont nombreux, et la tâche de les mettre en lumière
sera facile, après les belles études que M. Paul Vignon a consacrées au
Matérialisme scientifique dans la Revue de Philosophie de 1904. » Db
Lapparent, Science et apologétique, p. 186.

dum vivens in esse individuali ; secundo ad convertendum
alimentum in substantiam aliti; tertio ad praeparandum semen
quod generationi inserviet. In augmentatione tandem est ten­
dentia ad efformandam et conservandam debitam viventis
quantitatem.
Illa vitæ vegetativæ finalités perfectius adhuc viget in ani­
malibus et in homine. In his quippe nutritio ordinatur ad con­
servandum sensum tactus, quæ quidem conservatio fit per
sumptionem alimenti. Ipse vero sensus tactus tendit ad con­
servandos cæteros sensus ; tactus enim est fundamentum quod
omnes sensus supponunt et quo destructo pessumdantur
cæteri ; ut passim docent Aristoteles et D. Thomas.
III.—Deflnalitate vitæ sensitiva». Altioris ordinis est
tendentia sensationum : fit quidem propter viventis conserva­
tionem, sed excellentiori modo, nempe cognoscendo et discer­
nendo ea quæ sunt utilia vel nociva. Quam finalitatem egregie
exponunt Aristoteles et D. Thomas (1).
Sensatio tactus tendit ad cognoscenda et discernenda utilia
vel nociva communia, ut sunt proxima et contigua, seu secun­
dum quod præsentialiter offeruntur ; sensatio quidem visus et
auditus utilia et nociva communia etiam remota et distantia,
seu ea quæ a remotis offeruntur; sensatio vero gustus ad cognos­
cenda et discernenda utilia et nociva specialia, scilicet alimen­
ti conjuncti, seu nociva ut sunt proxima et contigua ; sensatio
demum olfactus ad cognoscenda et discernenda utilia et nociva
specialia, scilicet alimenti a remotis, nempe nociva distan­
tia.
Perfectior adhuc reperitur in homine hæc tendentia. Primo
quidem ordinatur ad veritatem : adest enim in sensibus quae­
dam veritas quæ refertur ad veritatem intellectus, skut ana­
logum ad summum analogatum. Secundo, non ordinatur ad
quamlibet veritatem, sed ad prudentiam, et ad veritatem per­
fectam quæ inscientia comparatur. Dupliciter enim acquiritur
scientia : et inventione et disciplina, et utrique necessaria est
sensatio. Inventioni quidem praecipue inservit sensatio visus,
disciplinae vero sensatio auditus
(1) De sensu cl sensato.

IV. — De finalltate vitæ intcllectivæ. In viventibus intel­
lectivis deprehenditur tendentia quædam universalis, nempe
ad universale verum et universale bonum. Facultas eorum
cognoscitiva intendit omnia cognoscere, totumque ordinem
universi quasi in seipsa describere, et omnia sibi assimilare,
ut et ipsa divino intellectui assimiletur. Ex hac autem ordi­
natione ad verum universale, vehemens oritur inclinatio ad
universale bonum. Consistit itaque demum perfectio vitæ
intellectivæ in cognitione, amore et possessione universalis
boni, in quo est ultima beatitudo.
Porro illius beatitud inis objectum non potest esse nisi cog­
noscibile et appetibile infinitum, scilicet Deus. Unde in summo
vitæ intellectivæ est Deus, qui non habet finalitatem ad aliquid ulterius, sed est suus finis, suaque beatitudo.

V. — Finalitatis respectus maxime est attendendus in
notione vitæ. Præter finalitatem singulis viventibus propriam
est alia generalior finalitas. Vita enim vegetativa est prop­
ter vitam sensitivam, sicut constat vegetalia esse in subsi­
dium animalium ; vita vero sensitiva est propter intellecti­
vam, sicut videmus animalia homini inservire et sensus intel­
lectui. Utraque finalitas, sed propria præsertim, est maxime
attendenda in conceptu vitæ. Cum enim rei cujuslibet natura
ex suo fine mensuretur, vitæ notio apprime colligitur ex sua
tendentia et ordinatione ad finem.Inde etiam eruitur praestan­
tia et nobilitas viventium, præsertim intellectivorum, in qui­
bus adeo sublimis viget tendentia ; hinc pariter stabilitur veræ
moralitatis fundamentum. Si enim vita nostra ordinatur ad
verum et bonum universale, expendi tota debet in prosecu­
tione hujus finis, nec aliquid agere licet quod nos a tanto bono
removeat.
VI. — Triplici cx capite provenit ratio distinguendi gra­
dus vitæ. Supposuimus triplicem esse vitam, nempe vegetativam, sensitivam et intellectivam. Res nunc est directe pro­
banda. Cum autem in vita tria sint consideranda, motus ab
intrinseco, immanentia, et objectum operationis, ex triplici
capite desumendus est diversus viventium gradus.

VII.— Considerantur gradus vitæ ex parte motus ab in­
trinseco. Principia hujus considerationis traduntur ab An­
gelico (1).
Tria sunt quæ causant motum : exeeutio ipsius motus, tam­
quam principium immediatum, forma specifice determinans
actionem, tamquam principium mediatum, finis tamquam
principium remotum ; nam finis primo movet agentem, agens
vero per formam exequitur actionem. Quanto ergo magis hæc
tria intrinseca sunt moventibus et motis, tanto perfectior est
vi ta. Atqui in plantis unum tantum ex his tribus est intrinse­
cum, cætera sunt extrínseca ; in animalibus vero duo sunt
intrinseca, tertium extrinsecum ; in intellectivis demum hæc
tina sunt intrinseca. Ergo triplex est gradus viventium : ve­
getaba infimum locum, sensitiva medium, intellectiva supre­
mum obtinent.
Explicatur et demonstratur minor. — Plantæ habent qui­
dem a seipsis exeeutionem motus,, nam ipsæmet motum exequuntur. Principium ergo immediatum est ipsis intrinsecum ;
sed forma qua agunt et finis propter quem agunt determinatur
eis a natura. Hinc vita vegetativa non est plene ab intrinseco,
sed dici potest provocata, quatenus subditur multis agentibus
externis, regiturque legibus physicis gravitationis, conserva­
tionis cnorgiæ, etc. Attamen conditionem mineralium multum
excedit ; nam motus mineralium non vergit in commodum pro­
prii subjecti,dum motus plantæ est cvolutivus propriumque
subjectum perficit. —In animalibus vero et exeeutio et forma
sunt ab ipsis,ipsa enim eliciuntmotum,etacquiruntpor sensum
formam intentionalem, seu speciem sensibilem : ex cognitione
autem et ex forma quam sibi pariunt per cognitionem dirigun­
tur in agendo. « Non tamen per seipsa praestituunt sibi finem
suæ operationis vel sui motus, sed est eis inditus a natura, cujus
instinctu ad aliquid agendum moventur per formam sensu
apprehensam. » Igitur animalia non sunt automata, habent
actionem aliquatenus voluntariam, quæ est a principio intrin­
seco cum cognitione finis. At aliunde motus ipsorum non est
simpliciter causa sui, non enim sese determinant per electio­
nem, sed ad unum naturaliter coarctantur.— In intellectualibus
(1) I. P. q. 18, a. 3.

demum motus ab ipsis pendet, et quoad exccutioncin, et quoad
formam et quoad finem ; cum enim cognoscant proportionem
mediorum et finis, finem sibi præstituere valent ; sunt causs
sui eligendo et sese libere determinando. Ergo intellectualia
supremum vitæ gradum tenent.
Porro etiam in intellectualibus adsunt gradus. Quamvis
enim homo et angelus moveant se quantum ad formam et
finem, tamen aliqua sunt eis præstituta a natura, sicut prin­
cipia prima circa quæ non possunt aliter se habere, et ultimus
finis quem non possunt non velle ; nec sunt sibi ipsis suus finis.
Unde, licet quantum ad aliquid moveant se, tamen oportet
quod quantum ad aliqua ab alio moveantur. Ergo ille sum­
mum vitæ gradum obtinet qúi nullatenus ab alio determinatur,
sed est suus motus, suaque forma, suusque finis. Deus porro
est suus motus, nam intelligerc Dei est essentia divina ; est
sua forma, nam species intelligibilis Dei est essentia divina ;
est suus finis, nam finis Dei est essentia divina. Ergo in Deo
maxime est vita, seu potius Deus est maxime vita.
VIII. —Considerantur gradus vitæ ex parte Immanente.
In plantis quidem operatio est immanens, quia remanet
in eodem subjecto ; non tamen recipitur in eadem potentia
a qua procedit. Id quidem in nutritione et augmento apparet,
sed præsertim in generatione, in qua finaliter terminus extrin­
secus invenitur, ut eleganter explicat D. Thomas (1). « Humor
enim arboris primo ab arbore egrediens fit flos et tandem fruc­
tus ab arboris cortice discretus, sed ei colligatus, perfecto au­
tem fructu, omnino ab arbore separatur, et in terram cadens,
sementina virtute producit aliam plantam. » Sub alio etiam
respectu operatio plantæ dici potest imperfecte immanens,
nam humor, qui fit arbori intrinsecus, provenit áb extrínseco ;
per radices a terra sumitur de qua planta suscipit nutrimen­
tum.
In animalibus operatio est perfectius immanens. Non solum
enim in eodem subjecto, sed etiam in eadem potentia a qua
procedit, recipitur sensatio. Attamen subjectum sensationis
non est facultas simplex, sed aliquid compositum, scilicet or­
ti) IV Contra Gentiles, cap. 11

ganismus. Ex qua parte est imperfecte immanens. — In in­
tellectualibus vero operatio remanet in eodem subjecto, in
eadem facultate, imo in principio simplici. Nam intellectio,
etiam in homine, subjectatur in principio omnis compositio­
nis materialis experti et absque ullo organi corporalis consor­
tio elicitur.
Sub alio tamen respectu est incomplete immanens in creatis.
Operatio quippe non est facultas, et facultas non est essentia.
Perfecte igitur immanens est vita in eo cujus et operatio et
facultas et essentia unum sunt. Id autem soli Deo competit.
Ergo sub utroque vitæ respectu Deus maxime vivit.

IX. — Tertia ratio distinguendi vitæ gradus, scilicet ob­
jecti amplitudo. Quælibet operatio ex objecto specificatur: undo tot erunt species seu gradus vitæ quot sunt gradus
in objecto operationis vitalis. Triplex porro est gradus in ope­
rationis vitalis objecto. Ergo triplex vitæ gradus.
Prob. min. Infimo gradu, invenitur objectum operationis
vegetativæ, quod est maxime limitatum ; nam operationes
vegetati væ versantur tantum circa corpus animæ unitum.
Secundo gradu, est objectum vitæ sensitiva), quod est univer­
salius, nam sensatio se extendit, non solum ad corpus animæ
unitum, sed generaliter ad omne corpus sensibile. Supremo
demum gradu, invenitur objectum vitæ intellectivæ, quod est
adhuc universalius, imo et infinitum, nam objectum hujus­
modi est, non solum omne corpus, sed uîiiversaliter omne ens.
X. —An gradus vitæ intellectivæ importet etiam distinc­
tionem partium, quarum altera sit movens, altera
mota. In plantis et animalibus liquido apparet esse partes
moventes et motas ; sic in animalibus quædam organa sunt
moventia, sicut cerebrum, cor, alia vero mota. In Deo, vita
non est motus nisi latissimo sensu, prout designat omnem
operationem, etiam perfectissimam, cui officit quæcumque
distinctio partium moventium et motarum, sicut generaliter
Deo repugnat quæcumque compositio. In angelis vero etanima humana invenitur etiam distinctio partium moventium
et motarum. In illis quippe existentia distinguitur ab essentia,
facultas operativa ab essentia, ipsa vero facultas differt tum ab

operatione, tum a forma qua fit cognitio, scilicet specie intel­
ligibili. Sunt igitur in hujusmodi creaturis partes metaphysicæ,
secundum quas possunt esse in potentia et in actu, mota et
moventia.
Angelus est semper in actu respectu propriæ essentia?, quia
essentia est secundum se intelligibilis et secundum se præsens
intellectui. Quoad cætera vero intelligibilia, non est in poten­
tia ad actum primum, scilicet species intelligibiles, cum inditas
naturaliter susceperit ideas omnium rerum ordinis naturalis; in­
super angelus semper aliquid actu intelligit. — Est tamen in po­
tentia ad actum secundum, quia non omnia percipit actu; sub
quo respectu movetur, quamvis sub alio respectu sit movens.
Anima vero humana prout corpori conjuncta, est in poten­
tia ad actum primum. Non enim se intelligit per suam essen­
tiam, quæ in præsenti statu non est actu intelligibilis respectu
intellectus nostri. Quoad cætera vero se habet sicut tabula rasa
in qua nihil scriptum est. Igitur multi sunt in anima nostra
respectus secundum quos est in potentia et mota, quamvis
sub aliis sit movens.
Inter animæ facultates aliae sunt moventes, aliæ motæ. In­
tellectus quoad specificationem movet voluntatem, praesen­
tando illi proprium objectum ; at quoad exercitium movetur
a voluntate, cujus munus est applicare cæteras facultates ad
actum. Itaque, excepto Deo, universaliter verum est viventi­
bus diversas competere partes, quarum alia est movens, alia
mota. Et hæc consideratio maxime inservit generali vitae
conceptui efformando.
XI.—SchoIion.Dc vita creaturarum in Deo. Juxta quam­
dam interpretationem, sat celebrem, textus S. Joannis, in
initio Evangelii, sic legendus est : Omnia per ipsum facta sunt
et sine ipso factum est nihil. Quod factum est in ipso vita erat.
Sic intellectus, pulcherrimum refert sensum, quem eleganter
illustrant Augustinus et D. Thomas. Omnes creaturæ in Verbo
continentur eminenter et secundum suam similitudinem. Pos­
sunt itaque considerari dupliciter : uno modo per compara­
tionem ab Verbum, alio modo per comparationem ad res in
propria natura existentes, et utroque modo similitudo creatu­
ræ est vita.

Primo quidem modo. Nam esse quod habet res prout est
movens seipsam ad operationem est vita ejus, quia vivere vi­
ventis est esse Atqui intelligere Dei est esse quod habet Deus
prout movet se ipsum ad operationem; in Deo quippe intelli­
gere et similitudo intellecta sunt idem cum esse. Ergo in Deo
intelligere et similitudo intellecta sunt vita. Ergo creaturae
secundum hanc comparationem sunt vita.
Secundo modo, nam similitudo creaturae est ipsa creatura
secundum propriam rationem et naturam repræsonlata. At­
qui similitudo creaturæ in Verbo est vita, sicut arca in mente
artificis est vita. Ergo etiam hoc modo creatura est vita in
Verbo: « Ex hoc quod similitudo creaturae in verbo est produc­
tiva et motiva creaturæ in propria natura existentis, quo­
dammodo contingit ut creatura seipsam moveat, et ad esse
perducat, in quantum scilicet producitur in esse, et movetur
a sua similitudine in verbo existente. Et ita similitudo creaturae
in verbo est quodammodo creaturæ vita (1). »
(1) Q.q. Dispp. q. IV. De Veritate, a. 7.

OTTÆSTIO SECUNDA

De principio vitæ in communi (1).

Cognito quid sit vita, investigandum est unde vita ropoti
possit. Tria hic nobis sunt expendenda : de Organicismo, de
Generatione spontanea, de Animismo.

ARTICULUS PRIMUS
DE ORGANICISMO

1. — Quid organicismus ? Ad duas classes revocari pos­
sunt diversa philosophorum placita de natura principii vitalis :
ad materialismum nempe et animisinuin ; materialismum, qui
asserit vitam a materia vel materise viribus repetendam esse,
animismum qui tenet principium vitale a materia et materiæ
vilibus realiter distingui. Utrumque autem systema iterum
subdividitur.
Materialismi diversæ formæ reducuntur ad organicismiim,
qui ad omnia vitæ phænomena explicanda nihil aliud expostu(1) Consuli possunt ex philosophis S. Thomas, I. P. q. 75, a. 1; Joan­
nes a S. Thoma, q. I. De Anima; Coconnier, L'Ame humaine; Pescji,
Psychol. 1. P. ; Faroes, La vie et l'évolution, II; Mercier, Psychol, c.
IL etc,
Ex scientiflcis Cuvier, Le règne animal distribué d'après son organi­
sation, 1.1 ; Berzelius, Chimie organique, t. II ; Cl. Bernard, Science
expérimentale ; Milne-Edwards, Leçons de physiologie, t. XIV ; Dastrb, La Vie et la Mort; A. Gauthier, Chimie biologique, Chimie appliqués
à la physiologie.

lat nisi organismum ipsum. Duplex distinguitur organicismus : mechanicus nempe et physico-chimicus. In prima opi­
nione organismus concipitur per modum machinæ perfecte
ordinatæ, quæ legibus obedit mechanicis ; hinc per dispositio­
nem et motum mechanicum organorum eliciuntur operationes
vitales. Inter hujus systematis patronos eminet Cartesius, qui
finxit plantas et animalia automata esse, machinas nempe
inanimatas, sicut horologium vel organum (1). Sub organicis­
mo mechanico continetur iatro-mechanismus, seu systema
vitam ex viribus mechanicis repetens.
In organicismo autem physico-chimico organismus conside­
ratur ut complexus molecularum jam viribus physicis et
chimicis animatarum : ita ut vita sit ultima virium physicarum
aut chimicarum inter se diversimode attemperatarum resul­
tantia.
II —Prima conclusio : Organicismus mere mechanicus
intrinsece repugnat.
Arg. Ium. — Corpus non est vivens aut vitæ principium
secundum quod est corpus, alioquin omne corpus viveret.
Ergo aliquod corpus est vivens, seu vitæ principium, in quan­
tum tale. Atqui quod est actu tale habet hoc ab aliquo prin­
cipio quod dicitur actus ejus. Ergo corpus habet quod sit
vivens aut vitæ principium ab actu suo. Ergo vitæ principium
non est corpus, sed actus seu forma corporis. Porro actus, seu
forma, distinguitur realiter a materia, seu potentia. Ergo
principium vitæ est .aliquid a corpore realiter distinc­
tum (2).
Quod argumentum ut plene intelligatur, bene attendendum
est Angelici principium : Quod est actu tale habet hoc ab aliquo
principio quod dicitur actus ejus, sicut aqua fit actu calida per
calorem, qui est actus ejus. Ut enim aliquid fiat tale actu, ex­
poscit aliquod principium specificativum et determinativum
quo præcise constituatur tale actu, secus erit tale in potentia
tantum. Atqui principium specificativum, et determinativum
est actus seu forma. Ergo quod est tale actu hoc habet ab actu
(1) Cf. Cartesius, Traité de l'homme, Traité des passions.
(2) I. P. q. 75. a. 1.

ejus. Sed actus distinguitur a potentia. Ergo et principium
vitæ a materia.
Admittunt quidem adversarii corpus non esse vivens
quatenus corpus; at contendunt organicistæ vivens fieri ex eo
quod sit organizatum. At impossibile est ex sola dispositione
organorum resultare vitam. Principium quippe vitæ est pri­
mum movens, seu primum principium motus in vivente. Porro
organum ut quidem instrumentum exequens motum, sed
non ut primus motor ; ipsum enim ab alio movetur et ita qui­
dem ut aliquando in motu sit, aliquando in quiete. Ergo,
præter organa, debet esse in vivente aliquod principium motus,
seu aliquis primus motor qui causa sit cur organa modo in
motu modo in quiete existant. Et revera, si sufficeret sola dis­
positio organorum ad progignendam vitam, quamdiu rema­
nent organa integra, persisteret vita. At mors nonnunquam
accidit absque ulla organorum læsione ; et e contra non raro
perseverat vita organis læsis. Igitur præter organa est aliud
principium motus in vivente. Sed iste motor nequit esse Deus.
Nam Deus vivificat utique efficienter corpus, sed non formaliter, cum non possit Deus vices causæ formalis vel materialis
gerere. Insuper ad Dei voluntatem recurrere, rejectis immedia­
tis et internis principiis, est in purum putumque occasionalismum dilabi. Ergo istud principium est aliquid internum ab
organis distinctum.
Arg. IIum. — Operatio vitalis est motus ab intrinseco et
immanens. At principia organicismi mechanici excludunt
motum ab intrinseco et immanentem. Ergo.
Prob. min. — Organicistæ comparant plantas et animalia
automatis et machinis, et motum vitalem motui horologii.
Quemadmodum, aiunt, motus horologii dici potest intrinse
cus, quia ipsum horologium movetur et habet intra seipsum
principium sui motus, ita viventia dici possunt ab intrinseco
se movere.
Sed hæc perperam omnino in medium proferuntur. Motus
quippe horologii communicatur ab exteriori agente ; nec alias
exserit vires nisi quas deprompsit agens in instaurando horo­
logio. Ergo motus horologii est ab extrínseco motore. Insuper,
horologium non habet in se virtutem sese reficiendi et reparan­
di, nec se ipsum suo motu perficit, sed suo paulatim deteriora-

tur motu. E con Ira vivens vim in se habet seipsum evolvendi,
perficiendi, imo et reficiendi, et ex ipso suo motu commo­
dum reportat. Actio ergo vitalis et motus mechanicus c regione
opponuntur.
Arg. IIIum. — Dato quod organismus sufficeret ad gignen­
dam vitam, nondum difficultas evanesceret. Corpus vivit quia
est organizatum, transeat; at qua ratione fit organiza tum ?
Materia certe non habet a se quod sit organízate, ut ex primo
argumento conclusum est. Imo, vis quæ organismum efficit
est supra materiam, quippe quæ materiam regit et sibi subor­
dinai, atque, non obstante materiæ diffusione et perpetuo
fluxu, largitur organismo unitatem, stabilitatem : ipsum con­
servat, ipsum auget, ipsumque reparat, si casu fuerit læsum.
Ergo non organismus virtutem vitalem, sed ipsa virtus vitalis
organismum producit et conservat et reparat.

III.— Secunda conclusio : Falsus est etiam organicismus physico-chiinlcus, juxta quem vita est resultantia vi­
rium physicarum et chlmiearum.
Concedimus adversariis vitæ vegeta livæ principium non
esse immateriale, vivens organicum legibus physicis et chimicis subjici, sicut energeticæ, nec negamus esse in vita reac­
tionem quamdam ; at contendimus vitæ proprietates esse a
viribus mere physicis et chimicis distinctas ipsisque superiores.
Ars potest quidem substantias quasdam efformare, quæ
sunt in viventibus et quæ vera vita non gaudent, nimirum
substantias quæ dicuntur organicæ ; at nunquam repro ducere
valet ipsas substantias viventes, quæ dicuntur organízate.
Pariter chimia imitatur materialiter digestionem ; non vero
opera propria et distinctiva viventium, ut est assimilatio.
Itaque sic arguimus : Tria in viventibus considerari possunt :
Io) ipsæ res quas vita progignit; 2°) modus, seu processus, quo
illas producit ; 3°) organa quibus illas efformat. Atqui vires
physicæ et chimicæ neque ipsas res, neque processum, neque
organa imitari possunt. Ergo vires physicæ et chimicæ impares
omnino sunt vitæ phenomenis explicandis.
Prob.min. per partes. Io Quoad res ipsas.Quid efficere possit
chimia haud plene constat. Potestne efformare principia imme­
diata viventium ? Non concedunt omnes, nam principia a vi­

ventibus elaborata virtute quadam rotatoria gaudent qua
penitus carent producta chimica· (Conferantur physici, chi­
mici et physiologi). Quidquid sit de illis factis obscuris et
dubiis, et dato etiam ab arte reproduci posse principia im­
mediata, certum est saltem rem ipsam viventem, v. g.,
florem, fructum, ovum virtute seminali præditum, a chimia
nunquam effici, ut testatur Cl.Bernard. Pari ter, licet ars reproducere possit nutritionem quantum ad chimica illius phænomena, nunquam efficiet id quod est in nutritiono vitali præcipuum et charactoristicum, scilicet assimilationem et conver­
sionem in·substantiam aliti.
2°) Quoad processum. Ars nonnisi sub valido electrici tatis
influxu cum intensisssimo calore opera chimica efficit ; vita
vero suaviter absque violentia, non obstantibus temperiei va­
rietatibus, opera sua mirabiliter elaborat.
3°) Quoad organa. Ars omnino imparem se profitetur or­
ganis vitæ reproducendis ; nunquam efficiet cellulam, textu­
ram vitalem, nervum, musculum, fibras et vascula. Placet
quœdam testimonia exscribere : « Jamais, ait Berthelot, le
chimiste ne prétendra former dans son laboratoire, avec les
seuls instruments dont il dispose, une feuille, un fruit, un
muscle, un organe. Ce sont là des questions qui relèvent de
la physiologie (1). » Cl. Bernard : « Il est clair que cette pro­
priété évolutive de l’œuf, qui produira un mammifère, un
oiseau ou un poisson, n’est ni de la physique ni de la chi­
mie (2). »

IV. — Vanum effugium semi-organicismi. Quidam
semi-organicistæ, ut Haller, Broussais, Bichat admittunt
in organismo quasdam proprietates vitales a materiæ viribus
distinctas, ex quibus vitam repetunt. Alii irritabilitatem, tan­
tum, alii sensibilitatem et contractibilitatem, alii plures alias
gratuito ponunt. Sed, omissis aliis argumentis, sufficiat ani­
madvertero auctores illos in circulum vitiosum incidere. Vita
procedit ex proprietatibus vitalibus, proprietates autem vita­
les ex dispositione organica. Sed ipsa dispositio organica inter
(1) Science et philosophie, p. 50.
(2) La science expérimentale, p. 209.

præcipua vitæ phænomena recensetur. Ergo ipsa ex proprie­
tatibus vitalibus rep et enda est; ergo idem per idem explicatur.
V. — Generalis confutatio organicismi.
Ut hæc omnia paucis resumantur, instauramus argumen­
tum generale quod evertit organicismum sub quacumque for­
ma proponatur.
Principium vitæ est distinctum a materia et supra materiam
si proprietates viventium sint distinct» a materiæ viribus, eisque superiores. Atqui vitæ proprietates 1°) sunt distinctae a
materiæ proprietatibus, 2°) sunt ipsis superiores. Ergo.
Probatur minor per partes. 1°) Viventium proprietates esse
distinctas a proprietatibus materiæ ostendunt omnia argu­
menta hucusque allata. Probatur insuper ratione physiologica
simul et philosophica.
Omne vivens oritur ex cellula quæ seipsam intrinsece evol­
vit. Nullum autem corpus inorganicum, ne ipse quidem crystallus,originatur secundum se totum ex aliqua molécula primitiva
quæ seipsam evolvat. Ergo proprietates viventium et proprie­
tates inorganicorum omnino discriminantur. — Explicatur
minor. In crystallis non est proprie dicta evolutio ; crystallus
quippe non sibi ipse acquirit suam formam, sed forma ab ini­
tio tota in crystallo præexistit. Potest quidem crescere, sed
per molecularum juxta positionem, et crescendo non seipsum
evolvit aut perficit, sed sibimetipsi,in toto suo processu simi­
lis persistit. Sic crystallus reparat quidem suas partes si fue­
rint læsæ, at pars læsa reficitur per meram juxtapositionem,
perinde ac si adjungcretur .novus crystallus, non autem per
intrinsecam ipsius formæ vel structurae modificationem,
quemadmodum fit in viventibus.
2°) Proprietates viventium sunt superiores. Quinque sunt in
quibus inorganica a viventibus superantur.
Io) Vivens elaborat suum organismum ; 2°) assimilât sibi
elementa ; 3°) generat simile sibi ; 4°) movet se ab intrinseco ;
5°) habet actionem immanentem. — Physiologist», et in
primis Cl. Bernard, vitam vocant creationem, hoc sensu nempe
quod vivens seipsum efficiat, seipsum disponat : verbo, seipsum
organizet. Minerale autem efficitur ab alio. At nobilius et
superius est seipsum efficere, quam ab alio effici. 2° Vivens

proprie sibi assimilât elementa, non autem corpus inorgani­
cum. In vivente « avec les débris des molécules détruites, et
en même temps qu’elle se détruisent,il se reconsti tue une quan­
tité plus considérable de molécules identiques. Au contraire,
chez tous les corps bruts, n’importe quelle réaction chimique
détruit les molécules préexistantes et les remplace par des
molécules différentes (1). » 3° Viventia quodammodo aeter­
nitatem Dei simul et fœcunditatem participant, generando
sibi simile : hac ratione vivens perpetuitatem habet, quia
superstes est per aliquid sui in generato. Vita in vitam tran­
sit, vita in vita supervivit. Molécula vero materialis nec ori­
tur a parente simili nec in genito persistit. — Duas posterio­
res conditiones fusius jam expendimus. Vivens se movet, se
agit ; inorganicum vero agitur, movetur ab alio, vel a gene­
rante, vel a violentia, vel quando est extra connaturalem
dispositionem. Tandem vivens per actionem suam imma­
nentem se perficit ; molécula autem materialis per actionem
suam transeuntem consumitur, et proprias deperdit vires et
energias. A longiori expositione supersedemus, no iterum ac­
tum agamus.
VI. — Solvuntur difficultates. Io) Vita residet in or­
ganismo. At quod in organismo residet, ex organismo procedit.
Ergo vita ex organismo repetitur.
Resp. : Disting. minor.: — Quod residet in organismo ab illo
procedit tamquam causa materiali, seu subjecto, concedo ;
tamquam principio formali vel efficienti, nego. Disting. coiy
cius. : Ergo vita procedit ex organismo .tamquam causa mate­
riali ct subjecto, concedo ; tamquam principio formali, vel
efficienti', nego.
Aliud est organa et organorum dispositionem requiri ad
functiones vitales, aliud vero organa eorumque dispositionem
esse principium formale vel efficiens a quo vita repetatur.
Primum fatemur, imo vehementer asserimus, vitam nempe
vegetativam et sensitivam in ipso organismo subjectari ; al­
terum vero impossibile esse ostendunt et ratio et facta.
(1) Le Dantec. Les limites du connaissable, la vie et les phénomènes
naturels, p. 70.
HÜGON'PHILOS. NAT. II. P. — 3.

2°) Vires physicæ et chimicæ scse evidenter produnt in vi­
ventibus organicis. Ergo vita organica per hujusmodi Aires
explicari potest et debet.
Resp. : — Non negamus vires physico-chimicas in viventi­
bus organicis reperiri, quinimo ponimus illas esse necessarias
et inservire animae vegetativa ad operandum. Hoc unum
volumus, nempe præfatas vires non esse primum et formale
vita principium, sed esse instrumenta quæ a principio vitali
elevantur, ut illi inserviant. Assertum nostrum ex eo proba­
vimus quod proprietates vitæ sint ab hujusmodi viribus di­
versae, eisque superiores.
3°) Si principium vitae est supra materiam, est spirituale.
Atqui principium vitæ spirituale est anima rationalis. Ergo
plantis concedenda erit anima rationalis, quod absonum est.
Resp. : Si principium vitæ est supra materiam, id est, ordi­
nem materialem, est spirituale, concedo ; supra materiam, id
est, corpus ut sic aut vires mechanicas, physicas et chimicas,
est spirituale, nego ; et nego conseq.
Dum propugnamus vitæ principium non esse materiam,
hoc unum intendimus, vitale principium esse formam ordi­
nis superioris, non autem meram organizationem, nec solum
vires physicas aut mechanicas sibi ipsis relictas ; at aliunde
tenemus formam illam intra ordinem materialem concludi,
de materiæ potentia educi, a materia in esse et conservari pen­
dere : quæ materialitas diversa est in vegetativis et in brutis,
ut exponetur infra, q. III. a. Ill.n.II. Organicismum quidem
respuimus, sed aliunde a falso animismo abstinemus. Gf.a. III
hujus quæst.

ARTICULUS SECUNDUS
DE GENERATIONE SPONTANEA,

I. — Principium vitæ efficiens non est materia.
In praecedenti articulo ostensum est principium formale
viventium non esse materiam ; quæstio nunc movetur dc prin­
cipio efficienti. Porro, si vita non est a materia tanquam prin­
cipio formali, inde necessario sequitur principium vitæ effi­
ciens non esse materiam. Nihil quippe agit extra genus suum.
Atqui vita est ultra genus materiæ sibi suisque viribus relic­
tae. Ergo materia non potest agere in vitam seu vitam progi­
gnere. Hinc fluit axioma philosophicum simul et physiolo­
gicum : Omne. vivum ex vivo,
Repugnatne tamen vitam ex sola materia oriri ? negative
respondent generationis spontaneae defensores.

II. — Quid generatio spontanea. Origo viventis a vi­
vente, a principio conjuncto in similitudinem naturæ, voca­
tur homœogenesis (όμοιος, similis, yeveutg, generatio). Generatio
autem spontanea est origo viventis a non vivente, vel a vivente
non simili in specie ; seu, aliis verbis, origo viventis absque se­
mine suæ speciei. Vocatur etiam : heterogenesis > abiogenesis,
(α, sine; /ft'off,vita) generatio æquivoca, vel, ut dicit Hæckel,
archæogonia.
Multi sunt in præfata theoria gradus. Io) Evolutionistæ,
ut Moleschott, Büchner, Hæckel, etc., generationem spon­
taneam in sensu universalissimo tuentur, ita 'ut omnia
viventia, ne homine quidem excepto, ex prima monera inor­
ganica orta sint. — 2°) Communis fuit olim opinio ammalia
imperfecta, ut vermes, muscas, apes, ex putrefactione absque
proprio semine progigni. Quam sententiam refert Virgilius:

« Interea teneris tepefactus in ossibus humor
» Aestuat, et visenda modis animalia miris (1). »
3°) Juxta theoriam quæ dicitur xenogenesis (ξέι o», hospes)
parasita generantur a viventibus specie diversis in quibus
vivunt. Sunt autem parasita viventia quæ ex aliorum viven­
tium substantia nutriuntur. Alia sunt parasita cutis, ut insec­
ta, alia intestinorum, ut vermes ; alia totum organismum im­
petunt, ut microbii.
4°) Theoria hemiorganismi vult vitam repeti posse ex ma­
teria, non quidem bruta et inerti, sed semiorganica, quæ spon­
tanee fit totaliter et perfecte organica.
5°) Tandem est theoria quæ dicitur necrogenesis. Buffon,
leibnitziano systemate de monadibus innixus, statuit duas esso
monadum species, viventes nempe et non viventes ; generatio­
nem vero novarum substantiarum fieri per aggregationem
monadum viventium, causam autem quæ monades tali vel
tali modo aggregat esse formam internam (moule intérieur).
Igitur generatio vermium, ac caeterorum parasitorum, ex
moleculis seu monadibus viventibus præexistentibus, quæ
novo modo aggregantur, procedit.
III.—Conclusio: Generationi spontanea), sub quacum­
que forma propositæ, repugnant facta scientifica. —
Primum celeberrimum factum observatum fuit a Francisco
Redi, Florentiae, 1668. Duo carnis fragmenta, unum quidem
linea nebula coopertum, alterum sine velo, in eodem loco con­
stituit. Evenit autem ut in fragmento aeri exposito nasceren­
tur vermes, non autem in altero. Hinc conclusum fuit genera­
tionem in uno contigisse ex ovis muscarum, in alio vero non
potuisse contingere defectu ovorum, quorum ingressus velo
impediebatur. Swanmerdam et Réaumur ostenderunt apes,
quarum generatio a veteribus spontanea reputabatur, ex ovis
oriri. Experimenta vero omnino convincentia habita sunt a
Schwann, Van Beneden, Pasteur, Tyndall. Nonnulla ex Pas­
teur experimentis sunt hic breviter recolenda.
Ostendit scientia innumera existere infusoria, tenuissimos
nempe organismos, seu vitalia germina, quæ per aerem voli­
ti) Geòrgie. VI, MM, 309.

tant et vagantur. Præfata porro germina esse generationum
causam asserebat Pasteur, negabat Pouchet. Liquidum nutri­
tion! ac generationi germinum aptum infundit Pasteur in glo­
bulo vitreo, ac perfectissime occlusum calefacit usque ad cen­
tum gradus, adeo ut omnia germina penitus deleantur. Quo
peracto, nunquam contingit generatio. Si vero globulus ape­
riatur et aerem recipiat, illico liquidum viventia progignit.
Manifesta igitur fuit conclusio viventia nunquam absque semi­
nibus, seu ovis generari. — Aliis factis confutavit Pasteur'
hemiorganismum, ostendendo propriam cujusvis fermentationis causam esse agens quoddam vivum, quod baccillum
dixere. Nascentes ramos operculo contexit ut essent a germi­
nibus incolumes. Porro racemi fuerunt fermentationis incapa­
ces, nec jus ab ipsis expressum evasit vinum. Ex qui­
bus liquet nunquam sine germinibus contingere fermentationem (1).
Hinc confutantur tum theoria de generatione spontanea
proprie dicta, tum hemiorganismus, tum etiam xenogenesis.
Aliæ insuper observationes probant parasita oriri a viventibus
in specie similibus, et ipsis competere organa genitalia ad spe­
ciem transmitttendam. — Ad necrogenesim quod attinet, bre­
viter animadvertimus infundatam esse distinctionem mona­
dum viventium et non viventium, cum scientia ostendat ma­
teriam inorganicam sub vitæ influxu elevari et fieri viventem.
Sic in nutritione animal sibi materiam inorganicam vitaliter
assimilât. Falsum est pariter animalcula generata resultare ex
moleculis praeexistentibus in priori organismo, nam, teste
Milne Edwards, structura animalculorum a structura molecularum præexistentium totaliter differt. « Et dans l’état actuel
(1) Aliud experimentum sic refert D. Cochin ; « Il trouva moyen de
puiser le jus dans le grain du raisin sans le mettre en contact
avec les cellules de levure qu’il savait adhérer à la pulpe, le grain
était soigneusement lavé avec un pinceau. Un tube de verre, effilé par
un bout, fermé à l’autre par un tampon de ouate, préalablement flambé,
c’est-à-dire porté à 120 degrés pour être débarrassé des germes qui pou­
vaient adhérer au verre ou au coton, servait à aspirer le jus par un petit
trou fait à l’enveloppe du grain. La pointe effilée était aussitôt refermée
à la lampe, et le liquide se conservait intact et sans fermentation. » L'Eoa·
lution et la Vie, page 225.

de la science rien ne vient à l’appui de l’hypothèse de leur pro­
duction par nécrogénésie (1). »
Quæ vero adduntur de forma interna (moule intérieur), gra­
tuita sunt, et communiter a scientifìcis hodie rejiciuntur.
Concludamus ergo cum Milne-Edwards : « Les êtres organi­
sés, dans Vélat actuel de notre globe, reçoivent toujours la vie de
corps déjà vivants, et, grands ou petits, ne naissent pas sans avoir
des ancêtres (2) ». *

IV. — Quomodo incœperit vita in orbe. Ex una parte
constat vitam non semper in orbe extitisse, sed ipsi præviam
fuisse periodum azoicam; aliunde scimus non incœpisse per
generationem spontaneam. Restat igitur ut per aliquem Dei
interventum incœperit.Diversimode autem potest hic interven­
tus explicari. Vel immediate Deus ex materia inorganica om­
nes viventium species produxit ; vel unam aut paucas tantum
immediate creavit, illis tamen infundens activam virtutem qua
possent sese evolvere et ad formas superiores pertingere,
juxta ea quæ de evolutionismo tradidimus (3). Quamvis
primam sententiam probabiliorem ducamus, liberum est viro
catholico aliam defendere, dummodo in vitæ initio divinus
admittatur interventus.

V. —An metaphysice repugnet omnis generatio spon­
tanea. Generatio spontanea in sensu evolutionis passivae
absque ullo divino influxu intrinsece repugnat. Metaphysice
enim impossibile est existera effectum simpliciter causa præstantiorem. Atqui productio vitæ in diversis speciebus est ef­
fectus simpliciter præstantior materia bruta, excedensque
totaliter genus materiae brutæ cæcis et irrationabilibus causis
relicta?. Ergo metaphysice impossibile est vitam et species
(1) « Il y a peu d’années les doctrines darwinistes paraissaient en pleine
faveur. En ce moment, c’est à qui les désertera pour revenir à des con­
ceptions voisines de celles de Lamarck, et qui ne diffèrent guère que par
des nuances de l’ancienne notion des créations successives ; en ce sens
que nombre de modifications apparaissent avec une soudaineté qui ex*
dut la notion d’un processus général pour lui substituer l’intervention
de causes actives. » De Lapparent, Science et Apologétique, p. 243.
(2) Milne-Edwabds, Leçons sur la physiologie, t. VIII, p. 278.
3) I. P. Phil. Nat. Tract. Ill, q. III. a. II.

spontanee oriri ex materia bruta, caecis et irrationabilibus
causis relictæ ; sicut impossibile est aliquid extra genus pro­
prium transilire.
Aliquo tamen sensu possibilis est generatio spontanea, nem­
pe in sensu evolutionis activæ : non enim implicat ut quod
virtute in alio continetur fiat actu per spontaneam evolutio­
nem, seu per naturalem transitum de potentia in actum. Sed
potuisset efficere Deus ut vita contineretur in materia virtute
et quasi seminaliter. Ergo tunc non implicaret vitam sponta­
nee ex materia, per naturalem transitum de potentia in actum,
oriri.
Objicies : Dictum est nullum ens agere ultra genus suum.
Atqui vita est ultra genus matoriæ. Ergo in nulla hypothesi
potest vita ex materia progigni.
— Resp. : Disting. min. : Vita intellectiva est ultra genus
matoriæ. concedo ; vita vegetativa et sensitiva, subdist : est
ultra genus materiæ brutæ sibi tantum relictæ, concedo ; materiæ autem virtualiter et seminaliter continentis vitam, nego.
Disting. conclus. : In nulla hypothesi potest vita intellectiva
ex materia oriri, concedo ; vita vegetativa et sensitiva, nego.
Metaphysice sane repugnat vitam intellectivam, quæ a ma­
teria independens est in esse et operari, a materia procedere.
Vita vero vegetativa et sensitiva, quamvis sint ultra genus ma­
teriæ brutæ solis chimicis vel physicis viribus relictæ, ut præcedenti articulo ostensum est, sunt tamen ordinis materialis,
et posset Deus infundere materiæ virtutem quamdam acti­
vam quæ in potentia præfatam vitam contineret. Tunc vero
materia non ageret ultra genus suum, sed vita oriretur ex vir­
tute primitus materiæ a Deo collata Igitur generatio spontanea
in sensu scholasticorum, etsi de facto non detur, nullam in
suo conceptu metaphysicam involvit repugnantiam.
VI. — Be transmissione vitæ. Cognito quomodo incœperit vita, inquirendum remanet quomodo vita de generante
in genitum transmittatur. Primo offendimus sententiam de
praeexistentia germinum quam propugnant Leibnitzius, Per­
rault, Buffon, Cuvier, nempe : singula prima individua sin­
gularum specierum in se actu continent germina alia in
aliis inserta omnium individuorum in hac specie futurorum..

Sed id manifestam involvit impossibilitatem, nam germina
generatorum nimiam efformant molem, qua primum generans
obrueretur, præsertim si agitur de quibusdam piscibus, qui in
immensum multiplicantur. Aliunde, si generatum non effici­
tur per actionem generantis, sed in ipso continetur actu, nulla
datur vora generatio. A posteriori autem ostendit physiologia
formam generati non contineri actu in semine, sed generatum
paulatim a primo et imperfecto rudimento, quod dicitur
punctum saliens, usque ad formam completam evolvi.
Vera igitur est epigenesis, juxta quam vivens oritur ex vi­
vente per actionem generativam ; elementum nempe femi­
neum, ooulum, et elementum masculinum, spermaiozoida, in
unum coeunt ad efformandam primam embryonis cellulam,
quae paulatim evolvitur; hinc progressive formantur organa
incipiendo a corde. Nonnulla addentur infra de potentia gene­
rativa.

ARTICULUS TERTIUS.
BE ANIMISMO

(1).

I. — Falsæ animismi formæ. Constat ex praecedentibus
vitæ principium esse a materia distinctum eaque superius.
Doctrina quæ vitam repetit a principio, seu anima, materiæ
viribus præstantiori, dicitur animismus. Sed inter animistas
nonnulli in gravissimos delapsi sunt errores. Quidam plantis
animam rationalem concessero, sicut Empedocles, Anaxagoras
et praesertim Manichaei, qui reum homicidii pronuntiabant
hominem qui folium vel ramum ex arbore avelleret. Plato voca­
bat plantas animalia, quæ solum tertiam animæ speciem, nem­
pe quæ concupiscit, participant. Sententiae simili, vi sui syste­
matis de monadibus, adhæret Leibnitzius. Perrault, in Gallia,
Stahl, in Germania, dogmatizarunt principium vitæ vegetativæ in homine esse animam ut rationalem.
In his erroribus refutandis non immoramur.Anima enim est
quae speciem largitur. Ergo, si anima vegetalium esset
rationalis vel sensitiva, planta jam non foret planta, sed ani­
mal vel homo.Cæterum,si plantae animam suscipiunt sensiti­
vam, debent sentire (2). Porro sensatio, nedum sit plantis
utilis, esset nociva, quia tunc ipsæ a frigore, calore, etc., pa­
terentur ; insuper, apprehenderent malum, nec tamen possent
aufugere, sicut animalia.
Demum, plantæ carent instrumentis sensationis, signanter
(1) Consuli possunt Aristóteles i et n De Anima; D. Thomas, Comm,
in Arìstot. Cajetanus, Comm, in lib. II De Anima, cap. I.; Bannez,
Comm. in I. P. q. 75 Joannes a S. Thoma, Phil. Nat. Ili P. q. I.; Bouil­
lier, Le principe vital et Vàme pensante ; Coconnier, Vâme humaine ;
Faroes, La vie et révolution, etc.; Pesch, Psychol, disp. I, sect. I-IV.
(2) Sensibili ta tem quamdam organicam (non tamen animalem) brutis
concedit Bichat, Recherches physiologiques sur la vie et la mort, I. P. a. 8.

systemate nerveo : nec morphologice nec physiologice instruc­
ts sunt ad sentiendum, organa quippe et functiones sensatio­
nis sunt diversa) et superioris naturæ. In homine vero, si prin­
cipium vitæ vegetativas esset anima ut rationalis, operationes
vegetativæ forent rationales, voluntaria), liberæ, ideoque im­
putaretur homini quod bene vel male digerat, quod multum
vel parum augescat, etc.

IL —De animismo tempci'ato. Rejecto animismo exag­
gerato, confugimus ad animismum peripateticum. Porro apud
Aristotelem et scholasticos axioma est : In viventibus vivere
est esse : nimirum, idem est principium esse et principium vitæ
Re enim vera, vivens est unum individuum, imum quideiu
per se, non vero per accidens tantum. At ex duobus entibus
actu non fit unum per se, quia unumquodque est jam ens
simpliciter et completum. Ergo in vivente non sunt duo actus
substanti·des:altor quo fieret ens,alter quo fieret vivens,sed per
eumdem actum substantialem constituitur in esse et in vivere.
Illud porro quo ens ponitur in esse est forma substantialis.
Itaque principium vitæ in viventibus est forma substantia­
lis ipsa.
Sed « considerandum est quod quanto forma est nobilior,
tanto magis dominatur materiæ corporali et minus ei immergi­
tur et magis sua operatione vel virtute excedit eam. Et quanto
magis proceditur in nobilitate formarum tanto magis inveni­
tur virtus formæ materiam elementarum excedere, sicut anima
vegetabilis plus quam forma elementaris, et anima sensibilis
plus quam anima vegetabilis. Anima autem humana est ulti­
ma in nobilitate formarum (1). »
Anima igitur viventium est quidem forma, sed forma supe­
rioris ordinis,largiens esse nobilius et magis a materia indepen­
deos quam esse illud quod a forma elementari procedit.
III. — Animæ definitio. Ex omnibus disputatis colligere fas
est optimam esse animæ definitionem quam expressit Aristote­
les : Anima est actus primus corporis physici, organici, potentia
vitam habentis (2). Est Io) actus, nam ostensum est animam ne­
ti) Ί. P. q. 76, a. 1.
(2) II. De Anima, c. I.

que materiam esse ncque corpus: restat ut sit corporis actus. —
2°) Actus primus seu substantialis. Anima enim est princi­
pium quo viventia a non viventibus distinguuntur. At vi­
ventia discriminantur a non viventibus non accidentaliter
sed essentialiter. Ergo anima non est actus accidentalis, sed
substantialis. Actus vero primus est forma. Ex quo concludi­
mus animam esse formam substantialem. Non tamen formam
quamcumque, sed formam corporis physici, potentia vitam
habentis. His verbis distinguitur a formis subsistentibus, a
forma elementari, et a formis artificialibus vel mathematicis.—
3°) Vox corporis dupliciter intelligitur. Primo quidem pro ipsa
materia prima quæ est immediate capax formæ corporeæ, et
hoc modo anima a cæteris formis non discreparet.
Secundo, sumitur, non pro materia prima nuda, sed pro
materia formata gradu corporcitatis. Licet enim anima eaquo
sola conferat immediate materiæ esse corporeum, si tamen
consideratur formaliter ut anima, supponit in materia gra­
dum corporis, non quidem ab alia forma sed a seipsa præstitum.
Anima quippe spectari potest ut forma, seu ut largiens esse
corporeum, vel reduplicative ut anima, præstans esso anima­
tum. Hic sumitur reduplicative ut anima, nempe ut confert esse
vivens. Et hoc modo supponit corpus constitutum a seipsa
ut forma ; prius enim concipitur materia constituta in ratione
corporis simpliciter, quam in ratione corporis viventis. 4°) Or­
ganici. Duo porro requiruntur ad rationem corporis organizati :
Io ut partes corporis sint animatæ per informationem animæ;
2° ut dissimilares inter se sint, quo pacto differunt omnino a
partibus corporis mineralis, quod est omnino homogeneum.—
5°) potentia vitam habentis. « Corpus organicum, ait Joannes
a S. Thoma, etiam postquam animatum est, ad hoc habet or­
gana, ut vitales operationes per illa exerceat, et sic potentia
habet vitam, id est habet in actu primo potentiam ad vitales
operationes (1). »

IV. Uberior explicatio præfatæ definitionis.
Io) Actus. — Jam ostendimus animam esse actum primum,
seu formam, quod iterum plenissime probabitur in tractatu
(l)Phil.Nta. III. P. q. I. a. I.

de anima rationali. Placet tamen recolere hic breviter argu­
mentum quo evincit Philosophus animam esse actum primum,
seu formam.Id quod est viventibus primum ac formale vivendi
principium est eorum forma, seu actus primus'. Atqui anima
est viventibus primum ac formale vivendi principium. Ergo
anima est eorum forma substantialis, seu actus primus.
Ostenditur minor. Viventia dicuntur vivere et corpore
et anima, sed corpore ratione alterius, nempe ut habente ani­
mam, anima vero ratione sui. Atqui id quo viventia dicuntur
vivere primo et ratione sui est primum vivendi principium,
sicut id quo primo et ratione sui aliquid operatur est primum
operandi principium. Ergo anima est primum vivendi princi­
pium. — 2°) Corpus physicum, seu naturale, distinguitur tum
a corpore mathematico, quod est trina dimensio ; tum a cor­
pore artificiali, sicut est turris vel domus. — 3°) Organizatio
sumi potest accidcntaliter et substantialiter. Accidcntaliter
pro dispositione partium organicarum, secundum quod talem
suscipiunt quantitatem, figuram vel alias qualitates. Differre
autem accidentaliter inter se partes organicas evidcntissimum
est, cum diversis afficiantur accidentibus. Imo aliqua ratione
differunt substantialiter, non hoc quidem sensu quod diver­
sam habeant formam substantialem (si quidem una est forma
substantialis in uno composito) ; sed hoc sensu quod infor­
matio substantialis ejusdem animæ diversimode afficiat di­
versas partes, aliter ossa, aliter organa, aliter cor, aliter cere­
brum, etc.
Organizatio substantialiter sumpta in hoc consistit quod
organicæ partes sint substantialiter informata} ab anima, a
qua desumunt speciem, ita ut in cadavere præfatæ partes non
dicantur tales nisi æquivoce, sicut caro mortui non dicitur
caro nisi æquivoce. Porro aristotelica definitio utroque modo
intelligitur, de organizatione substantiali et accidentali ;
utrumque enim ex informatione animæ sequitur, et ut partes
organicæ sint animatæ per informationem animæ, et ut ha­
beant dispositionem et accidentia sibi debita et convenien­
tia (1).
4°) Potentia vitam habentis. — Multipliciter id accipi po(1) Cf. Joannes

a

S. Thoma, loe. cìt.

test. Primo, pro potentia proxima ad vitam substantialem,
ut intelligatur corpus organizatum esse in dispositione proxi­
ma ad recipiendam formam vitalem, non autem sicut cadaver,
nec sicut germen inanimatum, quod solum est remote dispo­
situm ad animæ receptionem. Vel etiam sensus esse potest
corpus non habere vitam actu et per seipsum, sed comparari
ad animam sicut potentiam ad actum. Communiter tamen
et proprie sumitur pro vita accidentali, seu operatione vitali,
quæ est vita in actu secundo. Unde in præsenti vita non de­
signat ipsum esse viventis, nam illud esse est in corpore orga­
nico actu» non potentia; sed vitalem operationem ad quam cor­
pus etiam animatum est in potentia,sicut existens in actu pri­
mo adhuc remanet in potentia ad actum secundum. Aliis ver­
bis, corpus organicum habet actu principium operationis, sed
non habet actu exercitium operationis ; quemadmodum
oculus dormientis habet actu principium operationis visivæ,
ted non exercitium visionis.

V. — Alia definitio. Praecedentem definitionem explica­
vit Aristoteles per aliam, quæ etiam animæ humanæ compe­
tit : Anima est id quo primo vivimus, sentimus, movemur et
intelligimus (1). Id quo primo, id est radicale et substantiale
principium, nempe actus primus, seu forma substantialis. —
Vivimus, sentimus et intelligimus, ut assignentur omnes vitæ
gradus : vegetativus. nempe sensitivus et intellectivus. —
Movemur, ut appareat animam esse principium locomotionis
et etiam appetitionis, quia potentia locomotiva est appetitus
executive.
Definitio accommodari potest cuilibet speciei animarum,
ut sensus sit : Anima praestat aliquem cx praefatis gradibus ;
λ el est principium vivendi in quibusdam ; vel simul vivendi
et sentiendi in aliis ; vel vivendi, sentiendi et intelligendi, prop­
ter suam eminentiam, in aliis. Applicata homini sic redditur :
Anima est id quo vivimus ut vegetativi, quo sentimus ut ani­
mati, quo intelligimus ut homines.
Utraque definitio est essentialis, quia per id traditur quod
essentiale et intrinsecum est, nempe esse actum primum et
(1) Il De Anima, c. II.

formam substantialem : actus primus, id quo primo : utraque
tamen connotât aliquid extrinsecum, nempe effectum, seu
operationem : potentia vitam habentis ; vivimus, sentimus,
intelligimus.

VI. — An anima sit aliquid completum in genere substan­
tiae. Omnis anima , utpote actus substantialis , aliqua
ratione vocari potest substantia (1). Secundum se tamen non
est directe in genere substantiae. Illa quippe in genere ponun­
tur quæ sunt composita vel formæ complétas. Porro anima
non est compositum, ut patet ; nec etiam est forma completa,
quod breviter ostenditur : Anima est actus essentialiter or­
dinatus ad corpus, ut ex utriusque unione coalescat unum
perse. Atqui nulla forma completa essentialiter ordinatur ad
corpus ad efformandum cum co unum per se ; sed, si forte
alicui corpori conjungatur, unum tantum per accidens resul­
tat. Ergo anima est substantia incompleta, saltem in ratione
speciei : ipsum vero compositum ex corpore et anima est sub­
stantia et species completa. Diximus : saltem in ratione speciei,
quia potest contingere ut aliqua anima sit completa in r alione
substantialitatis, si possit independen ter a corpore subsistere,
sicut anima intellectiva ; et alia sit incompleta simul in ratione
speciei et in ratione substantialitatis, si nec possit esse species
absque corpore nec existere independenter a corpore, ut anima
plantæ et anima bruti.
’ Verbo, omnis anima est primum et substantiale vitæ prin­
cipium se habens per modum actus, principium tamen partiale
et incompletum, saltem in ratione speciei.
1) De substantialitate animæ humanæ redibit sermo Tract. II, q. T,a. I.

QUÆSTIO TERTIA.

J)e anima vegetativa et sensitiva.

Quæ hucusque explanata sunt conveniunt oir.ni animae. Jam
vero disserendum venit de singulis animarum speciebus, ve­
getativa scilicet et sensitiva.
De anima vegetativa sobrie disseremus. Quædam tantum de
ejus potentiis et operationibus hic attingemus ; cætera in trac­
tatu de anima humana expendentur.

ARTICULUS PRIMUS.
DE POTENTIIS ET OPERATIONIBUS ANI1HÆ VEGETATIVA.

I. — Tres sunt potentiæ animæ vegetativæ realiter distinctæ ah invicem: nutritiva, auginentativa et genera­
tiva (1).
Prob. Ia pars. Vcgetativum habet pro objecto ipsum corpus
vivens per animam. Porro ad hoc corpus requiruntur tres
potentiæ enumeratæ. Ergo. Declaratur major. In eo diffe­
runt vegetativa anima, sensitiva et intellectiva, quod intellec­
tiva extendat suam operationem ad omne ens ; sensitiva autem
ad omne corpus sensibile, vegetativa vero tantum ad corpus
animæ unitum.
(1) I. P. q. 78, a. 2. — Gf. S. Thom. De Anima, lib. I. lect. 6 ; CajetaBamnez, in I. p., Joannes a S. Thoma, De Anima ; Gardairv
Corps et Ame, ch. II ; Pescil Psychol. Disp. II., sect. III.
nus,

Probatur minor. «Ad quod quidem corpus, ait D. Th.,tri­
plex animæ operatio est necessaria: una quidem per quam esse
acquimi, et ad hoc ordinatur potentia generativa. — Alia vero
per quam corpus vivum acquirit debitam quantitatem, et ad
hoc ordinatur vis augmentativa. — Alia vero per quam cprpus
viventis salvatur et in esse et in quantitate debita, et ad hoc
ordinatur vis nutritiva. »
Proponi potest alio modo : Viventia gloriam et munus susci­
piunt per seipsa conservandi speciem, et ita per seipsa quam­
dam perennitatem possident. Ergo debent habere virtutem
elaborandi semen quo mediante producere valeant similia sibi
in specio, in quibus supervivant. Hinc vis generativa. Porro
vivens quod generatur non continetur in semine secundum to­
tam suam quantitatem : virtutem itaque exposcit qua ad de­
bitam quantitatem pertingat. Hinc vis augmentativa. Sed vis
augmentativa iners esset, nisi vivens facultate polleret con­
vertendi alimentum in propriam substantiam, quod fit per
vim nutritivam. Sunt itaque tres potentiæ vegetativæ.
Prob. IIa pars, nempe illas esse roaliter inter se distinctas.
Illæ facultates realiter distinguuntur quæ per se primo respi­
ciunt operationes et terminos formaliter diversos ; facultas
enim specificatur ex act u et termino. Atqui prædictæ facultates
per se primo respiciunt operationes et terminos formaliter di­
versos (1) ; nam nutritiva per se primo ordinatur ad conver­
tendam substantiam alimenti in propriam substantiam viven­
tis ; augmentativa ad convertendam illius quantitatem in
quantitatem viventis ; generativa demum ad producendam
novam substantiam priori similem.
Sunt ergo tres termini diversi, tres functiones diversæ, tres
potentiæ diversæ.

II. — Quæ sit nobilior. « Est quædam differentia atten(1) « Nutrition, croissance, génération de corps vivants, toiles sont les
fonctions de la vie végétative, telles sont les applications de l’activité
des plantes Puissance nutritive, puissance d’accroissement, puissance
génératrice, ce sont là trois puissances génériques du principe vital dans
les végétaux. Elles se subdivisent en puissances particulières suivant la
division plus ou moins détaillée du travail végétatif dans chaque espèce ;
mais les fonctions spéciales de la vie des plantes se rangent toujours dans
ces trois grandes chases de facultés. » Gardair, Corps et Ame, p. 70.

denda inter has tres potentias. Nam nutritiva et augmentativa
habent suum effectum in eo in quo sunt ; quia ipsum corpus
unitum animæ augetur et conservatur per vim augmentativam
etnutritivam in eadem anima existentem. Sed vis generativa
habet effectum suum non in eodem corpore, sed in alio, quia
nihil est generativum suiipsius. Et ideo vis generativa quo­
dammodo appropinquat ad dignitatem animæ sensitiva) quæ
habet operationes in res exteriores, licet excellentiori modo
et universaliori : supremum enim inferioris naturæ attingit id
quod est infimum superioris. Et ideo inter has tres potentias
finalior et principalior et perfectior est generativa. Est enim
rei jam perfectae facere aliam qualis ipsa est. Generati væ autem
deserviunt et augmentativa et nutritiva; augmentativæ autem
nutritiva (1).»
Itaque generativa quadrupliciter alias superat : 1°) quia aliæ
ipsi deserviunt, non ipsa aliis ; 2°) quia aliae habent effectum in
eodem corpore, ipsa vero in alio ; 3°) quia aliæ respiciunt bo­
num individui, ipsa vero bonum speciei; 4°) quia aliæ inveniun­
tur etiam in viventibus imperfectis, ipsa vero in perfectis tan­
tum. Ut enim quis generet, non sufficit ut ipsi competat vita,
at debet vitam possidere perfectam in gradu quodam eminenti.
III. — Objectio contra distinctionem facultatum. Dices :
— Eo ipso quod alimentum convertatur in substantiam aliti,
sequitur necessario augmentum in ipso alito. Ergo necesse
non est vim augmentativam a nutritiva distingui.
Respondeo imprimis : Nego consequentiam. Licet enim
auctio ex nutritione necessario consequeretur, verum adhuc
esset formaliter diversos esse terminum in nutritione et ter­
minum in augmento.Porro ex termino formaliter diverso diver­
sifica tur potentia.
Sed non est concedendum simpliciter antecedens. Nutri­
tiva enim est reparativa ejus quod deperditur, augmentativa
vero plus addit quam sit deperditum; nutritio semper fit, etiam
in senectute, augmentatio autem certis temporibus definitur.
IV. —Propria definitio facultatum vegctativaruin.
Ex his innotescit quomodo definiri possint potentiæ vo­
ti) I. P. q. 78, a. 2.
HUGON-PHILOS. NAT, II. P. — 4.

50

PHILOSOPHIA NATURALIS, II. P. TRACT. I. Q. III.

getativæ. Nutritiva est facultas qua vivens seipsum conservare
potest, partes deperditas reparando per conversionem alimenti
in propriam substantiam.
— Potentia augmentativa est facultas qua vivens ex alimento
majorem quantitatem sibi acquirere potest.
— Generativa est facultas qua vivens producere potest aliud
in specie simile conjunctum. Generatio vero passive sumpta est
origo viventis a vivente principio conjuncto in similitudinem
naturæ. Hæc definitio prius explicata est (1).
Est tandem ipsa anima vegetativa recte definitur : Princi­
pium radicale nutriendi, augendi et generandi vitaliter. Cur
ponatur principium radicale perspicuum est ; substantia enim
non agit immediate sed ab ipsa profluunt tres facultates prædictæ quæ sunt principia proxima nutriendi, augendi, gene­
randi.

V. — De nutidtione in vegetalibus.
Nutritio consistit in continua elementorum mutatione quæ
fit inter substantiam viventem et medium ambiens. Efficitur
autem hæc transmutatio ope et virtute protoplasmatis. Viget
namque in protoplasmate proprietas quædam contractilitatis, vi cujus resultat perpetuus fluxus ab extra ad intra, ut
ingrediantur elementa assimilanda et ab intra ad extra, ut
egrediantur elementa non assimilata. In vegetalibus infimis
non est speciale organum nutritioni inserviens, sed omnes
functiones ab omnibus partibus exercentur, adeo ut quælibct
cellula indepondenter a cæteris nutriatur et multiplicetur.
Superius vero inveniuntur differentes cellulæ, quarum aliay
nutritioni, aliæ generationi exclusive inserviunt. Generatimi
apparatus nutritivus comprehendit stipitem et folia. Stipes
nutritioni concurrit tripliciter : Io) per transpirationem, seu
emissionem vaporis aquæ ; 2°) per respirationem, seu absorp­
tionem oxygenii et emissionem acidi carbonici ; 3°) per fiinctionem chlorophyllianam quæ in quadam decomposition?·, ut
aiunt, acidi carbonici reponitur. Quando nempe partes virides
luci exponuntur, oxygenium acidi carbonici liberum relinqui­
tur, et carbonium in texturis plantæ considit, et hac carbonii
(1)Q. I,a. I.

copia nutritur planta. Folia illis etiam tribus modis nutritioni
inserviunt, nempe oxygenium per respirationem absorbendo ;
superfluum vaporis aquæi per transpirationem emittendo ;
carbonium per functionem chlorophyllianam detinendo. Præ­
ter stipitem vero et folia adsunt in multis vegetalibus radices
et vascula.

VI. — De iiutrltlone in animalibus. Multæ functiones in nutritione animalium concurrunt, nimirum : digestio, absorptio,
circulatio, respiraiio, assimilatio, et excretiones.
Digestionis est.alimenta tramsmutare ut possint in substan­
tiam aliti penetrare. Quod quidem fit et per mechanicam mus­
culorum contractionem et per chimicam succorum actionem.
Incipit digestio in stomacho et perficitur in intestinis ; ali­
menta vero transformata in statu quem habent dum e stoma­
cho egrediuntur, dicuntur chymus, et prout sunt in intestinis
dicuntur chylus.
Absorptio est functio qua alimenta jam transformata in ip­
sum organismum introducuntur. Alimenta quidem liquida
absorbentur per osmosim, adipes vero per effractionem.Fit au­
tem absorptio per totum tubum digestivum, aliqualiter in ore,
perfectius in stomacho, sed principaliter in intestinis.
Circulatio est functio qua sanguis et lympha per totum or­
ganismum transferuntur, ita ut liquida in contactu singula­
rum cellularum continuo renoventur.
Respiraiio est functio qua vivens copiam oxygenii sibi
necessariam comparat. Consistit autem illa operatio in muta­
tione qua sumitur ex aere oxygenium, et emittuntur acidum
carbonicum et vapor aquæus.
Assimilatio est actio qua elementa externa organismo pro­
pria fiunt et illi quasi concorporantur, per veram conversio­
nem alimenti in substantiam aliti. In assimilatione igitur con­
sistit essentialiter nutritio.
Excretiones demum sunt operationes quibus organismus
depuratur et a se elementa non assimilata vel nociva abjicit.
Differunt quam maxime a secretionibus : istæ enim sunt ope­
rationes quibus elaborantur liquida et fermenta organismo
necessaria vel utilia. (Consulantur physiologi).

VI. — De generatione. In vegetalibus infimis non est spe­
ciale generationis organum, cum diversæ functiones in omni­
bus partibus eliciantur. Generatila plantarum generatio fit per
scissiparitatem, vel per reproductionem proprie dictam. Scissi­
parités contingit cum cx planta scinditur fragmentum, quod
iterum propriam vitam vivit et prioris viventis proprietates
refort. Hæc est reproductio agama, seu asexualis. Reproductio
autem proprie dicta, seu sexualis, fit vel per sporam, quæ est
cellula simplex, vel per ovum, quod coalescit ex duabus
cellulis quarum altera altera fœcundatur ; vel per grana, quæ
ex ovi explicatione resultant, qui modus proprius est phane.rogamis.
In animalium vero generatione concurrit mas et fœmina.
Ista præbet ovulum membrana quæ dicitur vitellina involu­
tum. Ovuli autem protoplasma dicitur vitellus, in quo includi­
tur nucleus seu vesicula germinativa, nucleolum, seu maculam
germinativam, iterum involvens. Mas autem præbet spermatozoidas, quæ sunt elementa activa, ovulum fœcundantia,
et quæ, peracta fœcundatione, motum amittunt et pereunt.
Ex ovulo autem fœcundato resultat prima embryonis cellula,
quæ nutritur, evolvitur, multiplicatur. Paulatim efformantur prima rudimenta, punctum saliens, nempe cor, quod pri­
mum incipit organizari et moveri, unde dicitur primum vivens,
sicut etiam est ultimum moriens : deinde axis cerebro-spinalis,
deinde cerebrum ejusque membranæ ; deinde sensuum organa ;
deinde ossa, musculi, cranium, os, facies, tubus digestivus,
jecur, pancreas, pulmones ; ac tandem organa urino-genitalia

ARTICULUS SECUNDUS.

DE ANIMA SENSITIVA,

I. — Opiniones circa animam brutorum.
Hic de vita sensitiva pauca attingimus, res fusius eluciaaoitur in tractatu de homine, ubi de facultatibus et operationibus
sensitivis. Quaedam tamen disserenda occurrunt de existentia
et natura animæ brutorum.
Hic iterum triplicem reperimus sententiam : Prima brutis
animam denegat. Ita nonnulli veteres philosophi quos confu­
tat Aristoteles ; plures idem asserebant Augustini tempori
bus (1). Renovarunt Gomez Pereira et præsertim Cartesius (2).
et organicistæ. Secunda brutis animam attribuit sed rationalem.
Ita Pythagoras, Anaxagoras, Platonici et Neoplatonici, præ­
sertim Porphyrius. Montaigne, Flourens, et alii recentiores intelligcntiam brutis concedunt. Tertia sententia medium tenet :
belluis veram animam adstruit, sed sensitivam tantum, nulla­
tenus rationalem aut subsistentem ; et hæc est doctrina certa
et omnino tenenda.
Prima sufficienter confutata remanet ex iis quæ contra organicismum disseruimus. Sed propter rei gravitatem, rem
iterum expendimus.
II. —Prima conclusio : Animalibus inest anima sensitiva.
Probatur. Cum anima intelligatur id quod est vitæ princi­
pium, ubicumque invenitur vita sensitiva, ibi sit oportet ani­
ma sensitiva. Atqui bruta animalia vera vita sensitiva gau­
dent. Ergo ipsis inest vera anima sensitiva.
(1) Gf. De Genesi ad litteram, lib. Ili, c. VIII.
(2) Gf. Traité de V homme, Traité des passions, Discours de la méthode,
P. 5, c. 9.

Prob. min. Animalibus inest systema nerveum, insunt
sensus et phaenomena sensationis externas, sensusque et phae­
nomena sensationis internæ ; imo affectiones et passiones.
Ergo vera vita sensitiva gaudent. Liquet sequela, declaratur
antecedens.
Primo quidem, in animalibus et in homine simile viget
systema nerveum. Utrinque adsunt cellulæ et fibræ similes,
utrinque dispositio cellularum et fibrarum fit secundum leges
fundamentales similes ; utrinque similis est ipsa materia nér­
vea. Atqui in homine systema nerveum ad functiones vitæ
sensitivea ordinatur. Ergo etiam in brutis ; ergo ex præsentia
hujus systematis in animalibus concludere fas est ipsis compe­
tere operationes sensitivas.
Secundo, animalia instructa sunt sensibus externis, qui per
se ad recipiendas sensibilium impressiones tendunt. Atqui a
Dei sapientia certe alienum est ut creaturis largiatur instru­
menta superflua quæ nullius sint usus ; nec fingere licet Deum,
instar joculatoris, animalibus uti ad nos recreandos. Hæc est,
e montra, suavis Dei providentia, ut creaturas juxta propriam
naturam regat, eisque inserat principia intrinseca suarum opetationum. Animal, sicut homo, videt, audit, odoratur, gustat,
ractu utitur et movet se consequenter ad hujusmodi impres­
siones. Ergo vel hominibus denegetur sensatio externa, vel
brutis concedatur.
Tertio, animalibus insunt facultas et phaenomena sensationis
internæ : facultas quidem et phaenomena phantasiae, nam
canes, v. g. somniando plerumque immurmurant et in latra­
tum aliquando erumpunt ; facultasque et phænomcna memo­
ri ; per loca enim nota sine errore jumenta pergunt et cubi­
lia sua bestiæ repetunt, et canes dominorum suorum corpora
recognoscunt ut ait Augustinus (1). Facultas et phaenomena
æstimativæ : animalia quippe discernunt nociva ab utilibus :
o. is fugit lupum quia inimicum. Facultas demum ct phaeno­
mena sensus communis ; nam animal per modum unius ap­
prehendit multa quæ sensus externi separatim tantum cog­
noscunt : sic percipit integrum pomum, dum sensus externi
(1) Contra Epistolam Fundamenti, cap. 27. — Hinc concludit Augusti­
: « Irrationabilia animantia vivere atque sentire nemo ambigit ». De
Lib. Arb. lib. II, c. 29.
nus

scparaüm nonnisi colorem vel odorem attingunt. Habet ani
mal conscientiam sensitivam, qua sentit se sentire quando
sentit, qua sentit se non videre quando non videt, unde aperit
oculum ut videat (1).
Tandem animalibus insunt appetitus et passiones concupis­
cibilis ct irascibilis : exhibent omnia signa delectationis ct vo­
luptatis, timoris, amoris, iræ, et magno impetu feruntur ad
cibos et venerea (2).
— Multi ex materialistis vitam animalibus ultro conce­
dunt ; at contendunt vitam resultare ex materiae viribus, ipsumque sentiendi actum revocari putant ad motum fibril­
larum et mechanicam cerebri reactionem.

ΠΙ. — Secunda conclusio : Nullo pacto ad mechanicam
cerebri reactionem aliamve speciem motus localis sensatio
revocari potest.
Arg. Ium. — Sensatio est actio intrinsece vitalis in qua sen­
sus active se habet. Atqui motus, seu reactio mechanica
cerebri,non est actio intrinsece vitalis, nec in ea sensus active
se habet. Ergo sensatio ex mechanica cerebri reactione resul­
tare nequit. Declaratur major. — Duplici ratione actio aliqua
dicitur vitalis: extrinsece et intrinsce. Extrínseco vitalis dici­
tur quæ de facto procedit ab intrinseco, sed posset tamen ab
extrínseco principio elici: sic motus membrorum provenit in
me a principio interno, at posset nihilominus ab agente ex­
trínseco produci qui membra mea compelleret ad motum.
Intrinsece autem vitalis erit actio si repugnet ipsam ab alio
quam principio intrinseco oriri. Porro implicat ut sensatio,
(1) « Les animaux ne sont pas de pures machines. Ils ont des sensa­
tions conscientes, aussi réelles que les nôtres ; et leurs opérations pro­
cèdent de leur activité propre. S’ils obéissent tous de la même manière
aux instincts innés communs à toute l’espèce à laquelle ils appartiennent,
chacun d’eux tient une conduite particulière qui varie en raison des con­
ditions spéciales où il vit. Cette conduite est déterminée, non seulement
par les impressions qu’il ressent et les circonstances où il se trouve, mais
encore par les habitudes qu’i] a prises et par les impressions qu’il a déjà
ressenties en face des mêmes objets. » A. Vacant, Etudes comparées sur
la Philosophie de S. Thomas et sur celle de Duns Soot, t. I, p. 37.
(2) « Dolor autem quem bestiæ sentiunt animarum etiam bestialium
vim quamdam in suo genere mirabilem laudabilemque commendat. ■
S. Augustinus, De Libero Arbitrio, lib. Ill, c. XXXIII, n. 69.

V. g., visio, procedere possit ab alio quam ab ipso sentiente et
vidente. Unde sensatio est actio intrinsece vitalis. Insuper.in
sensatione sensus active se habet. Licet enim sensus ab objec­
to determinetur, non tamen iners remanet, sed reagit, et
veram activitatem circa ipsum objectum exerit.
Prob. min. Io) Motus mechanicus, qualem ponunt adversa­
rii, non est intrinsece vitalis: quatenus enim mechanicus potest
a motore mere mechanico, ideoquc a motore extrínseco pro­
gigni. — 2°) In illo sensus passive se habet, nam hic motus
est quædam sensibilis in organismum impressio vi cujus orga­
nismus agitur et non se agit.
Arg. IIum. — Sensatio est actus cognoscitivus. Atqui cogni­
tio fit in quantum cognitum est in cognoscente et ei assimilatur, non quidem physice, sed secundum esse intentionale, seu
per speciem intentionalem. Ergo de ratione sensationis est ut
cognitum assimiletur cognoscenti,secundum esse intentionale.
Sed per motum mere mechanicum et mere localem, mobile
moventi vel nullatenus assimilatur, vel tantum physice per
physicam impressionem, non vero secundum esse intentionale.
Ergo sensatio explicari minime potest per motum vel reac­
tionem mere mechanicam et localem. Id manifestius adhuc
elucet in sensatione quæ est conscientia : nam hæc importat
quamdam universalitatem et eminentiam supra materiam,
materiae motum omnesque vires physico-chimicas (1). De
his iterum ubi de sensibus et sensatione.
Cætera ' argumenta quæ contra organicismum attulimus
praesentem etiam thesim omnino statuunt.
IV. — Animæ brutorum non sunt substantiae rationales.
Arg. — Ium. De ratione substantiæ rationalis est ut non sit
determinata ad unum in appetendo. At animalia bruta sunt
determinata ad unum. Ergo non sunt substantiæ rationales.
Prob. maj. : Substantia rationalis cognoscit universalia,
modus vero appetitionis sequitur modum cognitionis. Ergo
appetitus substantiæ rationalis ad universale fertur. Quod
(1) « Les forces physico-chimiques agissent d’un corps sur un autre;
mais elles sont trop complètement plongées dans la matière, pour que,
par elles, un sujet corporel puisse se replier sur lui-même et saisir son
propre acte. » Gardais, Corps et Ame, p. 102.

autem pro objecto habet bonum universale et perfectum non
debet ab aliquo particulari et imperfecto bono determinari et
necessitari. Ergo de ratione substantiae rationalis est ut non
sit ad unum particulare determinata, sed possit unum vel al­
terum eligere.
Minor experientia constat. Animalia in iisdem adjunctis eo­
dem modo agunt. « Non operantur ad diversa et opposita
quasi intellectum habentia, sed sicut a natura mota ad deter­
minatas operationes et uniformes in eadem specie, sicut omnis
hirundo similiter nidificat (1). »
Arg. IIum. — De ratione substantiae rationalis est ut possit
seipsam perficere, et progredi in scientiis,in artibus; in virtute.
At nullo ex his modis animal progreditur. Ergo. Prob. min.
Dum hominis historia est series innumerorum in quolibet ge­
nere profectuum, historia animalium, e contra, a remotissi­
mis temporibus usque nunc, omnino uniformis est ; nullumque
profectum refert, nullamve scientiam excultam, nullum opus
artistico modo elaboratum. Et tamen animalia socia fuerunt
hominis, testesque illius inventionum et progressuum. Et,
licet homo animalia conatus sit instruere et ad artem et in­
dustriam suam adhibere, bruta nihilominus non profecere (2).
Animal itaque non progreditur. Si quando perficitur, id non
active sed passive tantum fit, sub hominis influxu,et in deter­
minato genere, adeo ut brutorum progressus vocetur a quibus­
dam unilinearis, quippe qui semper in eodem ordine et in
eadem linea coarctatur.
Nec etiam brutum disciplina excolitur proprie dicta, sed
tantum methodo quadam sensitiva et empirica. Metu verbe­
rum vel amore cibi cogitur ad aliquid faciendum vel omitten­
dum ; et ex factis ita repetitis acquirit quamdam disciplinae
speciem, sed modo mere empirico, per necessariam sensatio­
num connexionem.
(1) II Coni. Gent, c 66.
(2) a Qui verra seulement que les animaux n’ont rien inventé de nou­
veau depuis l’origine du monde, et qui considérera d’ailleurs tant d’in­
ventions, tant d’arts et tant de machines par lesquelles la nature humaine
a changé la face de la terre, verra aisément par là combien il y a de gros­
sièreté d’un côté, et combien de génie de l’autre. » Bossuet, Connais­
sance de Dieu et de soi-même. ch. V, η. VII.

V. — Anima brutorum non est subsistens.
Illud subsistens dicitur cujus operatio specifica fit independenter a materia. Atqui operatio specifica animæ brutorum
a materia se eximere nequit. Ergo.
Major est notio substantiae subsistentis. — Cum autem
•operari sequatur esse, eo ipso quod operatio specifica sit independens a materia, ipsum esse specificum a materia sit im­
mune omnino oportet.
Prob. min. Operatio specifica animæ brutorum est sensatio.
Sensatio porro non potest totaliter a materiæ conditionibus se
■eximere, cum in corpore subjectetur. Et revera, subjectum
sensationis exprimit objecta extensa, et a materiali impres­
sione patitur. Quod vero patitur a materiali, quodque repræsentat objectum extensum, est extensum et materiale. Ergo
subjectum sensationis est extensum, seu est organismus cor­
poralis.
VI. —Vera notio animæ sensitivae. Itaque brutorum
animæ habent operari et esse dependens a materia. Unum­
quodque porro habet fieri sicut et esse. Ergo animæ brutorum
habent fieri dependenter a materia. Quod autem fit dependen­
ts a materia educitur de illius potentia. Anima igitur bruti
fit per eductionem de potentia materiæ. Destructo corpore,
a quo essentialiter pendet in esse et operari, amittit operari
•et esse, seu corrumpitur.
Igitur anima brutorum est substantia, utpote principium in­
trinsecum, quo sensitiva a non sensitivis distinguuntur; incom­
pleta in ordine speciei, nam neque anima sola, nec materia
sola, sed compositum, est species; et in ordine substantialitatis,
quia subjective pendet ab alio in suo esso et operari, nec po­
test sine alio existere.
VII. — Solvuntur difficultates.
Io) Facere opera cum ordine et convenientia pertinet ad ra­
tionem. Atqui bruta faciunt multa cum mira convenientia et
ordine, ut apparet in operibus castorum, apum, etc. Ergo bruta
agunt ex ratione.
Resp.: Disting.maj.: Facere opera cum ordine et convenien­
tia, cognoscendo ipsum ordinem et convenientiam, pertinet ad

rationem, concedo ; facere opera cum ordine et convenientia,
executive et materialiter tantum, non cognoscendo ipsum ordi­
nem et convenientiam, pertinet ad rationem, subdistinguo :
ad rationem quæ sit in ipso subjecto exequente materialiter
opus, nego; quæ sit in Creatore, qui subjecto exequenti indidit
formam et inclinationem, concedo.— Contradist. min.: Ani­
malia multa faciunt cum ordine et convenientia, materialiter
et executive tantum, concedo ; cognoscendo ipsum ordinem et
convenientiam, nego. Ergo agunt ex ratione, distinguo ; ex
ratione quæ sit in ipsorum Conditore, concedo ; quæ sit in
scipsis, nego.
Aliud est agere cum ordine, aliud est cognoscere ordinem.
Non solum opera brutorum, sed operationes etiam plantarum
et inorganicorum miro fiunt ordine, nec propterea ipsis ra­
tionem adscribimus, nam ille ordo a naturae Conditore pro­
venit.
Ut ergo valeat objectio, probari debet ordinem et conve­
nientiam ab animalibus cognosci.
2°) Accipere unum præ aliis est rationis. Atqui bruta ani­
malia accipiunt aliquid præ aliis, sicut manifeste apparet quod
ovis unam herbam comedit, aliam refutat. Ergo animalia ra­
tione gaudent.
Rcsp.: Distinguo: Accipere præ aliis aliquid ad quod facultas
non est naturaliter determinata, est rationis, concedo ; aliquid
ad quod facultas est naturaliter ordinata,nego. Contradist. mi­
norem, et nego conclusionem. « Brutum unum accipit præ alio,
quia appetitus ejus est naturaliter determinatus ad ipsum ;
unde statim quando per sensum vel per imaginationem reprae­
sentatur ei aliquid ad quod naturaliter inclinatur ejus appe­
titus, absque electione movetur ad ipsum, sicut absque elec­
tione, ignis movetur sursum et non deorsum (1). »
3") Cognoscere relationem inter plura est rationis. Atqui
animalia cognoscunt relationem inter plura, nam canis aut si­
mia videndo ignem cognoscit parari prandium. Ergo.
Resp. : Nego minorem. — Et ad probationem, nego a cane
vel simia cognosci formaliter relationem inter ignem et pran­
dium. Sed sensatio vel phantasma ignis, propter experientiam
(1) Ia Ilæ, q. 13, a. 2, ad. 2.

animalis, commovet in illo sensationem vel phantasma pran
dii. Quæ etiam valent pro factis similibus quæ communiter
objiciuntur. Inde minime probatur ab animali cognosci rela­
tionem inter plura, sed tantum imagine et sensatione unius
rei excitari in bruto imaginem et sensationem alterius (1).
(1) Cf. S. Augustinus, Enarratio in Ps. 48 ; S. Thomas, II Contra
Gentiles, c. 82 ; Bossuet Connaissance de Dieu et de soi-même, ch. V ;
Coconnier, Ame humaine; Rabier, Psychol.; Faroes, Le cerveau, l'âme
et les facultés, IIe partie, VIII ; De Bonniot, La Bête comparée à
ΓHomme; Liberatore, Le composé humain; Vacant, op. citat, p. 33, sqq.

ARTICULUS TERTIUS.
QUÆDAM QUÆSITA UTICA ANIMAM VEGETATIVAS ET
SENSITIVAM.

I. — Ratio articuli. Multæ quidem supersunt quæstioiies de anima vegetativa vel sensitiva : quomodo anima sit
forma corporis ; an in uno vivente sint plures animæ vel plures
formæ, an facultates ab anima distinguantur ; quomodo fiat
sensatio tum interna, tum externa, etc., etc. At quæ de anima
humana ut vegetativa et sensitiva disserentur animæ pure
vegetativæ vel pure sensitivæ commode applicari possunt.
Quædam tamen specialia hic tanguntur.
IL—Iu quo consistat luatcrialîtas animæ vegetativa»
vel sensitivæ. Materiale dicitur quod pendet a materia
prima vel secunda. Materiale a materia prima complectitur
formam substantialem dependentem a materia in esse et
operari ; compositum ex materia et forma resultans, et ea
demum quæ a composito derivantur. Materiale vero a materia
secunda dicuntur accidentia quæ in composito naturali sub­
jectantur, imprimis quantitas, quæ est primum accidens materiæ,deinde cætera accidentia quantitati inhærentia corumque
affectiones et actiones. Quocirca in genere substantiæ maxime
materiale est quod componitur ex materia et forma, in genere
vero accidentis maxime materiale est quod est quantitas vel
quantitati immediate inhærens. Igitur res extensæ sunt maxi­
me materiales. Quapropter non est confundendum materiale
cum extenso : omni extenso convenit esse materiale, at non
omni materiali convenit esse extensum : ut sit materiale suffi­
cit dependere a materia, ut vero extensum fiat requiruntur
partes, quantitas. Ex materia prima et quantitate sequitur

determinatio et passivitas. Unde secundum quod aliquid mi­
nus vel magis pendet a quantitate, et est magis vel minus
determinatum et passivum, minus vel magis est materiale.
Igitur ea quorum vires ita inhærent quantitati ut sint sim­
pliciter determinata, et ne ipsam quidem motus exccutionem
sibi præstare possint, sunt in primo materialitatis gradu.
Hujusmodi sunt mineralia, quæ simpliciter determinantur,
nec habent exeeutionem activam sui motus. Illa vero quorum
vires inhærent quidem quantitati, hac tamen ratione ut non
sint simpliciter determinata, sed sibi vindicent exeeutionem
sui motus, sunt in secundo materialitatis gradu. Hujusmodi
sunt animæ vegetativæ: earum enim vires inhærent quantitati,
nam sunt in subjectis extensis, v. g. trunco, ramis, et exercen­
tur per organa extensa, patiuntur ab objectis extensis, et agunt
in res extensas ; sed aliunde plantæ sibi prsestant, exeeutionem
motus, quamvis non sibi præstituant suam formam. Plantæ
habent exeeutionem sui motus et idcirco quamdam a
quantitate et materia independentiam, quia sunt prin­
cipium simul et terminus in cujus commodum cedit motus.
Cum tamen forma præstituatur a natura et vita sit in ipsis
aliquatenus provocata, nonnisi imperfectissima indepondentia
gaudent. Illa demum quorum vires inhærent quidem quan­
titati, sed modo quodam eminenti, ut possint sibi præstituere
et exccutionem motus et formam, sunt in tertio mate­
rialitatis gradu. Hujusmodi sunt animæ brutorum. Illarum
vires inhærent quantitati ; facultates enim sensuum inter­
norum et externorum indigent organis magnitudine praedi­
tis, sicut etiam virtutes appetitiva, locomotiva, vocalis,
respiciunt objecta extensa et per organa extensa exercentur.
Attamen animalia sibi præstant formam, seu speciem intentionalem sui motus. Illa autem quorum vires nullatenus
inhærent quantitati, et quæ sibi praestituunt finem, sunt ordi­
nis immaterialis.
Igitur animæ brutorum dicuntur materiales, non quod sint
compositæ ex materia et forma, vel extensæ, sed quod earum
vires inhaereant quantitati, et ipsae non sibi præstituant finem;
animæ autem vegetativæ dicuntur materiales, non quod sint
compositæ vel extensæ, sed quod earum vires inhaereant quan­
titati, et ipsae nec formam nec finem sibi largiantur. Conse-

quenter, tum anima vegetativa, tum anima sensitiva, pendent
a materia in esse et operari.
III. —Ànima vegetativa et sensitiva sunt generabiles et
corruptibiles. Fieri proportionatur esse. Atqui præfatæ ani­
mæ habent esse dependenter a materia. Ergo fiunt dependen­
ter a materia. Quod autem fit dependenter a materia edu­
citur de illius potentia, seu generatur. Ergo præfatæ animæ de
•potentia matoriæ generantur. Quomodo autem vita sit in po­
tentia materiæ, jam dictum est (1) Materia bruta sibi et viri:bus mere chimicis relicta, impar existit vitæ producendæ ; at
Deus condendo prima viventia illis facultatem indidit elabo­
randi semen in quo vita virtualiter continetur. Semine natu­
raliter evoluto, fit anima tamquam terminus naturalis gene­
rationis, nec ad hoc requiritur novus ac peculiaris Dei inter­
ventus, sicut in mutatione substantiali fit forma naturaliter
cum ordinario Creatoris concursu. Posset quidem Deus imme­
diate producere animam vegetativam vel sensitivam, sed illo*
etiam casu non esset proprie dicta creatio, quia creari competit
subsistentibus vel compositis.
Modus porro desitionis modo incœptionis respondet; cum
igitur illæ animæ generatione, non creatione, incipiant, cor­
ruptione, non annihilatione, desinere debent. Sunt igitur et
generabiles et corruptibiles.
Corruptio voro in viventibus dicitur mors. Contingit autem
mors multiplici de causa : sive quia absunt conditiones physicæ et chimicæ, sive 'quia organismus est senio vel nimio labore
confectus, sive quia causa externa violentiam infert. Signum
autem mortis est cessatio functionum vegetalium, et signantor
circulationis, sicut etiam absentiæ caloris. Quandoque tamen
vita latenter conservatur absque ullis functionibus, ut in qui­
busdam viventibus exsiccatis vel congelatis. Unde signum
certius reputatur putrefactio corporis.

IV. — Quid eveniant illæ animæ post mortem.
Destructo corpore non possunt existere, nec etiam a Deo
conservantur. Deus quippe res omnes secundum proprias na(1) Supra, q. II.

turas regit. Porro natura propria illæ animæ sunt corruptibiles.
Ergo a Deo non conservantur, nisi velit Deus in aliquo casu mi­
raculose operari. Aliunde non decidunt in nihilum, sed in poten­
tia remanent ma teri æ. Sensus est: vis, energia illa’quæ fuit in
animalibus, non est annihilata; remanet quippe in natura vis
aliqua illi æquivalens; et potest materia sub influxu vitæ for­
mam specie similem reproducere. Moritur equus : anima, prin­
cipium simplex, amittit esse, et diversæ energiæ quæ illo prin­
cipio simplici in unum adigebantur, dissolvuntur et quasi dis­
perguntur. Valet tamen natura, sub influxu vitæ et post mul­
tas mutationes educere animam priori similem ; potest enim
natura utendo elementis a prima anima informatis, nutrire
plantam, plantaque equum, et ex illo nutrimento equus elabo­
rare semen ex quo educetur anima priori in specie similis.
Ergo prior anima aliqua ratione in potentia remanet materise.

V. — De unitate et divisibilitate viventium vegetallum et
sensitivorum. Quamvis totus organismus ex cellulis efformetur vivens non est collectio cellularum ab invicem independentium, sed vera unitate gaudet. Primo quidem, organismus est
aliquod continuum cujus partes communi nexu copulantur.
Secundo, omnia organa in sua structura et dispositione mu­
tuam arguunt dependentiam, ita ut ex uno organo possint
scientifici totius organismi naturam deducere. Sic MilneEdwards ex uno leonis dente potuit generalem inferre struc­
turam. Tertio, diversæ functiones ad invicem conspirant :
multæ enim operationes ordinantur ad nutritionem, ipsaque
nutritio servit augmento et generationi. Recolantur dicta de
finali tato vitæ.
Principium autem illius unitatis est anima, quæ est vis sim­
plex, carens partibus essentialibus et quantitativis, ut infra
ostendetur de anima humana.
Certum est tamen viventia quædam pati divisionem, licet
viventia superiora, propter organismi perfectionem, quæ om­
nes partes unitas requirit, dividi non possint nisi vitam amit­
tant. Exempla illius divisionis innumera sunt ; divisis polypis,
divisisve annulosis, quodlibet fragmentum separatim vivit. Si­
mile quid observatur in casu insitionis vegetalis vel animalis,
cum, v. g., ramus in truncum alterius arboris inseritur.

At, si vivens dividitur, principium vitæ, seu anima, inferunt
quidam, est divisibile. Consequentia tamen non tenet. Ad
difficultatem solvendam multiplex adhibetur via. Sciendum
est, imprimis, animam, quamvis sit actu et formaliter una et
simplex, esse tamen potentia et virtute multiplicem ; unde non
repugnat, reponunt alii philosophi, ex illa oriri principia actu
plura, facta divisione. Cum enim in illis viventibus organizatio
ad vitam requisita sit minima, quælibet pars est quasi
repetitio ejusdem organi, et ideo partes viventis sunt in po­
tentia maxime propinqua actui, ut ait Angelicus (1).
Unde quæ erant virtute multa statim fiunt actu per divisio­
nem, et subito inducitur nova forma, seu anima. Divisio tamen
ita fieri debet ut salvetur sufficiens organizatio ; hinc, si divi­
dantur in longum a summo usque deorsum, partes dissectae
non vivunt ; si autem divisio fiat penes latitudinem, multipli­
catur dispositio organizationis sufficiens ad actum hujus vitæ,
et sic vivere possunt. Id autem innuit animam ut sic non divi­
di. Si enim esset divisibilis ut anima, partes dissectæ semper
viverent, sive pones latitudinem sive penes longitudinem con­
tingeret divisio, sicut in corpore inorganico, quælibet pars di­
visa fit novum corpus, quocumque modo contingat divisio. Ita
Joannes a S. Thomas et alii Thomistæ.
Apprime igitur salvatur unitas principii vitalis in hac sen­
tentia. Principium vitale est unum actu, multiplex autem in
potentia : facta divisione, non proprie dividitur prior anima,
sed inducitur actu nova anima quæ erat in potentia maxime
propinqua actui, ratione organizations imperfectæ quæ illis
viventibus sufficit. Unde in illa divisione origo viventium
decisorum vocari potest generatio. Dupliciter enim contingere
potest generatio. Modo naturali et ordinario, cum cellula geni­
trix regulariter evolvitur et progignit simile generanti ; modo
violento et extraordinario, cum aliqua causa facit statim esse
actu quod erat in potentia proxima, ut in divisione. In utroque
casu est origo viventis a vivente ; a principio conjuncto, nam
vivens decisum et vivens communiter generatum fuerunt
olim aliquid generantis ; tandem in similitudinem naturæ,ut
patet. Verior ergo videtur sententia quæ negat animam etiam
infimam dividi per accidens.
(1) VII Melaphys. CC. 6 et 16.
HUGON-PniLoS. NAT. Π. P. — 5.

Alia affertur explicatio, quæ, sin minus pro omnibus, pro
quibusdam forte casibus valet. Aliquando viventia quæ divi­
sionem patiuntur sunt individua distincta, vel saltem series
individuorum invicem connexorum et conjunctorum (colonies
animales) : unde mirum non est partes dissectas vivere, cum
ante divisionem propria gauderent vita.Tunc ergo anima prio­
ris non magis dividitur quam matris anima, cum nati ab utero
separantur.
VI.—De indivisi!)ilitate superiorum viventium.
Nonnulli philosophi, quos inter Toletus, Suarez et quidam
recentiores, censent omnes animas etiam viventium superio­
rum, præter animam humanam, esse extensas ct divisibiles per
accidens. Debet enim essentiale existere discrimen inter ani­
mam rationalem et alias inferiores. Itaque nostra est indivisi­
bilis per se et per accidens, aliæ vero sunt indivisibiles per se,
divisibiles tamen per accidens. Insuper, illæ formæ, utpote ma­
teriales, conditiones participant materiæ. Atqui prima pro­
prietas materiæ est extensio, ex qua sequitur di visibilitas. Ergo
sunt extensæ et divisibiles per accidens.
Sententia opposita, quæ communior est inter Angelici dis­
cipulos, sic probari potest, ex Joanne a S. Thoma (1). Ut ali­
qua anima sit divisibilis per accidens, non sufficit ut existât
in subjecto extenso et divisibili, sed requiritur ut informatio
fiat divisibili modo. Atqui in viventibus, saltem superioribus,
informatio non fit divisibili modo. Ergo animæ viventium, sal­
tem superiorum, non sunt divisibiles per accidens.
Explicatur major : Forma, seu anima, non redditur divisi­
bilis per passivam quantitatis susceptionem, quia quantitas
non inhæret formæ, sed composito. Solum ergo reddi potest
divisibilis ex modo informandi rem divisibilem, scilicet modo
divisibili.
Prob. min. Informatio animæ pendet ab organizatione cor­
poris. Atqui in viventibus superioribus organizatio est per
modum unius indivisibilis dispositionis. Ergo informatio est
per modum indivisibilis.
Declaratur minor. Quamvis organizatio multas requirat
(1) De Anima, q. II, a. I.

partes, omnes tamen ordinantur ad aliquid integrum et indi­
visibile efformandum, ita ut, si una pars desit vel graviter lae­
datur, totum vivens perimatur.
Imo etiam in viventibus imperfectis organizatio con­
sistit aliqualiter in indivisibili, siquidem divisio non potest fieri
quocumque modo, sed solum penos latitudinem, et in quan­
tum multiplicatur dispositio organizationis sufficiens ad mo­
tum illius vitæ imperfectae, ut acute observat laudatus Joan­
nes a S. Thoma.
Ad rationes adversariorum respondetur. Ad primum : Dis­
tinctio animæ humanæ ab inferioribus sufficienter in hoc sal­
vatur quod aliae pendeant a materia in esse et operari, quam­
vis sint indivisibiles, anima vero nostra sit essentialiter independens. Ad secundum : Licet illæ animæ sint materiales, non
tamen participant materiae di visibilitatem, nisi informatio
fiat divisibili modo. Porro ostensum est informationem con­
sistere in indivisibili (1).

VII. — Ubi sit anima, cum dividitur vivens, v. g.
cum amputatur caput equi vel caput hominis. Vel in
nulla parte remanet anima ; nulla pars vere vivit, sed con­
tinuantur apparentiæ et similitudines vitæ vi et impulsione
prius accepta ; vel residet anima ad breve tempus in præcipua
parte, in qua remanet sufficiens organizatio, ut ibi possit in­
formatio animæ paulisper exerceri, v. g. in cerebro.
Animam remanere posse in capite amputato ostendit fac­
tum quod narrat Dr Petitgrand, de latrone quodam annamita
capite damnato : « Les préparatifs termines, je me tins à deux
mètres de lui ; il s’était agenouillé, et, avant de baisser la tête,
il avait encore échangé avec moi un rapide regard. La tête
tomba à 1 m. 20 de moi, sans rouler, comme il arrive d’ordi­
naire, mais, la surface de section s’appliquant immédiatement
sur le sable, l’hémorragie se trouva ainsi accidentellement
réduite au minimum. A ce moment, je fus effraye de voir les
yeux du supplicié fixés franchement sur les miens. N’osant
(l'Cf. Joan, a S. Thoma, loe. cit; Coconnier, Ame humaine ; Faroes,
La we et révolution ; Loren zelli, Psychol.; De Munnynck, L'indivi·
duaiiti des animaux supérieurs, Revue Thomiste, tom. IX, p. 639.

croire à une manifestation consciente, je décrivis vivement un
quart de cercle autour de la tête gisant à mes pieds, et je dus
constater que les yeux me suivaient pendant le mouvement.
Je revins alors à ma position première, mais plus lentement
cette fois : les yeux me suivirent encore pendant un instant
fort court, puis me quittèrent subitement. La face exprimait
à ce moment une angoisse manifeste, l’angoisse poignante
d’une personne en état d’asphyxie aiguë. La bouche s’ouvrit
violemment, comme pour un dernier appel d’air respirable ; et
la tête, ainsi déplacée de sa position d’équilibre, roula sur le
côté. Cette contraction des muscles maxillaires fut la dernière
manifestation de la vie. Depuis le moment de la décollation
il s’était écoulé 15 à 20 secondes (1). »
(1) Revue scientifique, 5 juillet 1884, p. 10.

TRACTATUS SECUNDUS.

DE ANIMA HUMANA QUOAD SUBSTANTIAM CONSIDERATA

Quæstiones quæ ad animæ substantiam referuntur spec­
tant Io ejus naturam et originem, natura quippe et origo entis
ita connexae sunt ut se mutuo inferant ; 2° ejus unionem cum
corpore, nam animæ essentia transcendentalem ad corpus dicit
ordinem ; 3° ejus unitatem, supposito quippe animam esse
corporis formam, investigandum remanet an sit unicum vi­
vendi et essendi principium ; 4° ejus sedem in corpore, nam, si
anima est forma corporis unica, in toto residet corpore.

QUÆSTIO PRDIA.

De animæ humanæ natura et origine (1).

Natura omnis substantia est vel accidens ; substantia porro
est simplex vel composita, materialis vel spiritualis, corrup­
tibilis vel immortalis. Innotescet ergo animæ natura ex se­
quentium solutione : an sit substantia, an simplex, an spiri­
tualis, an immortalis, utrum sit per semen traducta an a Deo
creata.
(1) Consuli possunt : Aristoteles, De Anima ; S. Thomas, Comment,
in Ari s tot., I. P. q. 75, II Cont. Gent. 65, sqq.;QQ. Dispp. De Anima,
III De Potentia ; Cajet anus, Bannez, Comment, in I. P.; Alamannus,
Suarez, Joan. a. S. Thoma, Sylvester Maurus, De Anima ; Bossuet,
Connaissance de Dieu et de soi-même ; Coconnier, Ame Humaine ;
Pesch, Lorenzelli, Mercier, Psychol.; Faroes, Le cerveau, l'âme et les
facultés ; Aubert, La Psychologie thomiste et les théories modernes ;
Gabdair, Corps etâme. Gredt, O. 1 B. Elementa Philosophia, t. I, ed. 3«.

ARTICULUS PRIMUS.
ΑΝ ANIMA HUMANA SIT SUBSTANTIA ET UTRUM HÆC
SUBSTANTIA SIT ÆQUALIS IN CUNCTIS HOMINIBUS ?

1. — Falsæ notiones animas Immanæ.PIato finxit animam
esso ex numeris harmonicis compositam. Apud Platonem
enim principium est animam ex iisdem elementis constare
quibus constant ros quas intelligit.Principia autem constitutiva
rerum sunt numeri, quorum alii harmonici, alii non harmonici
ponuntur. Anima porro, cum harmonia maxime delectetur,
harmonicis numeris confletur oportet. Pythagorici animam vo­
cabant numerum seipsum moventem. Alii vero, ut Democritus
et Heraclitus, igneam dixerunt; alii, ut Critias, ipsum sangui­
nem; alii aeream, ut Diogenes; alii aqueam, seu aquam geni­
talem, ut Hippon; alii elementum ab elementis, alii harmo­
niam, ut Dinarchus. Quidam, ut Aristoxenus, animam esse
statuerunt harmoniam, seu temperamentum et aequilibrium
contrariorum elementorum contrariarumve qualitatum ;
unde exeunto anima, evanescit harmonia (1). Matcrialistae
moderni, Büchner, Comte, Moleschott, Littré, Taino, etc.,
animam rationalem eliminant. Ipsam enim revocant vel ad
complexionem virium physicarum et chimicarum, vel ad se­
riem functionum psychicarum, ipsumque intelligendi aut vo­
lendi actum per cerebri secretionem explicari posse conten­
dunt. Hi omnes errores antiqui et moderni ad hoc tandem
resolvuntur, quod anima vel non sit substantia vel non distin­
guatur a materia. Juxta Condillac anima est sensationum con­
geries, juxta Taine, pliænomenon aut phænomenorum series.
Nec substantialitatem sufficienter salvant qui cum Cartesianis, Maine de Biran, etc., animæ essentiam in cogitatione
vel vi cogitandi vel agendi reponunt ; vel qui cum monistis
(1) Gf. HermiAs, Irrisio Gentilium Philosophorum, n. 1. P. G. VI. 1169.

volunt unam esse omnium substantiam: sic enim individualitas
substantialis perimitur.

Π. — Conclusio : Anima humana ad harmoniam vel com­
plexionem diversarum partium, vel phaenomenon, reduci
nequit, sed veri nominis substantia dicenda est.
Arg. Ium. Principium specificativum compositi substantialis
est aliquid substantiale. Anima porro humana est principium
specificativum compositi substantialis, scilicet hominis. Ergo
est principium substantiale. — Ratio majoris est quia in com­
posito substantiali duæ concurrunt partes substantiales :
altera potentialis et determinabilis, altera specificativa et
determinati va. Pars sane qua compositum substantiale a
cætcris discriminatur est necessario substantialis. Liquet
minor. Anima enim est id quod homini largitur speciem, id
quo homo essentialiter a bruto differt. Ergo est principium
specificativum.
Arg. IIum. Anima semper eadem perseverat, non obstante
materia quæ perpetuo variatur, ita ut post aliquot annos tota
viventis materia sit renovata (1). Quod autem in esse firmo et
permanenti persistit non est merum accidens. Et revera, si
anima non esset substantia, sed phænomonon, ut vult Taine,
transacto phænomeno, transiret et evanesceret anima, nec
non humana personalitas. Si anima esset ipsa sensationum et
phaenomenorum series, cum series illa entium successivorum
nonnisi in mente existât complete, sequeretur animam et
personalitatem humanam esse merum rationis figmentum.
Arg. IIIum. Anima est id quo primo vivimus, sentimus et
intelligimus, seu primum ac radicale operationum vegetativarum, sensitivarum et intellectivarum subjectum et principium.
At subjectum accidentium primum debet esse substantia ;
licet quippe accidens accidentis possit esse subjectum proxi­
mum, oportet omnino ut subjectum primum et radicale in
(1) Vide Floubens, De Za vie et de Γ intelligence', P. Janet, Le Maté
rialisme contemporain, p. 121, 122. « Chacun de nous sait bien qu'il de·
meure lui-même à chacun des instants de la durée qui composent son
existence. Pensée, mémoire, responsabilité, tels sont les témoignages
éclatants de notre identité.«Aliunde testatur Cuvier vivens semper renovan. a Aucune molécule ne reste en place ; toutes entrent et sortent suc­
cessivement.»

seipso subsistat et non in alio ; secus daretur processus in in­
finitum. Ergo anima debet esse substantia, seu principium
quod in se existit.
Arg. IVum. Non est corporis complexio id quod regit ac
dominatur ipsam corporis complexionem. At anima est cor­
poris complexione superior, ipsamque regit ac domat. Ergo
anima non est corporis complexio. Probatur min. Anima suo
imperio temperat ac dominatur motus in appetitu ex corporis
complexione insurgentes, ipsisque resistit ac tanta efficacia
pollet ut quandoque hujusmodi motus totaliter superet ac
subjiciat, quod in viris perfectis non raro contingit. Id vero
prestare minime valeret nisi esset corporis complexione præstantior.
Aliunde, anima, licet activa, non est cogitatio, cum omnis
operatio in creatis sit ab essentia separabilis, nec vis cogitandi,
aut agendi, cum anima non sit immediate operativa.Quæ pro­
batio infra recurret de distinctione facultatum ab essentia.
Anima pariter non est vis volendi nec voluntas vivendi, licet
hæc omnia importet (1).
III.—Animæ substantialitas est evidenter demonstrabilis.
Argumenta quippe quæ illam stabiliunt evidentia nituntur.
Liquet omnino primum’ principium specificativum non esse
accidentale, sicut etiam liquet primum accidentium sustentamentum non esse accidens aut accidentium seriem. Aliunde,si
anima est quid inhærens, non jam sibi vindicat illam independentiam quæ ad spiritualitatem et libertatem requiruntur.
Quocirca inficiari substantialitatem animæ humanæ esse de­
monstrabilem est ipso facto profiteri rationem imparem esse
spiritualitati et libertati demonstrandis, contra decretum
S. Cong. Indicis, 11 Jun. 1855 : « Ratiocinatio Dei existentiam,
animæ spiritualitatem, hominis libertatem cum certitudine
probare potest. » Quæ ad propositum nostrum sufficiant (2).
(1) « Parmi les états fondamentaux, il en est un qui est plus tenace en­
core, parce qu’il constitue l’essence même de la vie : je veux parler du vou­
loir vivre. »C1. Fiat, La Personne humaine, p. 21. Voluntas ilia vivendi
substantiam animæ comitatur tamquam necessarium, consecutivum et
manifestaiivum ; non est tamen essentiale constitutivum, cum semper ac­
tivitas, facul tas.opera tio,præsupponant substantiam prævie constitutam.
(2) Consuli potest Bernies, Spiritualité et Immortalité.

IV. —Anima humana est substantia incompleti’.
Imprimis, anima non est substantia completa quæ dicitur
persona ; hæc enim est simpliciter sui juris et incommunicabi­
lis ; anima vero alteri tribuitur. Imo nec est substantia com­
pleta in ratione speciei. Etenim substantia specifice completa
alteri non conjungitur ad efformandum unum per se et spe*
cifice unum, sed unum per accidens dumtaxat. Anima por: »
humana corpori ea ratione conjungitur ut compositum per ia
et specifice unum ex utroque coalescat,ut infra ostendetur.Ergo
non est substantia specifice completa. Cum tamen possit independenter a corpore subsistere, est completa in ordine sub­
stantialitatis, et hinc essentialiter discriminatur ab anima
vegetativa vel sensitiva, quæ et in specie et in substantialitate
impcrfectæ sunt.

V. —De aequalitate animarum.— Opinlones.Commune est
effatum substantiam consistere in indivisibili. Cum ergo anima
substantia sit, consequi videtur animas esse omnes aequales.
Quaestio tamen fuit olim acriter controversa. Durandus, Henricus Gandavensis, Toletus, quidam ex Angelici discipulis,
multique recentiores, propugnant absolutam animarum aequa­
litatem. Insignes vero Thomistæ, Capreolus, Cajetanus, Bannez et post ipsos Goudin,Mailhat, tuentur animas, etsi in gradu
specifico conveniant, esse tamen in perfectione substantiali
individuali inæquales.Hæc etiam fuit olim doctrina Universita­
tis Parisiensis, quæ anathema indixit iis qui animas omnes
assererent æquales; quoniam; aiebant, inde sequeretur animam
Christi non esse anima Judæ perfectiorem.
VI. — Duo inconcussa apud omnes. Primo quidem, si de per­
fectione specifica sermo sit, certum est omnes animas esse ab­
solute æquales: sunt enim ejusdem speciei, eodemque genere et
eadem differentia constant, eademque suscipiunt prædicata
essentialia ; ncc est in anima Christi aliquod attributum spe­
cificum et substantiale quod non possit animæ Judæ adscribí.
Secundo, si agatur de perfectione accidentali, liquet diversita­
tem quamdam inter animas distinctas vigere : dispositiones
quippe, facultates sensitivæ, qualitates naturales vel supernaturales majorem vel minorem explicationem in diversis

hominibus, obtinent. Controversia igitur est de perfectione
substantiali individuali : omnes nempe animæ sunt ejusdem
speciei, eademque exposcunt prædicata essentialia, nec unus
homo magis est aut esse potest homo quam alius ; sed aliqua
prædicata essentialia essent fortiora, seu altiora vel intensiora
•secundum perfectionem individualem in uno homine quam in
alio. Hæc igitur perfectio, quamvis non mutaret speciem, attin­
geret tamen ipsam substantiam, ita ut in ipsa creatione reci­
peret substantia unius animæ aliquid quo individualité!'
perfectior quam alterius animæ substantia fieret ac remanerek
VII.—Expenditur sententia S. Thomæ (1). Quaerit Angeli­
cus utrum unam et eamdem rem unus alio melius intelligere possit.
Postquam ex parte rei intellectae quaestionem determinavit,
subdit : « Alio modo potest intelligi ut determinet actum intelligendi ex parte intelligentis; et sic unus alio potest eamdemrem
melius intelligere quia est melioris virtutis in intelligendo, si­
cut melius videt visione corporali rem aliquam qui est perfec­
tioris virtutis,et in quo virtus visiva est perfectior. Hoc autem
circa intellectum contingit dupliciter : uno quidem modo ex
parte intellectus, qui est perfectior. Manifestum est enim quod
•quanto corpus est melius dispositum, tanto meliorem sortitur
animam ; quod manifeste apparet in his quæ sunt secundum
speciem diversa. Cujus ratio est, quia actus et forma recipitur
in materia secundum materiae capacitatcm.Unde etiam, cum in
hominibus quidam habeant corpus melius dispositum, sor­
tiuntur animam majoris virtutis in intelligendo. Unde dicitur
in IL De Anima, text. 94, quod molles carne bene aptos mente
videmus.
«Alio modo contingit hoc ex parte inferiorum virtutum, qui­
bus intellectus indiget ad sui operationem. Illi enim in quibus
virtus imaginativa et cogitativa et memorativa est melius dis­
posita, sunt melius dispositi ad intelligendum. »
Admittit igitur duplicem in animabus inaequalitatem : al­
teram quæ provenit ex parte inferiorum virtutum ; alteram
magis radicalem, quæ ex ipsa anima originatur : tardo meliorem
(1) I. P. q. 85, a. 7. Cf. Cajet., Bannez Comm. in h. 1.; Capreol. tuv.
<dit. t. V.

sortitur animam. Ergo, juxta Angelicum, viget inter animas
differentia et inæqualitas non pure accidentalis, ex parte fa­
cultatum, sed radicalis et ipsam substantiam attingens. Sit
igitur
VIII. — Conclusio : Potest una anima rationalis aliam
præccllere perfectione substantiali individuali.
Arg. Ium. Probatur ratione fundamentali qua in I. P. Philos.
Nal. (1) ostendimus animam a corpore individuari et quæ ite­
rum innotescet ex dicendis de unione animæ cum corpore. Sic
proponi potest : Sicut esse formam corporis non est proprietas
consequens animam humanam, sed id quod ipsam essentialiter
constituit humanam, ita osse formam hujus corporis non est
proprietas consequens animam hanc, sed id quod essentialiter
efficit ipsam hanc. Atqui esse formam hujus corporis impor­
tat necessario et essentialiter commensurationem, coaptatio­
nem ad hoc corpus. Ergo commensurati©, coaptatio ad hoc
corpus non sequitur animam hanc, sed essentialiter constituit
ipsam hanc, et idcirco attingit illius intrinsecam essentiam seu
substantiam indivi dualem.
Aliis verbis, commensuratio ad corpus et substantiam indi­
viduals animæ sunt notiones convertibiles, quæ se mutuo
inferunt. Si ergo vigent gradus, differentia et inæqualitas in
commensuratione animarum ad proprium corpus, erunt pariter
gradus, differentia et inæqualitas in ipsa diversarum anima­
rum substantia. Atqui possunt esse gradus et inæqualitas in
commensuratione diversarum animarum ad proprium corpus.
Ergo vigere possunt gradus et inæqualitas in substantia di­
versarum animarum intrinseca ; hinc erunt animæ inaequales
in perfectione substantiali individuali.
Declaratur minor: Commensuratio ad corpus ex ipsa cor­
poris organizatione pendet. Constat autem unum corpus esse
præ alio perfectius organizatum. Ergo sunt gradus in com­
mensuratione ad corpus.
Arg. IIum. Illa forma alias perfectione substantiali indivi­
duali excedit, quæ intra eamdem speciem habet subjectum
perfectius : nam perfectius subjectum et perfectior subjecti
(1)Q. IV, a. II.

dispositio perfectiorem exposcunt formam. Atqui intra eamdem speciem humanam una anima rationalis perfectius nan­
ciscitur subjectum, seu corpus, quam alia. Ergo una anima
rationalis alia perfectior est perfectione substantiali indivi­
duali.
Hæc autem diversa perfectio substantialis est in eadem
anima penitus invariabilis ; nam commensuratio, seu ordo
transcendentalis ad corpus, non mutatur : semel instituta illa
coaptatione in primo unionis instanti, invariabilis remanet
animæ substantia.
Thesis ista non est nisi corollarium doctrinæ thomisticæ de
individuatione animæ a corpore. Cf. tom. Π, ρρ. 248, seqq.
IX. — Solvuntur difficultates. 1° Anima non est propter
corpus. Sed esset propter corpus, si diversa perfectio corporis
diversam induceret perfectionem in animabus. Ergo ex diversa
perfectione corporis non infertur inæ qualitas in animabus.
Resp. Dist. maj. : Anima non est propter corpus tanquam
medium propter finem, concedo ; tanquam perfectivum prop­
ter perfectibile, nego. Contradist. min. : Si diversa perfectio
corporum diversam perfectionem in animabus inducit, anima
est propter corpus, tanquam perfectivum propter perfecti­
bile, concedo, tanquam medium propter finem, nego, et nego
conseq. Quamvis perfectibile sit simpliciter propter perfec­
tivum, aliqua tamen ratione perfectivum est propter perfecti­
bile, in quantum ei commensuratur et proportionatur. Pari
jure, tametsi corpus sit simpliciter propter animam, minime
repugnat animam aliquo sensu esse propter corpus, tanquam
ejus actum et complementum quod ipsi cooptatur.
2° Perfectio substantialis in anima spirituali non potest a re
materiali dependere. Ergo nihil praestat diversa organizatio.
Resp. Dist. antecedens : Non potest pendere a re materiali
causaliter et efficienter, concedo; occasionaliter, nego, et nego
conseq. Perfectio animæ pendet a corpore eo fere modo quo
dictum est de ejus individuatione, scilicet occasionaliter.Causa
vero efficiens est Deus, qui, creando immediate animas illasque
ordinando ad corpora inaequalia, producit in illarum substan­
tia perfectiones inaequales. Igitur inaequalitatem in ipsa crea­
tione, non autem vi corporis, suscipiunt.

3° Perfectio substantialis consistit in indivisibili. Ergo una
anima non est altera perfectior in substantia.
Rcsp. Dieting, antecedens: Perfectio substantialis specifica ct
quoad prædicata essentialia, non suscipit magis et minus,con­
cedo ; perfectio substantialis individualis, subdist. : in eadem
anima, conc. ; in diversis animabus, nego.
Dist.conseq. : Una anima non est altera perfectior perfectio­
ne substantiali specifica, concedo, perfectione substantiali
individuali, nego. — Prædicata quidem essentialia, generica et
specifica, non patiuntur magis et minus ; ac pari juro una et
eadem anima non suscipit magis et minus, sed ab initio suæ
creationis invariata in sua substantia persistit. Perfectio au­
tem substantialis indivi dualis non reponitur in indivisibili,
sed diversa esse potest in diversis formis substantialibus. Ratio
est,quia intra eamdem speciem una forma potest respicere sub­
jectum alterius formæ subjecto perfectius. Quæ inæqualitas
non mutat speciem, nam se tenet ex parte individuationis numericæ, non vero ex parte gradus specifici.

ARTICULUS SECUNDUS
DE SIMPLICITATE ANIMÆ HUMANÆ.

I. — Simplicitatis notio. Simplicitas compositioni oppo­
nitur. Triplex vero distinguitur compositio : essentialis, inte­
gratis, accidentalis. Essentialis quidem in iis habetur quorum
essentia ex duabus partibus essentialibus conflatur, se haben­
tibus ad invicem per modum potentiae et actus, qualis est com­
positio ex materia et forma. Compositio autem integralis con­
sequitur ex partibus quantitativis in compositis ex materia et
forma. Compositio demum accidentalis ea est quæ provenit
ex pluribus ordinatis ad efformandum unum per accidens tan­
tum. Hæc habetur vel inter duas substantias completas, vel
inter duo accidentia, vel inter substantiam et accidens. Sim­
plicitas porro quæ omnem removet compositionem ex sub­
stantia et accidente solo Deo adseribitur. In præsonti ergo
quæritur solum utrum animæ rationali competat simplicitas
illa quæ compositionem essentialem et integralem excludit.
Simplicitas confundenda non est cum spirituali tate, ut
falso contendunt cartesiani ; spiritualités enim dicit independentiam a materia in esse et in operari specifico ; simplicitas
vero compositionem tantum abjicit, independentiam autem a
materia neque includit neque excludit. Itaque omni enti
spirituali convenit esse simplex, non autem omni simplici
propria est spiritualités (1).
(1) « Saint Thomas et les autres docteurs de l’Ecole ne croient pas que
lime soit spirituelle, précisément pour être distincte du corps ou pour
être indivisible. Spirituel, c’est immatériel, et saint Thomas appelle im­
matériel ce qui non seulement n’est pas matière, mais qui de soi est in­
dépendant de la matière. » Bossuet, Connaissance de Dieu et de soi-même,
ch. V, η. XIII.

Π, — Conclusio: Anima humana est substantia tum es­
sentialiter tum integraliter simplex (1). Prob. P pars.
Arg. Ium. De ratione animæ est ut sit forma corporis. Aut
igitur est. forma secundum se totam, aut secundum aliquam
sui partem. Si secundum se totam, jam eliminat partes et est
simplex. Etenim de ratione formae est ut sit actus. Atqui ma­
teria non potest esse actus. Ergo quod est forma secundum se
totum non conflatur ex materia et forma, sed secundum se to­
tum est actus. Itaque, si anima est forma secundum se totam,
non admittit mixtionem materiæ et formæ, sed est tantum
actus, ideoque simplex, Si vero est forma secundum aliquam
sui partem, vel utraque pars est forma independens, et sic
constituuntur duo viventia independentia. Vel una pars est
informans et alia informata. Sed quod informatur ab anima,
non est anima sed animatum. Ergo sola pars informans erit
anima, altera erit animatum ; et sic, in quacumque hypothesi,
remanet ut anima sit simplex.
Arg. IIum. Omne compositum ex partibus essentialibus est
species, nam species intelligitur id quod ex partibus essentiali­
bus résultat, quarum una est materialis et potentialis, altera
autem formalis et actualis. Anima porro non est species, si qui­
dem corpori conjungitur ad speciei constitutionem. Ergo non
est ex partibus essentialibus composita.
Confirmatur : Si anima est composita, et etiam corpus erit
compositum, et utrumque habebitper se suam unitatem. Atqui
duo quæ habent per se unitatem non possunt immediate con­
jungi, nec ex ipsis coalescit compositum per se unum. Ergo
anima et corpus non poterunt immediate uniri, nec erit homo
per se unus.
Arg. IIIum. Experientia testatur indivisam esse sensatio­
nem. At non potest esse indivisa nisi ipsa anima indivisa et
simplex sit. Ergo. Prob. min. Sensatio ex parte organorum in
quibus fit compositionem et multiplicitatem invenit : sic in
tactu et in superficie digitorum innumeræ concurrunt fibræ
nerveæ, centum et octo in una linea quadrata. Cur ergo sensa­
tio non sit ex totidem partibus composita? Nulla congrua af­
fertur ratio nisi admittatur principium sensationis primum esse
(1 ) I. P. q. 75, a. 5., II. Contra Gent. c. 49; Ceillier, Existence de VArne,
p. 182-186.

indivisum causamque radicalem unitatis. At principium pri­
mum causaquc radicalis unitatis debet esse quid simplex.Ergo
sensatio expostulat principium indivisum, ac in ultima analysi
simplex.
Probe intelligendum est argumentum ex sensatione desump­
tum, ne immerito rejiciatur nec nimium urgeatur. Sensatio
non arguit immediate principium simplex : est ipsa compo­
sita et subjectum immediatum habet compositum. Attamen,
quia est indivisa, exposcit principium indivisum : ulterius
autem inquirendo concludimus causam indivisionis primam
non subjacere multiplicitati, sed esse quid simplex. Hinc re­
mote sensatio simplicitatem arguit.
Arg. IVum. Unumquodque cognoscitur sicut forma ejus est
in cognoscente, juxta axioma : Omne quod recipitur ad modum
recipientis recipitur. Atqui anima recipit formas absolute,
independenter a materia, quæ est compositionis principium ;
cognoscimus enim essentias in genere, non tantum formas in­
dividuales. Ergo anima in suo esse est cujusvis compositionis
ex materia et forma omnino expers. Quæ independentia ex
triplici mentis operatione, apprehensione, judicio, ratiocinio,
præsertim ostenditur, ut videbitur infra de spiritualitate.
Arg. Vum. Sicut substantia cognoscitur ex facultate et fa­
cultas ex operatione, ita operatio ex objecto infertur. Anima
porro intelligit objecta omnino simplicia.ut sunt Deus, spiritus,
virtus. Ergo et ipsa animæ essentia simplex est. Si enim esset
ex pluribus partibus composita, vel quælibet pars intelligeret
objectum simplex separatim et complete, et tunc unaquæque
esset completa et simplex; vel incomplete dumtaxat, et jam
impossibilis evaderet objecti perceptio, nam objectum sim­
plex vel totaliter vel nullimode apprehenditur.
Tandem anima semper eadem perseverat, eademque per­
sistit humana personalitas. At identitas personalitatis arguit
substantiam omnino simplicem, quæ, non obstante materiæ
fluxu et compositione, unitatem et individualitatem præstat.
Probatur IIa pars. Arg. Ium. Compositio integralis essentia­
lem ut effectus consequitur. At animæ rationali repugnat com­
positio essentialis Ergo et integralis. Ratio majoris est
quia compositio integralis est effectus formalis quantitatis,
quantitas autem compositionem ex matei ia et forma comitatur.

Arg. Ilum. Anima in seipsam redit reditione perfecta, supra
seipsam reflectendo, ac seipsam totam complectendo, usque
ad intime sui scrutando. Atqui subjectum compositum et
extensum non redit in seipsum reditione perfecta, nec valet
supra seipsum reflecti, nec se totum complecti, sicut liquet
chartam non supra se totam, sed partem supra partem,
complicari. Ergo anima non est composita aut extensa, sed
simplex penitus et indivisibilis (1).
III. — An sit tamen In anima compositio ex potentia et
actu. In rebus materialibus tria invenimus distincta: mate­
riam, formam et esse. Materia quidem esse a forma mutuatur,
ipsi vero formae esse per se convenit, sicut explicatum est in
Phil. Nat. (2).
Quocirca animae humanae, quæ est forma tantum esse, per se
convenit. Attamen forma non est actus purus, non habet ex se
ut sit sua ultima actualités, sed comparatur ad existentiam
sicut potentia ad proprium actum. Igitur, quamvis animæ non
sit adseribenda compositio essentialis nec integratis, ipsi ta­
men convenit compositio metaphysica ex potentia et esse,
sicut etiam compositio accidentalis.

IV. — Solvuntur difficultates. 1° Anima est principium sen­
sationis. Atqui principium sensationis est extensum. Ergo
anima extensa est.
Resp. Dist. maj. : Anima est principium sensationis primum
et radicale, concedo ; principium immediatum, nego.
Contradist. min. : Principium immediatum sensationis est
extensum, concedo, principium radicale, nego et nego conse­
quent.
Subjectum sensationis proximum est extensum, cum sit
ipse organismus ; at radicale principium est unitatis et indivisionis causa. Quæ autem principio proximo competunt mi­
nime queunt ad principium radicale transferri. Imo, necosse
est principium sensationis primum esse simplex, η. III. arg.IV.
2° Quod extensum tangit extensum est. Atqui anima tangit
corpus extensum. Ergo extensa est.
(1) Cf. Mercier, Psychol, η. 219 etseqq; Coconnier, c. IV.
(2) I. P. Phil. Nat. Tract. II, q. II, a. II.
HUGON-PHÎLOS. NAT. Π. P. — 6.

Resp. Dist. maj. : Quod extensum tangit contactu quantita­
tis extensum est, concedo ; quod tangit contactu virtutis tan­
tum, nego. Contradist. min.: Anima tangit corpus contactu
virtutis, concedo ; contactu quantitatis, nego, et nego conse­
quentiam.
Apprime distinguendus est contactus quantitativus et con­
tactus virtualis (1). Contactus enim quantitatis fit per appli­
cationem partis ad partem, contactus autem virtualis per ap­
plicationem virtutis ad aliquid. Triplici differentia ab inxiccin
discriminantur.
Prima: Per contactum virtutis indivisibile potest tangere
divisibile, quia potest in illud agere, sicut angelus, substantia
indivisibilis, corpus divisibile tangit et movet ; per contactum
autem quantitatis hoc non fit, iiam puncto indivisibili non
potest tangi nisi indivisibile.
Secunda: Contactus quantitatis est solum secundum ultima,
scilicet superficies ; contactus autem virtutis est ad totum quod
tangitur. Res enim tangitur in quantum patitur et movetur ab
agente. Unumquodque autem patitur secundum quod est in
potentia. Ergo tangitur secundum quod est in potentia. Sed
potentia est secundum totum et non secundum ultima to­
tius. Ergo contactus virtutis est, non ad ultima et superficies
totius, sed ad ipsum totum.
Tertia : In contactu quantitatis tangens est extrinsecum, in
contactu autem virtutis potest esse intrinsecum. Nam, cum
contactus quantitatis sit ad extrema et superficies, tangens
ven potest incedere per ipsum quod tangitur, sed ab eo remonotur ; e contra, cum virtualis contactus sit ad totum et ad
intima totius, facit substantiam tangentem esse intra id quod
tangitur incedentem per ipsam absque impedimento (2).
Ex his clare innotescit quomodo anima possit tangere cor­
pus quin extensa ponatur.
3° Saltem, quod ab extenso patitur extensum est. Atqui
marna patitur ab extenso. Ergo.
Resp. Dist. maj.: Quod ab extenso patitur per se et ratione
sui, extensum est, concedo; quod per accidens et ratione con­
ti) S. Thomas, II. Contra Gent, c. 56 ; Cajetanus, Comm. in I. Pq 52, a. 1.
(2) II. Cont. Gent, c, 56

juncti patitur, est extensum, nego. Contradist. min., et nego
consequentiam.
Anima non patitur a sensibili ratione sui, sed ratione con­
juncti; imo proprie loquendo « anima sensitiva non patitur
a sensibilibus, sed conjunctum ; sentire enim, quod est pati
quoddam, non est animæ tantum sed organi animati (1). »
(2) Q.Q. D'Fpp. De Anima, a. 6, ad 14.

ARTICULUS TERTIUS.
Τ)Έ SPIRITUALITATE ANIMÆ HUMÀNÆ^.

I. — Diversa vocabula ad exprimendam, spiritualitàtem.
Triplex est vocabulum quo non raro designatur animæ spiritualitas : incorporeum, immateriale, et subsistens. Licet incor­
poreum possit rem spiritualem significare, per se tamen op­
ponitur tantum corporeo, seu extenso, seu composito ex ma­
teria et forma, et hoc modo proprie exhibet rem ut simplicem.
Quo sensu anima brutorum incorporea dici posset. Itaque
incorporeum non semper materiali adversatur. Vox autem
immateriale materiam excludit ot ad spiritualitatem propius
accedit.Quandoquc tamen applicatur speciei intentionali, quæ
ordinem sensibilem non transgreditur.
Sed forma subsistens proprie innuit substantiam quæ est independens a materia in esse et operari specifico. Vox autem
spirituale est frequentioris usus et maxime propria (2).
Quaestio igitur est utrum anima sit spiritualis seu subsistens,
id est, independens a materia in esse et operari specifico. Hic
iterum offendimus ingentem Materialistarum turbam: ex an­
tiquis Democritum, Heraclitum, Epicurum,Lucretium, multos
ex Stoicis : ex modernis La Mettrie, d’Holbach, Cabanis,
Buchner, Moleschott, Karl Vogt, Positivistas, etc., etc.
(1) Consuli possunt præter auctores jam citatos. Flourens, De la vie
et de Γintelligence ; Janet, Le matérialisme contemporain; J. Guibert,
L'âme humaine, collect, a Science et religion.»; Forichon, Le matérialisme et la phrénologie combattus dans ses fondements ; Bernies, Spiritualité
et Immortalité ; — ex Patribus praesertim S. Augustinus, Dé Genes, ad
Ulter, lib. VII, c. XII-XXT, De quantitale Anima, C. Ili et IV, De Tri­
nitate, c. VI-X.
(2) F. Bouillier, Le Principe vital, c. Il, distinguit spirituale ab im­
materiali « La spiritualité c'est l’immatérialité accompagnée de certains
attributs, de la liberté et de l’intelligence. >

II. — Diversi spiritual itatis seu perfoctæ i inmaterial ita­
tis gradus. Quid sit materiale et quot sint matcrialitatis
gradus breviter expendimus tractatu praecedenti, de anima
vegetativa et sensitiva (1).
Immateriale autem per recessum a materia et materiae pro­
prietatibus, seu conditionibus, intelligitur. Porro materiale
proprie importat dependentiam a quantitate dimensiva. Qi o
circa,'n genere accidentis, immateriali tas innuit intrinsecam
independentiam virtutis et actionis a dimensiva quantitate; in
genere vero substantiae est intrinseca independentia substan­
tiae a materia in essendo, et a magnitudine dimensiva in
operando (2).
Recolatur autem materiam aliquando sumi sensu latiori
pro omni re quæ analogiam habet cum materia prima, pro eo
nempe quod est determinabile et potentiale ; quo sensu omnis
potentia dici potest materia. Igitur illud quod est omnino independens et a materia proprie dicta et a materia analogice
sumpta, ita ut omnem a se removeat potentialitatem, est in
summo immaterialitatis vertice. Hujusmodi est actus purus,
Deus.
Illud vero quod materiæ analogicae subjicitur, seu quod est
compositum ex potentia et actu, intrinsece autem immune a
materia proprie dicta, sed tamen essentialiter ordinatum ad
unionem cum illa, est in infimo immaterialitatis gradu. Illud
tandem quod ex una parte est omnino independens a materia
proprie dicta, nec essentialiter ordinatur ad unionem cum illa,
ex altera vero parte subjicitur materiæ analogiche, in medio
est immaterialitatis gradu. Qui modus angelis proprie compe­
tit. Anima autem nostra infimum sibi vindicat locum, qui est
nobis notior et in aliorum cognitionem ducit.
Spiritualités autem, seu immatérialités animæ hoc modo
intellecta, multiplici argumentorum genere probatur.

III. — Demonstratin' animæ spiritualités ox operatione
et objfecto.
Res quæ independenter a materia operationem exercet
<1)Q. Ill, a. III.
(2) Loren zeliJ., Psychol. Theoria De Mal. et Immat.

specificam, esse specificum, sibi vindicat indepondens a mate­
ria. Atqui anima operationem specificam elicit independenter
a materia. Ergo habet osse specificum independenter a mate­
ria. Sed esse specificum independons a materia est spirituale.
Ergo anima spirituali tato gaudet.
— Declaratur major. Operari, ut fert axioma, sequitur esse
tamquam effectus. Sed omnis effectus proportionatur causæ.
Ergo res quæ est independens in suo operari, independentiam
in esse exposcit.
Prob. minor : Operatio et objectum ejusdem sunt ordinis.
At objectum intellectus est a materia independens. Ergo et
operatio. Ratio asserti est quia facultas et operatio debent
conjungi objecto et cum ipso fieri unum intentionaliter, siqui­
dem ex potentia et objecto paritur notitia. At nisi objectum sit
ejusdem ordinis, impossibilis remanet conjunctio ; nunquam
enim operatio attingere valebit objectum a quo totaliter exce­
ditur. Animam autem cognoscere immaterialia experientia
testatur. Cognoscimus enim justitiam, virtutem, necessarium,
infinitum, ideale, et alia innumera quæ non sunt res concretæ,
nec tribus dimensionibus subjectæ, nec mensurabiles aut pon
derabiles.
Animæ spiritualités ex triplici mentis operatione, simplici
nempe apprehensione, judicio et ratiocinio, apodictice de­
monstratur. In simplici apprehensione conceptus est ab omni
respectu sensibili et concreto abstractus, resque oxhibet independontes a tempore et loco, cujusmodi sunt universalia, species,
genera.
In judicio est aliquid quod a concreto et contingenti eximi­
tur, respectus nempe necessarius quo praedicatum connectitur
subjecto. Hinc fiunt judicia absoluta, necessaria, a priori.
In ratiocinio major adhuc deprehenditur independentia a
concreto et contingenti, nam consequentia, seu logicus transi­
tus ab antecedente ad consequens,est quid necessarium et petnius immateriale, nulli sensui pervium. Recolantur quæ
disseruimus in Logica.
IV.— Imo ipse modus attingendi materialia testatur ope­
rationem esse a materia indepen dentem. Quod argumentum
sic proponi potest: Anima intelligit res materiales nobiliori

modo quam sunt in ipsis. At id minimo praestaret nisi ipsius
facultas et operatio omnem materiam transcenderont et ad
ordinem spiritualem pertinerent. Ergo animæ operatio et fa­
cultas, et consequenter anima ipsa, materialem transgre­
diuntur ordinem.
Prob. maj. : Res materiales in seipsis sunt singulares, muta­
biles, contingentes ; et tamen apprehenduntur modo univer­
sali, immutabili, necessario. Nam cognoscimus lapidem, arbo­
rem, bovem, absolute, secundum respectum universalem: per­
cipiendo quippe hanc substantiam singularem viventem, eruit
anima ideam substantiæ in genere, viventis in genere. Verbo,
intellectus de rebus materialibus parit sibi scientiam, quæ est
cognitio immutabilis et necessaria, resque attingit sub res­
pectu abstracto et immutabili. Ergo anima res materiales at­
tingit modo universali et abstracto, atque ideo nobiliori modo
quam sunt in seipsis.
Prob, minor. Facultas a corpore pendens, cum sit corporali
organo affixa, ad corporalia tantum se porrigit, et in operatione
sua nequit a conditionibus materialium et corporalium se
eximere. Quidquid autem conditiones materiae retinet incapax
est sese supra materiam attollendi.
At cognoscere materialia nobiliori modo quam sunt in seipsis
est sane materiam dominari et supra materiam eminere. Igi­
tur facultas a corpore pendens cognoscere nequit materialia
nobiliori modo quam sunt in seipsis. Modus ergo attingendi
materialia universaliter et necessario, invicte testatur animæ
spiritu alitatem.
Confirmatur et urgetur idem argumentum. Anima cognos­
cendo materialia, multa apprehendit quæ nunquam sensus
affecerunt : sic videndo effectum, intuetur causam, cognoscen­
do operationem, colligit naturam, ex natura infert operatio­
nem : quæ omnia sunt abstracta, nec actionem suam in sen­
sum hic et nunc exercent.Atqui facultas materialis affici non
potest nisi ab his quæ in ipsam hic et nunc actionem exserunt.
Ergo intellectus non est facultas materialis.
Insuper, anima aliquando de rebus aliter judicat ac sensus
renuntiat : sic quando sensus remum videt in aqua confrac­
tum, errorem corrigit intellectus. — Sensus debilitatur ex
sensibili excellenti, sicut oculus ex abundantia lucis; intellec­

tus vero ex intolligibilis excellentia perficitur. Ergo intellec­
tus totaliter sensum transcendit.

V.—Demonstratur spiritualltas ex defectu organi in
cogitatione.
Contendunt materialista animam esse a corpore dependen­
tem, quia cogitationis organum est cerebrum. Porro hoc asser­
tum falsissimum esse invicte ostenditur.
Si intellectio effectus esset cerebri, proportionaretur vel
illius quantitati vel illius qualitati. At intellectio nec quanti­
tati nec qualitati cerebri proportionatur. Ergo.
— Non quantitati. Non enim ideo perficitur intellectio quia
crescit cerebrum, nec vice versa. Plus semel autem contingit
virorum ingenio præstantium cerebrum eseterorum cerebro
esse vix æquale, imo quandoque inferius. Mulieres etiam
quandoque ingenio superant viros quorum tamen cerebrum
est majus (centum circiter gramm.).
— Non qualitati. Nam plura facta ostendunt homines qui
perfectiores exhibent cerebri hemisphæras, vel numerosiores
et præstantiores sinus, seu circumvolutiones, vel exquisi­
tiores cellulas, non semper et constanter alios ingenio propel­
lere.
Insuper, si intellectio effectus esset cerebri, haberet illius
proprietates, et idcirco subjiceretur extensioni, ponderi, men­
surae. Atqui nec ponderatur nec mensuratur cogitatio, quippe
quæ est universalis, generalis,abstracta. Ergo.
— Dices: Mensuratur reapse intellectio, nam scientifici ex
intensitate activitatis cerebralis demonstrant cogitationi.. intensitatem ; imo ad hoc mensurandum plura inventa sunt in­
strumenta.
— Resp.: Illa facta hoc unum evincunt, nempe intellec­
tionem pendere extrinsece a corpore. Re quidem vera intellec­
tio extrinsece pendet ab imaginatione ; imaginatio porro sub­
jectatur in cerebro : hinc mirum non est intensitatem intel­
lectionis, propter substantiae unitatem in homine, aliqualiter
in cerebrum redundare. At quod proprie mensuratur vel in­
strumentis percipitur est conditio extrínseca, ad intellectionem
requisita, seu actio prævia, non autem ipsa cogitatio.
VI.— Scientificoruin testimoni lun et animæ spiritualltas.

Licet deprehendant physiologi cerebrum, ipsum legi conserva­
tionis energiae subjici (et hoc libenter concedimus), fatentur
tamen nullum dari factum nullumve argumentum quo cxistentia alicujus principii immaterialis oppugnetur. Præstat
testimonium referre Mosso, qui insignis est inter physiologos :
« Si Γοη demande à un physiologiste une preuve irréfutable
de la non-existence, dans le cerveau, d'une force immatérielle,
il ne peut la donner ; mais en jugeant par analogie,
en rapprochant les phénomènes cérébraux de tous les autres
phénomènes naturels, il se voit contraint d’admettre que le
cerveau, lui aussi, est soumis à la loi de la conservation do
l’énergie (1).»

VII. — Demonstratur spiritualitas ex animæ aspirationi­
bus et finalitate.
Illud non est corporeum, neque a corpore pendet quod maxi­
me delectatur et perficitur bonis spiritualibus, pro quibus inter­
dum bona sensibilia contemnit. Atqui anima humana delecta­
tur et perficitur bonis incorporeis, et sæpius sensibilibus bo­
nis spiritualia bona anteponit. Ergo anima nostra spiritualis
est.
Ratio majoris est quia omne ens gaudet ac perficitur bonis
sibi consimilibus et congeneribus. Ergo facultas quæ bonis
spiritualibus lætatur et ipsa sit ordinis spiritualis omnino
oportet (2).
Minor factis constat. Loquantur quique honesti, pii, sancti
et enarrent quanta animi dulcedine perfruantur in Deum et
divina contemplando, praeferendo honoribus humilitatem,
divitiis paupertatem, voluptati castitatem .Ergo anima rationa­
lis, quæ ad spiritualia nata est, et spiritualibus delectatur et
ad spiritualia evolat, et ipsa spiritualis est sicut Deus qui dedit
illam.
Huc redit argumentum ex finalitate.Cogitatio et desiderium
sciendi, amor et desiderium fruendi, non satiantur in bonis
(1) Mosso, cit. apud J..Souky, Le système nerveux central, p. 1276.
(2) a' J’ai remarqué en moi-même une force supérieure au corps, par
laquelle je puis l’exposer à une ruine certaine, malgré la douleur et la vio­
lence que je souffre en l’y exposant. » Bossuet, Connaissance de Dici»
et de soi-même, ch. IV, η. XI.

sensibilibus ; ergo evincunt esse in anima vitam quamdam supras'ensibilem, spiritualem, imo et immortalem. De hoc ar­
gumento infra, art. seq. n. V.

Vili.—Demonstratur animæ spiritnalitas ex hoc Ange­
lici principio : Quod potest cognoscere aliqua, oportet ut
nihil eorum habeat in sua natura (1). Argumentum quo
utitur Angelicus ad probandam animæ immaterialitatene,
sæpius negligitur, cum tamen maximæ sit efficaci® contra
materialistas, qui respuunt probationes ex objectis.
Principium illud jam explanaverat Cajetanus in suis com­
mentariis, novissime autem acute et dilucide exponunt Tor­
natone (2) et Illustrissimus Lorenzelli (3) ; quorum explicatio­
nibus utemur.
Sic ergo proponi potest argumentum : Id quod est cognoscitivum aliquorum nihil eorum habet in sua natura.Atqui anima
rationalis est cognoscitiva omnium corporum.Ergo anima ratio­
nalis nullam habet naturam corporis in sua natura. Sed quod
nullam habet naturam corporis in sua natura est incorporeum,
seu spirituale, in essendo. Ergo anima rationalis est incorpo­
rea, seu spiritualis, in essendo.
Minor experientia constat, nam intellectus de diversis cor­
poribus in genere et specie disserit.
Difficultas est in majori. Sensus est: Quod est cognoscitioum
aliquorum in potentia essentiali non habet in se intrinsece ob­
jectum secundum naturale esse illius, ut interpretatur Cajeta­
nus ; vel aliis verbis : Recipiens debei esse denudatum natura
recepti. Cognoscitivum igitur significat id quod est in potentia
■essentiali ad cognoscendum. Aliquid.enim cognoscitivum esse
potest in potentia essentiali, quum simpliciter in potentia
•existit ; et in potentia accidentali, cum non est simpliciter in
potentia, sed in habitu, qui est status medius inter poten­
tiam simpliciter dictam et actum perfectum. Porro constat
animam nostram, seu intellectum possibilem, esse cognoscitivam in potentia essentiali, cum sit tabula rasa in qua nihil
■scriptum est.
(1) I. P. q. 75, a. 2.
(2) Expositio principii traditi a D. Thoma Aquin, ad naturam investi·
gandam rei materialis et immaterialis. Placentiae, Solari.
(3) Psychol. Intellect. Pars I, lect. I.

— Aliquorum. Per (diqua intelliguntur corporea et sensibi­
lia, quia, si essent præsentia in cognoscente secundum esse
physicum, impedirent aliorum cognitionem, quod quidem im­
pedimentum non præstant spiritualia.
Nihil eorum habet in sua natura·. Non intenditur : Nullum
suscipit prædicatum commune cum illis ; nam prædicata
entitatis realis, substantiæ realis, qualitatis realis, etc., possunt
esse et cognoscitivo et cognoscibili communia, sed sensus est :
Non habet rationes differentiates et proprias illorum naturæ.
Sic, cognoscitivum corporum nihil debet habere de rationibus
propriis et diffcrentialibus corporum, quemadmodum recep­
tivum corporis nihil debet habere de diffcrentialibus rationi­
bus receptibilis. Res sic intellecta liquido constabit. Si cognos­
citivum corporum in potentia essentiali haberet in se objec­
tum secundum esse physicum, vel nihil perciperet, vel saltem
non cognosceret alias corporum species, quia una natura cor­
porea importat oppositionem ad cæteras, ut mox ostendemus.
Sic, ut pupilla sit in potentia ad omnes colores recipiendos,
debet omni determinato colore carere, secus omnia eodem
modo viderentur : omnia rubea apparerent si pupilla esset
rubeo colore prius colorata. Pariter, ut intellectus sit in poten­
tia ad cognoscendum omnes naturas corporeas, debet omni
corporea natura carere. Unde hæc propositio : Cognoscitivum
in potentia essentiali aliquorum non habet in se intrinsece ob­
jectum praesens secundum esso naturale illius, est propositio
per se nota^ ait Cajetanus. « Quia alioquin esset in potentia
essentiali et non esset in potentia essentiali : si enim haberet
in se actu objectum, jam cum eo posset illud cognoscere et
sic non in potentia essentiali (1). »
Hucusque constat animam carere omni corpore, nihilve
corporei in sua natura suscipere, seu spiritualem esse in essen­
do. Eodem jure evincitur animam nostram non posse intelligero per organum corporeum, seu esse immaterialem in ope­
rando.
Quod sic probatur: Omne corpus et omne corporeum habet
naturam determinatam. Atqui natura determinata unius op­
positionem importat ad cæteras. Ergo omnis natura corporea
(1) Comm. in I. P. q. 75, a. 2.

oppositionem habet ad cæteras illasque impedit. Ergo, si ani­
ma intelligent per organum corporeum, natura determinata
organi corporei omnium corporum cognitionem prohiberet,
sicut si aliquis determinatus color sit non solum in pupilla sed
in vase vitreo, liquor infusus ejusdem coloris videtur. Igitur
principium intellectivum est incorporeum in operando.
— Declaratur assertum : Omne corpus habet aliquam natu­
ram determinatam. Duplex est determinatio : una qua genus
contrahitur in plura specie distincta ; altera qua species deter­
minatur in plura numero distincta. Prima competit omnibus
creatis et fit per formam substantialem, quæ est principium
determinans aliquid ad certam entis speciem. Secunda solis
corporibus adseribitur. In omnibus enim et solis corporibus
invenitur materia signata quantitate. Sed materia signata
quantitate est principium individuationis numeric®. Ergo
habere naturam determinatam ad individuationem numericam proprium est corporibus. Et hoc sensu intelligitur Aqui­
natis principium.
Subsumpsimus : Natura determinata unius habet oppositio­
nem ad cæteras. Intelligitur de determinatione in posteriori
sensu. Entia vero quæ habent solam determinationem specifi­
cam et quæ sunt formæ tantum oppositione illa carent; forma
quippe secundum se universalitatem quamdam habet et
potest universaliter recipere naturas ejusdem generis modo
intentionali. Sic angeli forma vi sui potest intentionaliter na­
turas aliarum rerum suscipere. Natura autem determinata ad
individuationem numericam, per materiam signatam, invol­
vit oppositionem ad cæteras naturas ejusdem generis, adeo
ut nec physice nec intentionaliter illas queat recipere.
Non physice. Materia enim signata ita est capax unius quan­
titatis ut non sit alterius capax, imo ut non sit intelligibilis
sub alia quantitate (1). Ergo oppositionem invehit ad aliam
materiam quæ est sub alia quantitate. Igitur duæ naturæ determ,inatæ ad individuationem, per materiam signatam, ha­
bent oppositionem ad invicem, alteraque alteram prohibet.
Neque etiam intentionaliter, quia « lux vel radius albi coloris
non est receptibilis et transmissibilis per vitrum rubri vel vi­
li) Gf. I. P. Philos. Nat. Tract. II, q. IV, a. I.

KRT. ΙΠ.

DE ANIMÆ SPIRITU ALITATE

93

ridis coloris. » (Lorenzelli.) Exempla quæ affert Angelicus rem
evidentem efficiunt. Si aliqua species saporis esset in lingua,
incapax fieret lingua cæteros sapores percipiendi; et, si deter­
minata species coloris esset in pupilla, fieret oculus ineptus
ad cæteros colores videndos.
Breviter nunc resumitur processus totius argumenti : Cognoscitivum omnium corporum in potentia essentiali nullam
habet naturam corpoream in sua natura, nec corporea natura
utitur in sua operatione. Ratio est, quia natura corporea est
determinata ad individuationem et habet oppositionem ad
cæteras.Unde, si cognoscitivum haberet aliquid corporei in sua
natura, illud prohiberet cognitionem cæterorum ; et pariter,
si corporeo uteretur organo in sua operatione, natura deter­
minata organi prohiberet cognitionem omnium corporum.
Stat ergo principium : Cognoscitivum omnium corporum in
potentia essentiali nullam habet naturam corpoream in sua
natura, nec corporea utitur natura in sua operatione. Atqui
anima rationalis est cognoscitiva in potentia essentiali om­
nium corporum. Ergo anima rationalis nullam habet naturam
corpoream in sua natura, neque ulla corporea utitur natura in
sua operatione ; consequenter est spiritualis in essendo et in
operando.
— Hinc verissimum axioma: Intellectus est impermixtus, nihil
extraneum habet in sua natura.
IX. — Solvuntur difficultates. 1° Operatio animæ specifica
est intellectio. Atqui intellectio pendet a corpore. Ergo ope­
ratio animæ specifica pendet a corpore, ideoque ipsa anima est
a corpore dependens, seu materialis.
Resp. : Disting. min. Intellectio pendet a corpore extrinscce
et ministeridliter, concedo; intrinsece et subjective, nego, et
nego consequentiam.
— Ad intellectionis actum requiritur concursus et ministe­
rium sensuum, qui præbent intellectui materiam cognitionis ;
nihil quippe est in intellectu quod prius non fuerit in sensu.
Id libenter profitemur, at non ostendit opponens ipsam in­
tellectionem a corpore originari et per corporale organum
exerceri. Ex eo quod intellectus indigeat corporis ministerio,
perperam infertur intellectum esse ejusdem conditionis cum

corpore, sicut princeps ministris utitur nec tamen ejusdem est
conditionis et ordinis (1).
2° Instabis. Atqui intellectio pendet subjective a corpore.
Ille enim actus a corpore subjective pendet qui corporis in­
fluxum subit, nec exerceri potest absque corporis influxu. At­
qui intellectio influxum subit corporis,nam cerebrum in cogi­
tationem redundat, et juxta minorem majoremve cerebri per­
fectionem homines minori majorive intelligentia pollent ; nec
potest intellectio absque corporis concursu elici, nam, cerebro
laeso, vel etiam turbatis functionibus vegetativis, intellectionis
labor impossiblis evadit. Ergo intellectio pendet subjective a
corpore.
— Resp. : Dist. maj. Ille actus a corpore subjective pendet
qui subit directe et per se influxum corporis, nec potest exer­
ceri absque influxu corporis ut causa efficiente et per se, con­
cedo; ille actus a corpore subjective pendet qui subit indirecte
et per accidens tantum influxum corporis, nec potest exerceri
absque corporis concursu ut mera conditione sine qua non, vel
instrumento, nego. Gontradist. min., et nego conclusionem.
In præsenti conditione anima corpore ut ministro et instru­
mento jugiter indiget, quo fit ut corporis et præserlim cerebri
influxus in ipsam animam refundatur, sicut major vel minor
perfectio instrumenti redundat in artificis actionem. Sed in­
fluxus iste indirectus est et per accidens tantum ; est conditio
sine qua non, minime vero causa efficiens.
Fenestræ apertura est conditio sine qua non illuminaretur
aula, causa tamen illuminationis propria et per se est sol.
Pariter, influxus cerebri potest dici causa sine qua non fieret
intellectio, at causa efficiens et per se intellectionis estne cere­
brum ipsum? Non probat objiciens.Dependentia ab instrumen­
to vel ministro non est subjectiva, sed extrínseca. Ex eo quod
causali tas artificis exposcat instrumenti operationem, male
infertur actionem artificis non esse instrumentali operatione
præstantiorem.
(1) « Les opérations intellectuelles ne sont pas, àia manière des sensa­
tions, attachées à des organes corporels; et, encore que parla correspon­
dance qui se doit trouver entre toutes les opérations de l’âme, l’entende­
ment se serve des sens et des images sensibles, ce n’est pas en se tournant
de ce côté-là qu’il se remplit de vérité, mais en se tournant vers la vérité
éternelle. » Bossuet, Connaissance de Dieu et de soi-même, ch. V, n. XIV

3° Intellectio requirit tempus ut perficiatur. Quod au Lem
requirit tempus est forma quædam motus sensibilis. Ergo in­
tellectio est forma motus sensibilis, non vero operatio imma­
terialis.
Resp. : Dist. maj. : Intellectio requirit tempus ratione ope­
rationum præviarum. quæ a facultatibus inferioribus perfi­
ciuntur, concedo, ratione sui, nego et nego conseq. Ut supra
monuimus, n° V, id quod instrumentis mensuratur quodque
tempori subjicitur est conditio prærequisita ex parte organo­
rum, seu instrumentorum, at nullatenus probant materialistæ cogitationem ipsam mensurari aut tempori subjici (1).
4° Operatio ex objecto specificatur. Sed intellectus objectum
est materiale. Ergo et operatio. Prob. min. Phantasma est ali­
quid materiale ; sed objectum intellectus est phantasma, nam
phantasma comparatur ad intellectum sicut color ad visum.
Ergo objectum intellectus est materiale.
— Resp. : Neg. min.,et ad ejus probationem, disting. min.
Phantasma est id unde intellectus extrahit suum objectum,,
concedo ; phantasma est ipsum objectum intellectus, nego,,
et nego conclusionem.
— In imaginationis phantasmate involvitur universale. Est
autem universale objectum intellectus humani. Igitur in
phantasmate continetur intellectus objectum. At secundum se
phantasma est singulare, nullatenus intelligibile actu; objec­
tum vero intellectus est aliquid a singularibus abstractum.
Itaque phantasma est solum id unde eruitur objectum intel­
lectus, et hac ratione comparatur ad intellectum sicut color
ad visum.
5° Juxta Angelicum intellectiva operatio pendet a corpore
ratione objecti (2). Atqui ordo facultatis ad objectum est in­
trinsecus. Ergo intellectus pendet a corpore intrinsce.
— Resp.: Dist. maj. Actio intellectus pendet a corpore ra­
tione objecti, hoc sensu quod corpus et actio corporis minis­
trent materiam ex qua eruitur objectum intellectus, concedo ;.
hoc sensu quod corpus vel actio corporis sit ipsum intellectus
objectum, nego.
(1) Quoad cæieras objectiones quas urgent Richet et Hebzen, cL
Mercier, Psychol, n. 223.
(2) I. P. q. 75, a. 2, ad. 3.

Contradist. min. : Ordo facultatis ad ipsum objectum est
intrinsecus, concedo ; ordo facultatis ad ea quæ sunt objecto
extrínseca, et quæ ministrant tantum objecti materiam, est
intrinsecus, nego, et nego conclusionem. Solutio patet ex
dictis : neque corpus neque phantasma sunt proprie intellec­
tus objectum, sed solum subministrant materiam ex qua in­
tellectus propria vi abstractiva objectum suum eruit.
Hinc concludere licet cum Mosso nullam esse objectionem
qua animæ immaterialitas evertatur : a Si l’on demande une
prouve irréfutable de la non-existence dans le cerveau d’une
force immatérielle, il n’en peut fournir aucune. »
X. —De materia cogitante.Ex intellectione probavimus ani­
mæ spiritualitatem, atque hujusmodi argumentum irrefraga­
bile duximus. Nobiscum tamen non sentit Lockius. Animæ
spiritualitatem de facto non inficiatur ; at placitis addictus
philosophiæ cartesianæ, quæ corporum essentiam in trina
dimensione reponit et eorum activitatem ad motum localem
revocat, quæ insuper pronuntiat essentias rerum a divina
pendere voluntate, Lockius autumat cogitationem non esse
absolute materiae repugnantem. Quocirca ex cogitatione non
licet spiritualitatem subjecti cogitantis inferre. Duobus fun­
damentis nititur illud assertum. Ex una quidem parte fas non
est nostra finita intelligentia infinitam Dei potentiam metiri,
hinc fas non est definire quid possit aut non possit Deus. Ex
altera vero parte perspectas non habemus omnes materiae vires;
ergo non licet certo affirmare quid sit materiæ repugnans aut
conveniens (1). Cui sententiae adhæsit Voltaire (2).

XI. — Conclusio : Intrinsece repugnat dari substantiam
materialem cogitantem.
Arg. Ium. Repugnat ut effectus præstantior sit causa. At­
qui, si intellectio procederet a substantia materiali, effectus
esset causa præstantior. Ergo repugnat ut intellectio procedat
(1 ) Essai sur l'entendement humain, liv. 4, c. 3.
(2) Eléments de la phil. de Newton. Theoriam illam sub novo respectu
et ex aliis principiis instaurare videtur H. Bergson, qui perceptionem
adscribit materiæ : « La perception pure, qui serait le plus bas degré de
l’esprit, — l'esprit sans la mémoire, — ferait véritablement partie de
la matière telle que nous l'entendons. » Matière et Mémoire, p. 249.

*» substantia materiali. — Major pro inconcusso axiomate
hab etur.
Quidquid in se gerit effectus, accipit a causa ; si quam ergo
perfectionem haberet quæ non contineretur in causa, jam non
esset effectus causæ.
Probatur min. Intellectio fit per formam quæ repræsentat
res modo universali, necessario et immutabili. Sed hic modus
substantiam materialem totaliter excedit, quæ est singularis,
contingens et mutabilis.Ergo intellectio et forma intellectionis
nobiliores sunt substantia materiali. Ergo daretur effectus no­
bilior causa.
Arg. IIum. De ratione substantiae cogitantis est ut possit
redire in seipsam reditione completa, se totam intelligendo, se
totam complectendo. Atqui substantia materialis non potest
redire supra seipsam reditione completa, eo quod organis cor­
poreis et extensis impediatur, nec etiam potest se totam com­
plecti, quia impossibile est ut complicetur tota supra totam;
sed tantum partes complicantur supra partes. Ergo impossi­
bile est ut substantia materialis sit substantia cogitans. —
Hic iterum valent omnia principia quibus in praecedenti thesi
probavimus facultatem materialem organo materiali affixam
se porrigere non posse ad spiritualia et ea quæ sensum trans­
cendunt, cognoscitivum omnium corporum nihil habere cor­
porei in sua natura nec corporeo uti organo in operando. Prae­
dicta argumenta evincunt proprietates intellectionis et pro­
prietates materiæ e regione opponi. At contradictoria attributa
in eodem consistere subjecto prorsus repugnat. Ergo.
XII. — Convelluntur Loekii principia. His quæ in medium
profert Lockius breviter respondetur : Non licet,inquit,limites
divinæ potentiæ imponere. Ultro concedimus, at vero non est
limitaro omnipotentiam divinam dicere impossibilia a Deo
fieri non posse. Id quippe non ex defectu potentiæ facientis,
sed ex defectu factibilitatis in re provenit. Inepte sane quis
omnipotentiam divinam adstrueret contendendo Deum facere
posse impossibilia, nam impossibilia efficere esset pessumdare
seu delere essentias, seu inducere nihilum. Quis autem asseret
perfectiorem evadere potentiam, quia potest ad destructionem
essentiarum ferri, et habere pro termino ipsum nihilum ?
HUGON-FHILOS. NAT. II. P. ---- 7.

Quod addit adversarius, nobis perspectas non esse omnes
materiæ proprietates, etiam admittimus. Porro hæc cogmoo
necessaria non est. Ut certo sciamus cogitare non posse mate­
riam, sufficit nosso aliquod materiæ attributum quod cum cogi­
tatione omnino pugnet, sicut noccsse non est cognoscere omnes
naturæ vires ut certo sciamus mortuum naturaliter resurgere
non posse. Porro attributa materiæ attributis cogitationis e
regione opponi jam ostendimus. Ergo scimus a priori cogita­
tionem materiæ repugnare.
XIII. — De demonstrabilitate spiritualitatis. Nonnulli
philosophi etiam spiritualistæ et catholici, ut Cl. Piat, autu­
mant argumentis ontologicis non demonstrari evidenter spiritualitatem. Nam Io ideæ nostræ imaginibus extensis, ideoque
materialibus nituntur ; 2° repræsentationes nostræ intellectua­
les ab affectionibus nostris organicis dependent ; 3° vis intel­
lectualis cum subjectis, temperamento crescit aut decrescit;
4° intellectus laborem et defatigationem patitur (1).
Resp. : Facta illa quæ objiciuntur demonstrant unitatem
substantialem compositi humani, animam esse corporis for­
mam, ideas nostras ex sensibilibus acquiri,intellectum indigere
conversione quadam ad phantasmata. Quia ergo adeo arcta
est unio illa, quia est unum esse et essentiae et personae, pro­
num est influxum illum in corpus· redundare, et resultare in
organis defatigationem ; quia anima a corpore individuatur,
mirum non est pro variis corporum affectionibus et tempera­
mentis diversam esse vim intellectivam. At inde non impeti­
tur spiritualltas, sed concluditur tantum intellectionem a cor­
pore pendere extrinsece et ministerialiter. Cf. η. IX.
Si inspiciantur iterum argumenta quibus thesis stabilita est,
liquido constabit singulis inesse valorem demonstrativum.
Tenet probatio ex operationibus et objectis, nam independentia intellectus invicte se prodit in respectu necessario quem in
simplici apprehensione, judicio et ratiocinio invenimus et in
modo quo mens materialia attingit, nis III et IV; tenet pro­
batio ex eo quod corporeum organum nequeat esse cogita­
tionis causam, nis V et VIII. Hinc scientifici nullum inveniunt
contra immaterialitatem intellectus factum, n° VI; tenet
(1) Gf. Destinée de l'hommei C. II.

tandem probatio ex animæ aspirationibus et finalitato,ut fatotur ipse Cl. Piat. « La preuve reprend sa force, quand on l’en­
visage à la lumière do la téléologic (1). » Hinc merito, decreto
S. C. Indicis die il Junii 1855, a Pío IX. 15 Jun. ap­
probato, proposita est subscribenda D. Bonnetty, sequens
propositio : Ratiocinatio Dei existentiam, animæ spirituali­
tatem, hominis libertatem,cm/i certitudine probare potest (2).

XIV. — Doctrina catholica et animæ spiritualitas. Do­
cet Scriptura esse in homine principium a materia distinctum,
quod ad Deum redit dum corpus in pulverem revertitur : «Re­
vertatur pulvis in terram unde erat, et spiritus redeat ad Deum
qui dedit illum (3) »; principium quod nec gladius nec mors at­
tingit: «Nolitetimere eos qui occidunt corpus,animam autem
non possunt occidere (4)». Concilia æquivalenter docent spiri­
tualitatem cum animam vocant rationalem et intellectivam :
VIII Conc.œcumenicum : Unam animam rationalem et intel­
lectualem (5) ; concil. Viennense : Substantia animae rationalis
seu intellectivae. (6) ; conc. Later. V : Animam intellectivam....
cum ipsa immortalis sit (7). Concilium autem Lator. IV ex­
presse asserit hominem esse creaturam ex corpore et spiritu
constitutam (8). Demum, decretum S. Cong. Ind. modo cita­
tum declarat animæ spiritualitatem esse evidenter demonstra­
bilem.
(1) Destinée de l'homme, p. 90.
(2) Den zinger, η. 1506.
(3) Eccl. XII, 7.
(4) Matth. X, 28, Cf. Ματτη; XXVII, 50, Luc. Vili, 55.
(5) Den zig e R, 338.
(6)
Id.
481.
(7)
Id.
738.
(8)
Id.
428.

ARTICULUS QUARTUS.
DE ANIMÆ HUMANÆ INCORRUPTIBILITATE,
SEU IMMORTALITATE.

I. — Quii! et quotuplex sit immortalitas. Inamissibilitas
esse dicitur incorruptibilitas, dum immortalitas inamissibilitatem vitæ importat.
Quia vita esse includit iliique plura superaddit, hinc omni
immortali competit esse incorruptibile, licet non omni incor­
ruptibili conveniat necessario immortalitas. Quæ tamen vo­
cabula in præsenti quæstione promiscue usurpantur.
Scholastici triplicem praesertim distinguunt immortalitatem:
essentialem, naturalem, gratuitam. Essentialis est inamissibili­
tas vitæ in eo qui est ipsa vita subsistens, seu in eo cujus existentia et vita cum essentia convertuntur. Immortalitas autem
naturalis, eaque per participationem, est in eo cujus vita dis­
tinguitur ab essentia, qui tamen non suscipit potentiam in­
trinsecam ad non esse. Immortalitas demum gratuita ea est
quæ ex indebito Dei beneficio alicui enti confertur quod sub­
jacet potenti® intrinsecæ ad non esse. Hujusmodi est immor­
talitas quæ homini ante lapsum collata fuit et quæ iterum
post resurrectionem nobis tribuetur.
Mortalitas autem, vel corruptio, duplex distingui potest :
ab intrinseco et ab extrínseco. Corruptio ab intrinseco est in re
quæ habet tendentiam subjectivam ad non esse. Quod qui­
dem fit dupliciter : per se et per accidens. Aliquid corrumpi­
tur per se, quando constat partibus essentialibus,quæ disso­
ciari possunt, ut compositum substantiale, quod, per separa­
tionem formæ a materia, resolvitur in potentiam ex qua est.
Itaque corruptio per se est dissociatio partium essentialium
in compositis ex materia et forma. —Aliquid vero corrumpitur
per accidens quod perit ad corruptionem alterius a quo pro-

pria existentia dependebat. Sic destructo mure corruit muri
pictura. Corruptio per accidens competit et formis accidenta­
libus, et formis substantialibus quæ educuntur de potentia
materiæ. Hujusmodi enim formae, cum partibus essentialibus
car eant, sunt incorruptibiles per se ; cum tamen a subjecto in
fieri et in esse pendeant, desinunt ad ipsiussubjectidesitionem.
Corruptio autem db extrínseco est in re quæ, licet non ha­
beat in se tendentiam ad non esse, potest tamen amittere esse
per actionem agentis extrinseci.
Itaque immortalitas, seu incorruptibilitas, db intrinseco
requirit ut ens corrumpi non possit, nec per se ncc per accidens.
Immortalitas vero ab intrinseco et ab extrínseco simul expos­
cit ut ensnec per potentiam subjectivam ipsius ad non esse, nec
por potentiam activam agentis extrinseci,mortem subire queat.

II. — Referuntur sententiae. Animæ rationalis immortali­
tatem inficiati sunt : 1° Materialistæ; 2° Sensistse, qui autumant
intellectum a sensu non distingui nec ullam esse operationem a
corpore simpliciter independentem ; 3° philosophi illi, Arabes
præsertim, qui admittunt unum intellectum, unamve animam
pro cunctis hominibus. Quæ anima, quatenus omnibus com­
munis, incorruptibilis persistit, quatenus vero huic homini
propria, ipso hominis intentu evanescit. 4° Defensores pro­
gressus continui,qui existimant naturam modo sub forma ani­
mæ, modo sub alia apparentia, in æternum evolvi.
Nonnulli catholici contendunt animæ immortalitatem non
posse per solam rationem invicte et apodictice demonstrari,sed
tantum ex fidei principiis. Ita plures scholastici cum Scoto.
Hos merito carpunt Melchior Canus (1), et Bannez, qui ponit
hanc conclusionem : « Dicere animæ immortalitatem non esse
demonstrabilem per rationem naturalem, erroneum est (2) ».
— Teneamus igitur argumentis rationis invicte demonstrari
immortalitatem tum intrinsecam,tum extrinsecam. Argumen­
ta porro sunt multiplicis generis : alia sunt ordinis moralis, et
probant præsertim factum immortalitatis, alia sunt psycho(1) De'Locis theologicis, lib. 12, c. 14.
(2) Comm, in I. P. q. 75, a. 6. — Dissentiunt pariter quidam catholici
recentiores. — De qua controversia inter Cl. Piat et Bernies, cf. Revue
du Clergé français, 1903.

logica et mctaphysica et ostendunt animam non solum fore
corpori superstitem, sed etiam esse natura sua immortalem.

ΙΠ. — Argumenta moralia. Primum inter moralia argu­
menta est consensus generis humani. Judicia sensus communis
s _mt infallibili ter certa, dummodo l°sint universalia et constan­
tia apud omnes populos ; 2° de rebus necessariis ad vitam ani­
malem. vel rationalem recte instituendam ; et dummodo
3° nulla queat assignari erroris causa unde eorum origo repeti
possit. Atqui consensus populorum circa immortalitatem ani­
mæ est judicium hujusmodi. Ergo est judicium infallibiliter
certum. Major exponit conditiones quibus gaudere debeant
judicia sensus communis(l). Prob.min.
Io Immortalitas ar.imæ fuit constanter et universaliter apud
omnes populos admissa,ne exceptis quidem incultis et barbaris
gentibus. Quod factum sive mythologia, sive poesis, sive phi­
losophia universaliter testantur.
Certissima est Ægyptiorum fides, quæ in Libro Mortuorum
et sepulturis manifestatur ; viguit ab initio apud Grœcos
et Romanos ; notissimæ sunt Homeri et Virgilii descriptiones
de inferis ; apud Assyrios celebratur descensus Istaris deæ ad
inferos (2).
2° Hæc veritas necessaria est ad vitam rationalem rite
instituendam ; ruit enim moralitas, nisi homines spe retribu­
tionis futuræ ad bonum incitentur et timore pœnæ futuræ a
malo deterreantur, ut liquido ex sequenti argumento constabit.
3° Nulla potest assignari erroris causa. Non passiones, nam
hic agitur de veritate quadam austera quæ passiones corripit
eisque contrariatur ; non fraudes regum vel sacerdotum, nam
impossibile est ut aliqui homines totum genus humanum deci­
piant, et consensum universalem instituant. lnsuper,quæ fiunt
ex fraude et violentia cessant desinente causa. Atqui cessarunt
gentilium reges et sacerdotes, exulavit idololatria, nec ideo
destitit consensus universalis in animæ immortalitatem.
Arg. II ex sanctionis necessitate. Postulat necessario ordo
(1) Gf. Logic Maf\, p. 350-351.
(2) De generis 1 umani consensu consuli possunt Fustel de Cou­
langes, La cité ant'π ?, 1. I, c. I et c. II ; Vigouboux, La Bible et les dé­
couvertes, t. Ili, liv. TI, c IV; H enei Mastín, La vie future.

moralis ut actibus humanis præstituatur proportionata sanctio
vi cujus virtus condignum premium, ct culpa condignam
pœnam recipiat ; alioquin homines impune possent malum
digere. Atqui, nisi anima sit immortalis, nec virtuti condignum
confertur premium, nec infligitur culpæ condigna pœna. Ergo
necessario postulat ordo moralis ut anima sit immortalis.
Prob. min. Duplex in hac vita concipi potest sanctio : Io una
interna, scilicet virtutis pulchritudo et pax conscientiae pro
bonis ; turpitudo autem vitii ct conscientias remorsus pro ma­
lis ; altera externa, ut honor, opes, felicitas temporalis pro
justis ; infamia vero, vindicta?, supplicia pro malis. Neutra
autem sanctio est condignum premium aut condigna pœna.
Primo quidem sanctio interna non est sufficiens. Nam quæ
sequuntur virtutem non sunt virtutis premia sed potius pro­
prietates et sequela, et sic ad meritum referuntur. At meritum,
non potest respicere pro premio id quod est sibi proprium ut
meritum est,secus meritum et premium non discriminarentur.
Cæterum, hæc non sunt semper conjuncta cum felicitate ;
quin potius arduus est in virtutis exercitio labor. Absonum est
autem virtutem sua ipsa difficultate et labore premiari.
Aliunde, si virtus esset sibi sufficiens premium,posset juste
virtuti denegari premium; quocirca in república bene insti­
tuta auctoritas non teneretur bonos premiari. — Tandem,
sanctio interna non semper possibilis est. Quando enim vitam
quis ponit pro bono virtutis, pro Dei amore vel patriæ libera­
tione, non praemiatur, pulchritudo quippe virtutis et.conscien­
tiae gaudium cum vita amittuntur, si anima mortalis est.
Repugnat vero tam heroicum virtutis exercitium omni mer­
cede destitui. Ergo sanctio interna non est sufficiens virtutis
premium (1).
Eadem ratione evincitur vitii turpitudinem et conscientiæ
reatum non esse condignam peccati pœnam. Hæc enim sunt
proprietates culpæ, non pœna culpæ. Vitii autem turpitudo,
propter pravum habitum,a multis diligitur, nedum odio habea(1) « Quelle sera la récompense de rar- sacrifice ? Les vers de terre et
les éloges peut-être d’un déclamateur auelconq e. Oh! alors, merci,à un
autre les sacrifices et le dévouement, pour mo , je n’en veux pas ! »
Cf. Abbé Henri Hugon, L'indifférence religieuse^ p. 32. Paris, Maison
de la Bonne Presse.

tur ; conscientiæ vero remorsus passionibus et voluptatibus
obruitur. Insuper, cur remaneret remorsus, si nihil post vitam
esset timendum ?
Aliunde plura peccata, et praesertim suicidium, nulla plec­
terentur poena ; nec deberet judex homicidis et scelestissimis
hominibus supplicium infligere, cum conscientia sufficiens et
condignum reputetur supplicium.
2° Sanctio externa insufficiens est. Honor debetur quidem
virtuti, sed non semper confertur, vel quia ezt virtus secun­
dum se occulta,vel quia adversarios of/endit c. quibus occulta­
tur et præsertim impugnatur. Culpæ autem sæpius nulla infli­
gitur pœna, vel quia culpa occulta est,vel quia patronos nan­
ciscitur a quibus defenditur et praemiatur. Opes vero et felici­
tas temporalis bonis et malis communes sunt, imo plerumque
iniquis prospera cuncta cedunt,et justis evenit tribulatio.Unde
dicit Apostolus, ii Timoth. m : Omnes qui pie volunt vivere in
Christo Jesu persecutionem patientur : et i ad Corinih. xv; Si in
hac vita tantum in Christo sperantes sumus, miserabiliores su­
mus omnibus hominibus.
Confirmatur et urgetur argumentum. Infandum omnino
esset peccatorem impune posse Deo resistere et contradicere.
At, si anima in ipsa morte, vel aliquando post mortem evanes­
cit,peccator poterit impune Dei violare mandata,sic blasphe­
mando ; Non timeo Dei supplicia, quippe quæ vel locum nulla­
tenus habebunt, vel saltem aliquando post mortem desinent.
Ergo ex argumento morali sequitur animam non solum cor­
pori superstitem fore, sed et immortalem et aeternam esse (1).

IV. — Argumentum psychologicum ex desiderio semper
vivendi.
Dicuntur argumenta psychologica quæ ex ipsa animæ natura
depromuntur, cujusmodi est argumentum ex desiderio semper
(1) Quæ conclusio ad o convincens est ut scripserit J.J. Rousseau :
σ Quand je n’aurais d’autres preuves de l’immoi Ialite de l’âme que le
triomphe du méchant et l’oppression du juste, cela seul m’empêcherait
d’on douter. Une si choquante dissonance dans l’harmonie universelle
me ferait chercher à la résoudre ; je me dirais : Tout ne finit pas pour
nous avec la vie, tout rentre dans l’ordre à la mort. » — Generalis Du
Barrail, aliquando Djputatos alloquens, exclamavit: « Si aux hommes
de guerre vous enlever la foi dans une autre vie, vous n’avez plus le droit
d’exiger d’eux le cacrihce de leur existence. »

ART. IV. — DE ANIMÆ

IMMORTALITATE

105

vi vendi,nam desiderium illud in ipsissima animæ natura fun­
datur. Quæ probatio non est tantum a priori, sed experientia
aliquatenus nititur.
Arg.111 m. Anima vi notarse suæ desiderat semper esse.At desi­
derium naturae non frustratur. Ergo anima semper existet.
Probatur major.Unusquisque hujusmodi desiderium in seipso
experitur. Id liquido etiam ostendit ratio. Cum enim deside­
rium in rebus cognoscentibus cognitionem sequatur, unum­
quodque desiderat osse eo modo quo esse apprehendit. At in­
tellectus apprehendit esse absolute et secundum omne tempus.
Ergo omne habens intellectum desiderat esse semper ; habens
vero sensum,cum cognoscat esse ut nunc, desiderat esse ut nunc,
non autem semper, quia esse sempiternum non apprehendit(l).
Prob. min., scilicet naturae desiderium non frustrari. Quod
est a natura a Deo auctoro procedit.Sod Deus nihil indidit quod
debeat esse vanum et incassum, præsertim in homine, qui inter
Dei opera eminet (2).
Desiderium naturale est conatus naturae ad aliquid. At na­
tura conatus non est ad impossibilia ; secus Deus sibi contra­
diceret, naturam inclinando et simul denegando media incli­
nationem et conatum explendi. Ergo desideria natura semper
satiantur, nisi agatur forte de desideriis conditionatis et im­
proprie dictis. Vide infra, n° vin.
V.—Huc accedit argumentum ex finalitate.Est in nobis tum
in ordine cognoscitivo tum in ordine appetitivo quædam ten­
dentia et finalitas quæ non potest in rebus sensibilibus ex­
pleri : cogitatio, desiderium sciendi, nullatenus in hac vita sa­
tiantur : « Supposez que tout se termine au néant ; et notre
pensée n’a plus aucun moyen de s’égaler à son objet essentiel.
Par là même la tristesse éclôt dans notre cœur et s’y fortifie
toujours davantage. Plus nous avons de vigueur de pensée,
plus le sentiment de l’universelle vanité nous étreint, plus nous
éprouvons de satiété et de dégoût. A mesure que notre raison
s’approche de son but qui est la vérité, notre sensibilité s’éloi­
gne du sien qui est le bonheur (3). »
(1) I. P» q. 75, a. 6.
(2) a Tous les êtres atteignent leur fin ; l’homme seul n’atteindrait pas
la sienne ! la plus grande des créatures serait la plus maltraitée ! » Cousin,
Cours d'histoire de la philos, moderne, t. Il, p. 359.
(3) Cl. Piat, Destinée de l'homme, pp. 160-161.

106

PHILOSOPHIA NATURALIS, II. P. TRACT. II. Q. I.

In ordine appetitivo,amor et desiderium fruendi non satian­
tur in hac vita : ergo altera expec tanda est. « Le succès et l’in­
succès, la possession et la privation, le plaisir et la souffrance
nous acculent également à la même constatation finale : il n’y
a rien sur la terre où notre volonté puisse s’égalei à elle-même;
il n’y a rien dans le monde que notre amour ne dépasse de
l’infini. Et ce besoin essentiel de franchir les limites du deve­
nir, cet élan invincible vers l’au-delà, qui part du fond même
de notre nature, ce ne sont pas seulement les Augustin, les
Gerson, les Pascal qui l’ont mis en lumière. Les penseurs les
plus remarquables de notre siècle de positivisme en ont aussi
affirmé l’indélébile et vivace réalité... Si tout finit avec le der­
nier soupir, l’homme est un être manqué : il est tel par nature ;
il l’est d’autant plus qu’il touche de plus près à son point de ma­
turité.Or il n’est pas rationnel de croire à une antinomie aussi
profonde : on ne peut admettre que cette même finalité qui
s’accuse si visiblement dans toutes les espèces inférieures s’ar­
rête brusquement au plus haut degré de la vie, et y fasse à
jamais défaut. Si l’amour, qui fait le fond de nos âmes, exige
l’existence de l’Absolu, c’est que l’Absolu existe et comme no­
tre fin ; c’est qu’il est à la fois le principe qui nous meut et le
terme auquel nous tendons ; c’est que notre être est suspendu
tout entier à son être. « Il y a quelque chose en nous oui ne
meurt pas (1) », et dont la vie est Dieu lui-même (2). »
VI.—Argumenta motaphysica a priori.
Arg. 111111 (3). Intelligibile et intellectus, appetibile et voiuntas sunt ejusdem generis.Atqui intelligibile, in quantum est in­
telligibile, necessarium est et incorruptibile, et pariter objec­
tum voluntatis est necessarium et incorruptibile.Oportet ergo
intellectum et voluntatem incorruptibiles esse. Declaratur
maj. Intelligibile est propria perfectio intellectus,et appetibile
propria perfectio voluntatis. Sed perfectio et perfectibile sunt
unius generis, si quidem ad unum integrandum ordinan­
tur et tendunt, perfectibile quidem ut inchoatio, perfectio vero
(1) Bossuet, Sermon sur la mort, Carême du Louvre. Ed. Lebakq.
t.IV, p. 175.
(2) Cl. Piat, La destinée de l'homme, pp. 188, 193.
(3) Il Contra Gent. c. 55.

ut complementum. Quod igitur intelligibili in quantum est in­
telligibile convenit,est etiam intellectui in quantum hujusmodi
adscribendum, et pariter quod appetibili ut sic attribuitur est
voluntati proprium. Verbo, facultas est objecto mensurata.
Ergo objecto incorruptibili proportio natur facultas incorrup­
tibilis (1).
Prob. min. Ea de quibus intellectus habet scientiam sunt
universalia et immutabilia, nam contingentium et corrupti­
bilium non paritur proprie scientia nisi sub ratione qua sunt
incorruptibilia et universalia. Objectum vero voluntatis est
bonum universale, ideoque bonum incorruptibile ; bona enim
sensibilia et contingentia nequeunt appetitum rationalem
satiare.
Arg. IIum. Illud est ab intrinseco, seu natura sua, incorrup­
tibile quod non potest nec per se nec per accidens corrumpi.
Atqui anima humana nec per se nec per accidens corruptioni
subjicitur. Ergo est natura sua immortalis. Major constat ex
prænotatis η. I. Prob. min. Anima non corrumpitur per se,
cum sit partium essentialium expers, nec per accidens, quia
spiritualitato gaudet.
In forma. Illud corrumpitur per se quod partibus constat
essentialibus quæ dissociari possunt. Atqui anima partibus
tum essentialibus tum integrantibus caret. Ergo. — Illud au­
tem corrumpitur per accidens quod perimitur ad destruc­
tionem alterius a quo in esse dependcbat.Atqui anima humana
habet esse et operari independens a materia. Ergo anima cor­
rumpi nequit per accidens ad corporis destructionem. Liquet
argumentum ex articulis II et III. Unde, sicut anima nonnisi
creatione oritur, ita nonnisi annihilatione desinere posset (2).
Arg.IIIun,(3). Anima est forma tantum; id est non componi­
tur ex materia et forma. At vero esse est inseparabile a forma.
Ergo esse est inseparabile ab anima.Ergo· anima est incorrup­
ti) « L’âme née pour considérer ces vérités et Dieu où se réunit toute
vérité, par là se trouve conforme à ce qui est éternel. » Bossu et,Connais­
sance de Dieu et de soi-même, c. V. η. XIV.
(2) « Ainsi,on peut dire que les monades ne sauraient commencer ou
finir que tout d’un coup, c’est à dire, elles ne sauraient commencer que
par création et finir que par annihilation ; au lieu que ce qui est composé
commence et finit par parties. » Leibnitz, Monadol. n. 6.
(3) I. P. q. 75, a. 6, et II Contra Gent. c. 55.

ti bilis. Minor explicata est in tractatu de materia et forrna (1).
Breviter resumitur hæc probatio : Esse per se convenit formæ,
id est, 1° immédiate, non per aliud, non mediante aliqua forma
vel actione agentis, et 2° non per accidens. Nam de ratione for­
mæ est ut sit actus largiens osse ; supposito ergo quod existât,
esse ei convenit per se. Atqui quod convenit alicui per se est
inseparabile ab illo. Ergo esse est inseparabile a forma. Et
revera, ut ibidem notavimus, corruptio fit, non quia esse a for­
ma separatur, sed quia forma separatur a materia. Itaque esse
non potest separari nisi separetur forma. Atqui forma, quæ
bene separari potest a materia, a seipsa separari nequit. Ergo
esse est a forma penitus inseparabile.
Confirmatur. Omnis potentia ad non esse provenit a ma­
teria. Ergo quod est forma tantum nullam suscipit potentiam
ad non esse. Prob. antecedens. Nulla potentia appetit per se
primo non esse, cum nihilum excludat rationem boni. Ergo, si
appetit non esse, id fit per accidens, in quantum appetit aliud
esse incompossibile cum esse quod actu habet. Atqui appetere
aliud esse incompossibile cum esse actuali, convenit soli ma­
teriæ primæ, quæ appetit formam novam cum forma actuali
incompatibilem.
Forma vero non appetit aliam formam secum ipsa pugnan­
tem, nec aliud esse cum suo ac proprio esse incompatibile,
alioquin propriam appeteret desitionem, quod implicat.
Ergo omnis potentia ad non esse provenit a materia prima.
Anima ergo, quæ est omnis materiæ expers, nullam habet
potentiam intrinsecam ad non esse, atque ideo est incorrupti­
bilis ab intrinseco.

VII.—Demonstratur animami esse immortalem ab extrín­
seco, id est, neque a causa creata neque ab ipso Crea­
tore annihilari.
Non a causa creata. Cum inter esse et nihilum eadem
mediet distantia quæ intercedit inter nihilum et esse, eadem
omnino requiritur potentia ad creandum et ad annihilandum.
Atqui ad creandum requiritur potentia infinita. Ergo anni­
hilate potentiam exposcit infinitam, quæ sane nulli creaturae
competere potest.Insuper, esse proprius est effectus Dei. At
(1) I. P. Phil. Nat. Tract. II, q. II, a. II, vol. II, pp. 139-140.

nulla creatura potest impedire proprium Dei effectum. Ergo
nulla creatura potest impedire esse, seu annihilare.
— Non a Deo. Deus quidem, sicut potuit omnibus non com­
municare esse, ita, de sua potentia absoluta, posset cis non
influere esse, quæ ita in nihilum deciderent. At de facto quid
Deus sit acturus sola ratione possumus ex ipsa natura rerum
certo dignoscere. Quod sic ostenditur :
Proprium est naturis intellectualibus ut sint immortales.
Atqui « Deus, qui est institutor naturæ, non subtrahit rebus
quod est proprium naturis earum (1). » Ergo Deus nunquam
subtrahet animabus immortalitatem. Re quidem vera Deus
sibi contradiceret, ex una parte proprietatem infundendo per­
petuam, et ex altera parte impediendo ne sit perpetua. —Annihilatio esset miraculum, utpote contra rerum naturam, quæ
postulat æternitatem. Atqui certi sumus miraculum illud nun­
quam esse a Deo inducendum.Ergo nunquam fiet animarum
annihilatio. Prob. minor : « Quæ miraculose fiunt ordinantur
ad gratiæ manifestationem», nam ordo naturalis non debet
immutari nisi propter superiorem ordinem. Atqui « redigere
aliquid in nihilum non pertinet ad gratiæ manifestationem,
cum magis per hoc divina potentia et bonitas ostendatur, quod
res in esse conservet. » Deus ergo debet animas in esse conser­
vare, non quasi aliquid ipsis animabus debeat, sed quia id suæ
sapientiæ debet.
Tandem, ratione certo scimus a Deo nunquam aliquid fieri
quod suæ sanctitati et justitiæ repugnet. Porro justitia et
sanctitas Dei expostulant ut anima perpetuam retineat durationem, sicut concludimus ex argumento morali. Ergo certo
scimus, sola ratione, nunquam a Deo animas humanas fore
annihilandas. Revelatione autem certissimum est a Deo in
æternum conservandas esse animas sive justorum sive dam­
natorum, juxta illud Matth. xxv : Ibunt hi in supplicium
æternum, justi autem in vitam æternam.

Vili.—Animadversio in commenta rosminiana. Licet con­
cedat Rosminius animam non destrui in morte corporis, vult
tamen ipsam, attento naturali statu, existere perinde ac si non
existeret.Cum enim non possit ullam supra seipsam obire ope(1) II. Coni. Gentes, c. 55.

rationem, seu reflexionem, aut ullam habere sui conscientiam,
ipsius conditio similis dici potest statui tenebrarum perpetua­
rum et somni sempiterni. Anima tamen credentis trahitur in
communicationem cum Humanitate D. N. J. G., et Christus
est ei resurrectio, et anima perpetuo vivit, quia non amplius
a Christo separatur.
Ex his commentis sequitur fidelium tantum animas vera vita
gaudere post mortem, cæteris autem nullam compotere natu­
ralem operationem. Insuper videtur Rosminius attribuere
immortalitatem gloriosam soli fidei, cum tamen certum sit
gratiam et charitatem ad æternam requiri salutem. Absurdum
vero inducit, statuendo animam existere, nec ullam tamen
obire operationem. Operari quippe intellectuale sequitur esse
intellectuale. Ergo, si anima esse intellectuale retinet, aliquam
obit operationem intellectualem, neque ad hoc necessario re­
quiritur corporis consortium aut ministerium, ut dicetur modo
in responsione ad secundam objectionem. Igitur tenendum est
animam rationalem naturaliter existere et vivere et operari
post mortem. Unde merito fuit damnata Rosminii doctri­
na a S. C. Inquisit. 14 Decembr. 1887 (1).
IX. — Solvuntur difficultates. Objectiones plurimas jam
praeoccupavimus. Ostendimus animalia non appetere esse
sempiternum, sed esse ut nunc. Restat tamen difficultas desumpta.ex .desiderio naturali quo appetimus corpori immor­
talitatem.
l° Sic ergo potest objici : Desiderium immortalitatis corporis
est desiderium naturale. Atqui hujusmodi desiderium non
impletur. Ergo desideria naturalia possunt esse frustra.
Resp. Dist.maj.: Desiderium immortalitatis corporis est de­
siderium naturale, conditionaium, concedo ; absolutum, nego.
Distinguo conclusionem : Ergo desideria naturalia conditionata possunt esse frustra, transeat ; absoluta, quale est deside­
rium immortalitatis animæ, nego.
Multa sunt quæ natura vellet, si fieri possent ; sed quia natu
ra deprehendit illa naturaliter fieri non posse, nec illa appeti
(1) Cf. Denzinger, n. 1758. — De anima separata sermonem hah
mus in Metaphy^Psychol.

absolute. Vellet quidem corporis immortalitatem ; attamen
nequit velle absolute quæ sunt præter naturam. Porro est se­
cundum naturam ut corruptioni subjaceat corpus, quippe
quod infirmis constat elementis. Ergo natura non vult abso­
lute immortalitatem corpori. Sed anima appetit sibi esse modo
absoluto. Appetit enim et desiderat sibi esse sicut cognoscit.
Apprehendit autem esse absolute; ergo desiderat esse absolute.
Desideria porro absoluta frustrari nequeunt propter rationes
superius allatas. Desideria autem conditionata non tenetur
Deus satiare, nisi forte ex quadam congruentia. Hinc congrua,
sed non cogens, eruitur ratio pro corporum resurrectione.
2° Anima non potest existere absque operatione intellec­
tuali. Atqui anima, destructo corpore, nullam operationem
obit intellectualem. Ergo. Prob. min. Omnis operatio intellectualisrequirit phantasmatis concursum. Sed destructo corpore
possibilis non est phantasmatis concursus. Ergo.
Resp.: Nego min.,et ad ejus probationem, distinguo majo­
rem : Operatio intellectualis requirit phantasmatis concursum
ratione status, concedo ; essentialiter et absolute, ita ut repugnet
fieri aliter, nego ; et nego consequentiam.
Operatio intellectus in eo essentialiter reponitur quod attin­
gat objectum immateriale ; quod.autem rem immaterialem ex
phantasmate vel alio modo sibi attrahat intellectus, est quid
per accidens et accessorium-Accessorio autem remoto non peri­
mitur quod est eSsentiaie.Inpræsenti: quidem fit intellectio per
conversionem ad phantasma ; remanent tamen alii modi qui­
bus anima in alio statu potest intelligere. Anima quippe sepa­
rata potest seipsam immediate intueri, et seipsam per seipsam intelligere ; insuper illas secum retinet species quas in
præsenti vita comparavit. Sed præsertim intelligit per species
a Deo infusas. Naturale quippe est ut Deus animas separatas
regat eo modo quo convenit substantiis separatis ; proprium
autem est substantiis separatis ut per infusas species intelli­
gent. Ergo naturale est ut Deus species et lumen peculiare
animabus separatis influat.
3° Anima individuatur a corpore. Atqui sublata, causa tolli­
tur effectus. Ergo destructo corpore evanescit individuatio
animæet ipsamet anima.
Resp. Dist. maj.: Anima individuatur a corpore occasionali-

1er, concedo ; causaliter et efficienter, nego. Contradist. min. ;
Sublata causa efficiente quæ influit et conservat esse,tollitur
effectus, concedo ; sublata causa mere occasionali, nego. So­
lutio explicata est in alia parte, ubi de principio individuati onis (1).
4° Supplicium æternum non habet proportionem cum culpa
finita. Ergo saltem animæ impiorum annihilabuntur.
Resp. imprimis : Hoc argumentum ad summum evinceret
supplicium aliquando cessaturum,non autem ipsam animam.
Sed argumentum non tenet. Nam culpa malitiam habet infi­
nitam, ergo punienda est poena quadam ratione infinita, sin
minus intensitate, saltem duratione.
Aliunde justitia divina magis manifestatur in animæ conser­
vatione quam annihilatione; oportet enim ut ipsa anima quæ
peccavit supplicium in seipsa sentiat et poenas in seipsa luat.
Porro si anima aliquando annihilaretur, condignam vindic­
tam non subiret, quia quod non est Dei vindictam non suscipit.
Itaque aeternitas poenarum est veritas certissima. Attamen
animæ immortalitas ab illo dogmate non dependet (2).

X.— De denionstrabllitate immortalitatis. Quidquid asse­
verent nonnulli recentiores, tenendum omnino est immortali­
tatem animæ esse evidenter demonstrabilem.Ad immortalita­
tem ab intrinseco quod attinet, probationes sunt evidentes et
cogentes. Nam Io liquet argumentum morale nullis posse concuti objectionibus : nulla sane remanet sufficiens morum
sanctio si anima non est corpori superstes.-2° Argumenta ex
desiderio semper vivendi et ex finalitate desumpta nullo valido
impugnantur motivo,sed potius omnia evincunt absoluta desi­
deria ab ipso naturæ Conditore indita et finalitatem ultimam
(1) I. P. Phil. Nat. Tract. II, q. IV, a, II, vol. II, p. 249.
(2) Consuli possunt S. Thomas, locis citatis ; Cajetanus, Comment.
in I. P. q. 75 ; Melchior Canus, Bannez, loc. cit; Suarez, De Anima ;
Joannes a S. Thoma, q. IX ; Bebgier, Traité historique et dogmatique de
la religion, tom. 3 ; Chateaubriand, Génie du christianisme, 1. 6, c. 3 ;
Auguste Nicolas, Eludes philosophiques sur le christianisme, t. I ot. II;
Freppel, Les apologistes chrétiens, au IIe siècle ; Monsabré, carême de
1875, 17·· conférence et carême de 1889 ; Bernies, Spiritualité et hnmo'·
taliié; et scholastici philosophi communiter; ex Patribus S. Augustinus,
De Trinitate, lib. XIII, c. Vili et IX.

nullatenus posse frustrari. 3° Quæ depromuntur ex parte ob­
jecti pari evidentia gaudent. Nam verum universale et appe­
tibile universale => infinitum in durationc, seu incorruptibile.
4° Si constat animam nostram esse a corpore independentem in
sua operatione,ipso facto liquet ipsam immortalitate gaudere.
Qui negant principium celebratum : Spirituale = immortale ab
intrinseco non videntur plenam vocabulorum significationem
attigisse.Quid est spirituale ? Independens a corporo in esse.
Quid est immortale ? Independens a corpore in esse, adeo ut,
destructo corpore, ipsum esse permaneat. Adæquatio ergo est
certo asserenda inter spirituale et immortale ab intrinseco.
Quocirca erit certo demonstrabilis immortalitas si certo de­
monstratur spiritualitas. Jamvero constat spiritualitatem
certo demonstrari. Ratiocinatio... animæ spiritualitatem cum
certitudine probare potest (1).
Nec ullam rationem contra animæ spiritualitatem præbere
valent scientifici, ut jam audivimus a Mosso : « Si l’on demande
à un physiologiste une preuve irréfutable de la non-existence,
dans le cerveau, d’une force immatérielle, il ne peut la donner. »
Si qua ergo esset difficultas, ab extrínseco oriretur. At jam
compertum est etiam immortalitatem ab extrínseco esse evi­
denter demonstrabilem, nam ratio ostendit animam non esse a
Deo annihilandam neque naturaliter neque miraculose (Gf.
n.VI).
Quod si reponant adversarii argumenta metaphysica ab ho­
diernis philosophis despici propter Kantiana præjudicia, id
sane non efficit rationibus nostris deesse valorem apodicticum,
sed potius evincit philosophos illos esse prius,ex principiis sa­
nae critcriologiæ, a vitio criticismi et scepticism! curandos.
Hinc, in Formulario a S. Cong. Episc. et Regul. proposito,
promisit D. Bautain « de ne jamais enseigner qu’avec la raison
toute seule on ne puisse démontrer la spiritualité et Vimmor'
Ialite de Pâme (2).»
(1) Decretum S. G. Indicis 11 Junii.1855, a. S.S. P. Pio IX, 15 Junii
approbatum.
(2) Gf. De Réqny,
Bautain, pp. 336-338.

ARTICULUS QUINTUS.
2JE origine ANIMARUM HUMANARUM

I. — Referuntur sententiæ. Diversæ sententiae animarum
originem spectantes ad quadruplicem formam reducuntur :
emanaiismum, traducianismum, transjormismum, et creationismum. —Fmanatismus est antiquissimus error. Primi philosophi,
imaginationem transcendere non valentes, nihil praeter cor­
pora esse posuerunt, et ideo Deum dicebant esse quoddam
corpus quod esset principium aliorum. Et, quia animam
ponebant esse de natura ejus corporis quod est principium,
sequebatur animam esse de substantia Dei.Sic Manichaei Deum
esse quamdam substantiam corpoream existimantes,quam­
dam partem illius lucis animam esse posuerunt corpori alliga­
tam (1). Quidam vero aliquid incorporeum apprehenderunt,
non tamen a corpore separatum,et sic posuerunt Deum esse
animam mundi quæ magno se corpore miscet, animam vero
humanam partem esse hujus animæ totalis, sicut homo pars est
totius mundi. Hic est error Stoicorum,Varronis, et generatim
pantheistarum.—Traducianismus asserit animam a parentibus
progigni, mediante aliquo semine,vel corporali,vel saltem spi­
rituali.— Transformismos vult unam speciem in aliam converti,
ac tandem ipsum hominema simio esse ortum.—Crealionismus
demum docet omnes ac singulas animas immediate a Deo·
creari. Et hæc est catholica doctrina.

II. — Confutatur cinanatismus (2).
Arg. Ium. Humana anima est corporis forma. At implicat
ut divina substantia vices gerat causæ materialis vel formalis,
quia tunc illius limitationis et imperfectionis fieret particeps.
(1) I. P. q. 90, a. 1.
(2) Π Contra Gent. c. 85.

Ergo anima non est Dei substantia.
Arg. IIum. Omne illud ex quo fit aliud est in potentia ad id
quod fit ex ipso. At substantia Dei non est in potentia ad ali­
quid, cum sit actus purus. Ergo impossibile est ut ex substan­
tia Dei fìat anima vel aliud quodeumque.
Arg. IIIum. Deus est ens simplicissimum ; at simplex est
necessario impartibile. Ergo anima non est pars Dei.
Esset ergo tota substantia divina ; sed substantia divina
unica tantum osse potest. Ergo daretur unica anima pro cunc­
tis hominibus ; hinc perimitur individualitas et, consequenter,
realitas animæ nostræ,ut acute animadvertit S.Augustinus (1).

III. —Traduciaiiismi divers» form». Parentes dicuntur
totum hominem, non partem dumtaxat hominis generare. Ex
quo sequi videtur corpus et animam a parentibus traduci.
Porro generatio viventium semine peragitur. Anima itaque a
parentibus procederet mediante semine ; et juxta modum quo
semen in animæ productionem putatur influere, duplex distin­
guitur tra duci animus, corporeus nempe et spiritualis, qui pro­
prie generatianismus dicitur.
Qui traducianismum corporeum tuentur existimant virtu­
tem plasticam quæ est in semine, per necessariam virium natu­
ralium evolutionem, ad ipsam animam humanam pertingere,
eo modo quo granum frumenti naturali sua explicatione ani­
mam producit vegetativam. Huic sententi® videtur favisse
Tertullianus ; adhærent materialist®, sensistæ, et generatine
quicumque tenent animam humanam a brutorum animabus
essentialiter non discriminari. Generatianismus autem, ut ani­
mæ spiritualitati consulat, docet semen corporeum non esse
propriam et principalem productionis animæ nostræ causam sed, ad summum, instrumentaient! ; animam autem ipsam ab
anima generantis directe emanare « tamquam lucerna de
lucerna accendatur, et sine detrimento alterius, alter inde
ignis existât », ut dicit Augustinus. Igitur, juxta traducianis­
mum spiritualem, anima progignit animam, spiritusque spi
ritum, sive mediante aliquo semine incorporeo quod animæ
inesset vel in semine corporeo lateret, sive alio modo nobis
(1) Cf. De Anima et ejus Origine, lib. I, c. XIX, n. 32 ; De Genesi ad
litteram, lib. VII, n. ultim.

ignoto. Hunc generatianismum, qui tribuitur Apollinaristis,
plures SS. Patres non audebant damnare, eo quod propaga­
tioni originalis peccati congruat. Anceps fuit Augustinus.
De traducianismo corporeo hæc habet : « Quo perversius
quid dici potest ? » De spirituali vero : « Quarum autem re­
rum atque causarum consideratione permoveor, ut in neutram
assertionem meus inclinetur assensus, sed adhuc inter utram­
que disputem (1).» Hieronymus tamen et alii Patres commu­
nius creationismum propugnabant.
Generatianismum sub nova forma proponunt Frohschammer et Rosmini us, de quibus infra.
IV. — Prima conclusio : Tratlucianismus corporeus in­
trinsece repugnat.
Est doctrina haeretica, utpote adversans animæ spiritualitati et immortalitati, quæ sunt de fide. Ratione vero
m ultipliciter confutatur (2).
Arg. Ium. Res habet esse sicut et operatur, cum unum­
quodque operetur in quantum est ens. Ergo quorumcumque
principiorum operationes non possunt esse sine corpore, nec
eorum initium sine corpore esse potest ; et, e contrario quo­
rum operationes sine corpore sunt, eorum generatio non est
per generationem corporis. Atqui operatio animæ nutritivas
et sensitivas non potest esse sine corpore ; operatio autem ani­
mæ intellectivæ est independens a corpore. Ergo anima nu­
tritiva et sensitiva per generationem corporis oriuntur, non
autem anima intellectiva. Sed traductio seminis ad corporis
generationem ordinatur. Igitur anima nutritiva et sensitiva
esse incipiunt per seminis traductionem, non autem intellec­
tiva.
Arg. IIura. Si anima oriretur ex semine, esset forma produc­
ta per materiæ transmutationem. Quod autem ex materia
transmutata progignitur, de potentia materiae educitur. Ergo
anima esset de potentia materiæ educta, quod est spiritualitatem pessumdare.
(1) Ad Optatum, epist. 190.— In Epist. ad Hieronymum scribit · «Illa
de animarum novarum creatione sententia, si hanc fidem (de peccato
originali) fundatissimam non oppugnat, sit et mea ; si oppugnat, non sit
et tua. » Cap. VIII, n. 25.
(2) II. Contra Gentes, c. 85, — Cf. Cooonnier, Ame humaine, c. VII

Prob. maj. : Vol anima actu in ipso semine implicatur, vel
in seminis virtute continetur. Primum autem est quid abso­
num, nulla quippe forma continetur actu quasi latitans in
materia ; ne ipsæ quidem animæ brutorum resident actu in
semine, a fortiori contineri nequit anima humana.Nec fingi
potest animam generati ab anima generantis avelli et dividi,
sicut separatur semen a corpore. Nam propria, distinctiva ac
principalis virtus animæ intellectivæ, est intellectus. At intel­
lectus, cum non sit actus alicujus partis corporeæ, dividi ne­
quit etiam per accidens ad corporis divisionem.
Ergo anima humana non potest esse in semine quasi divisa
per accidens ab anima generantis. Restat igitur secunda
hypothesis, nempe quod in seminis virtute contineatur.
Porro virtus activa qua instruitur semen ad generationem
influit movendo et transmutando corpus, virtus enim quæ
est materiæ alligata non potest aliter agere nisi materiam
transmutando. Ergo anima produceretur per transmutationem
materiæ, quod spiritualitati officit.
Arg. IIIum. Nulla virtus activa agit ultra genus suum.
Atqui omnis virtus seminis est materialis. Ergo non agit
ultra genus materiæ ; ergo non attingit animam spiritualem.
Demum, quum modus inceptionis et modus desitionis sibi
respondeant, si generatione corporis oriretur anima, corrup­
tione corporis etiam desineret. Traducianismus itaque im­
mortalitatem evertit.

V. — Secunda conclusio : Gcncratianisinus intrinsecam
involvit repugnantiam. Generatianismus nonnisi triplicem hypothesim fingere potest: vel anima emanat a substantia gene­
rantis, vel generatur ex semino spirituali, vel a parentibus crea­
tur. Singulæ autem implicant hypotheses. Ergo repugnat ge­
neratianismus. Probatur min. per partes.
1° Anima humana non emanat, quippe quæ est omnino impartibilis, tum quia est forma perfectissima, tum quia ejus
virtus propria est intellectus, qui nullatenus potest etiam per
accidens dividi. Insuper, in hac hypothesi tot anima amitte­
ret partes quot filii generantur ; hinc qui multos progignunt
natos animam magis atque magis diminutam haberent, quod
ridiculum et absonum est.

2° Non ex semine spirituali. Sic enim, semen spirituale con­
verteretur in animam sicut semen grani transmutatur i,n
plantam.Ergo fieret transmutatio in substantiis spiritualibus.
Atqui ubi datur transmutatio substantialis, intervenit cor­
ruptio. Ergo anima corruptioni subjiceretur.
Insuper in hypothosi ista, anima esset composita ex forma
et ex illa materia spirituali. Sed anima est forma materiæ cor­
poralis. Ergo idem actus esset simul forma materiae spiritua­
lis et materiæ corporalis.
.Repugnat porro ut idem actus in potentiis diversorum
generum recipiatur. Ergo.
Restat itaque tertia hypothesis. Frohschammer, ut generatianismum restauraret et defenderet,docuit a parentibus pro­
duci animas filiorum proprie dicta creatione,licet secundaria,
per virtutem specialem a Deo genitoribus communicatam in
prima rerum origine.At facili negotio confutatur hoc assertum.
Io Gratis asseritur fuisse a Deo parentibus communicatam vir­
tutem creativam : nullibi legitur, nec ulla ratione probatur.
2° Repugnat ut creatura possit creare,sive ut causa principalis,
sive ut causa instrumentalis. Ad causalitatem principalem
quod attinet nobiscum consentit Frohschammer ; de causalitate autem instrumentali recolantur quæ disseruimus in Cos­
mologia. Creatio est ex nullo præsupposito. At in omni instru­
mento præsupponitur aliqua actio propria dispositiva ad effec­
tum causæ principalis. Ergo nulli instrumento potest creatio
communicari (1).
VI. — Opinio Rosminii. Docet Rosminius parentes filiis
animam transmittere, sed sensitivam tantum,quæ transmuta­
tur, et intellectiva evadit per entis idealis apparitionem.
« Homo ponit animal, Deus creat animam intelligentem in
eodem instanti quo animal ponitur ; creat animam eam illu­
minando splendore vultus sui, ipsi participando aliquid sui,
ens ideale, quod est lumen creaturarum intelligentium.» —
Similem opinionem refert et refutat Angelicus : « Alii dicunt
quod illa eadem anima quæ primo fuit vegetativa tantum,
postmodum per actionem virtutis quæ est in semine perduci­
tur ad hoc ut ipsa eadem fiat sensitiva,et tandem ad hoc ut ipsa
(1) I. P. Phil. Ναι. Tract. I, q. II, a. IV. Tom. II, p. 58-60.

eadem, fiat intellectiva, non quidem per virtutem activam
seminis, sed per virtutem superioris agentis, scilicet Dei do
foris illustrantis (1). »
VII. — Rejicitur tradii cianismus rosmin i aims. Non so­
lum philosophiæ, verum etiam doctrinæ catholicæ adversatur.
Die enim 14 Decembris 1887,S.Congregatio Inquisitionis dam­
navit quadraginta Rosminii propositiones, ex quibus hic excribimus vigesimam et vigesimam primam.
Vigesima hæc est : « Non repugnat ut anima humana gene­
ratione multiplicetur, ita ut concipiatur eam ab imperfecto,
nempe a gradu sensitivo, ad perfectum, nempe gradum intellec­
tivum, procedere. »
Vigesima prima : « Cum sensitivo principio intuibile fit esse,
hoc solo tactu, hac sui unione principium illud antea solum sen­
tiens, nunc simul intelligens, ad meliorem statum evehitur,natu­
ram mutai ac fit intelligens, subsistens atque immortale (2). »
Ratione confutatur. Arg. Ium. Nulla forma substantialis
recipit magis et minus ; sed superadditio majoris perfectionis
aliam inducit speciem, sicut additio unitatis aliam facit spe­
ciem in numeris. Ergo additio perfectionis intellectivae spe­
ciem novam in anima sensitiva inducit. Sed impossibile est ut
una et eadem numero forma sit diversarum specierum. Ergo
impossibile est ut eadem anima sensitiva fiat intellectiva.
Arg. IIum. Mutatio unius in aliud requirit substantiam com­
positam. Atqui anima sensitiva est substantia simplex. Ergo
nequit in animam intellectivam mutari.
Prob. maj. In omni mutatione requiritur 1° subjectum com­
mune, quod aliter se habet posterius ac prius ; 2° terminus a
quo, seu forma quæ amittitur; 3° terminus ad quem, seu forma
quæ acquiritur. Ergo id quod transmutatur est ens composi­
tum ex pluribus partibus, quarum una remanet prius et poste­
rius ; alia vero transit, quia amittitur vel acquiritur.
Arg. IIIum (3). Id quod causatur ex actione Dei in anima
per apparitionem entis idealis aut est aliquid' subsistens, aut
perfectione subsistendi caret.
(1) 1. P. q. 118, a. 2, ad. 2.
(2) Cf. Den zinger, Enchiridion, nia 1910-1911.
(3) I. P. q. 118, a. 2. ad. 2.

Si est subsistens, est aliud per essentiam a forma præexistente, quæ non erat subsistens ; nam subsistens et non subsistens
differunt per essentiam ; et ita erunt in homine plures animæ
por essentiam distinctæ. Si non est subsistens, pendet a corpore in esse et operari, sicut animæ brutorum. Ergo anima in­
tellectiva non erit essentialiter distincta ab anima corrupti­
bili,et extincto corpore evanescet.

VIII. — Solvuntur difficultates. Io Flamma procedi ta flam­
ma quin liæc dividatur. Ergo similiter una anima potest
ab alia procedere, quin hæc sit partibilis et divisibilis.
Resp. : Nego antecedens. Flamma enim est aliquid compo­
situm, quod reapse dividitur. Distinguunt chimici flammam
compositam et flammam simplicem. Flamma composita est
quæ ex pluribus elementis combustibilibus conflatur : sic est
flamma bicarburi hydrogenfl, in qua concurrunt hydrogenium
et carbonium ; et hanc esse divisibilem omnino liquet.Flamma
vero simplex dicitur quæ ex combustione corporis simplicis
resultat, sicut flamma hydrogenii. Licet autem vocetur sim­
plex, reapse compositioni subjacet,sicut ipsum hydrogenium
est quid materiale et compositum. Ergo apprime intelligitur
quomodo flamma partibilis sit et dividatur. Sed animam huma­
nam partiri vel discerpi nullatenus concipi potest.
2° Generans producit simile sibi in specie. Atqui filius est
similis patri in specie secundum animam. Ergo generans pro­
ducit filium secundum ipsam animam, et animam progignit.
Resp. : Disting. majorem : Generans producit simile sibi in
specie, quatenus est causa unionis formæ specific» ad mate­
riam, concedo; quatenus est semper et necessario causa ipsius
formæ specificæ, nego. Distinguo conclusionem : Pater produ­
cit animam, quatenus est causa unionis animæ ad corpus, con­
cedo ; quatenus est causa ipsius animæ, nego.
Generans progignit simile sibi in specie in quantum genera­
tum per actionem generantis perducitur ad participandam
illius speciem : quod quidem fit per hoc quod generatum conse­
quitur formam generanti similem. Id autem contingere potest
dupliciter : vel quia pater est causa formæ, vel quia est causa
unionis formæ ad materiam. Si forma non sit subsistens, cujus
totum esse consistat in unione ad materiam, pater erit simul

causa formæ et causa unionis formæ. Si vero forma est subsis­
tens, ejus esse non reponitur in sola unione ad formam, et
« tune sufficit quod generans sit causa unionis talis formæ ad
materiam per hoc quod disponit materiam ad formam, nec
oportet quod sit causa ipsius formae (1). »
Generans itaque causa est unionis animæ ad corpus, quia
per virtutem seminis disponitur materia ad susceptionem talis
formæ, et hoc modo progignit pater simile sibi. Quare potest
dici pater totius hominis, et quoad corpus et quoad animam,
licet propria non sit ipsius animæ causa.
3° Si pater non gignit animam, generatio hominis imperfec­
tior erit generatione animalium, in qua pater geniti animam
traducit.
Resp. : Nego consequentiam. Cum enim motus spccificctur
ex termino, nobilior est generatio quæ terminum habet nobi­
liorem. Atqui generatio humana terminum respicit nobilio­
rem, scilicet naturam humanam et suppositum humanum.
IX. — De transformismo. Ex confutatione traducianismi
improbata remanet transformistarum sententia.
Cætorum jam ostendimus Io vitamrepeti non posse ex ma­
teria; 2° unam speciem in aliam non converti (2). Dato vero,
non concesso, conversionem specierum fieri, imo corpus belluinum in humanum converti (quæ hypothesis nullo sane fun­
damento scientifico aut philosophico nititur), adhuc tamen,
intrinsece et metaphysice repugnaret animam humanam per
transformismum produci. Oriri enim per viam transformismi
est fieri ex potentia materiæ ac dependentor a materia.
At anima nostra est perfecte subsistens ac prorsus a materia
indepondens in operari, fieri et esse. Repugnat ergo transformismus, saltem respectu animarum intellectivarum.
Nec dicatur Deum materiæ indidisse virtutem qua animam
intellectivam produceret,nam implicat virtus materialis con­
tinens in potentia substantiam spiritualem, siquidem materiæ
attributa et spirituales proprietates c regione opponuntur (3).
(1) Q. Q. Dispp. De Pot. q. 3, a. 9, ad. 6.
(2) Cf I. P. Phil. Nat. Tract. III. q. Ill a. II et IL P. Phil. Nat. Tract.
I,q.II.
(3) Gf. art. III.

X. — Probatnrcreatiaiiisnius. Remanet itaque ultima
sententia, scilicet creatianismi,quæ docet animas singulas im­
mediate a Deo creari. Quod assertum non est stricte de fide,
sed doctrina catholica, cui absque temeritate contradicere fas
non est. Hæc enim sunt verba Leonis Papæ IX : « Animam non
esse partem Dei, sed ex nihilo creatam... at absque baptismate
originali peccato obnoxiam, credo et praedico. Hanc fidem
Sancta Romana et Apostolica sedes corde credit ad justitiam
et ore confitetur ad salutem (1).» Hinc est quod opus Froshchammcr : Defensio generatianismi fuerit a S. Indicis Congre­
gatione proscriptum, die 5 martii 1857.
Probatur ratione. Cum fieri sit via ad esse, unumquodque
habet fleri sicut ct esse .At quod habet esse per se est compo­
situm vel res subsistens, caetera enim potius insunt quam sunt.
Ergo id quod fit per se est compositum vel res subsistens.
Sed anima est forma subsistens. Ergo anima fit per se. Porro
id quod fit per se vel creatur vel generatur; non enim datur
medium inter fieri ex nihilo et ex aliquo præsupposito educi.
Sed jam constat animam non fieri ex aliquo præsupposito sive
materiali sive spirituali. Ergo anima ex nihilo creatur,et qui­
dem immediate a Deo, cum creatio sit omnino incommunica­
bilis.
IX. — Solvuntur difficultates.
Io Deus dic septimo a creatione re quievit.Ergo nihil amplius
nec animas nec cætera creat.
Resp.Dist.antecedens: Deus die septimo quievit a creatione
novarum specierum, concedo ; ab omni creatione, nego. Dis­
tinguo pariter conclusionem : Deus nihil amplius creat, quan­
tum ad novas species, concedo, quantum ad individua cujusdam speciei, nego.
In sex primis diebus (quocumque modo intelligantur) Deus
instituit naturas et species rerum; a die vero septimo nullas
species novas condidit, qua ratione dicitur a rebus fundandis
requievisse. At etiam nunc creare potest et de facto creat in­
dividua quarumdam specierum in prima institutione condita­
ti) Labbe, tom. XI, edit. 1730, p. 1346. — Cf. D. Thomas, I. P. q.90,
et q. III De Potentia, a. 2 : Melchior Ganus, De locis theologicis, lib. XII;
ZiGLiARA, Psychol, lib. I, c. 12, a. Ill, n° V.

rum. Quo sensu dicit Augustinus : « Hoc ct nunc facit, non
instituendo quod non erat, sed multiplicando quod orat (1).»
2° Immediatus Dei interventus est miraculum. Ergo, si Deus
immediate condit animas, innumera quotidie operatur mi­
racula, quod est inconveniens.
Rcsp. : Non quilibet immediatus Dei interventus reputatur
miraculum, sed ille qui est præter ordinem naturalem,. Porro
secundum ordinem naturalem, anima nata non est fieri ab
alia causa quam Deo. Ergo immediata animarum creatio, ne­
dum miraculum sit,imo naturalem, necessariam, ac metaphysicum ordinem sequitur.
3° Si Deus immediate animas creat, immediate fornicato­
rum peccato cooperatur.
Resp. : Deus solum concurrit actioni physicæ ct physio­
logicae generationis, quæ secundum se bona est, quamvis
generantes illa forte abutantur. Exequitur Creator legem na­
turalem a se constitutam quæ vult ut posito embryoni a pa­
rentibus ipse infundat animam rationalem ; abusus autem
ct peccatum in solam generantium voluntatem refunditur.
(1) Epist. 166, al. 28, cap. 5.

ARTICULUS SEXTUS.
EFFORMATUR COMPLETA NOTIO ANIMÆ RATIONALIS.

I.—Definitiones animæ in communi applicantur anima
ratlonalLPerfecta animæ definitio expostulat quidem cognitio­
nem eorum quæ spectant ejus unionem cum corpore ejusque
facultates ac operationes ; attamen ex hucusque expositis
sufficiens et congrua efformari valet notio. Definiri itaque pos­
set anima humana, juxta ea quæ de anima in communi tra­
didimus : Actus primus, subsistens, corporis physici potentia
vitam habentis (1).
Verbis istis : Actus primus corporis physici potentia vitam
habentis, anima nostra tum a formis mineralium tum ab ange­
lis discriminatur et convenit cum anima vegetativa et sensiti­
va : unde quæ de illis in genere disputavimus ipsi proportionaliter adseribuntur.
Addimus : subsistens, id est a materia independons in osse et
operari specifico, ut innotescat animam rationalem ab anima
vegetativa et sensitiva essentialiter distingui nec esse formam
in materia immersam.
Altera definitio magis adhuc proprie animæ rationali con­
venit : Id quo primo vivimus, senumus et intelligimus (2).
Discernit animam rationalem a mineralibus, quo vivimus ;
ab angelis, quo vivimus et sentimus ; ab anima vegetativa
et sensitiva, quo intelligimus. Nam vegetativa est tantum
principium vivendi ; sensitiva, principium tantum vivendi et
sentiendi ; intellectiva autem est principium simul et vivendi
et sentiendi et intelligendi. Quo etiam innuitur animam nos­
tram triplici animæ æ quivalere, esse nempe formaliter intel­
lectivam, virtualiter vegetativam et sensitivam.Unica igitur
(1) Cf. IL P. Phil. Nat. Tract. I, q. II, a. Ill, n»· III et IV.
(2) Ibid. n° V.

existons trium formarum munia præstat, est id quo primo vi­
vimus ut vegetativi, sentimus ut animati, intelligimus ut ho­
mines.

II. — Definitio animæ secundum quatuor genera cau­
sarum. Si quaeratur definitio quæ omnia causarum genera
complectatur, haec erit : Anima rationalis est substantia spiri­
tualis, corporis forma, a Deo creata, ad ejus imaginem, propter
beatitudinem æternam.
Io Substantia, scilicet incompleta in ratione speciei, completa
vero in ratione substantialitatis ; 2° spiritualis, seu subsistens
independenter a corpore, quæ perfectio supponit simplicita­
tem et importat immortalitatem.
3° Corporis forma, hic completur notio causæ formalis et
innuitur causa materialis. Anima nostra non habet quidem
causam materialem ex qua constat vel ex qua educitur ; habet
tamen causam materialem in qua recipitur, scilicet corpus. —
4° A Deo creata, causa efficiens juxta ea quæ artic. præcedenti
docuimus do animarum origine.
5° Propter æternam beatitudinem, causa finalis. Illud enim
ad beatitudinem æternam ordinatur quod est immortale et
est capax boni infiniti. At anima nostra immortalis est et
capax boni infiniti : potest enim universale bonum per intel­
lectum cognoscere et per voluntatem appetere. Insuper, finis
creationis est gloria Dei extrinsecajn eo consistens quod Deus
a creatura rationali cognoscatur et diligatur. Sed Dei cognitio
et amor est ipsa beatitudo creaturæ rationalis. Ergo anima
ad beatitudinem nata est et fertur.— 6° Ad imaginem Dei, hic
indicatur causa exemplaris, de qua nonnulla addenda sunt.
III. — Tria ad rationem imaginis requisita. Primum est ut
sit alteri similis, et vi quidem originis seu productionis. Secun­
dum est ut similis sit non quocumque modo, non secundum ge­
nus tantum aut secundum accidens commune : quapropter
vermes qui in homine quandoque oriuntur, non sunt illius
imago, neque etiam id quod fit album ad alterius similitudinem
idcirco reputatur imago ; sed ut similis sit alteri secundum
speciem,seu naturam specificam, siciit imago regis est in filio ;
vel saltem secundum aliquod accidens speciei characteristicum,

V. g., figuram, sicut imago regis est in cupro, vel demum secun­
dum aliquam proprietatem speciei insignem. Tertium est ut
sit expressa ex alio,id est producta ad similitudinem et imita­
tionem illius : unde ovum, quantumcumque sit altori ovo si­
mile, quia tamen non est ex illo expressum, non dicitur imago
ejus. Æqualitas autem non est de ratione omnis imaginis ;
est tamen de ratione imaginis perfectae, quæ referre debet om­
nia quæ insunt illi ex quo expressa est.

IV. — Imago Dei invenitur in qualibet anima rationali.
Observandum est imprimis Dei imaginem non inveniri pro­
prie in creaturis irrationalibus. Imago quippe expostulat assimilationem ad Deum secundum naturam specificam ct diffe­
rentiam propiiam, quæ est inte lectualitas. Atqui crea luræ
irrationales, licet Deo assimilari queant secundum esse vel
vivere, nullatenus tamen secundum intelligere. Ergo imago
Dei solis creaturis intellectualibus competere potest.
Angeli porro et animæ humanæ triahabent requisita ad ima­
ginis rationem : sunt Deo similes secundum naturam specifi­
cam, nam gradu intellectuali gaudent; et a Deo exprimuntur,
siquidem ab illo deducuntur sicut exemplata ab exemplari.
Cum autem imago Dei principaliter secundum intellectualita­
tem attendatur et natura intellectualis perfectior in angelis
existât quam in nobis, angelus magis proprie est ad imaginem
Dei quam homo. Secundario tamen et secundum quid, imago
Dei magis reperitur in homine, quia, sicut Deus generat Deum,
homo generat hominem ; et, sicut Deus est in toto mundo et in
qualibet mundi parte, ita anima est in toto corpore et in quali­
bet corporis parte.
Quæ divina imago in omnibus hominibus invenitur, quia
omnes intellectualem participant naturam. Sed triplex Dei
imago in homine considerari potest. Prima, secundum quod
homo aptitudinem habet naturalem ad intelligcndum et aman­
dum Deum, et hæc aptitudo consistit in ipsa natura mentis,
quæ est cunctis hominibus communis. Secunda, in quantum
anima Deum cognoscit et amat per gratiam et charitatem
actu vel habitu, imperfecto tamen modo. Tertia, secundum
quod Deum actu cognoscit per lumen gloriæ et perfecte amat
per charitatem patriæ.

Prima omnibus hominibus et vi quid cm naturæ convenit,
unde dictur imago naturæ et creationis. Secunda propria est
justis et eis competit per gratiam, unde dicitur imago recrea­
tionis et gratiae. Tertia propria est boatis, et dicitur imago glo­
riae et perfectae similitudinis (1).
V. — In anima rationali uniuntur maxime distantia.
Duo sunt mundi maxime ab invicem distante» : sensibilis
nempe et spiritualis, seu invisibilis ; anima autem nostra
utrumque conjungit, quia ex utroque participat. Convenit
quidem cum mundo sensibili quia est oirtualiter corporea,
vegetativa et sensitiva ; convenit vero cum mundo spirituali,
Deo scilicet et angelis, quia est jormaliter ordinis intellectivi.
Facultates suscipit inferiores quæ sibi nuntium referunt mundi
sensibilis, ct facultates complectitur intellectivas ratione qua­
rum in mundo spirituali conversatur, in quo est perfecta vita
etbeatitudo.
(1) Cf. I. P. q. 95. aa 1-8 ; Bossuet, Connaissance de Dieu et de soimême, ch. IV,
VI il, IX, X.

QUÆSTIO

SECUNDA.

De unione animæ cum corpore (1)

Hic unionis naturam et modum oportet imprimis investi­
garo, exponere et vindicare,tum errores confutare, ac demum
consectaria, quæ pleniorem compositi humani præbent notio
nem, eruere.

ARTICULUS PRIMUS.
DE NATURA UNIONIS ANIMÆ OUM CORPORE.

I.·—Unio realis et logica. Unio in genere est conjunc­
tio plurium ad aliquod unum constituendum. Porro unum
convertitur cum ente, ens autem ab esse proprie denominatur.
Quocirca unio denominanda est ab esse communi quod effor­
mant extrema unibilia. Si duo vel plura copulantur ad esse
commune reale efficiendum,erit unio realis,sicut unio materiæ
et formæ ; si vero conjunguntur ad aliquod esse inteniionale
conflandum, erit unio Zogica, sicut est nexus subjecti et prae­
dicati.
(1) Consuli possunt: S. Thoma, I. P. q. 76 et II. Coni. Gent. c. 68; Cajeet Bannez, Comm. in I. P. q. 76 ; Alamankus, Phil. Nat. Tertia,
Secundae ; Joannes a S. Thoma, III P. Phil. Nat.; Sylv.Maurus,Queest.
Philos.; Bossuet, Connaissance de Dieu et de soi-même, ch. Ili ; Libera­
tore, Le composé humain ; Zigliara, De mente Concilii Viennensis;
Coconnier, Ame humaine ; Mercier, Psychol. ; Gard air, Corps et Ame;
— Lepidi, De Maria, Remer, Schiffini, Lorenzelli, Psychol.; Ra­
dier, Psychol.; Gley. Etudes de Psychologie physiologique ; et auctores
infra citandi, in decursu art. III.
tamus

Π.—Unio realis duplex est : aeci dentalis et substantialis.
Accidentalis ea est ex qua nec nova natura nec unum princi­
pium. quod operationum resultat, sed aliquod compositum
unum per accidens dumtaxat. — Quæ unio tripliciter habe­
tur : vel inter duas substantias completas, ut inter equum et
sessorem, vel inter duo accidentia, sicut inter intellectum ct
scientiam, vel inter substantiam et accidens, sicut inter ani­
mam et intellectum, etc. Ad unionem vero substantialem duo
requiruntur : 1° ut partes quæ coeunt sint substantiales; —
2° ut ex illarum copulatione coalescat unum per se. Dicitur
itaque substantialis tum ratione extremorum, tum ratione
termini ; id est, et extrema quæ conjunguntur sunt substan­
tialia, et terminus qui consequitur est substantialis, nempe
compositum substantialiter et per se unum.

III.—Unio substantialis est duplex : personalis et essen­
tialis.— Substantia dupliciter dicitur : uno modo essentia, sive
natura ; alio modo suppositum, sive hypostasis, vel persona.
Essentia in genere latius patet quam substantia. Nam sub­
stantia opponitur accidenti et designat id quod potest per se
subsistere, seu existere in se et non in alio. Essentia autem
est id quo aliquid fit id quod est, quo in certa entis specie re­
ponitur, et quo respondetur quæstioni : quid est res?—Cum vero
accidens sit aliqua res, essenti® nomen et ratio etiam accidenti
tribuuntur. In rebus tamen substantialibus essentia idem
audit ac substantia; quapropter substantia ipsa definitur :
essentia cui competit esse in se ei non in alio. Si autem substan­
tia sui juris sit et alteri supposito penitus incommunicabilis,
vocatur suppositum vel persona. Constat igitur substantiam
et pro essentia et pro persona usurpari.
Pariter unio substantialis duplex est : personalis et essen­
tialis. Personalis, quum ex duabus substantiis quæ conjun­
guntur resultat unum suppositum., seu una persona, adeo ut
actiones utriusque substantiæ uni et eidem principio quod
adseribantur. Essentialis vero, quum duæ substantiæ habent
unum esse essentia?, unam dumtaxat efformant essentiam,
unamve naturam specificam.
IV. — De unione hypostatica. Potest accipi unio hyposta­
tica sensu communi pro unione personali, et hac ratione quæHUGON-PHILOS. NAT. Π. P. — 9.

cumque conjunguntur ad unam personam constituendam,
uniri dicuntur hypostatice, etsi persona non sit ante ipsam
unionem constituta. Sensu vero stricto et prout ab Ecclesia .
usurpatur(l),unio hypostatica designat conj unctionem duarum
naturarum completarum in una persona quæ præsupponitur
constituta ante unionem et unioni prævia.In prima acceptione,
nat uræ quæ uniuntur sunt incompleta), et persona unioni nec
præcxistit nec est superstes,sed ex ipsa unione resultat et cum
ipsa desinit. In altera autem hypothesi nempe in casu unionis
proprie hypostaticæ utraque natura est completa, et persona,
nedum sit unionis offectus,imo unioni præexistit et est perfecte
ante unionem constituta.Exemplum unionis hypostaticæ uni­
cum habemus in venerabili mysterio Incarnationis D. N. J. C.
Duo extrema, scilicet natura divina et natura humana, sunt
substantiæ completæ ; persona Verbi in qua subsistunt unioni
præexistit. Quocirca, omnis unio hypostatica est personalis ;
at non omnis unio personalis est hypostatica stricto sensu.

V. — Opiniones. — Quæritur utrum unio animæ cum
corpore substantialis sit personaliter et essentialiter, an vero
tantum accidentalis. —Accidentalem esse tenuerunt, sin mi­
nus verbis, saltem re philosophi non pauci, præsertim Pytha­
gorici, Platonici, Neo - Platonici, Cartesiani, Dynamistæ. —
Pythagoras et Empedocles asserebant animas in alia vita coelesti
præextitisse, et propter scelera quædam fuisse in corpora de­
trusas : quo fit ut nunc anima corpori alligetur sicut reus
carceri. Juxta Platonem anima corpori insidet, sicut nauta»
navi, sessor equo, et corpore utitur tantum ut instrumento,
eo modo quo musicus lyra.— Neo-Platonici, quos inter eminet
Plotinus, tradebant animas, desiderio materiæ captas, in cor­
pora delapsas fuisse, ibique remanere ut in custodia et carcere.
Gnostici somniarunt animas esse particulas lucis in corpore
seu materia tenebrosa inclusas. Cartesiani reponunt hominis
essentiam in eo quod sit ens cogitans (2). Itaque homo per
suam animam est substantia completa, et corpus nonnisi ac(1) Quamvis hæc consideratio sit proprie theologica, merito hic tangitur, quia notiones philosophica» inde maxime illustrantur.
(2) .. « Je conclus fort bien que mon essence consiste en cela seul que je
suis une chose qui pense, ou une substance dont toute la nature ou l’es*
sence n’est que de penser. » Descartes, Princip. de la Philos. I. P.

cidcntaliter animæ advenit. Accidentalem unionem tuentur
Malebranche, Fénelon. Celebris est etiam sententia de Bonald :
Homo est intelligentia utens organis corporeis.Cæteras opiniones
quae propugnant unionem, accidentalem expendemus art.III.

VI. — Prima conclusio : Unio animæ cum corpore est
personalis.
Probatur : Ibi unica est persona ubi omnes actiones uni eidemque principio quod adseribuntur. Atqui actiones omnes, tum
corporis, tum animæ, uni et eidem principio quod tribuuntur.
Ergo ex anima ct corpore resultat una persona. — Major est
notio personae.
Probatur minor. Ille idem omnino est cui tribuitur nasci,
nutriri, crescere, sentire, mori ; et cui tribuitur intelligere,
velle, Deum diligere ex charitate. Atqui primæ operationes
competunt ei ratione corporis, aliæ autem ratione animæ. Ergo
omnes operationes tum corporis, tum animæ, uni eidemque
principio quod adseribuntur. Quæ veritas ne vulgus quidem
latet. Non enim dicunt tantum : Corpus meum dormit, corpus
meum nutritur : sed etiam : Ego dormio, ego nutrior : nec :
Anima mea vult, sed : Ego polo. Unum igitur et idem est ego,
cui tribuunt et nutriri et velle (1).
VII. —Præoccupatur difficultas. — Videtur tamen obstare
alius loquendi modus. Corpus enim dicitur instrumentum
animæ. At instrumentum accidentaliter advenit, Ergo corpus
animæ accidentaliter, non vero personaliter, unitur.
Rcsp. : Dist. maj. : Corpus est animæ instrumentum con­
junctum, concedo ; separatum, nego. Contradist. min. : In­
strumentum separatum accidentaliter advenit, concedo ;
instrumentum conjunctum, nego, et nego conclusionem. Ut
scite animadvertit Angelicus, « non omne quod assumitur
ut instrumentum pertinet ad hypostasim assumentis, sicut
patet de securi et gladio; nihil tamen prohibet illud quod as­
sumitur ad unitatem hypostasis se habere ut instrumentum,
sicut corpus hominis vel membra ejus (2). »
(1) « Le langage témoigne de cette vérité,car le·mot je et moi nous sert
indifféremment pour désigner la partie spirituelle ou la partie matérielle
de notre être. Comme on dit : Je pense, je sens, je veux, on dit aussi : je
grandis, je marche, je respire. On dit de même indifféremment *. je suis
souffrant ou : mon corps est souffrant, b Rabibb, 1.1, p. 441
(2) III P. q. 2. a. 6, ad. 4.

132

PHILOSOPHIA NATURALIS, II. P. TRACT. II. Q. II.

Ex quo sic arguimus: cum instrumentum non est hyposta­
tice agenti conjunctum, tunc non omnes instrumenti opera­
tiones tribuuntur agenti principali, sed illæ tantum quæ con­
veniunt instrumento prout movetur ab agente.Sic dici potest :
Penicillus pingit, et ego pingo ; at, si dicatur : Penicillus com­
buritur, penicillus cadit,non infertur : Ego comburor, ego cado.
Atqui omnes omnino actiones corporis tribuuntur eidem ho­
mini : non solum enim dicitur : Corpus sentit, ego sentio : sed
etiam : Corpus comburitur, ego comburor: corpus cadit, ego cado.
Ergo corpus est personaliter homini conjunctum; ergo unio cor­
poris et animæ est personalis.

VIII. — Scciuida conclusio : Unio anima» et corporis est
essentialis.
Arg. Ium. Unio essentialis est ex qua coalescit unitas et inte­
gritas speciei. Atqui ex unione animæ ad corpus resultat unitas
et integritas speciei humanæ. Ergo unio animæ cum corpore
est essentialis. Exponitur minor.Nec corpus solum, nec anima
sola sunt species unius generis, sed tantum principia ejusdem
speciei. Species autem completa est quid ex utroque conflatum.
Ex definitione enim cognoscitur species ; porro hæc est homi­
nis definitio : Animal rationale, seu compositum ex anima et
corpore. Ergo corpus et anima integritatem speciei humanæ
complent.
Probatur insuper eadem minor.Non est aliquid completum
in sua specie nisi actu explicare possit quidquid in sua virtute
continetur. Atqui anima sine corpore non potest explicare
actu omnia quæ in sua virtute continentur. Ergo anima non
perficit integritatem speciei humanæ nisi corpori uniatur.
Probatur minor subsumpta. Ut tota virtus animæ explice­
tur, ab ipsa fluant oportet quædam potentiæ quæ sunt actus
organorum ; anima quippe intellectiva virtualiter sibi habet
omnes potentias animæ sensitivæ. Porro, si anima est sine cor­
pore,ab ipsa fluere nequeunt potentiæ illæ quæ sunt actus or­
ganorum corporalium, ut liquet. Ergo nequit anima sine cor­
pore explicare omnia quæ in sua virtute continentur.
Arg. IIum. Impossibile est eorum quæ sunt diversa secun­
dum esse operationem esse unam. Atqui corporis et animæ

communis et una est operatio. Ergo corpus et anima habent
unicum esse, unicamque constituunt naturam
Declaratur major. Operatio diversorum potest esse una ex
parte termini .nunquam tamen ex parte principii. «Multi enim
trahentes navim unam actionem faciunt ex parte operati,quod
est unum, sed tamen ex parte trahentium sunt multæ actio­
nes, quia sunt multi impulsus ad trahendum. » Ratio est quia
actio consequitur formam et virtutem. Ergo oportet quorum
sunt diversæ formæ et virtutes et actiones esse diversas, et
quorum operatio est communis et naturam esse unam. Prob.
min. : Multæ sunt operationes communes animæ et corpori,
«ut timore et irasci, et sentire et hujusmodi ; hæc enim acci­
dunt secundum aliquam transmutationem alicujus determina­
te partis corporis ; ex quo patet quod simul sunt animæ et
corporis operationes (1). »
Arg. IIIum. Operatio intellectus non exercetur ab organo
corporali nec in ea communicat corpus, attamen aliqualiter
influit in corpus. Ex quo sic arguimus : Si corpus et anima
essent duæ substantiæ distincte et complete, operatio speci­
fica animæ nihil produceret in corpus, sed ipsa corpori, et cor­
pus ipsi, extranea penitus remanerent. Atqui operatio intellec­
tus, nedum sit corpori extranea, imo multum in corpus
influit, et ex ipsa multi resultant in corpore effectus. Ergo
corpus et anima non sunt duæ substantiæ complete ; sed uni­
ca ex ipsis coalescit essentia.
• Ratio majoris est quia operari sequitur esse : quorum esse
extraneum est et independens, et operatio erit extranea, prae­
sertim operatio specifica et propria.
Probatur minor ex physiologia. Quando activitas animæ in
intelligendo occupatur, influxus electricus systematis nervei
remittitur, et in sua intensitate minuitur, ut observavit du
Bois-Reymond. Ex ipsa autem electrici influxus alteratione
resultant transformationes chimica) in ipso cerebello et in
nervis. Imo, si diu perseveret intellectionis labor,calor natura­
lis elevatur, cordis pulsus immutatur, cellulæ et texturæ
attenuantur, sanguisque ipse debilitatur; hinc famem, lassitudinemve experimur. Et ita ex operatione intellectuali, non
(1) II Contra Geni., c. 57.

solum in cerebello et nervis, sed in ipsa intima totius corpo­
ris structura, redundant transformationes chimicæ.
Ergo actiones etiam intellectuales in ipsum influunt corpus.
Influxum illum invicte demonstrant facta physiologica :
« Le travail intellectuel accélère le cœur, augmente la pression
sanguine dans les artères périphériques, donne lieu à des phé­
nomènes de vaso-constriction périphérique qui modifient la
forme du pouls, et augmente le volume du cerveau (phéno­
mène de vaso-dilatation locale). Tous ces phénomènes sont
d’autant plus marqués que le travail est plus intense (1). »

IX. — Confirmatio ex doctrina Ecclesiæ. Hæc sententia
non est mere philosophica, sed aliquatenus ad fidem refertur.
Concilium enim Viennense definit. « Christum Unigenitum Dei
Filium assumpsisse partes nostræ naturæ simul unitas, ex quibus
in se verus Deus existons, fieret verus homo , humanum videlicet
corpus et animam intellectivam, seu rationalem (2). »
— Igitur in Christo, corpus non est natura, sed pars naturæ;
pariter anima non est natura, sed pars naturæ.At eadem ratio
pro cæteris hominibus valet, cum dicat Concilium partes nos­
træ naturæ. Ergo ex unione animæ cum corpore resultat uni­
ca natura, atque ideo hæc unio est essentialis.
Hinc, quia homo est unica natura ex duabus, anima nempe
et corpore, constans, Christus assumendo animam et corpus
totum reparavit hominem. Ad rem Tertullianus : « Venit Filius
hominis salvum Jacere quod periit... De homine agi nulla dubi­
tatio est. Hic, cum ex duabus substantiis constet, ex corpore et
anima, quærendum est ex qua substantiae specie periisse
videatur. Si ex corpore, ergo corpus perierat, anima non.
Quod perierat salvum facit Filius hominis : habet igitur caro
salutem. Si et anima perierat, animæ perditio saluti destina­
tur i- caro, quæ non periit, salva est.5i totus homo perierat ex
utroque substantia, totus homo salvus fiat necesse est : et elisa est
sententia haereticorum negantium carnis salutem. Jam et Chris­
tus Creatoris confirmatur, qui secundum Creatorem totius ho­
minis salutem pollicebatur (3). »
(1) Gley, Etudes de Psychologie physiologique et pathologique, p. 94.
(2) Cf. Den zinger. Enchiridion, η. 408.
(3) Tebtull. Adv. Marcir» nem, lib. IV; c. XXXVII. P. L. II, 452.
Cf. S. Augustin. De Civit Dei, lib. XIX, c. Ill, P. L. XLI, 625-626.

X. — Au unio animæ et corporis sit etiam hypostatica.
Etsi præfata unio dicatur et sit personalis, non est tamen
proprie hypostatica ; desunt quippe ambæ conditiones prius
assignat®. Duæ naturæ quæ uniuntur sunt incomplet® ; nec
persona est ante unionem constituta,sed potius ex ipsa unione
resultat. Neque enim anima neque corpus, sed homo, est per­
sona. Insuper, persona humana non est superstes unioni ; nam
corpus mortuum non est persona, neque etiam anima separata
rationem retinet personæ, cum sit substantia incompleta in
ordine speciei. Igitur unicum unionis proprie hypostaticae
exemplum habetur, ut dictum est, in venerabili Incarnationis
mysterio.
XI. — Comparatur unio animæ et corporis cum unione
duarum animarum ad invicem.
Magis est anima unibilis corpori, ait Angelicus, quam sit una
anima unibilis alteri (1). Ratio perspicua est.Duæ animæ sunt
entia actu ; ex duobus porro entibus actu non fit unum sub­
stantiale. Ergo duæ animæ non sunt unibilos ad unum per
se constituendum. At in natura humana corpus est sicut per­
fectibile et potentiale,anima vero sicut pcrfectivum et actuale.
Pronum est autem ut perfectibile et perfectivum, potentia et
actus, inchoatio et complementum, in unitatem naturæ et sup­
positi conjungantur.
Ergo corpus et anima magis sunt unibiles quam duæ animæ,
vel duo spiritus, inter se.
Et hæc consideratio est apprime attendenda, quia inde il­
lustratur vera notio humani compositi et eliminatur enor
illorum qui unionem substantialem negant eo quod non perspiciant extrema quæ uniuntur debere ab invicem maxime
distare.
XII. —Animadversio generalis in sententias quæ tuen­
tur unionem accidentalem.
Illæ sententiœ,sin minus hæresiproximæ,suntsaltem errone®,
quia perimunt unitatem substantialem hominis quam Ecclesia
toties inculcavit (2).
(1) III. Sent. Disi. I. q. 1, ad. 5.
(2) Cf. η IX

Destruunt hominis essentiam, et personalitatem.Essentiam
quidem,nam ea quæ accidentaliter conjunguntur non habent
ad invicem nisi contactum quantitatis vel contactum virtutis.
Sed quæ per quantitativum contactum copulantur remanent
sibi extranea quantum ad essentiam ; nam contactus quanti­
tative fit solum secundum quantitatis extrema,scilicet punc­
ta, lineas, superficies ; contactus vero virtualis fit secundum
similitudinem qualitatis, non secundum identitatem subs­
tantiae.Ergo anima et corpus remanerent sibi extranea quoad
essentiam, et sic perimeretur hominis natura.
Personalitatem vero, nam tunc corpus compararetur ad ani­
mam sicut instrumentum separatum,quod agenti non conjun­
gitur in unitatem suppositi sed ipsi extrinsece advenit, sicut
musico lyra. De his iterum art. III.

ARTICULUS SECUNDUS.

DE MODO UNIONIS, SEU UTRUM CORPUS ET ANIMA UNIANTUR
PER MODUM MATERIÆ ET FORMÆ.

I. —Doctrina scholastica. Statuta unitate hominis subs­
tantiali, investigandus est modus ipsius unionis. Multi, verbo
saltem., unitatem substantialem professi, perperam explicant.
Præcipua systemata sunt : Occasionalismus, seu systema assistentiæ mutuæ ; harmonia præstdbilita : influxus physicus, etc.,
de quibus infra. Doctrina autem scholastica simul et catholica
hæc est : A nima rationalis, seu intellectiva, est jorma substan­
tialis corporis humani.
II. Prima demonstratio : Applicantur principia do mate­
ria et forma.
Arg. lum. « Ad hoc quod aliquid sit forma substantialis al­
terius duo requiruntur : quorum unum est ut forma sit princi­
pium essendi substantialiter ei cujus est forma. Principium
dico non effectivum sed formale quo aliquid est et denomina­
tur ens.Unde sequitur aliud, scilicet quod forma et materia
conveniant in uno esse », nempe in uno esse compositi (1).
Atqui hæc duo anima rationalis præstat respectu corporis.
Ergo anima est substantialis forma corporis humani. Probatur
min. Primo quidem, anima est corpori principium essendi es­
sentialiter. Anima quippe est corpori principium essentiale
vivendi ; non enim vivit essentialiter corpus nisi per animam ;
siquidem ante animam est semen,post animæ separationem est
cadaver. Atqui principium vivendi est principium essendi,
juxta illud In viventibus vivere est esse, prout jam alibi ex­
(1) II Contra Gent. c. 6$.

138

PHILOSOPHIA NATURALIS, Π. P. TRACT. II. Q. II.

plicavimus (1). Ergo anima est corpori principium essentiale,
seu substantiale, essendi. Hinc prima conditio. Secundo, cor­
pus ct anima conveniunt in uno esse. Quæ enim in unam
Eoeunt personam et unam essentiam, et in uno esso conve­
niunt. Atqui ostensum est animam et corpus conjungi unione
tum personali tum essentiali.Ergo anima et corpus in uno esso
conveniunt : altera conditio.
— Si quid vero obstaret ne anima sit principium essendi cor­
pori,id esset quia substantia intellectualis nequit suum esse
materiæ corporali communicare. Sed hæc ratio nulla est.
Ergo.
Declaratur minor. Obstaculum foret, si illud esse eodem mo­
do adseriberetur et materiæ et substantiæ intellectuali, adeo
ut esse materiæ adaequaret esse substantiæ rationalis. Res
vero non ita se habet. Esse enim non eodem modo convenit,
siquidem materiæ competit ut recipienti et subjecto ad ali­
quid altius elevato ; substantiæ autem intellectuali ut prin­
cipio et secundum propriæ naturæ congruentiam. Aliunde
nec corpus nec corporis esse adæquant esse animæ, sed ani­
ma in immensum excedit materiæ corporalis conditionem,nec
habet esse a materia comprehensum aut ei immersum, sicut
aliæ formæ materiales. Vide infra, n° VIII, Io.
Arg. IIun’. Illud quo primo aliquid operatur est forma ejus
•cui operatio tribuitur. Atqui.anima est illud quo primo corpus
operatur, cum ipsa sit principium primum quo nutrimur, et
sentimus, et movemur secundum locum. Ergo anima est cor­
poris forma. Ratio majoris est quia unumquodque agit in
quantum est actu. Atqui est actu per formam. Ergo illud quo
primo aliquid agit est forma. Cæterum, cum operari sequatur
•esse, primum principium operandi debet esse primum princi­
pium essendi. Sed primum essendi principium dicitur forma.
Ergo primum principium operandi est forma ejus cui operatio
tribuitur.
Arg. IIIum. Unumquodque sortitur speciem per propriam
formam. Atqui illud quo homo sortitur speciem suam et a cæteris discriminatur est anima intellectiva. Ergo anima intel­
lectiva est forma hominis.
(1) II. P. Phil. Nat. Tract. I, q. IL a. III.

III. — Secunda demonstratio ex unitate substantiæ et uni­
tate actionis in homine (1). Debet assignari modus quo ex­
plicentur unitas substantiæ et unitas actionis in homine.Atqui
impossibile est unitatem substantiæ et unitatem actionis ex­
plicaro, nisi admittatur corpus et animam uniri per modum
materiæ et formæ. Ergo. Prob. minor per partes.
Io Quoad unitatem substantiæ. Ex duobus fieri potest unum
tripliciter : Io ex duobus perfectis actu remanentibus ; 2° cx
duobus perfectis, sed invicem transmutatis, ut fit in mixtione,
seu combinatione ; 3° cx duobus imperfectis quæ se habent ad
invicem per modum potentiæ et actus (2).Atqui duo priores
modi explicare nequeunt unitatem substantialem qualis in
homine ex corpore et anima exsurgit. Remanet ergo tertius, qui
est ipsa unio materiæ et formæ.
Primus quidem modus rejicitur, nam ex duobus entibus ac­
tu non fit unum per se, sed per accidens dumtaxat. Cæterum,
jam probavimus animam et corpus non esse duas substantias
perfectas. — Secundus modus est etiam ineptus. Quæ enim
transmutantur ad invicem alterabilia et corruptibilia sunt.
Sed anima est cujusvis corruptionis incapax. Repugnat ergo
animam et corpus invicem misceri et transmutari.— Insuper,
quæ miscentur, mixtione jam facta, non actu sed virtute tan­
tum remanent. Hinc absurdum illud consequeretur animam
non esse in corpore actu.
Restat ergo animam et corpus ad invicem se habere per
modum actus substantialis et potentiæ substantialis. Habitu­
do autem actus substantialis et potentiæ substantialis in com­
positis naturalibus est relatio materiæ et formæ (3). Unitas
ergo substantiæ arguit unionem materiæ et formæ.
2° Quoad unitatem actionis. Explicari nequit unitas actionis
in homine nisi concedatur animam intellectivam esse partem
hominis intrinsecam et constitutivam. Sed pars hominis in­
trinseca et constitutiva est forma substantialis. Ergo unitas
(1) Unitatem illam adeo manifestam non possunt non profiteri scienti­
fici : « Cette indicible et mystérieuse union est la condition de toute uni té
et de toute substance.... L'unité vivante se substantialise jusque dans les
profondeurs inaccessibles de l'organisation... » Chauffard, La Vie, pp.
59-fiO.
(2) III P. q. 2, a. 1.
(3) Cf. vol. II, p. 113,1,117, V.

140

PHILOSOPHIA NATURALIS, II. P. TRACT. II. Q. II.

actionis exposcit ut anima sit forma substantialis in homine.
Probatur major (1). Cum unusquisque experiatur se ipsum
esse qui intelligit, oportet ut actio animæ intellectivae, nempe
intellectio, homini tribuatur. Porro concipitur tripliciter
posse Socrati intellectionem tribui : Io vel secundum se to­
tum, hoc sensu quod principium intellectivum sit tota essen­
tia Socratis; 2° vel secundum partem, hoc sensu quod princi­
pium intellectivum sit aliqua pars Socratis ; 3° vel per acci­
dens, sicut medicus per accidens cantat, quia accidit cantori
esse medicum. Atqui 1° intelligere non attribuitur Socrati per
accidens dumtaxat : attribuitur enim ipsi in quantum est
homo, est autem homo per se et essentialiter : attribuitur
itaque essentialiter et non per accidens. 2° Non attribuitur
ei secundum se totum. Nam idem est homo qui percipit se in­
telligere et sentire. At sentire non est sine corpore. Ergo intel­
lectus absque corpore non est tota essentia Socratis. Remanet
itaque tertia hypothesis, ut intellectio attribuatur ei secun­
dum partem, id est ut intellectus sit pars Socratis.
Jam vero vel hæc pars est secundum esse distincta a So­
crate, sive ut intellectus separatus, sive ut motor extrinsecus ;
vel est intrinseca et constitutiva Socratis. Primum porro est
prorsus impossibile. Ergo anima intellectiva est pars consti­
tutiva et intrinseca Socratis, seu forma substantialis.
Probatur subsumptum, nempe impossibile est principium
intellectivum esse partem distinctam ab homine secundum
esse. Nam, eo ipso quod duæ partes ponantur secundum esse
divisae, implicat ut una dicatur operari propter ea quod altera
operetur ; jam enim desinerent esse divisæ. Ergo, si intellectus
esset pars distincta a Socrate,non posset intellectio tribui So­
crati.
Averroes posuit intellectum esse distinctum et separatum
a Socrate, intellectionem tamen tribui Socrati quia in ipso
sunt phantasmata intellectioni necessaria. Sed hoc vanum est.
Nam species phantasmatum sc habent ad intellectum sicut
colores ad visum. Porro ex hoc quod colores sint in pariete,
non propterea dicimus quod paries videat, sed magis quod
videatur. Ergo ex eo quod phantasmata sint in Socrate non
(1) Hic evolvimus argumentum S. Thomæ, q. 76, a. 1.

sequitur quod Secrates intelligat, sed quod ipse vel ejus phan­
tasmata intelligantur. — « Quidam autem dicere voluerunt
quod intellectus unitur corpori ut motor, et sic ex intellectu et
corpore fit unum, ut actio intellectus toti attribui possit. Sed
hoc est multipliciter vanum. » — Primo, anima movet corpus
per appetitum et voluntatem. Atqui motus voluntatis præsupponit operationem intellectus, sicut motus sensitivus ex­
postulat cognitionem sensitivam. Ergo prius est intelligere
quam movere. Non ergo quia movetur Socrates ab intellectu,
ideo intelligit, sed c contra, quia intelligit, ideo movetur. —·
Secundo, intellectio est operatio immanens, motus vero ope­
ratio transiens. Ergo Socrates non potest dici intelligere prop­
ter hoc quod sit motus ab intellectu.— Tertio, operatio moto­
ris non attribuitur moto nisi ut instrumento. Atqui intelligere
non est communicabile instrumento, est enim actio independens in qua instrumentum corporeum nullatenus communicat.
Ergo intellectio non potest tribui Socrati ex eo quod moveatur
ab intellectu. Quarto, aut Socrates est tantum pars corporea
compositi quod resultat ex motore et mobili, pars quidem
distincta ab intellectu, vel est totum compositum. Si est pars
distincta ab intellectu, intellectio non potest ei attribui, nam
actio partis non adseribitur alteri parti nisi per accidens, sicut
operatio oculi non tribuitur manui. — Si est totum, non est
ens simpliciter. Nam ex motore et mobili non fit nisi unum
secundum quid. Atqui unum et ens convertuntur. Ergo, si
Socrates est totum compositum ex motore et mobili, non est
ens simpliciter.
Restat ergo ut anima intellectiva sit pars constitutiva, seu
forma substantialis, Socratis.

IV.—Ánima nostra est forma corporis ut intellectiva,
seu ratione gradus quem tenet In intellectualitate.
Anima nostra, licet ordinis sit spiritualis et intellectivi,
ut jam ostensum est, infimum tamen immaterialitatis et intel­
lectualitatis gradum obtinet.Atqui quod est infimum in intel­
lectualitate non suscipit totam perfectionem suæ operationis
absque adminiculo sensibilium ; in quo distinguitur a substan­
tiis intellectualibus perfectis, qua? totam perfectionem absque
ullo ordine ad sensibilia adipiscuntur. Ergo anima nostra non

consequitur totam suae operationis perfectionem absque ad­
miniculo sensibilium. Sed perfectio operationis animæ est
cognitio. Ergo anima perfectam non habet cognitionem nisi
ope sensibilium. Natura autem non deest in necessariis. Ergo
oportuit ut anima non solum haberet virtutem intelligendi,
sed etiam virtutem sentiendi. Porro sensatio pro subjecto ha­
bet organismum, seu compositum ex corpore ut materia, et
anima ut principio formali.Ergo gradus intellectualitatis quem
habet anima nostra exigit ut corpori uniatur tamquam forma
substantialis ut inde perfectionem consequatur.
Unde quod anima nostra possit esse forma corporis provenit
ex perfectione annexam habente imperfectionem. Propter
suam quidem perfectionem præstat eminenter gradum corporeitatis, gradumque vegetativum et sensitivum ; et idcirco
non est in materia immersa,sed supra materiam elevata rema­
net. Quia autem perfectio hæc imperfectione admixta est, non
potest anima absque ordino ad materiam concipi, nec suam
virtutem explicat nisi cum corpore coeat.

V. — Confirmatur thesis ex doctrina Ecclesiæ.
Primum documentum: Definitio Concilii Viennensis. « Por­
ro doctrinam omnem seu positionem temere asserentem aut
vertentem in dubium quod substantia animæ rationalis, seu
intellectivæ, vere ac per se humani corporis non sit forma,vclut erroneam ac veritati catholicæ inimicam fidei, prædicto
sacro approbante Concilio reprobamus : diffinientes ut cunctis
nota sit fidei sinceræ veritas ac præcludatur universis errori­
bus aditus, ne subintrent, quod quidquis deinceps asserere,
defendere, seu tenere pertinaciter præsumpserit quod anima
rationalis, seu intellectiva, non sit forma corporis humani
per se ct essentialiter, tanquam hsereticus sit censendus (1). »
Quam definitionem confirmavit Concilium Later. V, sub
Leone X (2).
— Secundum documentum : Litleræ apostólicas Pii IX,
1857, ad Card. Geissél, Archiep.Colon, contra libros Guntheri :
« Noscimus iisdem libris lædi catholicam sententiam ac doc­
trinam de homine, qui corpore et anima ita absolvitur, ut anima
(1) Cf. Den zinger, Enchiridion, n. 181.
(2)
Id.
n. 738.

eaque rationalis sit oera, per se, atque immediate corporis
forma (1). »
— Tertium documentum : Litteræ apostohcæ ad Doctorem
Trανagiini, fundatorem Societatis philosophico-medicæ Bono­
niensis, «Libentius etiam videmus vos proposito vostro fideles,
cos tantum sodales vobis adsciscere constituisse, qui teneant
et propugnaturi sint doctrinas a sacris Conciliis et hac Sancta
Sede propositas,ac nominatini Angelici Doctoris principia de
animae intellectivae unione cum corpore humano deque substan­
tiali forma et materia prima. » Quo documento sane abuti non
licet ad damnandos adversarios ; quis tamen inficiari potest
his verbis contineri egregium doctrinae thomisticæ encomium?

VI.—Explicantur praefata documenta. In illis documen tis
asseritur : 1° animam esse vere formam corporis, id est non sen­
su metaphorico vol analogico, sicut dicitur de forma sacra­
mentorum, sed sensu proprio, prout tunc adhibebatur. Sane
Patres Concilii imprudenter egissent definitionis verba usur­
pando in sensu peregrino et metaphorico, qui fuisset errorum
occasio, nec scopum attigissent. Si verba philosophorum su­
menda sunt formaliter, ut ait Porrecta, multo magis utique
sacrorum Conciliorum dogmata formaliter intelligere quisquis
tenetur. Hinc est quod nullus scholasticorum dubitaverit
verba definitionis proprie ac stricte intelligenda esse. Scotistse
ipsi, licet formam corporeitatis adstruant, non inficiantur ta­
men ex Concilii definitione animam esse veram corporis for­
mam. Si autem Patres alium sensum intendissent, non deerant
alia vnrba, quibus res fuisset et aptius et clarius, expressa.
— 2° Per se,id est non per accidens, quemadmodum ponunt
qui autumant unionem animæ cum corporo esse accidenta­
lem ; nec per aliud,puta mediante aliqua potentia, vel actione,
vel aliquo modo intermedio ab anima distincto ; sed immediate
per suam substantiam. Hunc esse germanum conceptum appa­
ret ex ipsis verbis Concilii,ubi damnantur temere asserentes aut
in dubium vertentes « quod substantia animæ rationalis, seu
intellectivae, vere ac per se humani corporis non sit forma. »
Apparet ex interpretatione Pii IX, juxta quem anima est vera,
per se atque immediate corporis forma.
(I) Cf. Denzingeu. n. 1G55.

Cæterum, probavimus in cosmologia materiam et formam
immediato et per se uniri absque nexu intermedio (1).
Hinc refutatur opinio Rosminii asserentis animam rationa­
lem conjungi corpori ope actus cnjusdam intellectualis perci­
pientis sensationem perpetuam et fundamentalem qua anima
sensitiva proprium corpus sentire dicitur. Esset tantum assimilatio quæ est inter cognoscentem et cognitum, ideoque unio
intentionalis, non physica.
Inde etiam refellitur error Spiritistarum, qui somniant ani­
mam intellectivam, seu spiritum, in vagina quadam, seu
involucro subtilissimo, vulgo pérìsprit, includi, illoque
mediante corpori communicari. Ex una quippe parte constat
animam esse perfecte subsistentem, seu spiritualem (2), omnis
materiæ etiam tenuissimae penitus expertem ; aliunde certum
est ipsam esse corporis formam immediatam et illi absque ullo
intermedio per suam substantiam conjungi. Ergu fidili um
ct absurdum est receptaculum illud quod périsprit vocant.
Eadem animadversio valet contra Platonicos qui putarunt
animam in quodam corpore subtili involvi. «Quidam dixerunt
quod anima intellectiva habet corpus incorruptibile sibi natu­
raliter unitum, a quo nunquam separatur, et eo mediante uni­
tur corpori hominis corruptibili. Quidam vero dixerunt quod
unitur corpori mediante spiritu corporeo. Alii vero dixerunt
quod unitur corpori mediante luce, quam dicunt esse corpus et
de natura quintæ essentiæ (3). »
— Dicitur 3° essentialiter. Quod potest referri vel ad essen­
tiam animæ vel ad essentiam corporis.In prima acceptione,
sensus est animam per suam essentiam esse corporis formam,
qui sensus continetur jam in particula per se.In secunda ac­
ceptione sensus est animam esse de essentia corporis humani.

VII. —Ex his Concilii verbis habetur animam qua rationa­
lem esse corporis formam substantialem. Quod enim alicui
convenit per se ct essentialiter convenit ei in quantum est
tale.Atqui, juxta Concilium,convenit animæ rationali perse et
essentialiter esse formam corporis. Ergo in quantum talis, sci­
ti) Cf. I. P. Phil. flat. Tract II, q. II, a. Ill, n° II, vol.II, p. 150
(2) Supra q. I, a. III.
(3) S. Thom., I. P. q. 76, a. 7.

licet rationalis, est corporis forma.Mens Concilii fuit damnare
Petrum Olivi. Iste porro auctor, ut demonstrat card. Zigliara
ex ejus codice manuscripto (1), asserebat animam rationalem
non esse per suam essentiam et immediate corporis formam,
sed tantum mediate ct per partem sensitivam. Ergo contra­
dictoria vera est : Animam etiam intellectivam esse- formam
corporis.
Concilium non adhibuit verbum : substantialis ; quaeritur
itaque utrum ex definitione Concilii sequatur animam esse for­
mam corporis substantialem.
— Resp. : Quanquam verbum non sit in definitione expres­
sum, res tamen æquivalenter innuitur. Etenim, juxta Conci­
lium ipsa substantia animae est immediata forma corporis.
Atqui substantia quæ immediate actuat materiam largitur
ei esse substantiale. Sed forma quæ influit esse substantiale
est forma substantialis. Ergo Concilium formam substan­
tialem intendit.
Insuper, teste Card. Waldimiro Czacki, in epistola quam
scripsit de mandato Pii IX, hæc documenta pertinent ad
docendam unitatem substantialem humanae naturæ. Atqui
ex forma accidentali et corpore non potest resultare unitas
substantialis. Ergo.
Tandem Concilium damnans Petrum Olivi, verba eo
sensu debuit usurpare quo praedictus auctor negabat ani­
mam esse formam corporis. At Olivi intendebat formam
substantialem, quam definit : Id per quod materia iit in actu}
ita ut ex unione materiæ constituatur tertia natura. Ergo Con­
cilii verba formam spectant substantialem. Hæc fuit com­
munis Scholasticorum interpretatio, nec facile quisquam ex
veteribus citaretur qui definitionem illam de forma acciden­
tali intellexerit.
VIII.—Solvuntur difficultates.—Io Esse formam corporis
est largiri esse materiæ. Atqui substantia spiritualis non potest
largiri esse materiæ. Ergo substantia animæ spiritualis non
potest esse corporis forma.
Resp. : Distinguo minorem : Substantia spiritualis non po­
li) Zigliara. De mente Concilii Viennensis. Cf. Jansen, Grcgorianum.
HUGON-PHILOS. NAT. II. P.

test largiri materiæ esse dependens a materia et immersum in
materia, concedo ; esse superexcedens. materiam, nego.
Distinguo conclusionem : Ergo anima non est forma corporis
immersa in materia, concedo ; forma excedens materiam,
nego. Liquet responsio ex praedictis.
— Instabis : Atqui esse corporis est materiale. Ergo, si ani­
ma est forma corporis, confert ei esse materiale et immersum
in materia.
Resp. : Distinguo conseq. i Si anima est forma corporis, lar­
gitur corpori aliquod esse materiale quod non adæquat totum
esse animæ, concedo ; esse materiale quod adæquat totam
virtutem et totum esse animae, nego.
— Corpus ut corpus habet esse materiale, ex qua parte ali­
quod esse quod profluit ab anima ordinis est materialis. At
hujusmodi esse minime adaequat animae virtutem. Largitur
quidem anima corpori quidquid in esse materiali perfectionis
est ; at ipsius esse substantiale inde non exhauritur, nec ulla­
tenus adæquatur a materia.Ergo esse substantiale quod anima
corpori largitur remanet supra materiam elevatum.
— Repones : Nihil dat quod non habet. Atqui anima non
habet esse materiale. Ergo nullum esse materiale largiri po­
test.
Resp. Dist. min. : Anima non habet esse materiale ad mo­
dum formæ materialis, concedo ; eminenter, nego ; et nego con­
sequentiam. Sicut hexagono continetur tetragonum, ita forma
vegetativa continet in virtute et modo nobiliori corpoream ;
forma vero sensitiva perfectiori modo et corpoream et vegetativam, anima demum intellectiva excellentiori adhuc ratione
continet et corpoream et vegetativam et sensitivam.
—Inferes-. Ergo anima est eminenter tantum forma corporis,
non proprie et formaliter.— Respondeo: Anima est eminenter
et non formaliter tantum forma corporea corporis, concedo ;
anima non est formaliter forma vera corporis, nego.
— Admittimus animam non esse formaliter ctper essentiam
materialem, ideoque non esse formaliter formam corpoream.
At vero ut aliquid sit formaliter vera corporis forma, non expos­
tulatur ut sit formaliter corporeum : requiritur et sufficit ut
actuet corpus eique largiatur esse substantiale. Sic, anima ve­
getativa est formaliter forma pintee, quamvis non sit forma-

liter mineralis. Similiter, anima rationalis est formaliter forma
corporis humani utpote largiens ei esse substantiale, quamvis
non sit formaliter corporea.
2° Quod advenit esse completo advenit accidentali ter. Atqui
corpus advenit esse completo animæ. Ergo corpus accidentaliter unitur animæ.
Resp. : Licet habeat anima esse completum, « non tamen
sequitur quod corpus ei accidentaliter uniatur ; tum quia illud
idem esse, quod est animæ, communicat corpori, ut sit unum
esse totius compositi ; tum etiam quia, etsi possit per se sub­
sistere, non tamen habet speciem completam, sed corpus ad­
venit ei ad complementum speciei (1). »
In forma : Dist. maj.: Quod advenit esse completo, ut forma
quæ recipitur in subjecto habenti esse primum et substantiale,
accidentaliter advenit, concedo ; quod advenit ut subjectum
recipiens formam habentem esse completum, subdistinguo: si
forma habet esse completum et in ratione substantialitatis et
in ratione speciei, accidentaliter advenit, concedo ; si forma
habet esse completum in ratione substantiæ, incompletum
vero in ratione speciei,accidentaliter advenit, nego, quia tunc
ei unitur ad complementum speciei completæ.
Contradist. min. : Corpus advenit ut forma, nego ; ut sub­
jectum, subdistinguo : advenit esse animæ completo in ratione
substantialitatis, concedo ; completo in ratione speciei, nego,
et nego conseq. — Responsio ex omnibus hucusque dictis
patescit (2).
3° Actus et potentia, forma et materia, sunt in eodem genere.
Atqui corpus et anima non sunt in eodem genere. Ergo anima
non est forma et actus corporis.
Resp. : Dieting, maj. : Actus et potentia, forma et materia
sunt in eodem genere, ut principia ejusdem speciei concedo ;
ut species unius generis, nego.— Contradistinguo min.: Ani­
ma et corpus non sunt in eodem genere, id est non sunt species
completæ unius, generis, concedo : non sunt principia consti­
tuentia unam speciem completam, quæ continetur sub uno
genere, nego, et nego conclusionem.
(1) Q. Q. Dispp. De Anima, a. 1, ad. 1.

(2) Gf. etiam q. I, a. I n° III.

Forma et materia non sunt in genere nisi reductive: compo­
situm quidem est proprie in genere, forma vero et materia sunt
in genere, in quantum sunt partes ejusdem compositi specifici.
— Sensus vero axiomatis: Actus et potentia sunt in eodem ge­
nere, est : Si potentia sit in genere substantiæ, actus erit in
genere substantiæ et vice versa. Porro anima et corpus,
sunt in eodem genere supremo substantiæ ; utrumque enim
est principium substantiale compositi substantialis.
4° Intellectus qui est potentia animæ nequit esse forma cor­
poris. Atqui eadem est ratio pro ipsa anima. Ergo.
Resp. Nego min. Ratio cur intellectus non possit esse forma
corporis non provenit ex eo præcise quod intellectus sit spi­
ritualis, sed ex eo quod sit spiritualis simul et forma acciden­
talis. Cum enim forma accidentalis supponat esse primum
subjecti, pendet a subjecto quod informat; quare non potest
concipi accidens quod sit corporis forma et tamen a corpore
independens. At, cum forma substantialis conferat subjecto
esse primum, subjectum ab ipsa,non ipsa a subjecto essentia­
liter dependet.Potest ergo dari forma substantialis quæ corpus
informet et tamen a corpore nullatenus dependeat. Ergo non
eadem militat ratio pro facultate animæ et pro ipsa anima.

IX.— Solvitur specialis difficultas, ot ostenditur statum
separationis non esse proprie violentum. Si anima est forma
corporis, status unionis cum corpore est naturalis, et status se­
parationis violentus. Atqui naturale diutius permanere debet
quam violentum. Ergo, si anima est forma corporis, status
unionis debet diutius durare quam status separationis, et ita
vel mors nunquam debet accidero, vel saltem resurrectio erit
necessaria, cum tamen constet et mortem naturalem et re­
surrectionem gratuitam et miraculosam esse.
Resp. : Statum separationis non esse connaturalem animæ,
nec tamen omnino violentum, sed præternaturalom. Non esse
connaturalem ostendit objectio. Cum anima sit secundum es­
sentiam forma, connaturalis actus est informare, ideoque solus
status conjunctionis est proprie naturalis. At vero statum sepa­
rationis esse tantum præternaturalem, non autem violentum,
hoc pacto evincitur. Violentum dicitur quod fit a principio

ART. Π. — UTRUM ANIMA SIT FORMA CORPORIS

149

extrínseco, passo non conferente vim, id est passo nullatenus
cooperante ad effectum violentum, neque actione, neque in­
clinatione, imo resistente quantum potest. Atqui anima habet
principium intrinsecum subsistendi extra corpus, nec illi fit
vis, sed juxta propria principia illum statum sustinet. Ergo
status separationis non est illi omnino violentus. Dicitur ta­
men praeternaturalis, quia non oritur per se et connaturaliter
ex ipsa anima, vel ex modo quo anima conditur a Deo, sed ipsi
ut accidens extraneum provenit, supposita actione corruptiva
corporis. Aliqua ratione dici potest naturalis, quia ani­
ma illum vi propriæ natures et absque principio extrínseco
sustinet. Duplex itaque competit animæ modus existendi :
unus, quatenus est forma informans, et hic est simpliciter na­
turalis, alter quatenus est substantia immaterialis accedens
ad substantias separatas et vi cujus potest vi propria statum
separationis sustinere, et hic est aliqua ratione naturalis, quia
animæ natura illum compatitur, sed aliunde est praeternatu­
ralis, utpote contrarius naturali inclinationi qua anima fertur
ad corpus.
— Ad minorem : Naturale debet diutius permanere quam
violentum, posset responderi: transeat, et negari consequentia,
cum teneamus statum separationis non esse violentum.
Sed urget adversarius : Naturale diutius debet permanere
quam præternaturale. Ergo redit tota difficultas.
— Distinguo igitur : Naturale debet diutius r,ermanere
quam violentum vel præternaturale, saltem aptiïjidine, con­
cedo; actu, sub distinguo : secundum se, concedo; per accidens
et ratione alicujus adjuncu, nego et nego consequentiam.
— Naturale semper remanet idem saltem aptitudine, sicut
leve semper aptitudinem habet ut sit sursum; et, pariter, ani­
ma semper remanet aptitudine forma corporis et semper
retinet inclinationem et ordinem transcendentalem ad corpus.
—Insuper, naturale appetit esse semper tale actu, quantum est
de se, sicut leve secundum se appetit esse sursum etiam actu :
at possunt impedire adjuncta extrínseca ne aliquod leve de
facto sursum ascendat. Anima etiamsecundum se semper esset
actu in corpore, nisi obstaret conditio materiae. Materia porro
hominis est corpus tale ad quod sequitur ex necessitate corrup­
tibilitas, et quantum ad hoc mors est homini naturalis. Exem-

pío res patescit.Quod serra sit ferrea (exemplumest D.Thomae)
competit formæ et actioni ejus, ut per duritiem sit apta ad se­
candum ; sed quod sit potens rubiginem contrahere, consequi­
tur ex necessitate talis materiæ. Pariter quod anima actu in­
formet corpus et ei largiatur vitam, provenit ex ejus virtute;
sed quod separetur resultat ex conditione materiæ, quæ ex
contrariis coalescit elementis. Ex hac autem naturali condi­
tione naturaliter sequitur formam in perpetuum separari a
materia.
Cæterum, posset hæc ratio solidum præhere argumentum
congruentiae ad probandam corporum resurrectionem, ut au­
tumat ipse D. Thomas (1).
Imo quidam auctores inferunt resurrectionem esse aliquate­
nus necessariam. Quanquam admittimus resurrectionem
gratuitam esse, fatemur tamen summopere decere divinam bo­
nitatem ut anima non remaneat perpetuo a corpore sejuncta.
Undo etiam in statu naturæ puræ, ut videtur,Deus ex quadam
congrua liberalitáte hominem resuscitasset.
(1) II Contra Cent. c. 79.

ARTICULUS TERTIUS.
CONFUTANTUR SENTENTJÆ OPPOSITE.

I. — Occasionalismus, seu systema mutuæ assistentia».
Principia hucusque exposita et vindicata eliminant omnes sen­
tentias quæ unionem mere accidentalem tuentur (a. I, n.XII)
vel unionem per modum materiæ et formæ inficiantur. Præstat
tamen singulas opiniones expendere. Cartesio solemne erat
istud principium : Unice per creationem ideoque sola virtute
infinita fieri potest quidquid actu antea non erat. Ex quo
intulit Malebranchius : Ergo ■ omnis actio creaturarum, qua
fit aliquid quod actu antea non erat, est per infinitam Dei vir­
tutem, ac proinde non ipsæ creaturæ agunt, sed Deus, occa­
sione creaturarum, offectum producit. Hoc pacto explicatur
mutuus influxus animam inter et corpus : Occasione percep­
tionum et volitionum animi, Deus motiones respondentes in
corpore excitat, et occasione impressionum quæ corpori acci­
dunt, Deus similes in animas producit affectiones; et hinc re­
sultat mira inter utramque substantiam concordia, atque in
tali concordia consistit unio animæ et corporis (1).
II. — Systema harmonise præstabilîtæ.
Leibnitzius rem explicat per harmoniam, seu corrcspondentiam,ab æterno præstabilitam inter totam seriem actionum ani­
mæ et totam seriem actionum corporis. Quilibet motus corporis
(1) Cf. Malebranche, Traité de morale» lre partie, c. X. — Fénelon
similem tenet opinionem : « L*union du corps et de l’âme ne consistant
que dans un concert ou rapport mutuel entre les pensées do l’une et les
mouvements de l’autre, il est facile de voir ce que la cessation de ce con­
cert doit opérer. Ce concert n'est point naturel à ces deux êtres si dissem­
blables et si indépendants l’un de l’autre, v Lettre sur la Métaphysique»
c. II.

consequitur immediate ex antecedenti motione ; posita quippe
prima motione a Deo, secunda necessario consequitur et e se­
cunda tertia,ita ut omnes modificationes, a nativitate usque
ad mortem corporis, seriem efforment,seu successionem conti­
nuam, quadam quasi mechanica lege seso e volvent em. Pariter
quaelibet affectio animæ habet rationem sui sufficientem in
praecedenti affectione, et ita, a nativitate ad mortem, omnes
animi affectiones seriem, seu successionem, continuam progi­
gnunt. Deus autem ab aeterno praevidit series motuum corpo­
rum et series affectionum animarum seu monadum, ct res ita
disposuit ut inter has series esset correspondentia et consen­
sio. Hanc monadem, haneve animam, huic corpori destinavit,
quia praescivit futuram esse consensionem inter seriem actio­
num unius et seriem actionum alterius : quemadmodum, si
artifex duo adaptaret horologia quorum utrumque haberet
mechanismum independentem, ita tamen perfecte ordinatum
ut motus unius ad amussim concordaret cum alterius motu,
perinde ac si uni’ mechanismo subjicerentur (1). Adversarios
nactus est Leibnitzius Newtonum, Glarkium, etc. (2).

III. — Conclusio : Systemata assistcntlæ niutuæ, et har­
monisa præstabilltæ, sanæ philosophiae adversantur.
Arg. I™. Certum est vigere in homine unitatem personæ
et unitatem naturæ. Utramque autem unitatem evertunt
prædicta systemata. Ergo.
Minor ostenditur. In utroque systemate anima et corpus
finguntur ut substantiae omnino completæ, sicut duo horologia
independentia.At duo horologia efformant duas naturas, duoque supposita ; nec ideo resultat unum suppositum, quia mo­
tus unius cum alterius motu perfecte concordat. Hæc enim
harmonia inter horologia non impedit quominus duplex sit
principium quod operationum. Ergo in illa theoria essent in
homine duæ naturæ,duoque principia operationum, seu duæ
personæ.
Arg. IIum. Constat corpus speciem ex anima desumere, cum
nonnisi per animam dicatur et sit humanum. Atqui admissa
(1) Leibnitz, Théodicée, I. P. n° 62 ; Monadologie, η’’ 78 otseqq.
(2) Cf. Newton, Lettre à M. l'Abbé Conti ; Clabke, Cinquième réplique.

mutua assistentia, vel harmonia præstabilita, anima nequit
conferre speciem corpori, sicut nec unum horologium speciem
dat alteri.Largiri enim speciem alicui est tribuere ipsi proprium
esse substantiale. Sed in utroque systemate, anima non largi­
tur corpori esse substantiale, cum et anima et corpus independentiam ab invicem retineant. Ergo.
Arg.
Unumquodque systema soorsim inspectum spe­
ciales præ se fert repugnantias. Contra Malebranchium recur­
runt omnia argumenta quibus in Mctaphysica refellitur occasionalismus.
Evertit animæ activitatem et libertatem, ponendo omnem
actum etiam liberum, bonum aut malum, a solo Deo produci.
Rationem nullam affert cur perturbentur aliquando istæ leges
inter affectiones et motiones corporis et perceptiones animi ;
unionem non explicat, nam concordia unionem supponit, non
constituit.
Arg. IVum.ContraLeibnitzium. Praeter alia argumenta valida
quæ afferri possunt, hæc duo animadvertimus : 1° harmonia
præstabilita non explicari unionem, 2° destrui libertatem.
Imprimis, consonantia et concordia actionum oritur, ut
dictum est, ex unione ut effectus, non autem illam constituit.
Ergo harmonia præstabilita unionem nullatenus explicat, sed
supponit. Insuper, illa correspondentia inter series actionum
corporis et series actionum animæ ab aeterno praevisa, vel ha­
betur necessario et vi essentiae rerum, vel aliunde. Si vi essen­
tiae rerum, jam animæ essentia concipi nequit sine istis actioni­
bus, quod experientiæ repugnat, quæ testatur actiones esse
contingentes ; nec potuisset Deus alium ordinem insti­
tuere, quod divinam libertatem et omnipotentiam graviter
impetit. Si aliunde quam ab anima et corpore, explicandum
est unde proveniat, et tunc ruit præcipuum opinionis Leibnitzianæ fundamentum.
Secundo, de ratione libertatis est ut anima possit actionem
non ponere et actionem suspendere. At, si vera est harmonia
præstabilita, anima non potest actionem non ponere vel ac­
tionem suspendere, siquidem, posita prima motione, tota
series necessario consequitur lege quasi mechanica. Ergo ever­
titur libertas.

IV. — Influxus physicus, seu mutua causal itas. Expli­
cat unionem per mutuam actionem animæ in corpus et corpo­
ris in animam. Sensationes seu motiones ab objectis externis
in sensu impress», nervorum ope. usque ad sensorium commune
propagantur. Porro, juxta illos auctores, anima in sensorio com­
muni residet. Sic ergo res externa menti objicitur et repraesen­
tatur. Anima autem propria virtute excitat in se ideam objec­
ti, et ita illud percipit. Vicissim, advoluntatem animi, excita­
tur fluidum cerebri, quod in nervos et musculos influit, exten­
sione vero vel expansione nervorum et musculorum produci­
tur motus desideratus membrorum. Et hac ratione anima
movet membra et corpus.
Hoc systema prius fuit a Lockio et Lockianis propugna­
tum ; at postea innumeros alios nactum est patronos, genera­
tila omnes qui, ex una parte doctrinæ scholasticae infensi, non
audebant aliunde occasionalismo et harmonise præstabilitæ
fidere.
V. — Conclusio : Influxus physicus multa gratuita et re­
pugnantia in medi uni profort.
Primo, gratuito ponit residere animam in determinata cor­
poris parte, cum tamen invicte probetur animam esse totam
in toto corpore et totam in qualibet corporis parte.
Secundo, gratuito asserit dari fluidum subtilissimum quod
omni animæ obsequatur imperio. Gratuito pariter adstruit
pro voluntatis libitu nervos ac musculos intendi et remitti.
— Plura vero repugnantia ponit. Corpus enim agit in ani­
mam vel per contactum quantitatis, vel per contactum virtu­
tis. Contactus porro quantitatis, cum fiat secundum superfi­
ciem extensam, supponit duas substantias corporeas. Ergo
anima esset corporea. Si autem corpus in animam influit per
contactum virtutis, idem absurdum consequitur. Virtus enim
corporea corpoream quidem substantiam attingere potest, non
autem spiritualem. Ergo, si corpus animam directe per con­
tactum virtutis tangit, anima spiritualitate caret.
— Insuper, si corpus et anima adunantur tantum per in­
fluxum, seu contactum virtutis, erit solum unio agentis et
patientis, motoris et mobilis. Atqui conjunctio motoris et mo­
bilis est tantum accidentalis. Ergo iterum incidimus in senten-

t. am Platonicorum, ct obtrudimus in homine duas substantias
indepondentes, duoque supposita. Porro ubi duo sunt suppo­
sita, duæve naturæ, nulla est operatio communis. Ergo anima
et corpus nullam communem haberent actionem, quod expe­
ri entiæ et conscientiæ manifestissime adversatur.
VI. — Systema mediatoris plastici. Cudworth, ad expli­
candas materiæ operationes, mediam inter Deum et corpora
posuit quamdam naturam genetricem, seu plasticam, quæ esset
per omnes ros diffusa. Joannes autem Clericus, iisdem placitis
imbutus, finxit animam corpori uniri mediante quadam natura
spirituali simul et corporea, inconscia tamen, quæ posset
utrumque extremum optimo conjungere, utpote utriusque
extremi naturam participans. Quæ substantia mediator plasti­
cus vocatur et officio nuntii fungitur: animæ refert quidquid
accidit corpori, et in corpore jussa animæ exequitur.

VII. — Critica- — At vero imaginatione, non ratione, utitur
hoc in puncto Joannes Clericus. Quo pacto probatur dari
hanc substantiam corpoream et spiritualem ? Repugnat ut ali­
qua substantia sit spiritualis et tamen inconscia. Cæterum,
hic mediator corpori unitur vel accidentaliter vel substantiali­
ter. Utraque autem hypothesis substantialem pessumdat ho­
minis unitatem. Si enim medium ipsum habet unionem acci­
dentalem, anima quæ per medium corpori conjungitur, non­
nisi accidentaliter unietur, ct hinc, nedum sit in homine unica
substantia, erunt tres substantiæ accidentaliter conjunctæ :
corpus, mediator plasticus, et anima.Si autem mediator plasti­
cus copulatur corpori substantialiter, erit substantialis actus
corporis. Sed solus actus primus qui advenit materiæ est subs­
tantialis, cæteri vero qui subsequentur sunt accidentales. Ergo
anima, quæ mediatori plastico superveniet, accidentaliter cor­
pori unietur.

VIII. — Systema Rosmini «anum etcætera systemata qua»
reponunt unionem in quadam perceptione.Rosmini unionem
animæ cum corpore in perceptione quadam immanenti re­
ponit, seu in actu percipiente sensationem perpetuam et fun­
damentalem qua anima sensit’proprium corpus sentire dici-

tur. Docet insuper formam substantialem corporis non esse
animam, sed potius animæ effectum.
In qua opinione plura congeruntur erronea. Supponit er­
rorem de anima, quæ ex sensitiva fit intellectiva per appari­
tionem entis idealis (1). Supponit prius cognosci essentiam sen­
sibilium quam existentiam ; quod est falsissimum. Præterea,
ut articulo præcedenti animadvertimus, unio quæ fît mediante
perceptione est unio cognoscentis et cogniti. Sed unio cognos­
centis et cogniti est intentionalis dumtaxat, nullatenus physi­
ca. Ergo corpus et anima conjunguntur modo inten­
tional! dumtaxat. Quocirca non major viget unio animam
inter et corpus humanum quam inter animam et corpora ex­
terna quæ cognoscuntur, quæque animæ intentionaliter assimilantur. Quod vero addit, formam substantialem esse effec­
tum animæ, inauditum est et paradoxum. Forma quippe
substantialis corporis designat id quo corpus est formaliter
vivens et formaliter humanum. Ergo, si non ipsa anima, sed
animæ effectus, est corporis forma, corpus non erit formaliter
vivens et formaliter humanum per animam: quid ergo anima
corpori præstabit? Si non est ejus causa formalis, eritne for­
tasse causa efficiens ? Absurdissime porro diceretur corpus ef­
ficienter ab anima produci. Merito igitur sententia Rosminiana
fuit ab Ecclesia damnata 14 dec. 1887 (2).
Argumenta nostra eodem jure militant contra Kantium,
Jouffroy, et alios qui unionem substantialem inficiantur et
reponunt hominis essentiam in sola suarum actionum cons­
cientia vel in cogitatione, ut Cartesiani.
H. Bergson reponit unionem in quadam perceptione tem­
poris et præteriti : materia exhibet praeteritum, mens illud
imaginatur, et sic constituitur unio. « La distinction du corps
et de l’esprit ne doit pas s’établir en fonction de l’espace,
mais du temps... Il faut que le passé soit joué par la matière,
imaginé par l’esprit (3). » — Unio quæ secundum conscien­
tiam, memoriam, vel perceptionem quamcumque, attenditur
est accidentalis et intentionalis, nullatenus realis et physica.
(1) Supra q. I, a. V. η!· IV et V.
(2) Cf. Dbnzingeb, Enchiridion, n. 1759.
(3) Bergson, Matière et Mémoire, pp. 246-249.

IX. — Systema commixtionis virium. — Docet Tongiorgi conjunctionem substantialem animæ cum corpore consis­
tere in commixtione virium utriusque. Animanempe et corpus
proprias habent vires, sed anima vires suas viribus corporis
associat et admiscet, et per hanc commixtionem constituitur
utriusque unio. Cui sententi® nonnulli etiam adhæserc. Sed,
inquirimus, quomodo substantia spiritualis et substantia ma­
terialis possint se invicem contingere et suas miscere vires ?
Recurrunt hic argumenta quæ adversus physicum influxum
attulimus. Cæterum, ut res uno verbo conficiatur, commixtio
virium est copulatio accidentium ; sed accidentium aggregatio
nullatenus valet unitatem substantialem, qualis inter animam
et corpus viget, præstituere.

X. — Corollarium. Ergo restat sola doctrina scholastica
et catholica de unione per modum materiæ et form®. Hoc
pacto omnia rite explicantur. Anima et corpus unum esse et
suppositi et compositi habent. Omnes quidem facultates in
animæ essentia radicantur ; potenti® tamen vegetativæ et
sensitivæ immediate in organismo, seu composito, exercentur.
Quoad istas ergo operationes, corpus et anima possunt in se
invicem mutuo influere; quoad cæteras vero, cum omnium fa­
cultatum eadem sit radix, nempe animæ essentia, facile conci­
pitur potentias sensitivas et intellectivas in se invicem
agere. « Ex viribus superioribus fit redundantia in inferiores ;
ut cum ad motum voluntatis intensum sequitur passio in sen­
suali appetitu, et ex intensa contemplatione retrahuntur vel
impediuntur vires animales a suis actibus : et e converso ex
viribus inferioribus fit redundantia in superiores, ut cum ex
vehementia passionum in sensuali appetitu existentium
obtenebratur ratio, ut judicet quasi simpliciter bonum id circa
quod homines per passionem afficiuntur (1). »

XI. — De quibusdam loquendi modis.Bossuetius, Janet, et
alii, dicunt unionem corporis et animæ cam esse ex qua resul­
tat unum totum naturale. « En un mot, l’âme et le corps ne
font ensemble qu’lit tout naturel, et il y a entre les parties une
(1) De Veritate, q. 26, a. 10.

parfaite et nécessaire communication (1). » Qui loquendi mo
dus rectus est, dummodo intelligatur de unione materiæ et
formæ. Ideo erit homo unum totum naturale, ideo omnes par­
tes perfecta et necessaria sibi adhærebunt communicatione, si
est anima actus et forma largiens omnibus esse.
Fr. Bouillier (2) tueri quidem vult unitatem substantialem,
attamen duplicem adstruit unionem substantialem : alteram
animæ, alteram molecularum materialium. Gum autem unie
utriusque sit solum ordo, inde sequitur conjunctionem esse
accidentalem.
Alii, ut Van Heimont, unionem illam vocant unitatem con­
jugalem : qui loquendi modus dualitatem non excludit, nam
conjugum unio ex se accidentalis est.
Lordat unionem vocat hypostaticam, qui loquendi modus
non est proprius, ut jam monuimus (3).
(1) Connaissance de Dieu et de soi-même, c. III.
(2) De principe vital et l'âme pensante.
(3) Supra, a. I, n° X, pp. 134-135.

ARTICULUS QUARTUS.
DE COMPOSITO HUMANO.

I.—Expenduntur vari® hominis d.efinitiowes.CeIeberrima
est definitio platonica : Homo est anima rationalis mentis par­
ticeps et corpore utens. Cui omnino concordat definitio quam
tradit de Bonald: Homo est intelligentia organis utens. Utraque
perimit unitatem substantialem hominis, qui non est anima vel.
spiritus, sed compositum ex anima rationali et corpore, ut
constat ex art. I.
Eodem vitio laborat definitio Cartesianorum : Homo est
ens cogitans, et definitio quam tradunt recentiores : Homo est
natura sui conscia : neque enim cogitatio neque sui conscientia
constituunt integram hominis essentiam ; quinimo arguunt
essentiam jam constitutam.
— Vitio materialismi e contra laborant sequentes definitio­
nes: Homo est organismus perfectissimus ; homo est animal bipesr
implume, habens caput erectum; homo est animal bipes,bimanum,
coquens cibos. Abstrahunt omnes a principio essentiali, diffe­
rential! et constitutivo hominis, scilicet rationalitate. Alii de­
finiunt : Homo est animal capax locutionis, capax subjiciendi
sibi naturam opera et labore, capax acquirendi notiones civiles,
politicas, morales et religiosas. Falsa quidem non est definitio,
hominem enim a cæteris sufficienter distinguit ; sed est solum
descriptiva, procedens per proprietates et abstrahens a diffe­
rentia essentiali in qua tales proprietates fundantur. Idem va­
let de alia definitione : Homo est rex universi : descriptiva est,
non essentialis.
Rosminius ita definit : Homo est subjectum quoddam animalitatis simul et intelligentiæ principium. Animalitas por­
ro designare potest vel naturam animalem, et tunc homo
non est principium animalitatis, sed potius subjectum

quod habet animalitatem ; vel facultatem et operationem ani­
malem, et tunc principium animalitatis non est præcise ho­
mo, sed anima, quæ dicitur : Principium radicale nutriendi,
augendi, et generandi. Pariter intelligentia accipi potest vel pro
facultate et operatione intellectiva, et jam principium intclligentiæ non est ipse homo, sed anima : vel pro esse intellec­
tuali, et tunc principium et subjectum intelligentiæ est, non
homo, sed anima. Multiplici ergo vitio laborat rosminiana de'fmitio.
Neque definiendus· est homo : Creatura rationalis, quia vox
creatura non assignat genus proximum, sed nimis patet.
II. — Vera hominis definitio.Usu probata est hæc definitio:
Homo est animal rationale. Optima est definitio quæ traditur
per genus proximum et differentiam essentialem. Porro in
præfata definitione genus proximum exhibetur hoc verbo :
Animal : differentia autem essentialis isto : Rationale. Ergo.
— Animal significat id quod habet naturam sensitivam, unde
in ipso includuntlirprædicatum substantiæ, prædicatum corpo­
ris, prædicatum viventis, et id quo natura sensitiva distingui­
tur a vivente in communi et convenit cum homine. Animal igi­
tur est genus proximum. Rationale imponitur quidem a ratione,
non tamen accipitur in præsenti pro facultate ratiocinandi,
sed pro esse rationali, et consequenter innuit aliquid essentiale
quod potest esse differentia constitutiva. Differentia enim
hominis debet distinguere et a brutis et ab angelis ; rationale
porro discernit a brutis, ut patet, et etiam ab angelis, qui sunt
proprie intellectivi, discursu non indigentes, sed intuitu sim­
plici intus legentes. Non est ergo definiendus homo : Animal
intellectivum, sed : Animal rationale.
« Animal significat id quod habet naturam sensitivam ; ra­
tionale vero quod habet naturam intellectivam ; homo vero
quod habet utrumque (1). »
flue redeunt quædam definitiones ab Augustino traditae :
Homo est animal rationale mortale (2). Indicatur hic aliquid
quod est omnibus manifestum, scilicet mortalitas ; superfluit
(1) I. P. q. 85, a. 5, ad. 3.
(2) De Civit. Dei, lib. IX, c. ΧΙΠ, n, 36.

tamen mortale, nain animal, utpote contrariis elementis cons­
tans, corruptioni necessario subjacet.
— Homo est substantia quædam rationis particeps regendo
corpori accommodata (1).
Intelligitur regimen, non illud quod ab extrínseco guber­
natore imprimitur, sed illud quo anima per intrinsecam infor­
mationem corpori præstat : tenet enim Augustinus unionem
esse substantialem, hominemque esse animam et corpus (2).
Sensus ergo est hominem esse substantiam constitutam ex
corpore, tanquam passivo et subjecto, et anima spirituali,
tanquam actu et forma intrinsece gubernante.
Substantia hujusmodi importat sane animal et rationale.
Legitima igitur est definitio, licet oratoria, quæ genus et dif­
ferentiam non directe exprimit, sed æquivalenter.
III. — Natura hominis. Definitur: Compositum humanum,
ut est principium quo actionum et passionum. Sicut nempe na­
tura compositi naturalis resultat ex unione materiæ et formæ.
ita natura hominis est compositum ex corpore et anima.
Insuper natura designat principium intrinsecum actionum
et passionum. In homine porro quædam actiones subjectantur
in composito, quædam vero in sola anima ; omnes sunt ab ani­
ma tanquam a primo et radicali principio ; omnibus tamen
concurrit corpus, etiam spiritualibus, saltem extrinsece, ct
tanquam instrumentum animæ conjunctum. Recte igitur na­
tura dicitur principium omnium operationum ; principium
tamen quo, ut distinguatur a persona, principio quod, ut sta­
tini declarabitur.

IV. — Persona hominis. Definitur: Substantia humana com­
pleta. sui juris, et alteri supposito incommunicabilis, princi­
pium quod operationum (3). Includit igitur compositum seu
naturam, eique plura addit, nempe esse, accidentia, etc.
Dicit naturam completam in ratione speciei et in ratione subs­
tantialitatis, et importat incommunicabilitatem alteri suppó­
sto (quocirca natura humana in Christo non potest esse per­
ii) De Quantitate Animée, c. XIII. n 22.
(2) De Civit. Dei, lib. XIII, c. XXIV, n 2.
(3) Notio peraonæ plene exponitur in Metaphys. Ont. Tract. III.
ήττα on-philos, nat. ii. p. — 11.

sona). Tandem vocatur principium quod operationum. Id
enim quod agit est totum, partes vero et formas et potentias sunt
id quo aliquid agit. Sed suppositum, seu persona, est totum,
natura vero est pars: Socrates quippe praeter humanam natu­
ram alia suscipit. Ergo persona est id quod agit, natura vero id
quo aliquid agit.
Persona porro humana semper identica sibi remanet. Res fa­
cile intelligitur ex parte animæ,quæ invariabilis est, sed quomo­
do id effici possit ex parte materiæ, quæ in perpetuo est fluxu ?
Recolantur dicta de individuationis principio (1). Materia, seu
corpus, individuatur per ordinem transcendentalem ad quan­
titatem signatam. Ordo vero transcendentalis ad quantita­
tem signatam est plane invariabilis et indestructibilis. Nihil
itaque ex parte corporis officit identitati personæ. Separatione
autem animæ a corpore peracta, non amplius remanet homo ;
attamen anima et corpus eumdem retinent ordinem transcendentalem ad invicem; unde,facta iterum unione per resurrec­
tionem, eadem omnino erit persona quæ fuit in prima unione.

V. — Esse compositi Immani. Quæ alibi diximus de existentia compositi naturalis hic commode applicari possunt. Uni­
ca existentia afficiens partes et compositum facit omnia existere (2).
Totum esse hominis formaliter consideratum primo convenit
composito, quod est totum in specie constitutum. At, sul) alio
respectu, primo convenit animæ. Ipsa enim est primum prin­
cipium quod largitur esse, et primum subjectum in quo esse
recipitur. Esse nempe per se convenit animæ et mediante ani­
ma convenit corpori et composito, sicut generatim omne esse
per se competit formæ, et mediante forma cæteris tribuitur (3).
Animadvertendum est autem in homine posse considerari
esse ut rationale, et esse compositi seu animalis rationalis. Esse
quidem rationale proprium est animæ, nec ullatenus corpori
communicatur, ac proinde semper remanet incorruptum et
incomiptibile. Esse vero animalis rationalis provenit quidem
ab anima, sed communicatur composito et ita fit composito
(1) I. P. Phil. Nat. Tract. II, q. IV, aa. I et II ; vol. II, pp. 236, 248.
(2) Cf. I. P. Phil. Nat. Tract. II, q. II, a. Ill ; n° IV, vol. II, p. 149.
(3) Ibid. a. II, n° IV, p. 139.

proprium, ut quando illud esse corrumpi dicitur, non ipsa ani­
ma vel esse animæ sed ipsum compositum corrumpatur, sicut
ipsum compositum dicitur esse proprie in genere vel in specie ;
hinc axioma ‘.Generatio et corruptio directe afficiunt compositum,
non materiam vel formam. Separata anima retinet idem esse :
esse quidem rationale et incommunicabile eodem modo per­
sistit ; osse vero communicabile non est simpliciter eodem
modo, quia non jam communicatur actu ; sed in potentia et
virtute perseverat, et iterum de facto communicabitur si fiat
iterata unio. Igitur potentiæ vegetativæ et sensitivse in anima
separata virtualiter remanent.
VI.—Be mutuo Influxu corporis et animæ in compo­
sito humano.
Animam inter et corpus viget ille influxus qui est inter ma­
teriam et formam. Porro influxus materiæ et formæ consistit
in immediata et mutua propriæ entitatis communicatione.
Igitur anima et corpus sibi invicem communicant propriam
realitatem : hinc resultat aliquod esse commune, quod est esse
compositi. Hinc etiam quædam profluunt potentiæ quæ sunt
toti composito communes, animæ nempe et corpori simul, sci­
licet potentiæ organicæ. Pronum est ergo, ratione hujusmodi
potentiarum, quamdam fleri redundantiam ex corpore in ani­
mam et ex anima in corpus. Remanent quidem aliquod esse et
aliquæ ricultates quæ corpori nullatenus communicantur, sci­
licet intellectus et voluntas, attamen recipiuntur in eadem es­
sentia in qua et facultates inferiores radicantur. Essentia
porro animæ, cum sit finita, finitam suis facultatibus largitur
virtutem; unde, si unius facultatis virtus et operatio nimis in­
tenditur, id in aliarum detrimentum vergit, seu, ut ait Ange­
licus, una operatio, cum fuerit intensa, impedit aliam. Cum
ergo et inferiores ct superiores facultates in eadem radicentur
essentia, naturale est ut inferiores.redundent in superiores, ut
cum appetitus impedit et obtenebrat rationem ; et ut supe­
riores redundent in inferiores, ut cum ad imperium voluntatis
potentiæ sensitivæ moventur, vel cum intensa contemplatio
actionem impedit virium animalium (1)
(1) QQ. Dispp. q. 26 de Veritate, a. 10.

VII. — Do origine compositi humani. Jam. scimus (1) ani­
mam humanam a solo Deo per creationem produci ; difficultas
est de corpore. Absolute non repugnat Deum potuisse ex cor­
pore belluino humanum corpus efformare, nempe taliter im­
mutando materiam belluinam, ut apta fieret animæ rationali
recipiendae. Repugnat autem ut corpus humanum a belluino
producatur absque speciali Dei interventu. Nam impossibile
est formam unius speciei informare materiam alterius speciei.
Atqui anima rationalis est forma alterius speciei ab anima bellui­
na. Ergo impossibile est animam rationalem informare corpus
belluinum, nisi Deus speciali interventu materiam belluinam
disponat in ordine ad animam rationalem. Igitur origo hominis
a simio, qualem propugnant evolutionistæ, est metaphysice
impossibilis quoad animam, ut constat ex praecedenti quaes­
tione ; quoad corpus vero est metaphysice possibilis, physice
tamen, seu naturaliter, impossibilis. Scimus vero ex physiolo­
gia irreductibiles esse hominis et simii characteres. Primo qui­
dem, differunt homo et simius quoad structuram et positionem
corporis. Quoad, structuram quidem, nam crura, suræ, musculi
genuum, manus, pedes, non eamdem formationem exhibent.
Quoad dispositionem vero, nam in homine organa ita disponun­
tur. ut homo sit animal incedens, in simio vero ut sit animal
scandens. Repugnat autem animal incedens ab animali scan­
denti procedere, ait de Quatrefages : « Un animal marcheur ne
peut pas descendre d’un animal grimpeur. » Secunda differen­
tia in capite utriusque attenditur. Hominis cranium est facie
majus, simii vero facies est cranio æqualis vel major. Tertio,
angulus facialis quam maxime differt : in homine est septua­
ginta vel octoginta quinque graduum, in simio triginta vel tri­
ginta quinque (2). Demum cerebrum nimis differt.
Cseterum, origo hominis a simio facta fuisset vel per conti­
ti) Supra, q. I, a. V, n° p. 121.
(2) Contenderunt quidam scientifici post Camper angulum facialem
in simiis attingere vel etiam excedere 60 gradus. Sed id merito negatur:
« Les différences avec la tête humaine sont tout autres que celles dont
Camper avait établi les chiffres, puisque l'angle facial de l’orang noir ou
du chimpanzé le plus favorisé de la nature ne dépasse pas 30 et 35 degrés
au plus. De ce chiffre aux 70 degrés du nègre et du kalmouk, il y a trop
loin pour que la série imaginée par Camper demeure admissible. » Db
Gobineau, Essai sur l'inégalité des races humaines, p. 110.

nuam evolutionem, vel per saltum, seu per abruptam transfor­
mationem. Primæ hypothesi contradicunt facta, cum nullum
reperiatur animal intermedium simium inter et hominem ;
utrique autem hypothesi repugnat principium causalitatis :
species nobilior non potest ab inferiori naturaliter causari.
Restat ergo ut corpus humanum in prima sui origine fuerit im­
mediate a Deo productum, id est per specialem Dei interventum.
VIII.—De unitate speciei humanæ. Monogenistæ dicuntur
qui speciei humanæ unitatem propugnant ; polygenistæ vero
qui specierum pluritatem defendunt, inter quos Virey, Bory
de Saint-Vincent, Gerdy, Broca, Morton, Nott, Gliddon, etc.
Nomine speciei impræsentiarum intelligitur complexus indi­
viduorum eosdem distinctives et essentiales characteres ha­
bentium simulque facultatem sese indefinite reproducendi.
Varietas est collectio individuorum ejusdem speciei quæ tamen
a typo communi, secundum quasdam differentias et modifica­
tiones accidentales, recedunt. Cum vero characteres isti acci­
dentales qui varietatem inducunt fiunt per generationem fixi,
constantes ac permanentes, constituitur stirps (race).
Jam vero diversas esse hominum varietates et stirpes inficia­
tur nemo ; at unam esse speciem humanam constabit si omnia
individua humana eosdem distinctivos et essentiales characte­
res præ se ferant et possint cum hujusmodi characteribus inde­
finite propagari. Atqui omnia individua humana possunt inde­
finite propagari cum iisdem distinctivis et essentialibus charac­
teribus. Ergo unica est species humana. Major constat ex ipsa
speciei notione. Probatur minor. Characteres hominis distinctivi
et essentiales sunt intellectus, voluntas, sensus interni et ex­
terni, organa vegetalia. Atqui omnia humana individua habent
intellectum et voluntatem ejusdem rationis, siquidem omnibus
inest cognitio veri, honesti, et appetitus boni, etc.; sensus inter­
nos et externos ejusdem naturæ, organa vegetalia quæ similes
eliciunt actiones, similibusquo subjiciuntur conditionibus sive
quoad conservationem, sive 'quoad morbos et mortem. Prae­
terea, humana individua indefinite propagantur cum hujus­
modi characteribus, ut apparet ex multis conjugiis inter diver­
sas hominum stirpes, quæ tamen connubia non sterilitate labo­
rant, sed mira quandoque gaudent fecunditate.

Argumenta adversariorum ex triplici præcipue capite desu­
muntur : ex colore, ex statura, ex angulo faciali.
At color non est signum distinctivnm et specificum. Post
Malpighi inventa cutis coloratio haud ægre explicatur. Derma
inter et epiderma reperi tur corpus quoddam mucosum, cujus
cellulæ elaborant liquidum quod pigmentum vocant, et cui co­
loralo cutis tribuitur. In quibusdam hominum stirpibus, prop­
ter majorem solis influentiam, abundantior est pigmenti se­
cretio, et hinc major cutis coloratio. Hæc differentia igitur est
mere accidentalis.
Pariter capillorum forma et color est signum mere secunda­
rium, quod ex circumstantiis externis resultat.
Diversitas vero staturæ etiam ex diversitate conditionum
externarum, seu ex mediorum influentia, explicatur. Sicut
enim plantæ et animalia ejusdem speciei accidentales in sua
constitutione organica modificationes suscipiunt propter ex­
terna adjuncta, ita homines ex diversa mediorum influentia,
diversa regione, diversa temperie, etc., accidentales in sua or­
ganica constitutione subire possunt modificationes, quamvis
specifice immutati remaneant.
Angulus demum facialis in quibusdam hominibus est septua­
ginta graduum, in aliis vero octoginta quinque. Sed hæc dif­
ferentia accidentalis est, et provenit ex diversa capitis et fron­
tis conformatione, quæ quidem ex diversitate externarum cir­
cumstantiarum et mediorum, ut dictum est de statura, repe­
titur.
IX. — De unitate originis hominum. Quæstio est utrum
homines non solum sint unius speciei, sed etiam eamdem ab
uno conjugio originem trahant. Negarunt imprimis Præadamitæ, (duce La Peyrere, qui postea errorem retractavit) docen­
tes ante Adamum extitisse homines ; negant Goadamitæ, qui
dicunt ab uno homine ante Adamum descendere Gentiles, ab
Adamo vero descendere Hebræos.
Scriptura Sacra porro et Traditio clare testantur omnes ho­
mines ab uno conjugio, Adami et Evae, ortos esse. Quid autem
ratio et scientia hoc in puncto præstare valeant? Evincunt rem
esse possibilem et probabilem. Cum enim omnes homines sint
ejusdem speciei, nihil obstat omnes ab uno conjugio derivari.

Constat ex dictis hominem in prima origine esse immediate a
Deo productum quoad corpus et quoad animam. Porro nulla
erat ratio ut Deus, qui nihil facit frustra, plures homines simul
vel successive conderet, cum per unum conjugium potuerit
genus humanum sufficienter propagari. Spatium annorum qui
ab Adamo effluxerunt sufficiens prorsus est ut species humana
fuerit in varietates et stirpes diversificata ; aliunde non deerant
media ut familiæ humanæ per varias orbis partes dissemina­
rentur.
Probabilitas augetur ex consideratione linguarum. Diversæ
linguæ ad tres classes seu familias revocantur : linguas nempe
semíticas, aryanas, et touranianas. Ostendit autem philologia
affinitates non paucas vigere inter semíticas et aryanas lin­
guas ; radices sat multæ sunt utrique familiæ communes. Toiiranianæ linguæ alienæ profecto videbantur; hodie tamen com­
paratio quædam reputatur possibilis, licet non certa.
Tabulæ enim cuneiformes Ninive repertæ duabus nonnunquam sunt linguis conscriptæ, assyriaca nempe et sumeriana,
seu accadiana lingua. Porro accadiana lingua ad touranianam
familiam refertur, et communes tamen radices habet cum
lingua sanscrit, quæ est aryana. Sic mori dicitur bai in accadia­
na lingua, badh in sanscrit. Probabilis igitur reputatur origo
communis linguarum, quæ probabilem innuit unitatem origi­
nis hominum. Inficiandum tamen non est rationis argumentis
necessitatem et evidentiam nullatenus pari.
Quæ hic de polygenismo et monogenismo traduntur insuf­
ficientia quidem essent ad quæstionem plene solvendam, sed
nostrum non est rem illam versare. Ad propositum nostrum
sufficiebat philosophica principia breviter recolere; quoad cae­
tera vero consulantur philologi et scientifici (1).
(1) H. Deschamps, Etudes des races humaines; De Quatreeaqes, L'es­
pèce humaine, Histoire générale des races humaines ; Vigovbovx, Les
ores saints et la critique rationaliste, t. III ; De Kirwan, L'homme et l'ani­
mal, ap. Congrès scientifique international. 1894, sect. Anthropologie*
p. 31 et seqq.

QUÆSTIO TERTIA

De unitate animæ (1).

Tria hic solvenda occurrunt : An multiplicentur animæ se­
cundum multiplicationem corporum ; an in uno homine sint
plures animæ ; an in uno homine sint plures formæ substantiales.

ARTICULUS PRIMUS
AN MULTIPLICENTUR ANIMÆ SECUNDUM MULTIPLICATIONEM
CORPORUM.

I. — Panthcismus psychologicus. Duplicem habet for­
mam : Aoerroisticam et idealisticam. Averroes docuit unum
esse intellectum pro cunctis hominibus, separatum secundum
esse a corporibus hominum, quod tamen nobis conjungeretur
per imaginationis phantasmata, et, quia diversa sunt in nobis
phantasmata, hinc sunt diversae in diversis hominibus intel­
lectiones. Pantheistæ vero idealistici, Fichte, Schelling, Hegel,
unicam adstruunt animam,ponendo τό Ego purum, τό Absolu­
tum, ac identitatem inter subjectum cogitans et objectum co­
gitatum.
(1 ) Cf. S. Thomas, I. P. q. 76, II Contra Gentiles, cc. 58, 62 ; Farges,
La oie et révolution, HI, IV; De Labouillerie, L'homme·, Mercier
Psychol., nis 234 et seqq. ; Alibert, La Psychologie thomiste et les théories
modernes, Psychol. ration, ch. II ; et auctores jam citati pro quæst. IL

Huic errori ansam præbent qui admittunt rationem imper­
sonale™, (ï).
Error Averroisticus, hodie obsoletus, adeo late serpebat
tempore Leonis X, ut Concilium Lateranense V necessarium
judicaverit definire quod anima « immortalis et pro corporum
quibus infunditur multitudine singulariter multiplicabilis, et
multiplicata, et multiplicanda sit (2). »
— Contra utrumque pantheismum sit
II. — Conclusio : Intrinsece implicat unam esse animam
pro cunctis hominibus.
Arg. Ium. Cum unum et ens convertantur, ab eodem aliquid
habet esse et unitatem. Sed unumquodque habet esse per
suam formam. Ergo habet unitatem per suam formam. Ergo
quot sunt individua tot sunt formæ. Impossibile est igitur di­
versorum hominum esse unicam formam, sed ut multiplicentur
individua, debent multiplicari formæ individuales. Atqui for­
ma hominis est anima intellectiva. Ergo impossibile est diver­
sorum hominum esse unicam animam.
Arg. IIunx. Impossibile est unius virtutis simul et semel esse
plures actiones respectu ejusdem objecti.
Atqui constat esse plures intellectiones respectu ejusdem,
nam contingit plures homines simul et semel unum et idem
intelligibile intelligere. Ergo impossibile est esse unam ani­
mam intellectivam, sed, si singuli homines intelligunt per unum
intellectum, una et eadem numero erit intellectio, sicut si duo
homines viderent uno oculo, oadem esset visio utriusque.
Nec responderi potest : Intellectionem specificari per phan­
tasmata : nam phantasma non est objectum, sed materia unde
eruitur objectum intellectus; ideoque est aliquid intellectuali
operationi extrinsecum. Sed quod est alicui extrinsecum non
potest illud specificare.
Ergo diversitas phantasmatum non potest intellectionem
diversificare.
Evertit ergo hic error spiritualitatem et immortalitatem am(1) Cf. Cousin, Du Vrai, du Beau et du Bien, lec. 5 ; F. Bouillieji,
Théorie de la raison impersonnelle.
(2) Cf. Denzingeb, Enchiridion, n. 73S.

mæ ac personalitatem humanam, cum nihil sit permanens nisi
intellectus ille communis.
Tandem, omnia argumenta quibus monismum et pantheismum profligavimus contra praesentem errorem militant (1).
III. — Multiplicatio animarum est secundum, multipli­
cationem corporum. Multiplicato individuationis prin­
cipio multiplicatur forma. Sed principium individuationis ani­
mæ est corpus, seu ordo transcendentalis ad corpus. Ergo
multiplicatis corporibus multiplicantur animæ. Recolatur ta­
men animæ esse et individuationem a corpore pendere solum
occasionaliter (2). Cessante autem occasione non ideo desinit
effectus. Destructo itaque corpore remanet anima intellec­
tualis in suo esse ; et eadem ratione multitudo animarum est
secundum multitudinem corporum ; et tamen destructis cor­
poribus remanent animæ in suo esse multiplicatæ (3), quia
non sunt a corpore efficienter. Hinc confutatur sententia Rosminii, qui putat animarum multiplicationem ex divisione ma­
teriæ generantis provenire. Supponit animam esse prius sen­
sitivam ac deinde intellectivam evadere per apparitionem entis
idealis. Insuperbì anima multiplicatur ad divisionem materiæ
sicut forma ligni ad ligni partitionem, jam animæ adseribitur
divisibilités, et ab ipsa removetur spiritualitas. Quapropter
damnata fuithæc propositio: «Non repugnat ut anima humana
generatione multiplicetur, ita ut concipiatur eam ab imperfecto,
nempe a gradu sensitivo, ad perfectum, nempe ad gradum
intellectivum, procedere (4). »

IV.— Solvitur difficultas-Si animæ multiplicantur ad mul­
tiplicationem corporum, intellectus erit singularis. Atqui sin­
gularitas impedit cognitionem universalium. Ergo impossibile
erit universalia cognoscere.
Resp. Dist. : mi j. : Intellectus erit singularis singularitate
spirituali, concedo ; singularitate materiæ, nego. — Contra­
fi) I. P. Phil. Nal. Tract. I, q. I, vol. II, pp. 8, 26seqq.
(2) Ibid. Tract. Il, q. IV, a. II, vol. II., p. 248-249.
(3) I. P. q. 76, a. 2, ad. 2. Gf etiam Q. disp. De Anima, a. 3, II Coni.
Gent. c. 62, opuse. De unilate intellectus.
(4) Den zie g er, η. 1910.

ART. I. — AN MULTIPLICENTUR ANIMÆ SECUNDUM CORPORA 171

dist. min.: Singularitas materiæ impedit cognitionem, concedo;
singularitas spiritualis, nego et nego conseq.
Id quod cognitioni universali officit est matérialités cognos­
centis et speciei per quam fit cognitio : « Si ergo forma per
quam fit cognitio sit materialis, non abstracta a conditionibus
materiæ, erit similitudo naturæ speciei aut generis secundum
quod est distincta et multiplicata per principia individuantia ;
et ita non poterit cognosci natura rei in siia communitate. Si
vero species sit abstracta a conditionibus materiæ individualis, erit similitudo naturæ absque iis quæ ipsam distinguunt
et multiplicant : et ita cognoscetur universale (1). r

V. — De metempsychosi (2). Doctrina catholicae de
multiplicatione animarum ad multiplicationem corporum op­
ponitur error Pythagoricorum, quem renovant moderni Spiri­
tista, scilicet metempsychosis,seu transmigratio animarum de
uno corpore in aliud, sive humanum sive belluinum. Vix re­
futatione indiget tanta insania. Si anima de uno corpore hu­
mano in aliud humanum transmigraret, oblivisceretur omnia,
nullo excepto, ut profitentur hujus sententia fautores. Atqui
oblivisci omnia totaliter, nullo excepto, est fieri quasi fatuum.
Ergo quasi consopita et fatua fieret anima, quod absonum est.
Nec dicatur animam hæc omnia in poenam vitæ præteritæ
pati, nam inconvenienter quis punitur pro peccatis quorum
nullam conscientiam habet. Porro anima nullam conscientiam
retinet culparum in alia vita admissarum.
Insuper, sicut materia signata est capax hujus quantitatis
ut non sit capax illius,-sic anima individuata ita huic corpori
aptatur ut non sit capax alterius : per individuationem quippe
intrinsece suo corpori proportionatur et commensuratur (3).
Ergo impossibile est animam unius hominis in alterius corpus
transmigrare, sicut impossibile est mensuram unius rei esse
mensuram alterius. — Igitur repugnat metempsychosis etiam
intra eamdem naturæ humanæ speciem.
i) I. P. q. 76, a. 2, ad 3.
(2) Gf. S. Augustinus, lib. VII. De Genesi ad litteram, c. X ; 9. Tho­
mas, II Contra Gent. c. 73.
(3) Gf. vol. Π, pp. 243, 248, 249.

A fortiori implicat transmigratio animarum intellectivarum
in corpora belluina. Forma unius speciei non potest actuare
materiam alterius speciei: id importat propria ratio formæ.
Ergo forma humanae speciei,seu anima, non potest actua:e
corpora belluina, quæ sunt alterius speciei. Insuper, cum unio
sit propter bonum ipsius formæ, oportet ut corpus sit instru­
mentum congruum operationum animæ intellectivae. Corpus
autem equinum vel caninum minime possunt operationibus
humanis et intellectivis inservire.
Dices : Anima humana potest uniri saltem accidentaliter
alteri corpori ut motor mobili. Ergo post mortem potest assu­
mere aliud corpus.
Resp. : Si anima separata posset movere aliquod corpus, id
certe præstaret respectu proprii corporis cui commensuratur.
Constat vero animam post mortem non posse proprium cor­
pus movere ; a fortiori nec cætera (1); saltem non valet illa
informare.
VI.— Hatlo cur anima intellectiva nonnisi tali corpori
uniatur quale est corpus humanum.
Anima nostra unitur corpori ratione gradus quem tenet in
intellectualitate, nempe ut acquirat cognitionem intellectua­
lem ex sensibilibus. « Unde oportuit quod anima intellectiva
non solum haberet virtutem intelligendi, sed etiam virtutem
sentiendi. Actio autem sensus non fit sine corporeo instru­
mento. Oportuit igitur animam intellectivam corpori uniri
quod possit esse conveniens organum sensus. Omnes autem
alii sensus fundantur supra tactum. Ad organum autem tactus
requiritur quod sit medium inter contraria, quæ sunt calidum
et frigidum, humidum et siccum, et similia, quorum est tactus
apprehensivus. Sic enim est in potentia ad contraria, et potest
ea sentire. Unde quanto organum tactus fuerit magis reduc­
tum ad æqualitatem complexionis, tanto perceptibilior erit
tactus. Anima autem intellectiva habet completissime virtu­
tem sensitivam ; quia quod est inferioris præexistit perfectius
in superiori, ut dicit Dionysius,De div. no/n.Unde oportuit cor­
pus cui unitur anima intellectiva esse corpus mixtum, et inter
omnia alia magis reductum ad æqualitatem complexionis. Et
(1) Cf. S. Thom., I. P, q. 117, a. 4.

propter hoc homo inter omnia animalia melioris est tactus ; et
inter ipsos homines, qui sunt melioris tactus sunt melioris
intellectus ; cujus signum est quod molles carne bene aptos
mente videmus, ut dicitur in II de Anima (1). » Igitur impos­
sibile est animam intellectivam corpori minerali, vel plantæ, vel
bruti, substantialiter uniri.
(1)1. P. q. 76, a. 5.

ARTICULUS SECUNDUS.
VTRUM IN HOMINE SINT ALIÆ ANIMÆ PRÆTER ANIMAM
INTELLECTIVAM.

I. — Opiniones. Ratio dubitandi in promptu est : Anima
dicitur principium operationis vitalis ; sed in homine est tri­
plex genus operationum vitalium ; videntur ergo tres esse in
homine animæ, seu tria vitæ principia. Doctrina porro quæ
plures in homine reponit animas dicitur vitalismos.
Plato posuit diversas animas esseinuno corpore etiam secun­
dum organa distinctas, dicens vim nutritivam esse in hepate,
concupiscibilem in corde, cognoscitivam in cerebro. Opinantur
tamen quidam recentiores tria illa principia ex mente Platonis
non esse tres animas secundum essentiam distinctas, sed tria
munia seu tres· facultates ejusdem animæ.
Manichæi inhomine animas duas,bonam scilicet abono prin­
cipio, malam autem a malo principio, adstruebant. Clemens
Alexandrinus videtur duas homini concedere animas : unam
carnalem et sensibilem, alteram rationalem et dirigentem,
quæ non est cum corpore creata (1). Celeberrimus etiam est
error Apollinaris docentis hominem tribus constare, corpore,
anima, et ratione. Stoici octo ponebant animas; Bernardin de
St-Pierre, quinque. Communiter tamen opiniones omnes re­
ducuntur ad trichotomiam, seu tridynamismum et dichotomiam, seu duodynamismum.Trichotomia est opinio historica,
quæ fere nullos hodie retinet patronos ; vitalismus autem, seu
duodynamismus, non paucos nactus est defensores.
Okam, post Guillelmum Lamarrensem, affirmavit, præter
animam intellectivam, esse in corpore animam sensitivam et
animalem.
(1) Cf, Clem. Alexandb., Stromal., VI, 6,16, G, P. IX, 273, 360.

Montispessulani schola, duce Barthez, sensationem et in­
tellectionem ab anima intellectiva repetit, operationes vero
vegetativas ab anima quadam inferiori realiter a principio
intellectivo distincta, quam principium psycho-electricum vel
vim nerveam vocant materialistæ.
Vitalismo adhaerent Buffon, qui duplicem in unoquoque in­
dividuo humano agnoscit hominem, Maine de Biran, Jouffroy,
qui dicit : « Nous sommes donc deux dans l'homme : moi et ce
principe inconnu, associés, dépendants peut-être, mais diffé­
rents». Gunther vero finxit hominem esse synthesim cujusdam antithesis, compositum nempe ex spiritu et physi, id est,
corpore organico, vita sensitiva prædito, independenter ab ani­
ma intellectiva (1). — Baltzer negat vitam, saltem sensitivam,
ab anima intellectiva procedere.
Doctrina vero animismi est sententia certa et catholica, cui
communior philosophorum pars consentit ; quam defenden­
dam aggredimur. Unde sit

II. — Conclusio: In homine non est nisi unica anima,
intellectiva scilicet, quæ omnia vitæ munia præstat.
Arg. Ium. Quidquid alicui advenit post esse completum ad­
venit ei accidcntaliter, quia supponit in illo esse primum et
substantiale. Sed quælibet forma substantialis facit esse com­
pletum, hæc est enim ratio propria formæ substantialis.
Ergo quod advenit post ipsam tribuit osse accidentale. At­
qui, si anima vegetativa, vel anima sensitiva est distincta ab
intellectiva, erit forma substantialis ante adventum animæ
rationalis. Ergo anima intellectiva accidcntaliter unietur et
hinc homo desinet esse unus simpliciter.
Arg. IIum. Si essent in homine plures animæ distinctæ,
operationes ipsarum independentes forent, utpote procedentes
a diversa essentia. Atqui hujusmodi est, e contra, operationum
vitalium ab invicem dependentia, ut, cum operatio unius
fuerit intensa, impediat aliam, vel saltem minuat. Sic operatio
vitæ vegetativœ vel sensitivæ intensa minuit vel impedit ope(1) De theoria Gunthebi cf. Gonzalez, Histoire de la Philosophie
t. IV, pp. 358,359.

rationem vitæ intellectivæ, et vice versa (1). Ergo non sunt
plures animæ essentialiter distinctæ.
Arg.
Ex modo prædicationis. Animal prædicatur de
homine non per accidens, vel secundario, sed in primo modo
praedicandi per se. Atqui, si anima a qua homo dicitur animal
essentialiter differt ab ea aqua dicitur homo, animal prædicabitur de homine vel per accidens, vel in secundo modo prædicandi per se. Ergo eadem est anima qua homo constituitur ani­
mal et qua dicitur homo. Ergo non sunt plures animæ in homi­
ne.
Explicatur major. Aliquid prædicatur per accidens, cum
non convenit necessario subjecto ; prædicatur vero per se in
primo modo, cum prædicatum est de definitione subjecti, vel
tanquam tota definitio, vel tanquam essentialis pars defini­
tionis ; est autem in secundo modo prædicandi per se, cum sub­
jectum ponitur in definitione prædicati, et ipsum prædicatum
non est de essentia subjecti, sed tantum ejus proprietas. Jam
vero animal non prædicatur de homine per accidens, cum illi
necessario conveniat ; nec in secundo modo, quia subjectum
homo non ponitur in definitione prædicati animalis, sed e con­
verso animal ponitur in definitione hominis. Ergo animal præ­
dicatur de homine per se in primo modo.
Probatur minor. Si anima qua homo dicitur animal et anima
qua dicitur homo sunt essentialiter distinctæ, vel nullatenus
ordinem habent ad invicem, vel ita subordinantur ut una sit
præambula ad alteram. At, si nullum ordinem retinent ad in­
vicem, erit tantum praedicatio per accidens ; si vero una sit
præambula ad alteram, sicut superficies est præambula ad
colorem, erit praedicatio in secundo modo per se. Ergo, si præfatæ animæ sunt essentialiter distinctæ, hæc prædicatio :
homo est animal,veì est per accidens,vel solum in secundo mo­
do per se, sicut hæc prædicatio : Corpus superficiatum est coloratum, est in secundo modo per se (2).
Arg. IVum. In rebus subordinatis superius continet info­
fl) « Le travail intellectuel accélère le cœur, augmente la pression
sanguine dans les artères périphériques.... Tous ces phénomènes sont
d’autant plus marqués que le travail est plus intense. » Gley, Etudes de
Psychol, physiol, et pathol. p. 94.
(2) I. P. q. 76, a. 3.

rius, sicut hexagonum continet tetragonum et numerus sena­
rius binarium. Ergo anima superior, intellectiva scilicet, con­
tinet inferiores, sensitivam nempe et vegetativam. Sicut ergo
superficies quæ habet figuram pentagonam non per aliam figu­
ram est tetragona et per aliam pentagona (quia superflueret
figura tetragona, ex quo in pentagona continetur) ; ita nec
per aliam animam Socrates est homo, per aliam animal,sed
per unam et eamdem (1).
III. — Confirmatio ex doctrina Ecclesiae.
Concilium VIII œcumenicum canonem hunc habet : « In
tantum impietatis quidam, malorum inventionibus dantes
operam, devenerunt ut duas hominem habere animas impu­
denter dogmatizare et quibusdam irrationalibus conatibus per
sapientiam, quæ stulta facta est, propriam hæresim confirmare
pertentent. Itaque sancta hæc et universalis Synodus... talis im­
pietatis inventores et patratores et his similia sentientes
magna voce anathematizat (2). »
Igitur de fide est saltem non esse in homine duas animas
rationales. Estne vero de fide non esse plures animas, unam
rationalem, alias vero ordinis sensitivi vel vegetativi? non
omnino liquet. Eruitur quidem ex mente Concilii, non videtur
tamen formaliter definitum. Tridynamismus tamen et duodynamismus, si non sunt doctrinæ hæreticæ, ad minus sunt
errores in fide. Et hæc est interpretatio Pii IX, ad Episcopum
Wratislaviensem, 1860, contra Baltzer : « Considerantes hanc
sententiam, quæ unum in homine ponit vitæ principium, ani­
mam scilicet rationalem, a quo corpus quoque et motum et
vitam omnem et sensum accipiat, in Dei Ecclesia esse com­
munissimam, atque Doctoribus plerisque et probatissimis
quidem maxime, cum Ecclesiæ dogmate ita videri conjunctam
ui hujus sit legitima solaque vera interpretatio, nec proinde sine
errore in Fide possit negari. »
IV. —An saltem admitti possint duo principia vitalia :
unum pro actionibus inconsciis et involuntariis, alterum
pro consciis et voluntariis.— Hæc est nova forma vitalis­
ti) Ibid.
(2) Cf. Denzingeb, Enchiridion, n. 338.
HUGON-PHILOS. NAT. Π. P. — 12.

mum proponendi, quæ tamen ex prioribus argumentis confu­
tata remanet. Si duo illa principia sunt essentialiter distincta,
actum est de unitate substantiali humanæ naturae. — Insuper,
advertatur actiones quæ prius erant inconsciæ fieri posse con­
scias et vice versa. Ergo modo erunt unius animæ, modo alte­
rius, quod asserere insulsum est. Pariter, actiones nonnullae
ratione habitus, ætatis, temperamenti, possunt fieri vicissim
voluntariæ et involuntariae. Sic respiratio potest per actum
voluntatis accelerari vel retardari, motus ipse cordis plus
minusve potest ex vehementi voluntate retardari. E converso,
quidam membrorum motus qui in principio voluntarii prorsus
erant paulatim, generato habitu, inconscii et involuntarii
evadunt. Ergo concludere fas erit praefatas actiones modo
unius modo alterius esse animæ, quod nonnisi irrationabiliter
concedi potest. Ergo non sunt duo principia, alterum pro con­
sciis, alterum vero pro inconsciis actionibus.

V. — De opinione Stahl. Igitur anima rationalis unica exis­
tons omnia vitæ munia praestat.
Cavendum est aliunde ab errore Stahl, qui existimat animam
nostram quatenus rationalem esse principium vitale cui adscribuntur phaenomena vitæ etiam nutritivas. Quæ theoria hodie
obsoleta est. Si actiones illae ab anima quatenus rationali pro­
cederent, jam forent intellectivae, voluntariæ, humanæ, atque
ideo nobis imputarentur.
Tenendum est ergo illas esse ah anima quatenus est virtualiter vegetativa. Cf. art. Ill, n° III.
VI. — Solvuntur difficultates.
Io Physiologia ostendit vitam et intelligentiam a diverso
principio esse. Etenim, ablatis hemisphæris cerebri, amittun­
tur conscientia et usus facultatum superiorum, et tamen re
manet vita. Ergo vita et facultates inferiores sunt a diverso
principio.
Resp. : Admitto facta physiologica, et nego consequentiam
quam inferunt adversarii. Prædicta phaenomena quæ in ani­
malibus experti sunt physiologi, ostendunt distinctionem
organorum, et etiam facultatum,^ nullatenus evincunt diver-,
sas facultates ab una et eadem essentia non procedere.

2° Homo est essentialiter animal.Atqui forma animalis est
essentialiter irrationalis. Ergo homo præter animam intellecti­
vam, habeat oportet aliam animam quæ sit essentialiter irra­
tionalis.
Resp. : Nego minorem. Sicut animai, in quantum animal,
neque est rationale neque irrationale, ita anima sensitiva in
quantum hujusmodi neque rationalis est neque irrationalis,
sed ipsa anima sensibilis in homine est rationalis, in brutis
vero irrationalis.
3° Si tres animæ essent eadem, ubicumque est una, forent
aliae. Atqui id patet esse falsum, nam in ossibus est vegetativa,
non sensitiva, in oculo est sensitiva, non intellectiva. Ergo
sunt tres distinctae animæ.
Resp.: Dist. maj.: Ubi una est forent aliæ, secundum essen­
tiam, concedo, secundum operationem, nego. Contradist. min.
et nego conseq.
Cum tres animæ eamdem habeant essentiam, sunt in toto
corpore et qualibet corporis parte per essentiam ; cum vero
importent facultates et operationes diversas, non sunt omnes
simul in eadem parte secundum operationem. Cæterum, si va­
leret objectio tot essent animæ sensitivae, quot fiunt sensatio­
nes diversae : sic esset una anima sensitiva in oculo, alia in
aure, etc.
4° Idem non potest pugnare contra idem. Atqui animæ infe­
riores pugnant contra intellectivam. Ergo non sunt idem cum
ipsa.
Resp.: Dist. maj.: Idem non pugnat contra idem secundum
idem, concedo ; secundum diversas potentias, nego. — Con­
tradist. min. : Animæ inferiores pugnant contra superiorem,
ratione subjecti radicalis, nego ; ratione operationum, con­
cedo. Ergo non sunt idem secundum operationes, concedo ;
secundum essentiam, nego.
Notandum est insuper hanc pugnam non esse physicam,
sed potius moralem,ratione objecti,quatenus sensitiva anima
appetit bonum sensibile quod bono spirituali rationis con­
trariâtur (1).
(1) Cf. Frédavlt, Traité d'anthropologie, lib. II; Coconnier et Far­
opp C’t.

oes,

ARTICULUS TERTIUS.

UTRUM SIT IN HOMINE ALIA FORMA SUBSTANTIALIS PRAETER
ANIMAM INTELLECTIVAM.

I. — Sententiae. Ut breviter indicavimus in Cosmologia (1),
triplex hac de re traditur sententia. Prima tenet dari plures
formas substantiales in eodem corpore, essentialiter tamen
subordinatas per modum inferioris et superioris ; secunda vult
esse plures formas accidentaliter subordinatas, per modum
dispositionis ad formam principalem. Tertia sententia, D.
Thomæ et multorum Scholasticorum tum ex veteribus tum ex
recentioribus, negat posse in eodem subjecto suscipi plures for­
mas substantiales (2).
Quaestio hæc, quam in Cosmologia tetigimus, uberius nunc,
propter ejus momentum ac celebritatem, est expendenda.
Henricus Gandavensis admittebat, non quidem in minera­
libus, sed in viventibus, duplicem formam : priorem qua cor­
pus constituitur in esse corporis, alteram vero qua corpus re­
ponitur in esse viventis. Quam sententiam fecit suam
Scotus. Posuit enim in corpore formam corporcitatis, quæ cor­
pus constituit in esse corporis, quæ tamen imperfecta est, et
corpori confert tantum esse genericum quod ad animam tam­
quam ad ultimam perfectionem ordinatur. Juxta ipsum, ani­
ma humana non recipitur immediate in materia prima, sed in
corpore organizato per formam corporeitatis, et corpori largi­
tur esse vivens, esse humanum, non vero esse corporeum. Cum
ergo anima, per mortem, e corpore recedit, perdurat prior for­
ma qua res corpus est. — Plures moderni statuunt animam esse
(1) I. P. Phil. Nat. Tract. Il, q. II, a. II, η» VIII, vol. II, pp. 141-142.
(2) Cf. P. Coconnier, qui quaïstionem istam egregie versavit, Arne
humaine, c. V,

quidem formam hominis primariam et principalem, at praeter
ipsam dari etiam formas substantiales elementorum chimicorum. Pluralitatem illam formarum tuentur Tongiorgi, Palmiei i,
Ramière, Bottalla, Frédault (1).
II. — Conclusio : In homine non est alia forma substan­
tialis quam anima intellectiva, et per eam homo non sc­
ium est homo, sed et animal, et vivum et corpus, et sub­
stantia et ens (2).
Arg Ium. — Ex pluribus entibus actu non potest fieri unum
simpliciter. Atqui, si præter animam intellectivam esset in
homine alia forma substantialis, plura essent in homine entia
actu. Ergo homo non esset unum simpliciter.
Major est quasi axioma. Duo quippe entia actu habent esse
seorsum ; uniri quidem possunt ad efformandam unitatem
aggregationis vel ordinis; sed ut constituant unum simpliciter,
debent se habere ad invicem per modum potenti® et actus, non
autem per modum actus et actus. Igitur repugnat actui acci­
dero actum.
Prob. minor.— Quælibet forma substantialis, cum sit a^tus
primus, facit rem esse actu. Ergo, si corpus jam suscipit aliam
formam substantialem anima priorem, erit ens actu ante animæ
adventum. Ergo corpus et anima erunt duo entia actu.
Nec responderi potest hominem fieri unum eo quod istæ
formæ sint subordinatæ, nam unitas ordinis est accidentalis
tantum.
Arg. IIum.— Hæc est differentia inter formam substantialem
et formam accidentalem, quod prima tribuat esse simpliciter,
altera vero esse tale. Ergo, si præter animam intellectivam est
alia forma, hæc largietur corpori esse simpliciter. Sed quidquid
advenit post esse simpliciter, accidentaÚter advenit, ut sæpe
dictum est. Ergo anima quæ adveniet priori formæ substantia­
li, accidcntaliter conjungetur, et ita erit accidentalis forma
corporis.
(1) Gf. Frédault, Traité d'Anthropologie, liv. II, c. I.
(2) S. Thomas, QQ. Dispp. De Spiritual, creat, a. 3 — Gf. etiam q.De
Anima, a. 9; q. 8 De Potent, a. 4, ad. 2; De Veritate, q. 10, a. 1, ad. 2 ;
I. P. q. 76, a. 4, II. Cont. Gent, c. 58, et IV. Coni. Gent. 2. 80 ; Quodlib.
1, a. 4, et Quodlib. 3, a. 5. — B. Albertus Magnus eamdem tenet sen­
tentiam et ex eo probat « quia aliter horno.... esset unum et multa, » De
natura et origine animee, Tract. I, C. IV.

Arg. IIIum. — Juxta omnes, anima confert corpori esse vi­
ventis. Atqui in viventibus vivere est esse. Ergo anima largitur
corpori non solum vitam, sed ipsum esse corporeum, i deoque
superfluit forma corporei tatis.— Vivens enim non habet duas
essentias, sed per eamdem essentiam est corpus et vivens,secus
vivens corporeum non esset per se unum. Atqui essentia per
formam constituitur. Ergo per eamdem formam est corpus
et vivens.
Arg. IVum. — Si vera est sententia adversariorum, in in­
fusione animae non erit generatio simpliciter, cum tamen ipsi
profiteantur fieri generationem substantialem.
Etenim generatio substantialis est transitus de non ente
substantiali ad esse substantiale. Atqui, si corpus habet jam
esse substantiale per formam corporeitatis,in infusione animæ
non erit transitus de non esse substantiali ad esse substantiale,
sed transitus de esse substantiali ad esse secundum quid.
Quod reponit Scotus, corpus per formam corporeitatis
•constitui in esse generico tantum, absonum est ; quidquid
enim existit est in specie determinatum.

III.— Quomodo omnes gradus possint in una forma
contineri· Ut anima intellectiva sit sola anima sola­
que fqrma hominis, debet gradum formæ corporeæ, vegetativæ et sensitivæ in se continere. Qua ratione id efficiat ?
Sciendum est unum in alio contineri quadruplici ratione : for­
maliter tantum, virtuali ter tantum, formali ter-eminenter ac
virtualitcr-eminenter. Formdlìter tantum, cum res contenta
est in continente secundum propriam rationem qua est in seipsa, sive quoad perfectionem, sive quoad imperfectionem. Cali­
dum continet formaliter calorem, et album albedinem. Virtualiter tantum quando in se præstat solum virtutem a qua proce­
dere potest illa forma, seu ille effectus, non autem illam for­
mam vel illum effectum habet secundum propriam rationem :
hoc modo vinum continet calorem et semen fructum.
Formaliter-eminenter, cum gerit 'illam perfectionem secun­
dum rationem propriam et formalem, sine tamen illius res­
trictione et imperfectione, sed altiori modo. Id contingit
quando perfectio, licet restricta in quibusdam subjectis, nul­
lam tamen in suo conceptu involvit imperfectionem. Sic vita,

intelligentia, sunt quidem rcstrictœ in creaturis, sed nullam in
suo conceptu imperfectionem includunt, ufide adscribuntuv
Deo formaliter, seu secundum suam rationem formalem, ct
eminenter, id est altiori modo quam sunt in creaturis. Virtualiter—eminenter, cum habetur illa perfectio, non secundum pro­
priam et formalem rationem, quæ imperfectionem et limita­
tionem importat, sed superiori modo.Sic ratio invenitur inDeo,
non formaliter, sed virtualiter-eminenter. — Anima porro in­
tellectiva præstat gradus inferiores formaliter-eminentcr, sicut
figura perfectior imperfectiorem ; sic figura hexagoni continet
formaliter-eminenter tetragonum, et numerus major minorem,
V. g., senarius binarium. Anima quippe intellectiva est princi­
pium constitutivum et formale totius compositi humani et
omnium quæ in illo sunt. Atqui principium constitutivum et
formale imbibit in se formaliter ea omnia quorum est princi­
pium formale. Ergo anima intellectiva debet continere for­
maliter omnes gradus qui in composito humano vigent. Non
vero formaliter tantum, quia non habet restrictiones et imper­
fectiones quæ sunt in gradibus inferioribus, sicut numerus
senarius non suscipit restrictiones binarii. Ergo illos continet
formaliter-eminenter.

IV.—An vegetativum et sensitivum in homine specie
differant a vegetativo plantee et sensitivo bruti.
Gradus vegetativus et sensitivus ex sua conjunctione ad
animam intellectivam intrinsece in sua propria ratione per­
ficiuntur, quia per formam superiorem contrahuntur, actuantur et elevantur ad aliquid altius ; sic vegetativum ex con­
junctione ad animam intellectivam producit aliquid nobilius
quam in plantis, v. g. sanguinem, carnem, ossa ; et sensiti­
vum aliquid altius quam in bruto. Atqui diversus modus con­
trahendi, actuandi,elevandi diversam inducit speciem. Ergo
vegetativum et sensitivum hominis specie differunt a vege­
tativo plantas et sensitivo bruti. Quocirca anima rationalis,
quæ continet formaliter-eminenter vegetativum et sensiti­
vum, secundum quod sunt gradus in communi, non continet
formaliter-eminenter, sed solum virtualiter, vegetativum spe­
cificum quod est in planta, et sensitivum specificum quod est
in bruto. Una enim species, propter suam limitationem et op-

positionem quam habet respectu alterius speciei, non potest
a1 i as continere formaliter-eminenter, sed solum virtu aliter.
Ergo vegetativum et sensitivum considerata præcise ut spe­
cies non continentur in anima intellectiva formaliter-eminen­
ter, sed virtualiter-eminenter quatenus anima intellectiva
exercet nobiliori modo quidquid praestant anima vegetativa
plantæ et sensitiva bruti. Ita ex Bannez, Joanne a S.Thoma et
aliis Thomistis (1).

V. — Qua ratione concedi possit animam intellectivam
esse coloream. Anima intellectiva dici potest corporea
ut quo, licet entitative et ut quod neque corporea, neque
vegetativa, sed spiritualis sit. Quod enim rem corpoream
constituit est corporeum ui quo, seu est principium for­
male quo res constituitur in esse corporeo. Atqui anima intel­
lectiva constituit rem corpoream et largitur esse corporeum.
Ergo est corporea ut quo. — Confirmatur : Principium formale
compositi habet ut quo id quod ipsum compositum habet ut
quod. Ergo anima intellectiva, principium formale hominis,
habet ut quo id quod compositum habet ut quod. Sed compo­
situm est corporeum ut quod. Ergo anima est corporea ut quo,
non quidem formaliter, sed eminenter.
VI. —Non dantur formæ substantiales partiales, sed om­
nes partes intégrales unica forma totius Informantur.
Si partes integrales proprias susciperent formas, anima ra­
tionalis adveniret entibus jam actu constitutis. Sed ex pluri­
bus entibus actu non fit unum per se. Ergo compositum huma­
num non esset per se unum, sed aggregatum quoddam ex
pluribus entibus actu specieque distinctis. Res iterum proba­
bitur infra, ubi ostendemus animam esse in toto corpore et in
qualibet corporis parte.
VII. — Quomodo anima tribuat diversos gradus sin­
gulis partibus. Quia omnes illi gradus realiter identificantur, cum sint una et eadem anima ut communicata, ubi
(1) Cf. Bannez, Comm. in I. P. q. 76, Joannes a S. Thoma, III P.
Phil. Nat. q. I, a. V.

reperitur unus, reperiuntur omnes quoad substantiam, licet
non quoad facultates omnes aut operationes, quæ non habent
in singulis partibus organa et dispositiones requisitas. Unde
anima non sentit vel intelligit in toto corpore, quia vel non
sunt organa et potentiae elicitivæ harum operationum, vel non
concurrunt omnia ad operationem requisita.
Unaquaeque autem pars debet esse certae et determinatae
speciei. Ergo debet participare formam, non solum secundum
aliquem gradum superiorem, sed etiam atomum. Undo omnes
partes hominis sunt ejusdem speciei rationalis substantialiter ;*
et differunt tantum specie accidentali ob diversas dispositio­
nes et accidentia aut proprietates (1).
VIII.— Utrum partes liquidae corporis informentur
anima totius. Sunt multa fluida quæ per corpus tran­
seunt, sive ad corpus alendum, sive ad organismum depu­
randum ; illis quidem anima utitur ut instrumentis iliaque
regit, sed illa non informat ; sunt quidem in vivente, sed non
sunt partes viventes nec partes viventis.
Si qua vero sunt liquida quæ ad integritatem naturæ hu­
manae pertineant, informari debent forma totius.
Difficultas praecipue circa sanguinem versatur inter Scho­
lasticos, in ordine praesertim ad Theologiam, nam constat
sanguinem hypostatice unitum fuisse Verbo divino, et in Eu­
charistia vi verborum poni sanguinem Christi. Conimbricenses,
Sylvester Maurus, et alii negant sanguinem anima totius in­
formari, eo quod sanguis non sit continuatus cæteris partibus.
Cajetanus vero et multi Thomistæ autumant sanguinem esse
forma totius informatum, cum sit pars integralis humanae
naturæ. Res obscuritate non caret, facta tamen physiologica
evincere videntur sanguinem anima totius esse informatum.
Etenim omnis substantia organizata procedit a principio
vitæ, cum proprium vitæ sit facere organizationem. Atqui
sanguis est substantia organizata. Ergo sanguis procedit a
principio vitæ. Sed in homine unicum vitæ principium est
anima totius. Ergo sanguis procedit ab anima totius eaque in­
formatur.
(1) P. Mailhat, O. P. Phys. P. IV, disp. II, sect. I.

Sanguinem porro esse substantiam organizatam nemo hodie
in dubium vertit. Sanguis enim definitur ab histologie :
Textura constans cellulis quæ habent substantiam intercellula­
rem liquidam, — un tissu formé de cellules avec substance intercellulaire liquide. Globuli sanguinis sunt organizati, quippe
qui sunt parvulæ massæ protoplasmatis. Insuper, globuli or­
dinantur ad bonum totius organismi,nam leucocyti, seu globuli
albi, organismum defendunt contra microbiorum insultus. Hæc
porro tendentia ad finem et bonum totius innuit sanguinem
forma totius informari. Negari autem potest adversariorum
assertum, sanguinem scilicet cæteris partibus non continuari,
nam cellulas et fibras habet quibus mediantibus toto organis­
mo connecti tùr.
Sententia Thomistarum est etiam theologice verior. Nam
sanguis fuit Verbo hypostatice unitus : « Dilexit nos et lavit
nos a peccatis nostris in sanguine suo (1). » — « Gutta sangui­
nis modica propter unionem ad Verbum pro redemptione totius
humani generis suffecisset (2). » — Concilium Tridentinum de­
clarat in altaris mysterio Christi corpus sub specie vini et san­
guinem sub panis poni vi naturalis illius connexionis et conce­
rn itantiæ qua partes Christi Domini inter se copulantur (3).
Igitur sanguis est assumptus a Verbo et est pars naturæ hu­
manae. Atqui Verbum assumit partes corporis et ipsum corpus
mediante anima, seu ratione animæ (4); cæterum, aliquid non
est pars naturæ humanæ nisi informetur principio specifica­
tivo humanæ naturæ. Ergo sanguis anima informatur.
Dentes, qui veram exhibent organizationem, pili, capilli,
qui sunt naturæ epithelialis, etc., vitæ principio, ideoque for­
ma totius, informantur.

IX. — Quomodo possit anima exercere informationem
non obstantibus partibus non informatis. — Admisimus
partes quasdam fluidas anima totius non informari. Si illca
quidem partes partibus compositi interponerentur, ita ut fieret
interruptio et intervallum inter unam partem corporis rfc
(Î) Apocal. 1,5.
(2) Clemens VI, Extravag. Unigenitus, De poenitentia et remissione.
(3) Sess. XIII- cap. 3.
(4) S. Thomas, III P. q. 6.

ART. III.— UTRUM IN HOMINE SINT PLURES FORMÆ SUBST.

187

aliam, impossibilis foret animæ informatio, quæ sane per in­
tervalla vel media extranea transilire nequit. At res non ita
se habet. Omnes partes corporis aliqua saltem ex parte se con­
tingunt, et veri nominis continuum efformant ; elementa au­
tem diversa quæ corporis constitutionem ingrediuntur non
ibi remanent actu, sed proprias formas amittunt, et toti cor­
pori per veram continuitatem copulantur. Recolantur dicta
de permanentia elementorum in composito (1). Cum ergo
omnes compositi partes sint continuæ, haud aegre intclligitur
animæ informationem in omnibus exerceri ; partes vero ex­
traneae quæ non informantur sunt partibus informatis conti­
guae, atque ideo interruptionem et intervallum non faciunt,
sed extrinsecus adjiciuntur, sicut vestis applicatur corpori,
vel sicut aqua transit per tubum quin tubi continuitati offi­
ciat.
X. — Solvuntur difficultates.
1° Si anima est forma corporis, erit pars intrinseca corporis.
Atqui pars intrinseca corporis est corporea. Ergo anima erit
corporea.
Resp.: Dist. maj.: Erit corporis pars intrinseca formalis,
concedo ; pars intrinseca materialis, nego. Contradist. min.:
Pars intrinseca corporis est corporea, pars materialis, concedo ;
pars formalis, subdistinguo : est corporea saltem eminenter,
concedo ; formaliter tantum, nego.
Nomine corporis intelligi potest vel materia prima, quæ actuatur ab anima, vel compositum ex materia prima et forma.
Si primo sensu accipitur, liquet animam non esse aliquid cor­
poris, quippe quæ non est pars materiæ primæ. Si altero sensu
intelligitur, anima est quidem pars corporis, scilicet compositi
humani, sed pars formalis, parsque perfectiva, seu principium
activum. Pars autem formalis et perfectiva materiæ non est
necessario corporea. Dantur quippe gradus in formis : alise
sunt immersæ in materia, et hæ sunt corporeae ; aliæ vero ha­
bent in virtute quidquid præstat forma corporea, at retinent
esse supra materiam elevatum. Sunt itaque corporeæ eminen­
ter, non formaliter. Hujusmodi esse animam jam ostensum est.
(1) 1. P. Phil. Nat. Tract. II, q. II, a. IV. vol. II, pp. 157 etseqq.

2° Si anima esset pars intrinseca corporis, seu compositi,
anima poneretur vi illius vi cujus ponitur corpus. Atqui vi
verborum in Eucharistia ponitur corpus Christi, non autem,
anima. Ergo.
Resp.: Dist. major.: Poneretur anima ut forma tribuens esse
corporeum, concedo ; reduplicative ut anima dans esse anima­
tum, nego.
Contradist. min. : In Eucharistia vi verborum non ponitur
anima ut tribuens esse animatum, concedo ; ut dans esse cor­
poreum, nego et nego conseq.
Concilium Tridentinum sblum definivit animam formaliter
ut animam, seu ut dans esse vivum, non poni vi verborum ;
utrum vero animant forma ponatur vi verborum, an alio modo,
non expressit Concilium. Ex hac parte nihil sententi® nostræ
officit. Sed de his Theologi (1).
3° Si non datur forma corporeitatis, corpora Sanctorum
honorem non merentur, quia non remanent amplius eadem.
Resp. : Non remanent eadem specie, concedo ; non remanent
eadem identitate materiae, nec retinent eumdem ordinem ad
animam, cui sunt iterum unienda, nego.
Corpora hominum non esse eadem specie post mortem etiam ad­
versarii fateri coguntur, nam corpus vivens et corpus mortuum
specio sane differunt. Attamen corpora Sanctorum sunt vene­
ratione digna, quia retinent eamdem materiam quæ fuit animæ
unita, et animæ iterato unietur; quia fuerunt templa et or­
gana Spiritus sancti in eis habitantis et operantis, et quia sunt
corpori Christi configuranda per gloriosam resurrectionem.
Imo, in adversariorum sententia minorem honorem meren­
tur corpora Sanctorum. Admissa enim forma corporeitatis,
corpus est substantialiter constitutum ante animæ informatio­
nem, ideoque accidentaliter dumtaxat animæ conjungitur ;
in nostra vero sententia unitur intrinsece et substantialiter,
i terumque essentialiter conjungetur. Atqui corpus unitum et
uniendum substantialiter majorem sane meretur honorem
quam corpus unitum et uniendum accidentaliter, sicut mo­
bile motori. Ergo.
(1) Difficultatem illam plene prosequitur et solvit Card. Zigliara,
Psychol, lib. Il, c. II, a. II, n° XI. Cf. etiam D. Th. Ill P. q. 75, a.
6, ad 2.

XI. — De forma cadaverica. Horrescunt adversarii ad­
mittere formam, cad aver icam animæ rationali succedentem,
cum nulla, aiunt, assignari possit causa quæ illam producat. —
Respondetur: Illa omnia quæ mortem inferunt causant for­
mam cadavericam, sicut generatim dispositiones quæ corrup­
tionem prioris formæ efficiunt generationem novæ producunt,
juxta effatum : Corruptio unius est generatio alterius,
Cæterum, necesse non est ponere unicam formam cadaveri­
cam totum cadaver informantem. In morte enim divers® cellulæ, quæ per animam rationalem in unum adigebantur, pauiatim ordinem et dependentiam amittunt ab invicem, quo fit
ut singulæ propriam et individualem vitam vivant et propria
actuentur forma. Mox cellulae quæ jam erant ab invicem dis­
gregai^, impares fiunt vitæ phenomenis elaborandis, et hinc
resolvuntur in moléculas inorganicas, quoadusque deveniant
in hunc statum « qui n’a plus de nom dans aucune langue (1). »
(1) Quoad cæteras difficultates cf. Fabges, La Vie et l'évolution, Nlïl ;
Coconnier, L’âme humaine, c. V.Cf. Theses Λ. S. Cong. Studiorum appio*
batas. Act. Apost. Sedis, VI, 383, ss.

QUÆSTIO QUARTA

De sode animæ (1).

Exponendum restat quomodo et quando anima sedem ha­
beat in corpore, seu quomodo sit anima in corpore, et quo tem
pore corpori infundatur.

ARTICULUS PRIMUS
QUOMODO ANIMA SII IN CORPORE.

I.—Sententi®. Hæc quæstio intime pendet a doctrina quam
statuimus circa unionem animæ cum corpore. Si enim admit­
titur animam esse formam corporis substantialem unicam,
ct totum corpus ac omnes ejus partes suscipere esse substan­
tiale et specificum ab anima, illico fluit animam esse in toto
corpore et in qualibet ejus parte. Si, e contra, anima est tan­
tum motor corporis, necesse non est ut tota sit in qualibet cor­
poris parte. Hinc duplex opinionum classis. Quidam philosophi
animam determinat» corporis parti affigunt. ; alii autem to­
tam in toto et totam in qualibet parte reponunt : Plato quidem
et Democritus in toto capite, teste Plutarcho; Strabo vero in
superciliorum intercapedine ; Parmenides in toto corpore ;
(1) Consuli possunt S. Thomas, I P. q. 76. a. 8, II Coni. Geni. c. 72,
Q.Q. Dispp. De Anima, a. 10, de Spiritualibus creaturis, a. 4; Frédault,
Anthropologie, et Scholastici prius citati.

Empedocles in sanguine; Epicurus et Stoici in universo corde
aut cordis spiritu ; Pythagoras animam sensitivam circa cor,
rationem et mentem circa caput. Moderni nonnulli similia
docent : Cartesius animam collocat in glandula pineali ;
Malebranchius in ipso cerebro ; alii demum in medulla ob­
longata.
Post Aristotelem vero, Ecclesiæ Patres et omnes Scholastici
unanimi ore pronuntiant animam totam in toto et totam in
singulis partibus residere.
II.—Diversa ratio essondi in loco. Duplex est modus gene­
ralis essendi in loco : Circumscriptive ei definitive. Circum­
scriptive, quando aliquid ita applicatur loco ut totum locatum
toti loco, et partes locati partibus loci correspondeant. Duo
requiruntur ut aliquid sit hac ratione in loco : Io) ut habeat
dimensiones, quarum defectu substantiæ spirituales non sunt
in loco circumscriptive ; 2°) ut comparetur ad locum medianti­
bus propriis dimensionibus. Defectu hujus conditionis corpus
Christi in Eucharistia non est in loco circumscriptive: licet enim
habeat quantitatem dimensivam, non tamen est ibi secundum
commensurationem propriæ quantitatis, sed dimensiones ejus
comparantur ad locum mediante substantia.
Aliquid est definitive in loco, quando ita conjungitur uni loco
ut non possit in alio consistere ; ejus quippe virtus ita definitur
et limitatur in uno loco ut non possit abbi applicari. Ad hoc
ut aliquid sit in loco definitive, duo etiam requiruntur, teste
S. Thoma (1). Primum est ut ei competat ibi esse, quia quod
non est in aliquo loco non potest loco illo definiri. Secundum
est ut sit ibi sicut in loco commensurato aliquo modo suæ
quantitati vel virtuti. Et ideo omne quod habet virtutem vel
quantitatem finitam est definitive in loco.
Nonnulli opponunt praesentiam definitivam præsentiæ circumscriptivæ, quasi aliquid quod est in loco circumscriptive
non possit esse ibi definitive et vice versa. Illæ tamen præsentiæ
non necessario opponuntur. Sic aqua est in vase circumscrip­
tive, quia comparatur ad locum per proprias dimensiones, et
definitive, quia ita in vase restringitur ut non sit alibi. Anima
(1) IV Sent., disi. 10, q. 1, a. 3, 2

192

PHILOSOPHIA NATURALIS, II. P. TRACT. Π. Q. IV.

vero et angelus sunt in loco definitive, quia, dum reperiuntur
in uno loco adæquato, non possunt esse alibi; non tamen cir­
cumscriptive, cum non suscipiant dimensiones. Aliquid vero
potest esse alicubi circumscriptive et tamen non definitive :
sic corpus bicubitale, ut exemplo utar D. Thomæ, non defini­
tur loco unius cubiti, et tamen est circumscriptive, seu secun­
dum dimensiones. Aliquid demum potest esse in loco nec de­
finitive nec circumscriptive : sic anima non est in manu cir­
cumscriptive, nec etiam definitive, cum possit esse alibi. Id
contingit quando agitur de loco inadæquato, qui non
respondet toti virtuti locati ; at, quia omnis creatura suscipit
virtutem finitam, sive angelus, sive anima habent aliquem lo­
cum adæquatum extra quem virtutem suam extendere ne­
queunt. Hinc diximus animam et angelum esse definitive in
suo loco adæquato.

III. — Triplex totalitas. Insuper, ut recte intelligatur
quid sit animam esse totam in toto, distinguenda est, ex D.
Thoma, triplex totalitas : secundum quantitatem, secundum
essentiam, secundum virtutem (1).
Prima est secundum quam totum quantum dicitur, quod na­
tum est dividi in partes quantitatis, sicut linea vel numerus.Cum
autem forma non sit per se quanta nec pe'r se divisibilis, hæc
totalitas competit formis per accidens, sicut albedo per acci­
dens dividitur divisione superficiei; non tamen competit, etiam
per accidens,omnibus formis, sed illis solum quæ coextenduntur quantitati, et quæ habent materiam similem et in toto et
in parte. Anima porro humana et anima brutorum perfecto­
rum magnam requirunt in partibus dissimilitudinem, et id*
circo non competit illis totalitas quantitativa.
Altera totalitas attenditur secundum perfectionem essentiæ,
cui totalitati respondent partes essentiales. Porro hujusmodi
partes vel sunt physicæ, ut in compositis ex materia et forma,
vel saltem logicæ, nam omnis essentia creata ex genere et
differentia constat.
Tertia attenditur secundum virtutem, et ipsi respondent
partes potestativae, facultates, seu potenti®.
Cum autem animæ non competat totalitas quantitatis, quæ(1) Q. De spiritual, creat, a. 4.

ritur solum utrum anima sit in qualibet parte corporis per totalitatem essentiæ et per totalitatem virtutis.
IV. Conclusio : Anima est tota In toto corporo et tota in
qualibet corporis parte per totalitatem essentiæ, non au­
tem per totalitatem virtutis.
Prob. Ia pars. Arg. I1™. Oportet unumquemque actum,
seu formam, esse in proprio perfectibili. Atqui anima est actus,
seu forma, corporis organici, non unius organi tantum. Ergo
est in toto corpore et non in una parte tantum. Sed anima est
forma secundum suam essentiam. Ergo est in toto corpore
secundum suam essentiam.
Subsumo : Atqui anima ita est forma totius corporis ut
sit etiam forma singularum partium. Ergo anima est in singu­
lis partibus secundum suam essentiam. Porro essentia animæ
simplex est, ubi est tota est. Ergo anima est per totalitatem
essentiæ et in toto corpore et in singulis partibus (1).
Animam esse formam totius corporis et singularum partium,
jam ostensum est, quæ probatio breviter resumitur : Quod est
forma totius et non singularum partium est forma accidenta­
lis tantum, sicut forma domus, quæ est forma totius et non par­
tium est ordinis accidentalis.Ergo,si anima esset forma totius
et non partium, esset forma accidentalis dumtaxat. Insuper,
cum forma largiatur speciem, illud est forma substantialis
totius et partium a quo totum et partes sortiuntur speciem.
Atqui ab anima intellectiva totum et partes speciem sortiun­
tur, nam anima abscedente neque totum neque partes rema­
nent ejusdem speciei : oculus enim mortui et caro ejus non di­
cuntur nisi æquivoce. Ergo anima intellectiva est forma sub­
stantialis et totius et singularum partium.
Confirmatur. Si anima esset in una parte tantum, reliquæ
partes essent perfectae per alias formas substantiales. Sed ubi­
cumque adsunt plures formæ substantiales, compositum non
est simpliciter unum.Ergo homo desineret esse unum per se (2).
(1) Veritatem istam agnoscunt recentiores scientifici: « Cette âme,cette
vie n’occupe pas seulement une partie de l’organisme, elle le pénètre
jusqu’aux derniers atomes. » Chauffard, La Vie, p. 59.
(2) cr D’où il résulte que l’âme doit lui être unie en son tout, parce
qu’elle lui est unie comme à un seul organe, parfait dans sa totalité. »
Bossuet, Connaissance de Dieu etde soi-même, ch. Ill, η. I.
HUGON-PHILOS. NAT- II. P. — 13.

Arg. IIum. Anima tota simul sentit in singulis partibus :
cum enim quid dolet in pede, advertit oculus, loquitur lingua,
admovetur manus, ut dicit Augustinus (1). Atqui non tota sen­
tiret nisi ibi tota esset, ut perspicuum est. Ergo anima est tota
simul in singulis partibus.
Prob. IIa pars. Anima est quidem in toto corpore per ali­
quam suam virtutem, nam et totum corpus vivificat ; et in
singulis partibus, nam in singulis aliquod esse vel aliquam vir­
tutem influit. Sed nec in toto, nec in partibus est per totalitatem virtutis.
Probatur. Quia anima excedit corporis capacitatem, conser­
vat aliquam virtutem ad eliciendum operationes quasdam
sine corporis consortio, sicut intelligere et velle. Ex quo sic
arguitur : Illa forma non est per totalitatem virtutis in corpore
si retinet aliqdam virtutem quæ nullatenus est in corpore. At
qui anima conservat aliquam virtutem quæ nulla ratione cor­
pori communicatur, scilicet intellectum et voluntatem.Ergo
non est in corpore per totalitatem virtu tis.« Quantum vero ad
alias operationes quas exercet per organa corporalia, tota vir­
tus et potestas ejus est in toto corpore, non autem in qualibet
parte corporis, quia diversae partes corporis sunt proportio­
nate ad diversas operationes animæ. Unde secundum illam
potentiam tantum est in aliqua parte, quæ respicit operatio­
nem quæ per illam partem corporis exercetur (2).

V. — Diversa habitudo animæ ad corpus et ad corpoporis partes. Essentia animæ est tota in toto corpore et tota
in singulis partibus. At inter partes aliæ ordinantur ad indi­
vidui conservationem, sicut cor, pulmo, stomachus, hepar,
venter ; aliæ vero ad prosecutionem et locomotionem ; aliæ
tandem ad custodiam vel ornamentum eseterarum partium.
Primæ sunt de principali intentione naturæ,unde ad illas primo
ordinatur essentia animæ, secundo ordinatur ad eas quæ loco­
motion! inserviunt ; ultimo ordinatur ad eas quæ sunt ad
custodiam et ornamentum aliarum, et sunt de secunda inten­
tione natures.
(1) Cf. S.Augustinus, De immortalitate animæ, c. 16, De Trinitate, lib.
ç. c. 5, Contra epistolam Fundamenti, c. 16.
(2) Q. De Anima, a. 10.

Virtus animæ diversimode ad partes ordinatur. Secundum
virtutem quidem vegetativam anima est principalius in corde,
secundum virtutem vero sensitivam est principalius in cere­
bro. Diximus : principalius, nam virtus nutritiva est genera­
tila in toto corpore ubi fit nutritio et augmentum, digestiva
demum est in systemate sympathico. Pariter, sensatio sen­
suum externorum fit in propriis organis, sed dependenter a
sensu communi, qui residet in cerebro. Appetitus autem sensi­
tivus pendet tum a cerebro, tum a corde, quod in omni pas­
sione intentius vel remissius movetur secundum systolen et
diastolen.
Secundum operationem vitalem, seu vitam in actu secundo,
anima est primo in corde, quod dicitur primum vivens, ulti­
mum moriens, unde, destructa virtute motiva cordis, suspen­
ditur vita et mors inducitur. Deinde, est in aliis partibus juxta
illarum momentum et necessitatem ad vitales operationes:
unde, impedita respiratione, et corruptis pulmonibus vel alia
parte, operatio animæ in omnibus partibus corporis perit, et
per consequens cessat esse ipsarum partium et totius, quod per
operationem animæ conservatur (1).

VI. — Solvuntur difficultates. Anima ibi solum est
ubi sentit. Atqui sentit solum in cerebro. Ergo est solum in
cerebro.
Resp. : Disting. maj. : Anima ubi sentit ibi solum est : secun­
dum virtutem sensitivam, concedo ; secundum essentiam et
alias virtutes, nego.
Distingui posset consequentia : Anima est in cerebro tan­
tum, quoad virtutem sensitivam, transeat ; quoad essentiam
et cæteras virtutes, nego. Sed neque illa consequentia est con­
cedenda. Unde nego minorem et totam conclusionem. Facta
enim scientifica evincunt cerebrum osse quidem sensationi ne­
cessarium ; at minime inde infertur omr «un sensationem in
solo cerebro peragi. Infra porro ostendemus sensationem in
respectivis perfici organis (2).
2° Esse in toto corpore est commensurari corpori. Atqui
(1) I. Sent., disi. 8, q. 6, ad. 8.
(2) Tract. Ill, q III, a. II.

amina, utpote simplex et spiritualis, non potest corpori com·
mensurari. Ergo non est in toto corpore.
Resp. : Disting. maj. : Esse in toto corpore circumscriptive
est commensurari corpori, concedo ; esse solum definitive est
commensurari corpori, nego. Concedo minorem, et disting.
conclus. : Anima non est in toto corpore circumscriptive, con­
cedo ; definitive, nego.
3° Quod est totum in uno loco non potest esse totum in alio.
Ergo, si anima est tota in una parte, nequit in alia esse tota.
Resp. : Quod est totum in uno circumscriptive non potest
esse totum in alio, concedo ; quod vero est in loco non circum­
scriptive non potest esse totum in uno et totum in alio, subdistinguo : si agitur de loco adæquato, concedo ; si autem de
loco inadæquatO) nego et nego consequentiam.
Quælibet corporis pars est locus animæ inadæquatus, unde
anima nec circumscriptive, nec definitive est in aliqua parte,
et idcirco in alia parte potest esse tota.Totum vero corpus est
locus animæ adæquatus ; unde repugnat animam esse totam
in suo corpore et simul in extraneo corpore totam.
4° Si anima est in qualibet parte, illa ablata, debet anima
auferri vel transfugere ad alias partes, quod absurditatem
quamdam redolet.
Resp. : Anima in seipsa nullatenus mutatur, nec aufertur,
nec transfugit ; sed pars ablata vel mortua desinit informari
et perfici ab anima, sicut arbor in se non mutatur, cum intel­
lectus meus desinit arboris cognitione actuari.

ARTICULUS SECUNDUS.
QUO TEMPORE ANIMA CORPORI INFUNDATUR.

I. — Quid certum, quid vero libere controversum.
Duo hac in parte sedulo sunt distinguenda : an creetur
anima ante suam unionem cum corpore ; an corpori infunda­
tur in ipso conceptionis instanti,an vero post certos dies, cum
fuerit corpus sufficienter organizatum. Hoc ultimum inter phi­
losophos, sicut inter theologos, libere controvertitur; quoad
primum vero certum est, quamvis non directe et formaliter
definitum, animam non creari ante suam unionem cum
corpore.
II. — Falsae opiniones Nota est sententia Platonis et
Platonicorum, animas nempe intellectuales ab æterno extitisse
et in corpora propter culpam fuisse detrusas. Plotinus putavit
animas aliam vitam coelestem degisse, ac postea materiæ desi­
derio captas corpora fuisse ingressas. Orígenes animas a Deo
ante corpora conditas peccasse existimavit, et pro quantitate
delicti corporibus nobilioribus vel ignobilioribus unitas esse,
quasi quibusdam carceribus inclusas (1).
Huc etiam spectat error metempsychoseos, quem, post
Ægyptios, Pythagoricos, etc., propugnant recentiores Spiritistæ. Confutatus est in superiori quæstione.
Posuit vero Lcibnitzius (2) animas fuisse ab initio creatas et
inclusas corpusculis quibusdam organicis, quæ, dum decursu
temporis evolvuntur, animæ fiunt humanæ ; et ita constituun­
tur homines.
(1) Cf. Augustinus, lib. III De Libero Arbitrio, c. 20. c. 21; De Civitate
Dei, lib; X, c. 31
(2) Cf. Leibnitz, Essai de Théodicée, I. P. n° 94.

III. — Conclusio : Certam est animam non creari prius­
quam corpori infundatur.
Eruitur ex Concil. Later. V : « Cum illa (scilicet anima hu­
mana) non solum vere et per se et essentialiter humani corporis
forma existât..., verum et immortalis et pro corporum quibus
infunditur multitudine singulariter multiplicabilis et multi­
plicata et multiplicanda sit (1).» Igitur singulariter multipli­
cantur, cum infunduntur. Unde axioma scholasticum ex S. Ber­
nardo desumptum: Deus animam creando infundit et infundendo
creat (2).
Prob. ratione. Arg. Ium. Quæ Deus ipse instituit condere
non debet in statu imperfecto et prætcrnaturali. Atqui anima
sine corpore est in statu imperfecto et præternaturali, ut cons­
tat ex dictis de unione animæ cum corpore (3). Ergo Deus non
debet animam ante unionem cum corpore condere.
Aliter : Prius attribuitur unicuique quod convenit ei secun­
dum naturam quam quod ci præter naturam inest. Atqui ani­
mæ secundum naturam convenit uniri corpori,præter naturam
vero est ut sit a corpore separata. Ergo prius animæ convenit
esse unitam corpori quam a corpore sejunctam. Non est ergo
creata ante corpus cui unitur. Probatur major: Quod convenit
alicui secundum naturam inest ci per se, quod vero convenit
præter naturam inest ei per accidens. Atqui quod est per acci­
dens semper posterius concipitur eo quod est per se, quia ad
illud reducitur tamquam in causam. Ergo.
Arg. IIum. Omnes aliæ sententiæ erroneo nituntur funda­
mento, supponendo animam esse substantiam completam in
ratione speciei, et accidentaliter dumtaxat corpori conjunctam,
sicut motorem mobili vel reum carceri. Quæ vero affert Leibnitzius commentitia sunt et repugnantia. Animæ inclusæ in
illis corpusculis vel inertes remanent vel evolvuntur. Porro
impossibile est animas esse inertes, quia substantia immate­
rialis activitate immanenti gaudet, et a fortiori repugnat animas
evolvi, quod spiritualitati et immortalitati e regione opponitur.
Rationes adversariorum late expouit et confutat D.Thomas (4).
(1) Denzinoer. Enchiridion, n. 621.
(2) Cf. S. Bernardus, serin. 2, De nativitale,
(3) Supra, q. Il, a. II, n° IX.
(4) II Cont. Gent. cc. 83 et 84.

IV. — An infundatur anima rationalis in ipso con­
ceptionis momento (1). Ovulum et spermatozoida in unum
coeunt, qua unione peracta, habetur germen fecundatum.
Porro conjunctio ovuli et spermatozoidæ non statim fit in
ipso generationis actu, sed quandoque post plures horas, imo
forte post plures dies. Quæstio igitur non est utrum anima
infundatur in ipso coitus momento, sed utrum infundatur in
fecundationis instanti. Tres recitantur sententiæ. Prima vult
in principio essejanimam vegetativam, deinde, organismo per­
fectiore existente, animam sensitivam, tandem, cum ad suf­
ficientem organizationem humanam pervenerit corpus, in­
fundi animam rationalem. Hæc est opinio Peripateticorum,
D.Thomæ, i^ultorumque Scholasticorum, quam secutus est
medicus Craanen secunda medietate saeculi XVII, quamque
temporibus nostris defenderunt Liberatore, Cornoldi, Santi,
de Maria, Lorenzelli, et plures medici Academiæ S. Thomæ.
Secunda existimat fœtum immediate informari anima
rationali. Tribuitur B. Alberto Magno, Vincentio Bellovaccnsi ; illustris præsertim evasit a temporibus Fieni, medici
Lovaniensis, qui anno 1620, opusculum hac de re scripsit ;
propugnatur a facultatibus Parisiensi, Pragensi, Salmanticensi, et communiter a medicis ct physiologis modernis.
Tertia sententia admittit in principio esse animam vegeta­
tivam simul et sensitivam ; postea vero infundi animam ratio­
nalem. Ita Manuale Philosophiæ auctoribus Brin, Farges et
Barbedette, ita Elie Blanc; etc.

V. — Argumenta primæ sententiæ.
Arg. Ium. Quando anima rationalis suscipitur in corpore,
compositum organicum est animal perfectum et humanum.
Atqui in prima fecundatione organismus non potest dici ani­
mal perfectum et humanum; est enim massa seminalis desti­
tuta omni humana similitudine, carensque corde, cerebro,
capite, omnibusque organis potentiarum sensitivarum. Ergo
anima rationalis non infunditur in prima fecundatione.
(1) Cf. Frédault, Traité d'Anthropologie, lìv. 6, c. 1. Card. Gonzal %
Psychol, sect. II, c. Ill, a. 1 ; Elie Blamo, Traité de Phil. Nat., n° 73
etseqq.; Lobenzblli, Psychol. Intellect. P. Ill, lect. Ill; P. Hilaibp,
O. M. C., L'Animation immédiale réfutée; Dictionnaire de Théologie, édit.
Letouzé, V. Ame.

Arg. IIum. Anima est actus corporis, non cujuscumque, sed
organizati. Unde, sicut anima vegetativa requirit organizationem vegetativam, animaque sensitiva organizationem ani­
malem, ita anima humana exposcit organizationem humanam,
saltem fundamentaliter. Atqui organizatio fœtus in primo in­
stanti nullo pacto est humana. Ergo.
Prob. min. Organizatio humana requirit actu organa hu­
mana, et non solum virtualiter vel in potentia. Atqui embryo
in primo instanti nulla habet organa humana actu, sed solum
in potentia et virtualiter, ut ipsi fatentur adversarii. Ergo in
primo instanti nulla est organizatio humana.
Arg. 11Ium. Si anima infunditur in primo instanti, unitur ut
agens patienti organizabili, vel ut artifex materiæ per actio­
nem ipsius animæ traducendæ in esse organicum actu. Atqui
hæc omnia repugnant unioni animæ ad corpus, quæ est per mo­
dum veræ et propriæ formæ aut causæ formalis. Ergo (1).
Arg. IVum. Invia generationis natura procedit ab imperfecto
ad perfectum,ita ut forma perfecta adveniat post imperfectas.
Ergo anima intellectiva succedere debet formis imperfectis,
vegetativas nempe et sensitivas, non vero ab initio infundi.

VI.—Argumenta secundae sententiae.
Arg. 111111. Embryo in primo instanti veram vitam vivit, et
operationes vitales elicit ; nutritur, non more plantae, ex fluidis
inorganicis, sed ex materiis organicis more animalium. Atqui
quod est capax operationis vitalis et animalis, est capax reci­
piendi animam rationalem, in qua operationes inferiores pos­
sunt absque operationibus intellectivis fieri. Ergo fœtus est
capax recipiendi animam rationalem. Si autem est capax, ergo
et illam recipit.
Arg. IIum.Si in principio adest anima vegetativa, nulla po­
test esse causa producens animam sensitivam : non generator,
quia spermatozoida perit peracta fecundatione ; nec etiam
Deus, quia inconveniens est Deum immediate intervenire.
Arg. IIIura. Organismus humanus tantæ perfectionis est,
ut formæ inferiores incapaces censeantur illum producendi
Quænam enim anima sensitiva apta est ad elaborandum ho­
li) Cf. Lorenzelli, Ioc. cit.

minis cerebrum aut systema nerveum ? Ergo debet in fœtu
esse anima rationalis ab initio, quæ proprium corpus quasi
construat et ad debitam organizationem perducat.
Arg. IVum. Admissa animarum successione in embryone,
ponuntur successive mortes et corruptiones in eodem subjecto.
Atqui dari hujusmodi corruptiones nihil probat ; imo
ostendit physiologia eumdem esse organismum qui a prima
conceptione usque ad debitum complementum evolvitur. Ergo
rejicienda est sententia de successione animarum.
Aliunde naturæ adversatur ut aliquid generetur et statim
postmodum corrumpatur.
Arg. Vum. Pius IX, in Gonstit. Apostolices Sedis, excommuni­
catione plectit procurantes abortum, effectu secuto, nulla ad­
hibita distinctione inter fœtum animatum vel inanimatum,
quæ tamen olim fiebat distinctio. Ergo censet Ecclesia fœtum
immediate animari.
Arg. VIum. Si admittitur successio animarum ante animæ
rationalis adventum, pari jure erit successio animarum post
mortem, quod nemo tamen tuetur.
VII. — ^esponsiones ad argumenta prlmæ sentontiæ.
Haud levis certe momenti sunt argumenta prioris opinionis ;
illis tamen aliquid objici potest. Ad primum ergo : Quando
anima rationalis est in corpore, organismus est animal perfec­
tum et humanum, vel in statu suo initiali, vel in statu suo
ultimo, conceditur ; debet necessario esse animal perfectum
et humanum in statu suo ultimo et completo, non constat.
Fœtus autem in prima fecundatione non est animal perfectum
et humanum in statu ultimo', dici tamen potest animal perfec­
tum et humanum initiale. Et revera, ille embryo jam nutritur
more animalis, nec est quodeumque animal, sed animal per­
fectum incipiens. Ergo dici potest homo initialis.
Ad secundum : Anima humana requirit quamdam organiza­
tionem humanam, saltem fundamentaliter et initialiter. Porro
organizatio embryonis dici potest humana fundamentaliter et
initialiter. Prima enim cellula hominis non est ejusdem na­
turæ cum prima cellula plantee. Habet jam aliquid humani initiiliter. Cur ergo non posset, dici humana fundamentaliter?
Organa humana actu pertinent ad organizationem in statu

perfecto ; non constat vero illa ad organizationem initialem
pertinere.
Ad tertium : Quamvis unio animæ sit per modum verae for­
mæ aut causæ formalis, non inde anima incapax evadit ela­
borandi proprium organismum, cum sæpius, durante unione,
anima organismum modificet, reparet, etc. Pertinet, e contra,
ad formam viventem ut valeat materiam regere, ordinaro,
sibi subjicere in ordine ad organismum efformandum ; hinc est
quod vita dicatur creatio, in sensu lato, seu effectio organismi.
Cæterum, aliæ animæ unirentur etiam per modum causæ
formalis. Ergo non possent embryonem organizare, si valeret
argumentum.
Maxime autem decet animam rationalem ab initio effingere
suum corpus, non vero a formis inferioribus productum acci­
pere, praesertim cum illae formæ impares videantur tam nobili
organismo elaborando.
Ad quartum : Imperfectum praecedit perfectum quando rei
natura id postulat, et nihil aliud òbstat. Rationes vero secun­
dae sententiae ostendunt aliquid in praesenti obstare. Cæterum
hic etiam servatur progressus de imperfecto ad perfectum, nam
in principio anima rationalis munus exercet formæ inferioris,
.post modum vero munus formæ perfectae.

VIII.—Kcsponslones ad argumenta secmidæ sententiae.
Nec etiam insolubiles videntur rationes alterius opinionis.
Ad primum argumentum dicendum est : Ex eo quod fœtus
operationis vitalis et animalis sit capax, non necessario infer­
tur capacitas recipiendi animam rationalem, quæ, cum supre­
mum locum obtineat in nobilitate formarum, expostulat ma­
teriam perfecto dispositam. Unde hoc argumentum probabi­
litatem, non necessitatem præstat.
Ad secundum : Spermatozoida perit quidem actu, sed re­
manet virtualiter et in effectu. Unde nihil impedit animam sen­
sitivam a generante produci.
Ad tertium : Formæ inferiores incapaces sunt perficiendi et
complendi organismum humanum, non vero illud inchoandi,
cum naturalis requirat ordo ut formæ inferiores subjectum
formæ superioris praeparent ac disponant.
Ad quartum : Ostendit scientia idem subjectum de uno sta-

tu ad alium transire. Utrum vero ille transitus sit substantialis
an accidentalis, utrum organismus remaneat idem formaliter
an materialiter tantum, non pertinet ad experientiam, sed ad
rationem definire. Quamvis ergo experientia generationes non
deprehindat, posset tamen metaphysica illarum necessitatem
et existentiam probare.
Illæ porro successiones animarum non proprie sunt corrup­
tiones, quia fiunt in melius, nec mortes, quia nullum est instans
in quo foetus forma viventi privetur, sed in instanti quo abit
prior anima, introducitur altera. — Ad id quod ultimo additur
respondet Angelicus : « Non est inconveniens si aliquid inter­
medium generetur et statini postmodum corrumpatur ; quia
intermedia non habent speciem completam, sed sunt in via ad
speciem; et ideo non generantur ut permaneant, sed ut per eu
ad ultimum generatum perveniatur (1). »
Ad quintum: Constitutio Apostólicas Sedis a mentione fœtus
animati vel inanimati eo consilio abstinuit, ne Ecclesia vide­
retur recentiorum contradicere sententiae, quæ probabilis est,
et in praxi, utpote tutior, est sequenda. Ecclesia igitur quaes­
tionem intactam reliquit.
Ad sextum : Admittitur successio animarum ut formæ in­
feriores disponant ad formam ultimam et perfectam, quæ ratio
sane non valet in corruptione et morte.
IX. — De tertia sententia. Ex una parte asserit animam
rationalem non infundi in primo fecundationis instanti, prop­
ter rationes primæ sententiae ; aliunde negat foetum anima
mere vegetativa informari, quia scientia ostendit regnum ani­
male vegetali non proprie succedere, sed potius superponi, et
foetum, ab initio, more animalium, non vegetalium, nutriri.
Insuper, si prima anima esset vegetativa, nulla esset causa
animam sensitivam producens. Igitur in prima fecundatione
adest anima sensitiva, cui succedit anima rationalis. Sumit
itaque hæc opinio argumenta utriusque sententi® validiora,
quæ tamen evidentiam non pariunt.

X. — Quid concludendum. Singulæ sententi® sua gaudent
probabilitate ; secunda in praxi, et cum agitur de Baptismo con­
fi) II Coni. Gent.t c. 89.

ferendo, est sequenda,non ut verior, sed ut tutior. Nihil huc­
usque a scicntificis inventum est quo evincatur opinionem
S. Thomæ, præsertim si modificetur in sensu tertiæ sententiae,
esse evidenter antiquatam et scientiis certo et evidenter repu­
gnantem ; nec etiam argumenta metaphysica ostendunt secun­
dam sententiam esse absurdam vel improbabilem, vel rationi
minus congruam. Adhuc sub judice lis est, nec illam intendimus
dirimere.
Non est tamen inficiandum opinionem quæ vult animam in
primo conceptionis instanti per creationem infundi, magis ac
magis communem evadere (1).
(lì Ct. Antonelli, Medicina Pastoralis, c. XIX.

TRACTATUS TERTIUS

DE ANIMA HUMANA SECUNDUM POTENTIAS SEU FACULTATES
CONSIDERATA.

Anima humana unita corpori, et prout objectum est Philo­
sophise Naturalis, facultates exposcit et operationes, de quibus
nunc est disserendum. Potentiae vero spirituales, cum ordinem
sensibilem transgrediantur, pleno jure ad Metaphysicam per­
tinent. In praesenti ergo tractatu sermo erit de facultatibus
et operationibus ordinis sensitivi,tum cognoscitivis, tum appe­
titi vis ; sed in antecessum versantur quaedam de omnibus po­
tentiis in genere.

QUÆSTIO PRIMA.

De potentiis in genere (1).

Quæ hic disserenda veniunt spectant Io facultatum distinc­
tionem ab essentia ; 2° facultatum specificationem ; 3° facul­
tatum divisionem et subjectum; 4° facultatum ordinem et
attributa.
(1) Cf. S.Thomas, I. P. q. 77 ; Q.Q.Dispp. De Spirit, creat.} De Anima;
Cajetanus, Bannbz, comment, in I. P. q. 77, Joannes a S. Thoma,
Phil. Nat. Ill P., q. 2. ; Alam annus, q. 51 ; Sansevbrino, Dynami. ;
Pesch, Psychol.., tom. II; Gard air, Corps et Ame, II P.; Alibert, La
frychologie thomiste et les théories modernes, I. P. Gredt, ed. tertia. Cf.
Theses a S. Gong. Studiorum approbatas. Act. Apost- Sedis, VI, 383 ss.

ARTICULUS PRIMUS.

DE DISTINCTIONE POTENTIARUM aB ESSENTIA.

I.— Notio potentiarum. Facultas, seu potentia, definiri po­
test : Principium quo proximum et immediatum agendi simpli*
citer. Dicitur: Principium, id est, causa efficiens a qua prorum­
pit operatio. Principium guo, ut distinguatur a supposito,
principio quod. Proximum et immediatum, ut innuatur distinc­
tio a principiis remotis. Principium porro remotum adæquatum
est tota natura; principium vero remotum inadæquatum est
forma substantialis ; neque enim natura neque forma substan­
tialis sunt immediate oporativæ ; sed agunt mediantibus po­
tentiis, quæ idcirco nuncupantur principia immediata. Tan­
dem principium agendi simpliciter, ut innotescat facultatem
non esse principium essendi bene vel male, sicut sunt habitus
entitativi, neque etiam agendi bene vel male, sicut sunt habitus
operativi ; sed principium operationis simpliciter sumptæ.
Merito comparantur potenti© arborum ramis, a quibus fruc­
tus immediate procedunt, essentia autem trunco, qui ramos
sustentat cisque fecunditatem tribuit et mediantibus ramis
fructus producit.
Facultates igitur et potentiæ promiscue usurpari possunt,
quatenus designant principia proxima agendi simpliciter ; at
sub alio respectu et prout a philosophis modernis accipiuntur
nonnihil differunt. Potentia est quid generalius et complecti­
tur omnia agendi principia proxima, sive conscienti® et volun­
tati subsint sive non, et hinc recensentur potentiæ vegetatile,
senoitivæ, intellectivae. Facultas minus patet, et importat prin­
cipium factorum conscientiae, quodque rationis imperio ali­
quatenus subjacet : quo sensu potentiæ sensitivœ et intellec­
tivae, non autem vegetativæ, facultates dicuntur. Vires autem

ct pro potentiis et pro facultatibus accipi possunt. Quia in
præsenti principia agendi proxima attendimus, tria illa voca­
bula indifferenter usurpamus.
II, —Divisio potentiarum in activas et passivas.In genere,
potentia activa est principium transmutandi aliud, vel agendi
in aliud ; potentia vero passiva est principium transmutationis
ab alio, seu principium patiendi ab alio. Quocirca potentia
activa non ea præcise reputatur quæ agit, secus omnes forent
activæ, cum ex omnibus prorumpant operationes ; sed distinc­
tio in activas et passivas ex ordine ad objectum desumitur.
Si facultas ita objectum attingat, ut istud sit patiens et transmutatum, erit potentia activa, sicut sunt vires vegetativæ, quæ
objectum, puta alimentum, immutant et transformant. Si
vero objectum sit agens et movens, facultas autem mota ab
objecto, erit potentia passiva, sicut facultates sensitivæ, et
intellectus possibilis (1). Hinc confutatur sententia Galluppi
et modernorum, qui potentiam passivam definiunt eam quæ
actionem in se recipiendi capax est, et activam eam quæ agere
aliquid valet.

III. —Philosophorum opiniones do naturafacnltatnm.Qui
propugnant substantiam esse immediate operativam, conse­
quenter docent potentias ab essentia non realiter distingui. Ita
Nominales, Okam, Gregorius Ariminiensis ; Cartesiani, qui
reponunt animæ essentiam in cogitatione (2) ; multi recentiores, sicut Dynamistæ, qui inducunt vires substantiales imme­
diate operativas ; Atomistæ, qui omnia revocant ad motum7
in eamdem incidunt sententiam ; Positivistæ, Materialistæ»
qui autumant animam esse complexum accidentium, seu func­
tionum psychicarum, necessario animam cum facultatibus et
operationibus confundunt. Scotistæ animam inter et facultates
ponunt famosam illam distinctionem, quæ dicitur formalis r
actualis ex natura rei : facultates itaque essent formalitates
substantiales ex natura rei ab animæ essentia distinctæ.
(1) Cf. Q.Q. Disp. q. 16. De Verit. a. 1, ad 13.
(2) De qua opinione dicit Bossuetius : κ C’est, ce me semble, uneétrange métaphysique que le fond de la substance de l’âme soit seulement
pensée ou vouloir. » Cf. Tradition des nouveaux mystiques, sect.. VL

Sententia vero quæ distinctionem realem propugnat ab
Aristotele, et, post ipsum, ab Ecclesiæ Patribus (1), a S. Ansel­
mos (2), B. Alberto, D. Thoma, et Scholasticis communiter,
defenditur.
IV. — Prima conclusio: Facultates inter et essentiam
animæ realis viget distinctio.
Arg. Ium. Si essentia animæ esset sua facultas, actus essen­
ti® et actus potenti® essent prorsus identici. Atqui actus es­
senti® est esse, actus vero potenti® est operari. Ergo operari
animæ foret suum esse. Sed in nulla creatura operari est suum
esse : id enim solius Dei est proprium, qui est actus purus.
Ergo essentia animæ a suis facultatibus discriminatur.
Arg. llum (Quod est explanatio præcedentis). Actus et po­
tentia ad illum actum essentialiter ordinata sunt in eodem
genere entis.
Atqui facultas est potentia ad operationem ceu ad actum et
terminum proprium essentialiter ordinata. Ergo est in eodem
genere entis cum operatione.Sed omnis operatio in creatis re­
ponitur in genere accidentis. Ergo facultas est pariter in genere
accidentis, ac proinde ab essentia, quæ in genere substanti®
■collocatur, est realiter distinguenda.
Declaratur major. Actus debet potentiam essentialiter com­
plere. At potentia substantialis non potest compleri essentiali­
ter nisi per actum substantialem ; potentia vero accidentalis
nonnisi per actum accidentalem completur, quia si actus foret
substantialis, jam non foret complementum in eodem ordine,
jam que amitteret accidens propriam rationem et in aliam
converteretur essentiam. Ergo actus et potentia sunt in eodem
genere : si actus est substantialis, potentia quoque substan­
tialis reputatur ; si actus accidentalis est, et potentia ad ordi­
nem refertur accidentis.
— Minor est certa ; de natura enim facultatis est ferri ad
operationem ; quocirca facultas absque ordine ad actum nec
concipitur nec definitur. Ergo ordinem transcendentalem
importat ad operationem tamquam ad suum actum et finem,
seu complementum.
(1) Cf Augustinus, De Orig. Anim. lib. I, c. 16, Confess, lib. X, c. 7.
(2) De Concord. Grat, et Lib. Arb. q. 3, C. 11.

Probatur minor subsu mpta, scilicet operationem omnem
creatam esso de genere accidentis. Id quidem experientia in­
notescit, nam potest adesse vel abesse operatio salva rei essen­
tia. A priori autem id apodictice demonstratur. Si substan­
tia est ipsa operatio, jam essentia est sua ultima actualitas,
si quidem operatio est actus secundus et ultimus. Atqui subs­
tantia quæ est sua ultima actualitas est actus irreceptus et
irreceptivus,seu actus purus.Ergo substantia creata esset actus
purus. Declaratur postrema minor. Esset actus irrcceptivus,
quia supponitur esse ultima actualitas ; esset actus irreceptus,
quia actus receptus exposcit subjectum a se realiter distinctum,
in praesenti vero nullum est subjectum hujusmodi, siquidem
inducitur perfecta identitas inter substantiam et operationem.
Arg. IIIum. Anima secundum suam essentiam est actus.
Ergo si esset principium immediatum operationum, omne
habens animam haberet actu vitæ opera , sicut habens
semper animam est vivum actu. Atqui omne habens animam
non semper est in actu operum vitæ. Ergo anima secundum
suam essentiam non est principium operationum immediatum,
atque ideo a potentiis, quæ sunt principia immediata, distin­
guitur.
— Declaratur antecedens. Anima secundum suam essentiam
est forma. Forma autem est ultimus generationis terminus.
Quo fit ut anima secundum suam essentiam non ordinetur ad
ulteriorem actum. Si ergo remanet potentia ad actum quem­
dam ulteriorem, id non competit sibi secundum suam essen­
tiam, sed secundum suam potentiam. At, si anima est sua
potentia, non est ad ulteriorem actum ordinata ; quare omne
habens animam haberet actu opera vitæ.
Arg. IVum. Eorum quæ sunt realiter idem, si unum multi­
plicatur et cætera multiplicanda sunt. Atqui potentiæ animæ
multiplicantur juxta multitudinem objectorum formalium,
non multiplicata essentia. Ergo essentia et facultates nequeunt
identifican.
Arg. Vum. Unum et idem non potest esse actus corporis et
separatus nisi secundum diversa. Atqui anima secundum es­
sentiam est actus corporis, secundum vero intellectum et vo­
luntatem est actus separatus. Ergo hujusmodi facultates sunt
quid ab animæ essentia realiter diversum. Inter ipsas autem
HUGON-PHILOS. NAT. II. P. — 14.

facultates aliæ sunt form» corporis, ut potenti» organic»,
ali» non, ut intellectus et voluntas. Si autem omnes forent
essentia, æqualiter omnes informarent corpus : qu» enim sunt
eadem uni alteri non possunt esse inter se diversa.Ergo non sunt
ipsa essentia.
Arg. VIura. In potentiis animæ est aliquis ordo, ea quidem
ratione ut una aliam moveat, sicut ratio appetitum irascibilem
et concupiscibilem, et intellectus voluntatem. Atqui id esse
non potest, nisi potenti» distinguantur ab anima ; nam idem
secundum idem non seipsum ciet et movet, nec est simul
movens et motum. Ergo.
Pariter, deprehenditur inter facultates pugna et conflictus,
v. g., inter sensitivas et intellectivas, imo inter diversas facul­
tates sensitivas. Qui conflictus non exurgeret si omnes facul­
tates ipsi essentiæ identifìcarentur (1).
Qu» thesis ex sequenti plenius roboratur. Unde sit
V. — Secunda conclusio : Facultates ab essentia distin­
guuntur, non sicut modus a modificato, sed sicut res a re.
Arg. Ium. Essentia est potentia cujus actus est esse substan­
tiale, facultas autem est potentia cujus actus est operari acci­
dentale. Atqui potentia qu» respicit ceu terminum proprium
operari accidentale non potest esse merus modus potenti»
illius qu» pro actu sibi vindicat esse substantiale ; immensa
namque distantia qu» inter esse substantiale et operari acci­
dentale intercedit nullatenus potest in distinctione pure
modali reponi. Ergo facultates inter et essentiam, non pure
modalis, sed stricte realis, viget distinctio.
Arg. IIum.Gum pendere intrinsece ab organo et esse ab orga­
no prorsus independens, essentialiter distinguantur, necesse
est ut inter facultates organicas a corpore dependentes et
facultates pure spirituales, non modale, sed stricte reale inter­
cedat discrimen. Atqui animæ potenti» ali» sunt organic»
a corpore dependentes, ali» autem omnino immateriales. Ergo
facultates inter se distinctione non modali, sed stricte reali
discriminantur. Quod si realiter entitative ab invicem discer­
nantur, eodem jure sunt distinguendæ a sua communi radice,
(1) Cf. Q. De Anima, a. 12.

ART. I. — DE DISTINCTIONE FACULTATUM AB ESSENTIA

211

scilicet animæ essentia. Illa enim quæ non sunt eadem inter se
nec eadem sunt uni tertio.
— Cum vero dicitur facultates distingui ab essentia sicut
rem a re, nonest intelligendum sicut rem ab alia r i extranea, vel
sicut unum subjectum ab alio subjecto ; sed sicut accidens praedicamentale proprium a substantia in qua radicatur et cujus
est inseparabile consecutivum.
V*L —An et qua ratione facultates ab essenti v. profluant.
Quamvis facultates ab essentia discriminentur, ab ipsa tamen
dimanant. Etenim subjectum facultatum vel est anima sola
vel compositum. In utraque autem hypothesi necesse est ut
facultates ab anima profluant. Ergo. Prob. min. Si subjectantur
in anima sola, palam est ipsas ab anima dimanare.Quoad al­
teram vero hypothesim, sic arguitur : Accidens causatur in
subjecto secundum quod est actu. Atqui compositum huma­
num est actu per animam, sicut compositum physicum in actu
reponitur per formam. Ergo, etiamsi subjectum sit comporitum, facultates ab anima tanquam a principio profluunt (1).
Difficultas vero est quomodo oriantur : utrum per veram
causalitatem, an per solam resultantiam, seu dimanationem.
Existimat Suarez substantiam emittere suas proprietates
vera et propria actione, quamvis generans, seu producens
substantiam, dici possit mediate gignere proprietates (2).
At ex hac sententia duo sequuntur incommoda : primum,
quod substantia sit immediate operativa ; secundum vero
quod aliquid producat effectum in semotipso,etsimul sit agens
et patiens, movens et motum. Nec minuitur difficultas si
reponatur generans mediate producere proprietates. Nam
vel actio generantis aut creantis ad productionem substantial
terminatur, et tunc nullatenus transit ad proprietates, et pre­
mit iterum praecedens difficultas ; vel terminatur ad produc­
tionem proprietatum, et tunc ipsa substantia illas non efficit
actione vera et propria, et sic evanescit illa sententia.
Itaque tenemus, cum Thomistis, proprietates ab essentia
profluere per dimanationem, seu resultantiam, ita ut actio
(1) 1. P. q. 77, a. 6.
(2) Cf. Stjakjsz, lib. II, De Anima, c. Ill, et DispAS Metaphys, sect. 3.

generantis vel creantis attingat simul et substantiam et pro­
prietates vi naturalis connexionis qua cum substantia colligan­
tur, juxta axioma : Qui dat esse dat consequentia ad esse. Actio
producentis attingit itaque substantiam, et substantia est
medium deferens actionem ad proprietates : quocirca proprie­
tates congenerantur, si substantia generatur ; vel concreantur,
si substantia creatur, sicut anima intellectiva (1).

VII. — An facultates ab essentia separentur, vel sepa­
rari possint. De facto, potentiæ non sunt ab anima separa­
biles : facultates quidem spirituales in eodem semper esse
perseverant, etiam in anima separata ; facultates vero organicæ, cum sint totius conjuncti, non persistunt actu in anima
separata, sed remanent virtute sicut in principio, seu radice.
An vero divinitus separari possint facultates disputatur inter
Scholasticos.Proprietates quidem corporeae possunt are mira­
culose sejungi, sicut quantitas in Eucharistia avellitur a pane
et vino. Verum facultates vitales intimius connectuntur subs­
tantiæ quam proprietates corporeae suo subjecto. Unde major
hic obest difficultas. Operatio quidem intrinsece vitalis non
potest esse sine subjecto vitali illam intrinsece eliciente ; quo­
circa repugnat intellectionem ab intellectu separari. At vero
minus pendet intellectus a substantia quam intellectio ab
intellectu, et idcirco non constat absolute repugnare intellec­
tum a substantia sejunctum, ut tenent plures Thomistæ. Si
autem potentiæ vitales ab anima separentur, existent quidem
sine subjecto, sed non operabuntur vitaliter, cum desit primum
principium se movens ab intrinseco, scilicet animæ essentia.
Quo casu, anima potentiis sensitivis et intellectivis privata
diceretur adhuc sensitiva et intellectiva radicaliter, quamvis
non formaliter et proxime, sicut aqua calida est radicaliter
frigida (2).
Difficultates contra facultatum distinctionem fieri solitas
jam in Logica solutas reperies (3).
(1) Cf. I. P. Phil. Nat. Tract. II, q. II, a. II, n. X, vol. II, p. 144.
(2) Cf. Bannez, I. P. q. 77, a. 1, dub. 1, ad 4; — Joannes a S.Thoma,
Phil. Nat. Ill P. q. IT, a. II, solv. arg., ad. 3.
(3) Tract. Ill, q. IV, a. Ill, n. V, pp. 479, seqq.

ARTICULUS SECUNDUS.
-D-E

PRINCIPIO POTENTIARUM SPECIFICATIVO

(1).

I. —Facultates important respectum ad altorum. Potentiæ,
habitus et actus, ut acute observat Joannes a S. Thoma, sunt
quoddam genus entis nec pure absolutum, nec pure relativum,
sed habens rationem absoluti cum respectu transcendental! ad
alterum.
A natura in ordine ad alterum tribuuntur, qua ex parte non
sunt pure absoluta ; aliunde, non deserviunt ad pure recipien­
dum, sed etiam ad operandum, et ideo non sunt mere relativa.
Quia ergo cx proprietate naturæ suæ ordinantur ad alterum,
dicuntur ab altero specificati.
II. — Distinguitur duplex specificativum : intrinsecum et
cxtrlnsccnm. Specificativum intrinsecum est illud quo res formaliter et intrinsece in sua specie constituitur. Porro unum­
quodque in sua specie reponitur per sua prædicata essentialia.
Ergo prædicata essentialia sunt specificativa intrinseca. Id
vero quo primario et principaliter res in sua specie collocatur
est ultima differentia ; quæ idcirco principatum inter speci­
ficativa intrinseca obtinet ; sic rationalitas est intrinsecum
hominis specificativum.
Porro omne ens creatum et speciem et essentialia prædicata
a causa extrínseca accipit. Quapropter specificari etiam debet
a causa illa quæ tribuit ipsi essentiam et speciem. Hoc autem
specificativum extrinsecum est prius praedicatis essentialibus,
quia ipsa prædicata causât et est id in ordine ad quod prædi­
cata definiuntur et intelliguntur. Quod vero prius est et etiam
(1) Cf. S. Thomas, I. P. q. 77, a. 3 ; Cajbtanus et Bannez in h. L;
Joannes a S. Thoma, Idc. cit. a. III ,· Sylv. Maubus, lib. III, et lib. IV.

principalius reputatur. Igitur specificativum extrinsecum
censetur specificativum principalius, et inter illa specificativa
extrínseca illud quod præstat ultimam differentiam magis
proprie specificat
III. — Specificativum ita sumptum, licet extrinsecum sit
ipsi rei specificatae, intrinsecum tamen est definitioni
rei. Res nempe secundum suam essentiam ita commensuratur et proportionatur alicui extrínseco ut nonnisi per or­
dinem ad illud intelligi et definiri queat. Quibusdam exemplis
id patescit. Vestimenta hominis nequeunt definiri nisi per
ordinem ad corpus humanum ; unde qui cognosceret vestimen­
tum non ordinatum ad corpus hominis, non compararet genui­
num humani vestimenti conceptum. Imago, statua, pictura,
non possunt ab exemplari praescindere ; hinc qui definiret
imaginem, statuam, non habito respectu ad exemplar,imaginis
vel statuae naturam nullatenus perciperet.Econtra, membra ho­
minis bene definiri possunt.absque ullo ad vestimenta respectu,,
et exemplar, v. g., homo, apprime dignoscitur absque ordine
ad suam imaginem vel statuam. Itaque vestimenta specificantur a membris, imago, statua ab exemplari, membra e contra
non specificantur a vestimentis, nec exemplar a statua vel
imagine. Hac ratione dicimus per actus et objecta specificari
potentias, quatenus potentiae nequeant nisi per transcendontalem ad actus et objecta ordinem definiri.

IV. — Multiplex objectum. Recolendae sunt breviter ob­
jecti notio et divisio. Objectum materiale est illud omne quod
facultati subjicitur, sicut corpus est objectum materiale visus.
Objectum vero formale est duplex : formale quod, seu ratio
quæ, et formale quo, seu ratio sub qua. Formale quod est id
quod primo et per se attingitur in objecto materiali, et ratione
cujus caetera percipiuntur. Sic color est objectum formale
quod visus, quia ratione coloris oculus et corpus et ea quae sunt
in corpore attingit. Objectum formale gnoest modium quo
facultas defertur ad objectum materiale et formale quod. Sic
lux est objectum formale sub quo visus, quia per lucem oculus
attingit et corpus et colorem.
Objectum autem adaequatum dicitur illud quod terminat

potentiam, et complectitur quidquid potest cadere sub facul­
tate et attingi ab illa, sive primario, sive secundario, tum
quoad rationem formalem sub qua attingitur tum quoad
^materiale quod attingitur, sive facultas in illud vi propria et
naturali tendat, sive etiam supernaturaliter adjuta.
V. — Prima conclusio : Actus et objecta non sunt speci­
ficativa intrinseca potentiarum. Ratio perspicua est. Speci­
ficativa intrinseca sunt prædicata essentialia et differentia
ultima. Atqui actus et objecta non sunt ipsa prædicata essen­
tialia aut differentia ultima, ut liquet, sed sunt extra ipsam
facultatem, ut objecta, vel post facultatem, sicut actus.Ergo.
VI. — Secunda conclusio : Actus et objecta sunt speci­
ficativa extrínseca, hac tamen ratione ut potentiæ definiri
nequeant, nisi per ordinem ad actus et objecta.
Arg. Ium. Quod natura sua destinatur ad alterum non potest
nisi per ordinem ad illud definiri. Atqui potentiæ animæ, utpote principia immediate operativa, natura sua ad operatio­
nem feruntur (1) ; ideoque et ad objecta, sino quibus non con­
cipitur operatio. Ergo potentiæ animæ non possunt definiri
nisi per ordinem ac actus et objecta. Ergo actus et objecta sunt
principia definitiva potentiarum. Sed principium definitivum
est etiam spccificativum, nam definitio speciem manifestat.
Igitur actus et objecta sunt principia potentiarum specifica­
tiva.
Confirmatur : Sicut serra ost instrumentum secandi, ita po­
tentiæ sunt instrumenta suarum actionum, licet perfectiori
modo. Atqui serra specificatur ab actu secandi. Ergo potentiæ
specificantur ab actibus suis, et consequenter ab objectis. Ita
Sylv. Maurus.
Arg. IIum, speciale pro facultatibus cognoscitivis. Imago
specificatur a suo exemplari, non autem e converso. Atqui om­
nes cognitiones nostræ imagines sunt suorum objectorum ;
nam, ut cognitio peragatur, debet in facultate progigni simi­
li) « L'acte est pour la puissance ce qu’est l’expansion pour la force, le
vol pour l’aile de l’oiseau, un perfectionnement virtuel qui la complète
et l'achève. » Alibert, La Psychologie thomiste et les théories modernes,
p. 27.

litudo objecti. Ergo omnis cognitio specificatili· ab objecto.
At rursus ex cognitione specificatur potentia cognoscitiva.
Ergo facultas ab objecto demum specificatur.
Actus vero aliarum potentiarum, licet non sint imagines ob­
jectorum, ipsis tamen debent commensurari et proportioned,
et consequenter ab ipsis specificari.
Inde etiam liquet potentias specificar! immediate et proxime
ab actibus; mediale autem et ultimate ex objectis. Actus enim se
habent sicut motus quidam. Sed motus specificatur ex ter­
mino ; sicut motus calefactionis ex termino qui est calor ac­
quisitus, motus vero infrigidationis ex termino qui est frigus
inductum. Ergo actus ex terminis suis spocificantur. Sed ter­
mini sunt objecta, quæ dicuntur finis actuum et ultimum po­
tentiae. Itaque objectum est ultimum specificativum ; imme­
diate quidem specificai actum, mediante vero actu potentiam.
VII. —Tertia conclusio: Objectum specificativum non
est materiale, sed formale tantum. Probatur : Objectum non
diversificai et specificai actum vel potentiam secundum quod
est in seipso,sed secundum ratio lemqua attingitur a potentia.
Sic pomum, ut in seipso est, non specificat visum et odoratum,
alioquin ambe· essent una et eadem facultas ; sed diversificat
ex eo quod ab oculo secundum rationem coloris, ab odoratu
vero secundum rationem odoris attingatur. At objectum ut
in seipso est objectum materiale, objectum vero secundum
rationem qua a potentia attingitur est objectum formale.
Ergo objectum quod specificai est objectum formale, non ma­
tedale.
Confirmatur. Id quod proprie specificai motum est termi­
nus formaliter sumptus ; quod specificat calefactionem non
est aqua ut sic, sed aqua ut calida, seu calor inductus. At ter­
minus formaliter sumptus est objectum formale. Ergo.

VIII. — Solvuntur difficultates. — Io Distinctio inter
objecta formalia est distinctio rationis. Atqui distinctio ra­
tionis in objectis non potest distinctionem inducere realem in
potentiis. Ergo objecta formalia nequeunt specificare et dis­
tinguere potentias.
Reso.: Nego minorem. Sicut una causa, seu virtus, quæ est

entitativc una, producit offectus realiter distinctos, ut patet
in virtute divina, ita objectum entitative unum potest diver­
sas inducere specificationes reales, quia virtualitcr multiplex
est etæquivalet pluribus realiter distinctis.
2° Causa non specificatur a suo effectu. Atqui actus sunt
effectus potentiarum. Ergo potentiæ non spccificantur a suis
actibus.
Respondeo cum Thomistis : Dist. maj. : Causa non specificatur ab effectu, ut effectus est a causa producendum, concedo ;
ut est finis propter quem causa intenditur et ad quem tota ejus
essentia ordinatur, nego. Contradist. min. : Actus sunt effectus
potentiarum, effectus simul et finis, concedo, effectus tantum,
nego.
Actus, si considerantur in ordine exeeutionis, sunt effectus
a potentia dependentes et a potentia producti, qua ratione
potentiam non specificant ; attamen diversitas potentiarum ex
actuum diversitate manifestatur. In ordine vero intentionis
actus sunt finis potentiarum, non enim tribuitur potentia nisi
propter actum, juxta axioma : Quodlibet est propter suam opera­
tionem. Hoc modo actus priores sunt potentiis et ipsas speci­
ficant.
3° Quod est in organo specificatur ex organo. Atqui faculta­
tes inferiores sunt in organis. Ergo distingui et specificari de­
bent per organa, non voro per objecta.
Resp. : Dist. maj. : Quod est in organo et est propter orga­
num, specificatur ab illo, concedo ; quod est in organo ita
ut organum sit propter illud, specificatur ab organo, nego.
Contradist. min. : Facultates inferiores sunt in organis, ita ut
organa sint propter facultates, concedo ; ita ut facultates sint
propter organa, nego, et nego conseq.
Cum facultates se habeant sicut actus, formae et perfectiones
organorum, priores sunt organis in naturæ intentione, et natura
organa instruit et ordinat ad facultates, sicut intendit mate­
riam propter formam. Quamvis ergo facultates organis indi­
geant, non idcirco debent ab organis specificari, sicut membra,
quamvis vestimentis utantur, non tamen ab illis speciem de­
sumunt.

IX. — Alius respectus in specificatione attendendus. Con-

sideraVimus hucusque potentias formaliter, ut principia
operativa ; at rursus spectari possunt reduplicative ut animæ
attributa, vel secundum distinctionem suam numericam.
Quatenus attributa, ex anima speciem sortiuntur. Proprietates
enim, ut sic, capiunt naturam principii a quo dimanant seu
resultant ; et hac ratione essentialiter differunt animæ facul­
tates et vires corporum physicæ. Numericam autem unitatem
et distinctionem desumunt facultates ex unitate et distinctione
numerica subjectorum quibus insunt, sicut generatim acciden­
tia individuantur a subjecto (1).
Quæ de facultatum vitalium specificatione disseruimus va­
lent pro cæteris omnibus potentiis, necnon pro habitibus sive
intellectualibus sive moralibus, sive virtutibus, sive vitiis, etc.
(1) I. P. Phil. Nat.Tract. IL q. IV, a. II, vol. Π, p. 25Λ

ARTICULUS TERTIUS
DE DIVISIONE ET SUBJECTO POTENTIARUM

I. — BMsio facultatum iu philosophia moderna. De nu­
mero et varietate facultatum valde anceps et obscura est opi­
nio veterum, excepto Aristotele, cujus placita amplexati sunt
Scholastici. Recentiores autem philosophi, pessumdata vera
doctrina de unione animæ et corporis, ad tres classes revocant
potentias : Sensibilitatem, intellectum, voluntatem, ita Spiritua­
list», juxta triplicem factorum seriem : intellectivorum, sensi­
tivorum, ac volitivorum (2) ; vel : Facultates vitæ vegetativas,
faculiatesque vitæ sensitivæ, ac facultates vitæ socialis, ita Positivistæ. — Bain omnia mentis phænomena ad hæc tria reducit :
Affectum, (feeling, le sentiment); volitionem, seu voluntatem ;
cogitationem, seu intellectum vel cognitionem. Sensationes
autem partim ad affectum, partim ad cogitationem referuntur.
Imo nonnulli facultates omnes eliminant, quippe qui non­
nisi facta agnoscunt (3). Quare non tres facultates, sed tria
genera factorum psychologicorum, ponuntur : facta affectiva
factaque intellectiva, ac facta voluntaria.
II. —Animadversio in praefatas divisiones. Non solum ex
hoc peccant quod abstrahant a fundamentali specificativo,
(1) Cf. S. Thomas I. P. q.q. 77 et 78, ejusque commentatores supra
citati.
(2) « Il y a ni plus ni moins trois classes de faits et de fonctions psy­
chologiques : des faits représentatifs ou faits intellectuels, des faits affec­
tifs ou sensitifs, des faits volitifs ou de volonté. » Rabier, Psycholog.p.80.
(3) a Les mots faculté, capacité, pouvoir, qui ont joué un si grand rôle
en psychologie, ne sont que des noms commodes au moyen desquels nous
mettons ensemble dans un compartiment' distinct tous les faits d’une es­
pèce distincte ; ces noms désignent un caractère commun aux faits qu’on
a logés sous la même étiquette; ils ne désignent pas une essence mysté­
rieuse et profonde qui dure et se cache sous le Aux des faits passagers, a
Taine, De rIntelligence, préface, p. 1.

scilicet objecto, sed multis et gravissimis erroribus tanquam
fundamentis nituntur. Vel enim negant realitatem acciden­
tium et realitatem potentiae, quam sensus communis et metaphysica invicte demonstrant ; vel confundunt phaenomena et
effectus cum causis ct principiis, appetitionem cum cognitione,
et cognitionem sensitivam cum intellectiva, ex quo evertitur
vera spiritualitatis et moralitatis notio. Vel saltem mancae et
inadæquatæ sunt, omittentes facultatem exeeutivam et locomotivam, qua tamen homo carere non potest.
Insuper, falso contendunt illas solum esse animæ potentias
quarum habetur conscientia. Licet quippe conscientia neces­
sarium et infallibile criterium sit in suo ordine, non est unicum
experientiae medium : sive enim observatione externa sive ra­
tiocinio deprehendi possunt aliæ potentiæ quæ sensui intimo
non subjacent, ut potentiæ vegetativae.
Demum, vocabula, in præfatâ divisione, æquivocatione la­
borant ac nimis patent : nam ad unam facultatem cognoscitivam revocantur facta omnino dissimilia et irreductibilia, ut
sunt cognitio empirica et cognitio abstracta, metaphysica,
universalium, infiniti, etc.; sensibilitati etiam adseribuntur
facta diversi omnino generis, ut sensatio physica et delecta­
tiones ac gaudia ordinis moralis ac spiritualis.
III. — Fundamenta ver» classificationis. Supponendum
est imprimis potentiæ inesse objectivam realitatem, ut osten­
demus in Ontologia ; et consequenter facultates esse veras
animæ reali tates, veraque principia quæ su apte natura ad
operationem ordinantur ; secundo, realem vigere distinc­
tionem inter substantiam et accidens, essentiam et facultates ;
tertio, principia distinctiva esse objecta formalia. Quibus ad­
missis, sponte fluit naturalis facultatum divisio.

IV. —Conclusio: Quinque sunt genera potentiarumanimæ.
Probatur. Potentiæ divcrsificantur per objecta formalia. Sed
quinque sunt genera objectorum formalium. Ergo quinque ge
nera potentiarum.
Prob. min. Primo, est aliquod objectum restrictum parum­
que extensum, scilicet solum corpus animæ unitum ; et huic
objecto respondet potentia vegetativa, quæ non agit ad exte

riora, sed tantum in corpus cui anima conjungitur.— Secundo,
est aliud objectum majoris amplitudinis seu extensionis,
nempe omne corpus sensibile. — Tertio, est objectum adhuc
universalius, scilicet omne ens universaliter. Ista porro objecta,
quamvis sint ambo extrínseca animæ, debent tamen ipsi aliquc
modo uniri, nam oportet operans aliquo modo conjungi ob­
jecto circa quod operatur. Vel ergo conjunctio fit in quantum
objectum est per suam similitudinem in anima præsens, vel
in quantum ipsa anima tendit ad objectum. In primo casu,
conjunctio quidem objecti minus communis, nempe corporis
sensibilis, fit per speciem sensibilem, et ad hoc ordinatur
potentia sensitiva ; conjunctio vero objecti universalissimi
fit per speciem universalem et spiritualem, et ad hoc ordina­
tur potentia intellectiva. In altero autem casu, anima tendere
potest in objectum inclinatione et affectu, et ad hoc ordinatur
potentia appetitiva. Sed quandoque objecta utilia distant se­
cundum locum, et nociva sunt nimis propinqua . Ut ergo utilibua fruatur, debet ad illa motu locali tendere, et ut nociva vitet,
debet motu locali fugere, et ad hoc ordinatur potentia loco­
motiva, qua anima utilibus uniri et nociva vitaro potest.
Sunt igitur quinque potentiarum genera : potentia vegeta­
tiva, sensitiva, intellectiva, appetitiva, locomotiva (1).
Notetur oportet appetitivam iterum esse dividendam, se­
cundum quod objectum ad quod tendit anima est bonum sen­
sibile aut bonum universale et spirituale. Est igitur appeti­
tiva sensitiva, et appetitiva rationalis, quæ dicitur voluntas.

V. — Præfata divisio est secundum genus, non secundum
differentiam ultimam. Objecta formalia, prout in præ­
fata divisione considerantur, sunt quædam genera quæ per
speciales rationes formales adhuc contrahi possunt et sub'
quibus contineri possunt plures species ultima). Sic sub ge­
nere vegetativi includuntur tres species : nutritiva, augmentativa, generativa. Sub genere sensitivi referuntur quinque
facultates externæ, quatuor internæ. Sub genere intellectivi
plures sunt facultates, intellectus nempe agens et possibilis,
ut ostendemus in Psychologia; sub genere appetitivi sensitivi
continentur species concupiscibilis et irascibilis.
<1)1. P.q. 78, a. 1.

VI. —Potentiæ vitales confundi non debent cum modis
vivendi. Potentiarum genera, ut dictum est, distinguuntur
secundum genera objectorum, modi vero vivendi discernuntur
secundum gradus viventium. Quaedam enim viventia sunt in
quibus est tantum vogetativum, sicut in plantis. Quaedam vero
in quibus cum vegetativo est etiam sensitivum, non tamen
motivum secundum locum, sicut immobilia animalia, ut conchilia. Quaedam vero sunt quæ habent insuper motivum secun­
dum locum, ut perfecta animalia, quæ multis indigent ad
suam vitam ; et idcirco ipsis opus est motu ut vitæ necessaria
procul posita quœrere valeant. Quædam demum viventium
sunt in quibus cum his est intellectivum, scilicet in homine.
Appetitivum autem non constituit aliquem gradum viventium,
quia in quibuscumque est sensus est appetitus (1).
Quatuor ergo sunt gradus in modis vivendi : Io vegetativum
tantum ; 2° vegetativum et sensitivum ; 3° vegetativum, sensiti­
vum et locomotivum ; 4° vegetativum, sensitivum, locomotivum et
intellectivum. Sed in eodem vivente, scilicet in homine, sunt
quinque genera potentiarum vitalium : vegetativa, sensitiva,
intellectiva, appetitiva et locomotiva.
VII. — Utrum multitudo potentiarum perfectionem ar­
guat an Imperfectionem. Distinctio facultatum ab essentia et
facultatum inter se arguit quamdam limitationem, quæ
Primo Enti adscribí nequit. Unde in Deo nec plures sunt
facultates nec est distinctio facultatum ab essentia. Creata
vero pluribus motibus perfectionem adipiscuntur. Quæ
bonitatem perfectam paucis motibus obtinent superiores sunt
illis quæ ad eamdem beatitudinem multis indigent motibus.
Aliunde tamen melius est perfectam consequi bonitatem moti­
bus multis, quam imperfectam, paucis motibus; sic melius est
perfectam adipisci sanitatem multis remediis, quam modicam
sanitatem paucis. Res porro quæ sunt infra hominem paucas
ct determinatas suscipiunt operationes et virtutes, quia parti­
cularia bona tantum consequuntur. Homo vero, quia potest
consequi universalem beatitudinem et bonitatem perfectam,
multas habet operationes et virtutes. Multitudo ergo poten­
ti) Ibid.

tiarum in homine est signum perfectionis, quippe quæ arguit
et manifestat hominem esse bonitatis perfectæ capacem.
Quæ tamen perfectio est relativa, admixtam habens imper­
fectionem ; unde angeli, qui sunt in gradu altiori, paucioressuscipiunt facultates.
Hæc perfectio apprime nostræ naturæ congruit : cum enim
anima humana sit in confinio spiritualium et corporalium
creaturarum, concurrere in ipsa debent virtutes utrarumque.
Ergo ad animæ nostræ perfectionem requiritur ut abundet
diversitate potentiarum (1).
VIII. — Do facultatum, subjecto (2). Triplex precipua hic
occurrit sententia. Alii auctores facultates omnes etiam orga­
nicas in anima tanquam in proximo subjecto reponunt. Ita
Henricus Gandav., Gregor. Arimin., Cartesiani (3). Alii fa­
cultates, omnes etiam intellectivas, in corpore, vel in sola
materia nervea. Ita Positivistæ, Materialistæ, Sensistæ. Alii
demum spirituales facultates in sola anima, organicas vero nec
in anima sola, nec in corpore solo aut sola materia nervea,
sed in toto organismo animato. Ita Scholastici.
IX. — Prima conclusio : Anima est radix omnium poten­
tiarum, sed non est subjectum proximum potentlæ orga­
nicae. Quomodo anima sit radix et qua ratione facultates ab
ipsa profluant, dictum est in primo articulo. Probatur vero
animam non esse proximum facultatum organicarum subjec­
tum.
Arg. Ira1.Cum sensatio ex sensibilibus originetur, subjectum
facultatis àensitivæ debet esse illud quod ab objectis externis
patitur. Atqui anima non patitur secundum se ab objectis
externis. Ergo anima non est secundum se subjectum faculta­
tis sensitivae. Ratio· minoris est quia objecta extensa et sensi­
bilia non possunt ratione sui in substantiam simplicem et
spiritualem agere.
(1) Cf. q. 77, a. 2.
(2) Ibid. a. 5. Cajet anus, Bannez, in h. i.
(3) Huic sententiæ videtur adhœrere Bossuet : « Ainsi la sensation est
une chose qui s’élève après tout cela, et dans un autre sujet, c'est-à-direnon plus dans le corpst mais dans l'âme seule.* Connaissance de Dieu et desoi-même, III, 22.

Arg. num.Omnis sensatio est cognitio quædam objecti sen­
sibilis. Atqui, si anima est immediatum sensationis subjectum,
impossibilis fit sensibilium objectorum cognitio. Ergo anima
non est proximum sensationis, ideoque nec facultatis sensi­
tiva), subjectum.
Prob. min. : Cognitio fit in quantum objectum cognoscibile
recipitur in cognoscente. Atqui objecta sensibilia, ut dictum
est, non possunt in anima spirituali recipi, nihil quippe extra
genus suum agit, anima autem est extra sensibilium genus.
Ergo impossibilis evaderet cognitio quævis. Objecta quidem
possunt in organismum materialem imprimere, at ipse orga­
nismus, cum nihil producere valeat in substantiam spiritua­
lem, non poterit suas impressiones animæ renuntiare. — Cætcrum, nonnisi subjectivas referret modificationes ; quare nihil
objectivi perciperet anima, sed affectiones subjecti dumtaxat ;
hinc fit in subjcetivismum lapsus. Demum adversariorum
sententia nititur falsa theoria de unione accidentali animæ et
corporis ; unde ruinosa est sicut ipsius fundamentum.

X. —Secunda conclusio i Subjectum potentina scnsitiviD
non est materia nérvea sola» sed organismus, seu composi­
tum animatum.
Probatur.Omnis sensatio,sive repræsentativa sive affectiva,
est positive una. At repraesentatio positive una non potest
subjectari in sola materia. Ergo sola materia non est sensatio­
nis subjectum. Declaratur argumentum. Sensatio repræsenta­
tiva est una, siquidem apprehendendo triangulum, qui est
quid multiplex, compositum et divisibile, per synthesim quam­
dam ad modum unius unica repraesentatione, percipimus; pari
jure sensatio affectiva, ut delectatio, dolor, indivisibilis existit;
impossibile quippe est delectationem aut dolorem per fractio­
nes partiri. Materia autem, cum sit extensionis et diffusionis
principium, non potest res divisas et extensas in unitatem re­
digere. Ergo. Subjectum itaque sensationis requirit simul ele­
mentum extensum, quod ab objectis patitur, et elementum
simplex, quod est unitatis principium et causa (1). Elementum
(1) Licet sensatio requirat solummodo principium quod sit positivo
unum, mediate tamen arguit principium simplex. Etenim principium
primum unitatis non debet iterum subjici multiplicitati. Atqui princi­
pium quod multiplicitati non subjicitur est simplex. Ergo principum
initatis primum simplex est.

porro simplex est anima, elementum vero extensum est orga­
nismus. Ergo subjectum sensationis adæquatum ex organismo
et anima conflatur, seu est organismus ipse animatus (1).

XI. — Dc subjecto facultatum spiritualium. Tandem
animam solam sine corpore esse subjectum immediatum fa­
cultatum intellectivarum, omnino liquet. Facultas enim in cor­
poreo subjectata, ab ipso corporeo pendet in suo esse et ope­
rari, cum omne accidens a suo subjecto dependeat. Atqui fa­
cultates intellectivae omnimoda supra materiam independentia gaudent. Ergo sunt omnis subjecti corporei expertes. Res­
tat igitur ut in sola anima suscipiantur.
(1) «En fin de comptera théorie de la matière vivante semble la plus
plausible et la plus rationnelle. Elle s’appuie : Io sur le témoignage de la
conscience qui en nous perçoit la sensation comme un état extensi[ ;
2° sur le fait de la localisation difficile ù expliquer en dehors de la con­
ception thomiste. » Aubert, La Psychologie thomiste et les théories mo­
dernes, p. 58-59.

HUGON-Pîtrcos. NAT. ri. p. — 15.

ARTICULUS QUARTUS.
DE ORDINE ET PROPRIETATIBUS POTENTIARUM,

I. — Quadruplex ordo in potentiis. Considerari potest in
potentiis ordo secundum quatuor causarum genera : Ordo
causæ quasi efficientis, in quantum profluunt ab anima per
resultantiam, quæ ad causæ efficientis genus reducitur ; ordo
causæ quasi materialis, ex parte subjecti in quo recipiuntur
facultates ; ordo causæ formalis, qui attenditur secundum
perfectionis gradus ; ordo demum causæ finalis, quia omnes
ad proprium finem, scilicet operationem, et ad bonum totius
viventis tendunt.

II. — Triplex alius ordo : generationis, dependentiae, di­
gnitatis. Ratione generationis et secundum ordinem temporis
facultates imperfectiores priores sunt perfectis, sicut genera­
tila ex imperfecto ad perfectum devenitur. Vegetativæ prius
agunt quam sensitivœ, et sensitivæ prius quam intellectivae,
nam in principio nullum vitæ intellectualis actum homo elicit ;
imo in sententia de successione animarum prius sunt facultates
vegetativæ, deinde sensitivæ, cum corpus est sufficienti organizatione praeditum ; ultimo vero intellectivae, cum anima
organismo perfecto infunditur. In altera vero opinione omnes
facultates quoad esse ab initio consistunt, sed quoad operari
priores sunt imperfectae perfectis.
Ratione dependentiae attenditur ordo secundum quod una
supponit aliam, vel una aliis imperat easque dirigit. Secun­
dum primum respectum, sensitiva vita pendet a vegetativa,
intellectiva autem quoad operationem extrinsece indiget vita
vegetativa et sensitiva. Inter vegetativas vero potentias gene­
rativa pendet ab augmentative, augmentative autem a nu-

tri ti va. Inter potentias autem vitæ sensitivæ, cognoscitivas
supponunt appetitivæ ; locomotiva autem appetitivas ; quia
enim appetit homo ideo movetur secundum locum ad rem
appetitam capiendam.
Quoad alterum respectum, inferiores pendent a superioribus ;
nam intellectus dirigit voluntatem, voluntas vero sensitivis
imperat.
Ratione dignitatis attenditur ordo secundum nobilitatem
et amplitudinem objecti. Unde priores sunt quæ universalius
respiciunt objectum. Intellectivæ ergo, quæ pro objecto ex­
poscunt universaliter omne ens, sensitivas superant, quæ
solum circa omne corpus sensibile versantur : sensitivæ autem
vegetativas excedunt, quæ habent pro objecto corpus animæ
unitum. Inter sensitivas vero visus est perfectior, quia visi­
bile est naturaliter prius, et excellentius ; auditus est perfectior
olfactu, quia sonus audibilis est naturaliter prior et purior
odore. Inter vegetativas excellit generativa ; nam nutritiva
et augmentative habent effectum suum in eo in quo sunt,
generativa vero habet effectum non in eodem corpore sed in
alio : quia nihil est generativum suiipsius (1).
III. — Utrum una potentia animæ oriatur ab alia. In his
quæ secundum naturalem ordinem procedunt ab uno, sicut
primum est causa omnium, ita quod est primo propinquius
est quodam modo causa eorum quæ sunt magis remota. Atqui
omnes potentiæ procedunt ab una animæ essentia secundum
naturalem ordinem Ergo potentiæ propinquiores animæ sunt
quodammodo causae cæterarum ; ac proinde una potentia ab
essentia animæ procedit mediante alia. Anima autem compa­
ratur ad potentias sicut principum activum et finale, et sicut
principium susceptivum ; nam ipsa est subjectum facultatum,
vel seorsum et per se, respectu intellectivarum, vel simul cum
corpore, respectu organicarum. Ergo pariter una facultas po­
test esse causa alterius, vel per modum principii activi et
finalis, vel secundum viam susceptivi. Porro agens et finis
habent rationem perfecti, susceptivum autem principium, in
quantum hujusmodi, est minus perfectum. Consequens ergo
(1) Cf. I. P. q. 77, a. 4, et q. 78, a. 2.

est ut potentiæ priores secundum ordinem perfectionis et na­
turæ sint principia aliarum per modum finis et activi principii.
Sic intellectus est principium sensus per modum finis, nam
sensus est propter intellectum, et non e converso ; et per mo­
dum principii activi, nam sensus est quædam deficiens parti­
cipatio intellectus ; unde secundum naturalem originem est
quodammodo ab intellectu, sicut imperfectum a perfecto. Se­
cundum viam susceptivi principii, e converso, potentiæ im­
perfectiores inveniuntur principia respectu aliarum ; sicut
anima, secundum quod habet potentiam sensitivam, conside­
ratur sicut subjectum et materiale quoddam respectu intel­
lectus. Et propter hoc imperfectiores potentiæ sunt priores
in via generationis; prius enim animal generatur quam homo,
vel saltem prius exercentur operationes animalis quam opera­
tiones hominis, etiam in opinione quæ tuetur animam in
primo instanti conceptionis infundi (1).

IV. — Ordo et hannoniafacultatum est imago ordinis qui
viget in natura. Vidimus facultates ita esse ordinatas ut
vegetativas sint propter sensitivas, et sensitivae propter intel­
lectivas ; ita in universo regnum minerale est propter animale,
animale propter hominem, homo vero propter Deum. Facul­
tates autem inferiores sunt priores et principia aliarum in via
generationis et secundum ordinem principii susceptivi ; dum
aliae priores sunt in ratione principii activi et finalis. Ita in
natura prius secundum generationem est imperfectum, sed
perfectum est prius dignitate, et est principium activum et
finale imperfecti.

V. — De praecipuis facultatum attributis. — Neo-Scholastici, cum Sanseverino, sequentia agnoscunt facultatum
attributa : simplicitatem vel spiriiualitatem, potentiam obedientialem, activitatem et conatum.
Ex parte primi principii, seu radicis, omnes facultates dicun­
tur simplices, quia omnes in simplici animæ essentia radican­
tur ; ex parte vero subjecti proximi, facultates inorganicae,
quæ in anima sola subjectantur, sunt simplices et spirituales,
(1) Cf. I. P. q. 77, a. 7.

facultates autem organicae, quæ in organismo animato resi­
dent, compositioni subjacent. In ipsis enim duo concurrunt^
Io vis animæ, qua fit ut sensatio sit potitive una ; 2° elementum
corporeum, quo fit ut sensatio dicatur extensa.
Spiritualitas competit solum intellectui et voluntati, qui
nec sunt corporis actus nec a corpore in esse et operari depen­
dent.
Do potentia obedientiali, quæ est in ordine ad Agens Primum
et ad actum vires naturæ excedentem, sermo erit in Metaphysica, ubi probabitur dari in omni creatura capacitatem obedientialem, nunquam exhaustam, ad omnes effectus quoscumque
voluerit Deus inducere. Hac ratione facultates nostræ aptitudinem habent ad habitus et actus supernaturales : intellec­
tus quidem est in potentia obedientiali ad habitum et actum
fidei, lumen gloriæ et visionem beatificam ; voluntas vero ad
virtutem et actus charitatis infusæ, etc.
De activitate hæc sunt animadvertenda : Quamvis solæ po­
tentiae quæ objectum immutant activæ dicantur, aliæ vero
passivœ, omnes tamen vera gaudent activitate. Sunt enim
omnes principia vitalia ; de ratione autem principii vitalis est
autonomia et operatio immanens. Ergo omnes activitatem
quamdam immanentem sibi vindicant (1). Hinc falsa depre­
henditur opinio Galluppi, qui potentiam activam reputat quæ
agit, passivam autem quæ actionem in se suscipondi dum­
taxat capax est.
Si quæ vero potentiæab objectis moveantur ac determinen­
tur et phasipa habeant passivam, iterum reagunt, objectum
sibi vitaliter et active assimilant, et hinc phasim suscipiunt
activam. Quo autem altior est potentia, eo universalior est
activitas, et ad plura se extendit : sic sensus communis unico
actu attingere potest ea omnia quæ multiplici actu quinque
sensuum externorum apprehenduntur ; intellectus vero unico
actu et unica specie percipit omnium objecta sensuum, tum
externorum tum internorum, et alia plura quæ nec externos
nec internos sensus unquam affecerunt.
(1) « A la différence de la matière, qui est inerte, l’âme et ses facultés
ont de l'initiative, une activité spontanée qui se met en jeu à la premiere
incitation de l'objet. » Alibebt, La Psychologie thomiste et les théories
modernes, p. 25.

VI — Do conatu. Cum facultates sint propter actus, nec
possint sine ordine ad illos definiri, naturalem habent inclina­
tionem ad agendum, quæ aptitudo dicitur nisus, seu conatus.
Definitur ergo conatus : Naturalis inclinatio ad agendum qua
unaquæque animæ potentia sponte sua fertur in aliquid sibi pro­
prium. Igitur non est actus, neque etiam actus imperfectus
medius inter potentiam et actum, ut volunt Leibnitz et Hart­
mann, sed dispositio ad actum ; non est appetitus elicitus,
sed tendentia innata, eo fere modo quo omnis forma seu natura
ad propriam perfectionem fertur.Non est habitus, nam habitus
determinat tali et tali modo potentiam in ordine ad specialem
actum, conatus vero estad quemlibet actum in universum. Ncc
etiam est dispositio acquisita quæ potentiæ adveniret, sed in
ipsa potentiæ natura imbibitur, sicut in natura materiæ est ut
appetat formam, et in natura cuj usque rei ut prosequatur
bonum sibi conveniens. Quocirca conatus mensuratur ipsi
naturæ facultatis ; est ergo ad omnem actum tali naturæ pro­
prium, non vero ad aliquem in speciali. Vicissim, operatio
facultatis virtuti conatus mensuratur : unde quanto fortior est
conatus, eo perfectior fit operatio, sicut eo intensior est
motus quo vehementior est impulsus in mobile. Quemadmo­
dum vero inter diversas potentias attenditur ordo et depen­
dentia, ita et inter conatum unius et conatum alterius viget
relatio ; unde, si conatus et operationes unius facultatis nimis
intenduntur, remissiores et debiliores fiunt conatus et opera­
tiones alterius.
VII. — De habitibus. Potentia conatu suo tendit ad om­
nem actum in universum ; determinatur vero ad aliquem ac­
tum specialem per qualitatem quamdam, qua instructa sua­
vius et promptius operatur, quæque dicitur habitus. Est ergo
habitus qualitas ipsi conatui superaddita, qua facultas dispo­
nitur et bene vel male se habet in ordine ad suam operationem.
De habitibus nonnulla addemus in Metaphysica ontol. (1).

VIII. — De actibus potentiarum. Actus est ultimum po­
tentiæ, et a potentia reali distinctione discriminatur. Quod
<1) Tract. III. q. III.

< nim novam addit perfectionem in subjecto realem importat
distinctionem. Atqui actus operationis novam sane addit per­
fectionem potentiis, imo maximam realitatem, nam tantae
dignitatis est actus secundus ut ad illum producendum im­
mediatus requiratur concursus divinus. Ergo actus operationis
a facultatibus realiter distinguitur.
Una facultas non potest habere simul plures actus adaequa­
tos. Actus quippe aciæquatus est qui explet totalem potentiæ
activitatem. Atqui non sunt simul plures activitates totales
respectu ejusdem rei. Ergo non sunt simul plures actus adae­
quati, sicut nec possibile est aliquod subjectum pluribus for­
mis propriis ct perfectis informari. Si vero agatur de actibus
inadæquatis et subordinatis, nihil obstat plures actus esse
simul.
IX. — De habilitate potentiarum ad actum. Sunt quaedam
habilitates seu agilitates quæ ad vivendum, sunt necessariae in
suo statu perfecto, et illae sunt a natura insitae ; aliae voro « usu
et consuetudine acquiri atque etiam per hæreditatem ad poste­
ros transmitti... Hae igitur habilitates acquiruntur iteratis
actibus, deinde latent in organismo et conditionibus ad id aptis
excitatae in actum prodeunt atque prodire etiam possunt sine
ullo conscientiae adjumento. Quamobrem haud inepte moti­
bus automaticis comparatae carumque activitates secundarioautomaticæ sunt vocatæ (1). »

X. — De facultatum cohaerentia. Nomine cohærentiæ in­
telligit ur proprietas illa qua omnes facultates, imo, omnes
functiones unius viventis inter se connectuntur. Est igitur
quaedam sympathia, seu colligatio naturalis, ex eo proveniens
quod omnes facultates in eadem essentia radicentur, et omnes
organismi partes eadem informentur anima ct ad unum con­
tinuum efformandum conspirent. Hinc explicatur cur adeo
intima vigeat relatio inter perceptiones et affectiones, inter
affectus internos et externum corporis habitum, imo inter
affectiones oppositas ; quomodo uno centro nerveo excitato
vel irritato, excitentur vel irritentur cætera ; quomodo opera­
tiones etiam spirituales effectum quemdam in corpus ha(1 ) Pesoh. Psychol. n° 428.

beant (1) ; quomodo phantasia, quæ in eadem essentia cum in­
tellectu radicatur, fieri possit intellectus instrumentum ; quo­
modo demum diversæ activitates se mutuo juvent vel quando­
que impediant. « Quia omnes potentiæ animæ in una essentia
animæ radicantur, necesse est quod, quando intentio animæ ve­
hementer trahitur ad operationem unius potentiæ, retrahatur
ab operatione alterius ; unius autem animæ non potest esse
nisi una intentio. Et propter hoc, si aliquid trahat totam in­
tentionem animæ vel magnam partem ipsius, non compatitur
securn aliquid aliud, quod magnam attentionem requirat(2).»
Id porro quod in cohaerentia principatum obtinet est appe­
titus : sensitivus quidem movet omnes potentias in animali,
voluntas autem in homine (3).
(1) Gf. supra Tract. II, q. Il, a. I. n° Vili, arg. III, p, 133.
(2) Ia IP q. 37, a. 1
(3) Quomodo voluntas cæteras facultates moveat exponitur ui Metophys.
Psychol. Tract. II. q. II.

QUÆ SITO SECUNDA.

De potentiis sensitivis cognoscitivas (I).

Præcipuas vitæ vegetativæ facultates et operationes suffi­
cienter expendimus in primo Tractatu, Jam vero potentiae
vitæ sensitivas cognoscitivas indagamus tum externas, turn,
internas, sive in generali sive in speciali, non secundum criteri i
respectum, qui in Logica consideratur, sed secundum naturam
niam psychologice acceptam.
ARTICULUS PRIMUS.
DE SENSIBUS EXTERNIS.

I. — Notio facultatis sensitiva}. In genere, et prout com­
plectitur cognoscitivam, appetitivam et locomotivam, facul­
tas sensitiva definitur : Potentia per quam anima corpori con­
juncta res materiales, prout materiales sunt, percipit aut appetit
aut prosequitur.
Dicitur : Io facultas per quam anima corpori conjuncta, ut
innuatur facultates hujusmodi esso organicas, id est nec solius
animæ nec solius materiæ, sed organismi animati, ut jam
monuimus de potentiarum subjecto. — 2° Res materiales prout
(1) Cf. Abistot. IL et III. De Anima, S. Thomas, Commeni, in illos
libros; Alamannus, J o annes a S. Thoma, loe. citat.;
Psychol.;
Faroes, Le cerveau, Pâme et les facultés. IIe Partie ; Mercier, n. 53 et
seqq.; Pesüh. Psychol, tom. II. Disp. III.; Alibebt, La Psychologie tho­
miste..., sect. III.

materiales sunt ; scilicet secundum suum respectum concretum
et singularem, et hinc apparet illarum discrimen ab intellecti­
vis potentiis, quæ spiritualia et universalia, vel etiam singu­
laria et materialia modo universali et immateriali, attingunt.
— 3° Percipit, appetit, aut prosequitur, ut assignetur divisio
in cognoscitivas, appctitivas et locomotivas.
II. — Facultates sensitivi© cognoscitivæ. Definiun­
tur : Potentiae, susceptiva; specierum sensibilium. Sicut cera
recipit figuram sigilli ferrei sine materia ferri, ut animadvertit
Aristoteles, ita, proportione servata, facultates sensitivae
cognoscitivæ formas rerum sensibilium sine materia sibi assi­
milant, adeo ut aliter sit forma in rebus et aliter in facultate:
in rebus quidem materialiter tantum, in facultate vero vitali­
ter et intentionaliter. Illa tamen species non est immaterialis,
sed a sensibilibus materialibus pendet, unde dicitur sensibilis,
de cujus natura inferius erit sermo.
Itaque potentia cognoscitiva objectum sibi vitaliter assi­
milât, sibique manifestum facit : actionem ergo exserit essen­
tialiter repræsentativam.
Facultates hujusmodi vocantur sensus, qui dividuntur in
externos et internos. Nonnunquam sensus accipiuntur pro
ipsis organis sentiendi, et ita dicuntur illæ corporis partes qui­
bus insunt potentiæ susceptivas specierum sensibilium. Stricta
vero significatione sensus externi definiuntur : Facultates
organicae quarum organa exterius sunt locata et quæ externis
rerum corporearum affectiones et proprietates apprehendunt.
Sensus vero interni sunt facultates organicæ quarum organa in
cerebro collocantur, et quæ etiam ipsum subjectum sentiens
e jusque affectiones percipiunt. Quæ distinctio ex dicendis
innotescet.

III. — De numero sensuum externorum ex doctrina An­
gelici. Rationem distinctionis et numeri sensuum exteriorum
quidam accipere voluerunt ex parte organorum ; alii vero ex
parte medii , alii tandem ex diversa natura sensibilium. Sed
nihil istorum conveniens est. Non enim potentiæ sunt propter
organa, sed organa propter potentias ; unde non propter hoc
sunt diversae potentiæ, quia sunt diversa organa ; sed ideo na­

tura instituit diversitatem in organis ut congruerent diver­
sitati potentiarum. Naturas autem sensibilium qualitatum
cognoscere non est sensus, sed intellectus. Accipienda ergo
est ratio numeri et distinctionis exteriorum sensuum socun
dum illud quod proprie et per se ad sensum pertinet.
Atqui quod proprie et per se pertinet ad sensum est objec­
tum sensibile. Ergo tot erunt sensus quot sunt objecta sensi­
bilia propria. Sed quinque sunt hujusmodi objecta. Ergo.—
Prob. min. Cum sensus sit potentia passiva, quæ nata est
moveri intentionaliter ab exteriori sensibili, objectum sensi­
bile est aliquod exterius quod intentionaliter immutat, et sen­
sibilia propria erunt qualitates, seu differentiae primariae,
illius immutativi intentionaliter.Sunt autem quinque qualita­
tes seu differentiae primariae illius exterioris immutativi. Ergo.
— Declaratur major. : Duplex distinguitur immutatio : alia
naturalis et physica, quæ fit secundum esse materiale, alia
intentionalis et psychica quæ fit secundum esso vicarium, sed
vitale et quodammodo immateriale. Naturalis porro non suf­
ficit ad cognitionem sensitivam, secus omnia corporea natu­
ralia sentirent dum alterantur. Insuper, sensatio est actus
immanens et repræsentativus. Ergo requirit immutationem
immanentem et repræsentativam, seu intentionalem (1).
Consequenter sensibile externum in communi debet esse
aliquod exterius quod intentionaliter immutat, et sensibilia
propria debent esse differentiae essentiales illius immutativi
intentionaliter. — Probatur vero quinque esse hujusmodi
essentiales differentias. Est quædam immutatio intentionalis
in qua objectum secundum se sensui non conjungitur, sed
mediante lumine, et sic habetur color, qui per undulationes
aetheris cum oculo communicat et secundum esse quoddam
intentionale afficit pupillam. Est aliud immutativum inten­
tionaliter quod tamen prærequirit immutationem naturalem,
sed ex parte objecti et secundum locum, scilicet sonus, qui ex
percussione causatur et aeris commotione. Est tertium' immu­
tativum intentionaliter quod præexigit immutationem alterativam secundum processus quosdam chimicos a rebus aeriformibus; oportet enim chimice alterari res aeriformes, ad hoc
(1) Vide quæ infra disseruntur de natura sensationis, q. III. a. II

ut spirent odorem. Quarto, est immutativum intentionaliter
quod requirit immutationem naturalem etiam ex parte organi,
secundum processus chimicos a rebus fluidis, in quibus istud
sensibile fundatur, scilicet sapor. Etenim ut organum gustus
immutetur a sapore, debet immutari etiam ros fluida a qua
emittitur sapidum. Quinto, est immutativum intentionaliter
quod præexigit immutationem naturalem organi secundum
qualitatem quæ ei proprie objicitur, seu quæ est ejus propri­
um objectum, et hujusmodi sunt qualitates tangibiles, ut mol­
lities, durities, etc. Hæc enim omnia, ut immutent intentio­
naliter, exposcunt immutationem naturalem in organismo
secundum ipsam qualitatem quæ organo objicitur ; sic manus
tangens calidum fit calida.
Sunt ergo quinque differentiae essentiales exterioris immu­
tativi intentionaliter : Color distinguit visum, sonus auditum,
odor olfactum, sapor gustum, qualitates tangibiles, quæ omnes
in ratione communi conveniunt, speciflcant tactum. Illa ergo
est ratio distinctionis et numeri sensuum (1).
IV.— Addentur sensus orientationis, sensus vitalis, sensus
muscularis, etc. Adstruunt quidam sextum sensum, nempe
orientationis, quo animalia ad loca debita infallibiliter dirigun­
tur. — Sed ad orientationem sufficiunt quinque sensus externi,
sub influxu et directione sensuum internorum. Objectum
enim illius, scilicet infallibilis directio, non est quid externum
in speciali, sed quid complexum, quod multos, et externos
et internos, exposcit sensus.
Alii addunt speciales sensus pro dolore, delectatione, etc. —
Sed hujusmodi objecta non sunt aliquid exterius immutati­
vum ; unde ad sensus internos referuntur.
Saltem, aiunt, datur sensus vitalis quo diversa phænomcna
vitæ vegetativæ, ut famem, sitim, lassitudinem percipimus. —
At hæc phænomena ordinis sunt subjectivi, quia sunt subjecti
affectiones ; quare inter objecta sensuum internorum recen­
seri possunt.
Quidam scientifici ponunt sensum muscularem, nam cognosci­
mus pondus corporis ex majori minorive energia musculari
quam depromunt brachia in illo ferendo; sicut etiam distan­
ti) Cf. I. P. q. 78, a. 3, corp. art. et resp. ad 3 et 4.

tiam existimamus ex energia musculari quam exposcit deam­
bulatio.— Porro hæc omnia sunt internas affectionum muscu­
larium perceptiones, quas interpretamur juxta ea quæ acci­
piuntur a sensibus externis.
Vel etiam potest sensus muscularis vocari ipse tactus prout
ad intra exercetur ; sed liquet non esse specialem sensum.
Videntur tamen plures esse tactus species, cum multæ exis­
tant qualitates tactiles. Unde Aristoteles inquirit num tactus,
qui est unus genere, dividi possit in plures sensus secundum
speciem (1). Verum dici potest illas qualitates singulas con­
venire in uno genere proximo, et omnes in uno genere communi,
quod est objectum tactus secundum rationem communem.
Sed illud genus commune est innominatum, sicut etiam genus
proximum calidi et frigidi est innominatum (2).
Hypnotistæ statuunt esse sensum quemdam latentem, qui
in sommo magnetico tantum exercetur novasque et mirabiles
sensationes exserit.
At actiones insuetæ neutiquam arguunt potentiam novam,
sed solum intensionem, acuitatem, remissionem, aut aberra­
tionem facultatum existentium. Cæterum, nullum illius sensus
organum, nullumve objectum formale et specificativum assig­
nare valent.
Ex adverso alii volunt dari unicum sensum, quia opinantur
unicum esse sensibile, scilicet motum. Quorum theoria ruinosis
omnino nititur fundamentis ; supponit omnia in mundo ad
motum localem revocari posse ; varietatem specierum, pul­
chritudinem universi, realitatem substantiarum perimit (3).

V. — An saltem possibilis sit novus sensus. Quaestionem
versarunt Lockius, et præsertim Lamennais et Balmès. Deus,
aiunt, posset novum homini conferre sensum, quo casu, con­
tendit Lamennais, res a nobis aliter viderentur ac sunt.
Respondemus : Attento præsenti naturæ ordine non potest
novus sensus homini a Deo tribui. Etenim, si possibilis est
novus sensus attento præsenti ordine, dicendum est vel actua(1 ) Aristot. II. De Anima, c. XI.
(2) D. Thom. I. P. q. 78, a. 3, ad 3.
(3) I. P. Phil. Nat. Tract. II, q. I, a. II, n. VI, at q. IH, a. VII, n. IX,
vol. II, pp. 101 et seqq., et 230-235.

les sensus esse hominis fini insufficientes, vel sextum fore su­
perfluum. Atqui Deus nec deficit in necessariis nec excedit in
superfluis ; unde, sicut in creatione nullam debuit denegare
potentiam naturae hominis convenientem, ita nunquam debet
addere superfluam. Ergo, attento praesenti ordine, impossi­
bilis est novus sensus.
Absolute tamen posset Deus hominem novo donare organo,
et consequenter novo sensu, qui res corporeas sub novo res­
pectu perciperet. Neutiquam vero hæc facultas aliorum sen­
suum cognitiones labefactaret aut efficeret falsas, ut existimat
Lamennais. Cum enim quaelibet potentia a Deo ad propriam
perfectionem, seu cognitionem, ordinetur ac moveatur, re­
pugnat prorsus ut nova facultas a Deo indita priori contradi­
cat, secus ipsi Deo contradictio illa adseriberetur. Quocirca
in illa hypothesi homo novas sibi pareret cognitiones sensiti­
vas, nihil in cognitionibus priorum sensuum immutando, eo
fere modo quo cæcus natus miraculo sanatus novas comparat
cognitiones, praecedentibus penitus immutatis. — Jamvero
de sensibus in speciali nonnulla sunt adjicienda.
VI. Corpuscula tactus. Corpuscula tactui necessaria
sunt in triplici differentia. Prima, quæ dicuntur corpuscula
Meissner, in papillis subjectantur ; in manuum palmis prae­
sertim abundant. Corpuscula secundae speciei, quæ dicuntur
corpuscula Krause, minoris sunt numeri, sed majoris volumi­
nis ; in oculo et in lingua praecipue reperiuntur. Tertias speciei,
seu corpuscula Pacini et Voter, majus adhuc exhibent volu­
men, atque in dermate et musculis panduntur. Densam ha­
bent capsulam, quæ in tria concentrica strata dividitur.

VII. — Actio tactus. Tactum determinant pressio corpo­
rum, temperatura, conatus muscularis, quo pondus et posi­
tionem corporum percipimus, nec non varias aliæ impressiones.
Porro, ut progignatur sensatio tactilis, requiritur ut aliqua
extremitas nervea commoveatur, atque ut commotio ad cere­
brum transmittatur, ac demum ut subjectum sentiens objecto
attendat Quamvis autem tactus resideat ubicumque protra­
huntur nervi, non ubique eodem gradu peragitur tactilis sen-

satio ; exquisita quidem est in extremitate digitorum, per­
fecto etiam viget in lingua, imperfecte autem in dorso.

VIII. — Sensus gustus. Residet proprie in lingua, palatum
vero solum ad lingua immutationem et impressionem concur­
rit. Lingua porro instructa est papillis quæ sensationi gusta­
tiva destinantur.Triplicis sunt speciei : Io papillae filiformes per
totam linguæ superficiem diffusæ, quæ tamen magis tactui
quam gustui inserviunt ; 2° papillae fungiformes prope linguæ
oras in quincuncem dispositæ, quæ dulcibus præsertim affi­
ciuntur; 3° papillae caliciformes in formam V ad linguæ radi­
cem ordinata. Lingua inserviunt plures nervi : nervus nempe·
hypoglossus, qui linguam movet et quo secto paralysis in
lingua inducitur ; nervusque lingualis ,qui est tactilis simul et
gustativus ; ac nervus glosso-pharingianus, qui pracipuas
habet partes in actione gustus.Quædam immutationes linguae
pertinent ad tactum ; quæ vero sunt gustus ordinantur ad
percipiendos sapores, dulce nempe et amarum. Dulce summa
lingua, amarum autem potius fundo linguæ percipitur. Non fit
sensatio tactiva, nisi corpus sapidum dissolvatur ; unde ad
gustus exercitium maxime inservit saliva. Odoratus quemdam
in gustum exercet influxum; nonnullae quippe medicinae
repugnantiam in gustu commovent, quæ desinit si odoratus
insensibilis fiat.

IX. — Sensus odoratas. Ad olfactus exercitium requiruntur
nasus et fossae nasales ; nasus est quid quasi accessorium, cel­
lulae autem proprie olfactivæ in fossis nasalibus panduntur.
Tria porro nervorum paria in fossis protrahuntur ; praecipuus
autem est nervus olfactivus, qui cellulas olfactivas ciet et mo­
vet. In odoratus exercitio concurrit aeris aspiratio, ut particulæ odoriferæ, quæ per aerem vagantur, contra partes olfacti vas
applicentur atque ita sensationem determinent. Hinc est
quod, nisi aer in fossis nasalibus renovetur, non amplius pera­
gatur sensatio olfactiva.
X. —De auditu. Sensus auditus tres in organo habet partes;
aurem externam, mediam et internam. Papilio, instar cornu·,
acoustici, vibrationes colligit atque per suas anfractuositates-

et depressiones reflectit sonos versus meatum auditivum ; pvr
aerem vero meatus auditivi ejusque osseos parietes transmit­
tuntur vibrationes ad aurem mediam. Tunc tympanum vibra­
tiones recipit, agente musculo malleoli. A tympano autem ad
aurem internam propagantur soni per aerem auris mediae,
sed præsertim per catenam ossiculorum, quæ motus tympani
repercutit. In aure vero interna vibrationes ad illam partem
perveniunt quæ dicitur fenestra ovata (fenêtre ovale), iliique
motum imprimunt ; liquidum autem auris internae illum mo­
tum sentit et rcproducit.
Cellulæ auditivae vibratilibus præditæ sunt ciliis (cils vibrá­
tiles), quæ vel minima vibratione seu undulatione moventur.
Impulsis autem vibratilibus ciliis, impellitur cellula, jamque
incipit impressio, quæ ad cerebrum transmittitur ; et tunc, si
attendit subjectum, percipitur auditio.

XI. — Quomodo fiat visio. — Radii lucis oculum trans­
eundo, imaginem producunt, secundum easdem leges vi
quarum in camera obscura resultat imago realis, minor objecto
et inversa. Cornea oculi, humor aquosus,crystallinus,et cor­
pus vitreum, vices gerunt lentis convergentis, iris vero est
quasi diaphragma lucem mensurans, pigmentum demum choroidis cameram obscuram constituit. Motus porro, seu vibra­
tiones ætheris, immutant conos et bacilla retinae, in quibus
resolutionem quamdam chimicam producunt. Quæ excitatio
fibrillis communicatur, et ad cerebrum usque pervenit, et tunc
perficitur objecti visio.
Quomodo autem fieri possit ut recta videantur objecta,
imagine inversa existente ? « La meilleure solution est que le
sens suit la direction des rayons lumineux : les rayons qui sont
inférieurs sur la rétine viennent du haut des objets, les rayons
supérieurs viennent d’en bas ; en les suivant, nous extériorisons
dans leur vraie position les points lumineux d’où ils sont
partis (1). »
Uterque oculus imaginem habet ejusdem objecti : ambæ
autem imagines coincidunt in puncto visuali ubi ambæ direc­
tiones visus convergunt, sed in aliis punctis distinctas rema­
nent.
(1) J. Guibebt, Anatomie et Physiol, p. 321.

XII. — De ordine sensuum externorum ad invicem. Or­
dine dignitatis eminet visus. Primo quidem, quia ejus species
est magis intentionalis magis que immaterialis ; secundo, quia
ejus objectum est universalius : plura enim attingit oculus,
etiam remota, quæ alios sensus non afficiunt. Hinc infertur
visum esse sensum maxime dilectum. « Ille sensus magis ab
omnibus diligitur qui magis cognoscitvius est, qui est visus,
quem diligimus, non solum ad agendum aliquid, sed etiam si
nihil agere deberemus. Cujus causa est, quia iste sensus, scili­
cet visus, inter omnes magis facit nos cognoscere et plures
differentias rerum nobis demonstrat (1). »
Secundo loco venit auditus, cujus species intentionalis ma­
gis spiritualis est quam in tribus cæteris ; insuper tres isti vitæ
animali et vegetativæ inserviunt, auditus autem vitæ intel­
lectivae, nam percipit sermonem, qui est signum et quasi vehi­
culum spiritualium conceptuum : hinc est quod dicatur sensus
disciplinée. Et ideo quaecumque auditum non habent, licet
prudentiam habere possint, non tamen sunt disciplinabilia, ut
ait Angelicus (2).
Tertio loco est odoratus, nam immutatio in olfactu minus
materialis est' quam in gustu. Inservit autem odoratus ad pro­
tectionem gustus, ne scilicet quid nocivi os ingrediatur. Ultimo
loco est tactus, quia ejus sensatio crassiori peragitur modo.
Ratione generationis ille prior est sensus qui est cæterorum
fundamentum et ad eorum actionem et incolumitatem neces­
sarius est ; et hic est tactus, qui requiritur ad conservationem
animalis, et in quo omnes alii sensus fundantur ; nam in organo
uniuscujusque sensus invenitur proprietas tactus. Unde gra­
dus vitæ sensitivæ ex perfectione tactus desumi possunt,
sicut in homine bonitas tactus est dispositio ad bonitatem
intellectus.
Ordine vero universalitatis primum locum obtinent visus et
auditus, qui non solum praesentia, sed remota percipiunt; dein­
de olfactus, qui etiam distantia attingit : tactus autem hac
ratione gustum superat, nam tactus universalitate gaudet et
in quolibet viget sensu.
Ratione necessitatis, tactus est prior, quia requiritur ad simART. I. — DE SENSIBUS EXTERNIS

(1) S. Thomas, I. Metaphys. lect. I.
(2) Lac. citat.

pliciter essendum, deinde gustus, qui ad animalis conservatio­
nem ordinatur. Ad vitam vero proprie humanam magis neces­
sarii sunt visus et auditus, qui sunt ministri intellectionis et
disciplinse, ac merito dici possunt sensus vitæ socialis.
Ratione demum certitudinis, præsertim quoad nos, eminent
tactus et visus ; hinc est quod in signum maximæ certitudinis
dicamus : Vidimus oculis nostris et manus nostræ contrectave­
runt.
XIIL — Utrum sensus externi sint solius corporis an
sollus animæ. Recolantur dicta de subjecto potentiarum (1).
Non sunt solius animæ, nam tunc operatio esset a corpore
independens, et hinc sequeretur brutorum animas esse spi­
rituales, utpote a materia in propria actione independentes.
Insuper, nunquam sensibilia agerent in animam, quia nihil
corporeum potest in rem incorporeatn imprimere. Tandem,
si anima sola est subjectum sensuum, ponenda erit sensatio
etiam in animabus et substantiis separatis, quod absonum
est. Aliunde non sunt solius corporis quia corpus multipli­
citate constat, sensatio vero est positive una. Sunt ergo facul­
tates organicæ, seu totius conjuncti ; et hinc ratio redditur cur
in sensatione concurrat aliquid simplex et aliquid compositum.
(i) Supra, q. L a. ΠI, pp. 223-225.

ARTICULUS SECUNDUS.
DE SENSIBUS INTERNIS IN COMMUNI.

I. — Prima conclusio : Præter sensus externos nccesse
est admittere sensum internum. Probatur. Arg. Γ“. Necesse
est ut animal cognoscat res non solum in praesentia, sed etiam
in absentia, alioquin non moveretur ad quaerendum aliquid
absens ; et ut possit discernere inter diversa sensibilia per­
cepta, accipiendo utilia præ nocivis. Atqui discretio inter
sensibilia non pertinet ad sensus externos, nec etiam absentia,
quia sensus externi solum immutationes objectorum praesen­
tium cognoscunt. Ergo præter sensus externos admittendus
est aliquis sensus internus.
Arg. IIum. Est aliqua facultas qua ipsi sensus externi sen­
tiuntur, animal enim sentit se videre, se audire, vel e regione
sentit se non videre, unde aperit oculos, se non fruì tali objecto:
secus nec fugeret ncc appeteret aliquid. Sed facultas qua sen­
sus externus sentitur non est ipse sensus externus, qui capax
non est supra seipsum reflectendi. Ergo datur aliquis sensus
internus.

II. — Secunda conclusio : Quatuor sunt sensus interni :
sensus communis, phantasia, æstimatlva, memoria. Hæc
est sententia D. Thomæ et multorum Scholasticorum. Dis­
sentiunt tamen alii. Aliqua sententia, quæ tribuitur Galeno,
Greg. Nysseno, Damasceno, admittit hos sensus internos :
phantasiam, quam confundunt cum sensu communi, vim judi­
cativam et æstimativam. Secunda sententia duas tantum po­
tentias interiores constituit : sensum communem, qui apprehen­
dit et discernit omnia sensibilia externa et plantasiam quæ
inservit pro speciebus sensatis et insensatis apprehenden­
dis, retinendis, et comparandis. Ita Fonseca et Conimbri-

Alii tres sensus : sensum communem, phantasiam,
æstimativam. Ita Pesch (1). Suarez ponit potentiam unicam
quæ omnia ista munia exerceat (2) ; non nulli videntur rejl·
cere sensum communem plures vero alii supprimunt æstima*
tivam. Quidam vero moderni, post Rosminium, adstruunt
quintum sensum interiorem, qui dicitur sensus fundamentalis.
Alii vero unicum sensum, cum omnia ad motum localem revo­
cent.
Probatur sententia D. Thomæ argumento generali ; de sin­
gulis postea sensibus erit consideratio. Cum natura non defi­
ciat in necessariis, tot sunt potentiæ animæ sensitivæ, quot
requiruntur ad vitam animalis perfecti. Atqui ad vitam anima­
lis perfecti quatuor prædictæ facultates requiruntur. Ergo.
Prob. min. : Ad vitam animalis non sufficit ut recipiat spe­
cies a sensibilibus, quod pertinet ad sensus externos, sed insu­
per requiritur : Io ut conscium sit se sentire, ut de diversis
sensibilibus dijudicet iliaque ab invicem discernat,quod oportet
fieri per potentiam ad quam omnia sensibilia perveniunt,et hæc
dicitur sensus communis. — Facultas quidem a sensibus exter­
nis distincta, cum distinctum sit objectum : sensus quippe
externus pro objecto attingit rem ipsam externam, sensus vero
communis impressionem a rebus in organismo progenitam. —
2° Oportet ut species sensibilium rccoptæ in eorum absentia
conserventur, et hoc requirit aliam facultatem distinctam,
cum interdum quæ sunt bene receptiva sint male conservativa;
quæ potentia dicitur imaginatio, seu phantasia. Quælibct po­
tentia cognoscitiva est utique retentiva specierum, quæ per­
sistunt per modum habitus ; unde sensus communis species
suas etiam conservat, at non conservat res absentes. Itaque
aliud est recipere, id est habere et retinere speciem rei praesen­
tis, et aliud conservare id est, retinere speciem rei absentis,
prout absens est : id enim importat simul et retinere et aliqua­
tenus reproducere.— 3° Requiruntur intentiones aliquæ quas
sensus non apprehendit, sicut nocivum et utile et alia hujus­
modi ; sic ovis fugit lupum non propter indecentiam coloris vel
figuræ, sed quasi inimicum naturæ : ad hoc vero ordinatur in
animalibus ¿estimativa, in homine cogitativa, quæ dicitur etiam
corsos.

(1) PsycAoi.n°615.
(2) Cf. Suarez, lib. III. De Anima, c. 30.

245
ratio particularis.—4° Necesse est ut ea quæ prius fuerunt ap­
prehensa per sensum., et interius conservata, iterum ad actua­
lem considerationem revocentur, et hoc pertinet ad vim me­
morolivam.. Necesse est autem hanc potentiam a cæteris inter­
nis distingui. Actus enim aliarum est secundum motus a rebus
ad animam, actus autem hujus est secundum motum ab anima
ad res, in quantum nempe anima ordinat suas species ad res
præteritas revocandas. Atqui diversi motus principia motiva,
seu potentiæ, sunt diversa. Ergo memorativa est facultas a
cæteris distincta.
Sic ergo ad receptionem formarum sensibilium ordinatur
.sensus proprius et sensus communis; ad harum formarum
retentionem aut conservationem in rerum absentia ordinatur
phantasia, sive imaginatio, quasi thesaurus quidam formarum
per sensus acceptarum. Ad apprehendendum autem intentiones
quæ per sensum non accipiuntur ordinatur vis æstimativa.
Ad conservandum autem eas vis memorativa, quæ est thesaurus
quidam hujusmodi intentionum : cujus signum est quod
principium memorandi fit in animalibus ex aliqua hujusmodi
impressione, puta quod est nocivum vel conveniens ; et ipsa
ratio praeteriti, quam attendit memoria, inter hujusmodi im­
pressiones computatur (1).
ART. II. — DE SENSIBUS INTERNIS IN COMMUNI

III.— Admitti nequit sensus fundamentalis recentiorum.
Sensus fundamentalis describitur : facultas quædam quæ prae­
cedit actiones tum externorum tum internorum sensuum, et vi
cujus existentiam nostri corporis jugiter sentimus. Atqui fal­
sum est nobis inesse aliquam sensationem exercitio sensuum
externorum præviam : omnis quippe sensatio interna ex exter­
na oritur et progignitur. Ante exercitium sensus visus, homo
nullam habet notitiam lucis neque sensus visus ; ergo, si om­
nium sensuum exercitio careret, nullam sibi pareret notitiam
sui corporis. Ergo antecedenter ad exercitium sensuum exter­
norum et internorum, homo corpus non sentit. Non existit
ergo sensus fundamentalis quem adstruunt recentiores. Opinio­
nem Rosminii jam confutavimus, ubi sermo fuit de unione
animæ cum corpore (2).
(1) GL D. Thom. QQ. Dispp. De Anima, a. 13. — I. P. q. 78, ejusque
commentatores.
(2) II. P. Phil. Nat. Tract. II, q. IL a. Ill, n. VIII, pp. 154-155.

IV. — Pe sensibus Internis in diversis animalibus et in
homine. In omnibus animalibus etiam imperfectis viget sensus communis ; non tamen in omnibus insunt phantasia, aesti­
mativa, memorativa, ut determinatae et distinctae a sensu
communi. Animalia quidem solum tactum habentia expe­
riuntur dolorem, quia contrahunt se quando punguntur, et
delectationem, quia dilatant se quando aliquid conveniens
percipiunt. Ergo apprehensionem et sensationem quamdam
habent qua sentiunt se sentire dolorem vel delectationem.
Atqui sensatio interna internum expostulat sensum. Ergo
habent sensum internum. Carent vero aliis, sensibus. Res enim
non cognoscunt in absentia, sed solum per contactum. Ergo
non indigent phantasia nec memoria, quæ circa res absentes
versantur. Insuper, percipiunt res solum ut convenientes tac­
tui ; ergo carent æstimativa perfecta, quæ cognoscit conve­
nientiam vel disconvenientiam non solum sensus proprii, sed
universaliori modo, convenientias et disconvenientias ipsius
naturæ.
Sunt vero alia animalia, in altiori quodam gradu, quæ co­
gnoscunt res absentes, at imperfecte, et ista suscipiunt alios
sensus internos, sed confusos et indistinctos. Alia demum
perfecte cognoscunt res absentes, et istis competunt omnes
sensus interni distincti et perfecti.
In homine vero exquisitiores sunt quam in brutis. Nam in
homine imaginatio non solum species acceptas conservat, sed
novas componit, vel aliquando species dividit, partitur , con­
trahit, etc.Æstimativa in animalibus agit ex naturali instinctu,
in homine vero cum quadam inquisitione et collatione, et ideo
dicitur cogitativa, seu ratio particularis, quia colligit inten­
tiones singulares et particulares, sicut ratio universalis colligit
tniversalia. Nec mirum est cogitativam elevari ad aliquid
efficiendum puta ad discurrendum circa singularia, quod non
potest æstimativa in brutis. Cum enim, secundum regulam
Dionysii, principia secundorum jungantur finibus primorum,
cogitativa, quæ est aliquid altissimum in parte sensitiva at­
tingens quodammodo ad partem intellectivam, aliquid parti­
cipat illius quod est in parte intellectiva infimum, scilicet ra­
tionis discursum. — Pariter memoria in homine non fit pei
simplicem aut subitam recordationem, sed cum quadam coi-

latione, inquirendo ex uno ad aliud, et ita revocamus totam
præteritorum seriem quousque deveniamus ad id quod volu­
mus recordari. — Unde memoria in homine dicitur reminis­
centia (1).
ART. Π. ---- DE SENSIBUS INTERNIS IN COMMUNI

V. — Sedes sensuum. — Localizatloncs cerebrales (2).
Jam docuerant veteres Scholastici facultates organicas in de­
terminata cerebri parte collocari. Saeculo XVIII Doctor Gall
novam adinvenit theoriam, nempe phrenologismum. Omnes fa­
cultates, etiam intellectivae, in cerebro collocantur, et tot sunt
specialia organa quot in nobis existunt facultates, qualitates
aut inclinationes ; viginti septem enumerantur ; imo forte
triginta quinque aut quadraginta duæ, ut autumant plures
ejus discipuli. Quo magis vero intenditur aut evolvitur ali­
qua facultas, eo majus fit cerebri organum in quo illa residet ;
et, quia cranium configurationi cerebri conformatur, hinc
dignosci possunt mentis qualitates, hominum inclinationes,
major minorve facultatum explicatio, ex sola gibbarum aut
prominentiarum capitis inspectione.
Palam est autem illam theoriam vitio materialismi laborare;
quia inde efficeretur facultates intellectivas et spirituales in
materia subjectari et a materia pendere quoad evolutionem et
operationem.
Contradicit scientiæ anatomic®, nam pars exterior cranii
non semper configurationi cerebri conformatur ; unde promi­
nenti® cranii nullatenus evincunt esse correspondentes pro­
minentias in cerebro.
Contradicit experientiae, quia constat hominibus imsse non
raro qualitates absque correspondentibus prominentiis et
e contra deesse qualitates quarum apparent prominentiae, vel
inesse oppositas omnino qualitates.
E regione, alii scientifici, ut Flourens, Vulpian, etc., existi­
marunt nulla esse specialia facultatum organa, sed omnem sensibilitatem consciam in cerebro, sensibilitatem vero inconsciam
in medulla ablongata residere.
(1) Cf. I. P. q. 78, a. 4.
(2) Cf. Dr Ferrand, Les localisations cérébrales et les images sensibles ;
Dr Surbled, Les localisations cérébrales, Revue Thomiste, janv. 1895,
L'Œil et le Cerveau, Repue Thomiste, mars 1896.

Vera tandem, doctrina, post observationes Fritsch et Hitzig,
an. 1870, est in aprico posita. Exploratis per electricitatem
diversis punctis partis corticalis cerebri, ablatisque diversis
centris substantiae corticalis, ostendunt physiologi, non solum
facultates organicas, sed generatim perceptiones, motiones,
etc., in determinata parte localizan. Sic, impulsiones motrices
peraguntur in ultima circumvolutione frontali et prima pa­
rietali ; memoria verborum in tertia circumvolutione frontali.
Plura ibi sunt centra. Læsio autem centrorum inducit surdita­
tem verbalem, qua desinit memoria verborum, vel cæcitaiem
verbalem, qua signa verborum graphica amittuntur ; vel
aphasiam et agraphiam, quibus subjectum impeditur quomi­
nus verbum quod in memoria habet scribat, vel impellitur ut
scribat oppositum illi quod intendit.— Centra porro impres­
sionum perceptarum videntur, ut plures scientifici autumant,
esse in zona latenti corticis hemisphærarum, nempe in circum­
volutionibus parietalibus et occipitalibus.
Sensus interni generatim collocantur in lobulis frontalibus,
nam hujusmodi partes, aiunt, minus vel majus incrementum
habent, secundum quod minus vel magis perfectas existunt
facultates sensibiles ; minus nempe in animalibus imperfectis,
maxime autem in homine,in quo perfecte vigent sensus interni.
Fatendum est tamen hanc de localizationibus cerebralibus
doctrinam adhuc imperfectam existere ; nec facile determinari
posse singulas singulorum centrorum attributiones, licet ad­
mittendum sit facultates sensitivas esse in determinata cerebri
parte affixas.
Animadvertunt physiologi centrum quod alicui facultati
inservit posse ab alio suppleri : sic læso memoriae centro aliud
paulatim suffici potest, et sic fiet novum mémorisé organum.
Viget etiam inter diversa centra et diversas functiones
sympathia quædam, adeo ut una excitetur excitata alia vel
alteretur et irritetur alterata vel irritata alia. Nec mirum id
videtur, cum una sit anima, quæ omnes organismi partes in­
formet et vivificet, unaque sit essentia quæ per diversas func­
tiones et potentias operetur, et aliunde omnes cerebri partes,
fibræ et fibrillæ, ad unum continuum efformandum ordinentur.

ARTICULOS TERTIUS.

DE SENSIBUS INTERNIS IN SPECIALI.

I. — Sensus communis duplex est munus. Ponitur sensus
communis primo ut animal conscientiam habeat omnium ac­
tionum sensuum externorum ; secundo ut diversa sensibilia
comparet et in quamdam synthesim redigat. Utrumque autem
munus illum secernit tum a sensibus externis, tum a cæteris
internis : quæ distinctio ut clarior appareat, utrtimque munus
specialiter est expendendum.

II. — Primum munus : conscientia Intima. Sensus externi
non possunt reflectere supra se, quia restringuntur ad sua ob­
jecta directa a quibus specificantur. Ergo, ut percipiatur actio
sensus externi, v. g. ut quis non solum attingat colorem, sed
cognoscat se videre colorem, necessaria est potentia superior,
quæ tales actus apprehendat et subjecto renuntiet. Unde sen­
sus communis conscientia sensitiva vel sensus intimus recte
vocatur.
Pendet autem exercitium sensus intimi a sensatione muscu­
lari, nam concurrere debent musculares contractiones ut or­
gana sensuum functionibus propriis aptentur, et sentiantur.
III.— Secundum munus : sensus centralis. Requiritur sen­
sus communis ut possit fieri comparatio et discretio inter sen­
sibilia a diversis sensibus externis percepta : inter colorem et
sonum, saporem, et odorem, etc. Id enim neque ab uno sensu
extorno, neque ab omnibus simul fieri potest : non ab uno qui­
dem, nam unus sensus nihil cognoscere valet de objecto alte­
rius, et consequenter nequit de illorum convenientia vel dis­
convenientia inter se discernere. Ab omnibus autem simul
sumptis non exit actus novus, distinctus ab actu quem singuli

sensus seorsim sumpti eliciunt. Atqui singuli seorsim sumpti
nullum obeunt actum qui possit aliquid de objecto alterius
attingere. Ergo ab omnibus sensibus conjunctim sumptis fieri
nequit comparatio et discretio inter diversa sensibilia. Admit­
tenda est igitur potentia omnibus sensibus externis altior
quæ de omnium objectis judicet.
Directe quidem sensus communis attingit sensationes seu
affectiones sensuum ; at, quia omnis sensatio sensibile expri­
mit objectum, sensus communis pro objecto indirecto respicit
ipsa sensuum externorum objecta. Est ergo sensus centralis
ad quem perveniunt omnes sensationes externæ. Omnes autem
sensus externi agunt in virtute sensus communis, ita ut, juxta
Aigelicum, sensus interior sit radix et principium exteriorum
sensuum (1).
Illas sensuum perceptiones perficit ac interpretatur. Perficit
quidem, nam perceptiones tactus imperfectas et obscuras com­
plet per visus perceptiones, vel vice versa, et ita efficit quam­
dam omnium sensationum synthesim ; interpretatur vero,
cum signis quæ rem repræsentant ipsam rem substituit.

IV. — Quodnam sit ejus organum. Organum sensus com­
munis vocatur sensorium commune. Cum autem sensus sit
facultas centralis, organum ipsum centrale sit oportet. Debet
itaque reponi in hemisphæris cerebri, imo, ut a pluribus pu­
tatur, in ipso nucleo centrali hujusmodi hemisphærarum. Hinc
fit ut, si lædantur hemisphæræ, homo non percipiat se vi­
dere, se audire, etc. (2).

V. — Definitio sensus communis. Ex his omnibus colligi
potest definitio sensus communis : Facultas organica, quæ per
■c 'pit et discernit sensationes et sensata sensuum externorum in
eorum præsentia. Dicitur Io organica, facultas enim dignoscitur
ex objecto et ex modo quo attingit objectum. Atqui objectum
(1) Cf. I. P. q. 78, a. 4 et comm. in III De Anima.
(2) Aliqui tamen existimant sensum communem non esse specialem
facultatem peculiari organo instructam; sed potius quemdam plurium
functionum complexum. Gf. Mercier, Psychol, η. 94, 95, 96. — Reponi­
tur facultatem esse distinctam, cum speciale ac distinctum sit objec­
tum. Gf. Ou vibri, Revue Thomiste, an. 1905, pp. 208, sq.

sensus communis est aliquid concretum, scilicet affectiones
quæ per res concretas in subjecto corporeo excitantur ; pariter
sensus communis apprehendit modo concreto differentias inter
diversas sensationes diversaque sensibilia diversorum sensuum
Ergo sensus communis intra ordinem facultatum organicarum
concluditur. — Ejus tamen objectum universalius et immate­
rialius est objectis sensuum externorum, nam ipsa sensatio
externum sensibile nobilitate, puritate ac universalitate exce­
dit. — 2° Quæ percipit et discernit, ut indicetur duplex illius
munus : sentire nempe sensationes externas, easque comparare
et ab invicem discernere. — 3° Sensationes, ut assignetur ob­
jectum directum.— 4° Sensata, objectum indirectum.— 5° In
eorum praesentia, quia in eorum absentia id officii ad phanta­
siam spectat.
VI. — Objicies: Comparatio pertinet ad intellectum. Ergo
sensus communis vel nullatenus comparat, vel est facultas
intellectualis. — Resp. : Dist. maj. : Comparatio formalis
pertinet ad intellectum, concedo ; comparatio materialis, nego,
et nego conseq.
Explicatur : Ad comparationem formalem requiritur ut
facultas cognoscat ipsam proportionem inter plura, ipsamque
rationem convenientiae vel disconvenientiae in genere , ac
simul componat et dividat, quod sane intellectui proprium est.
Ad comparationem vero materialem sufficit ut facultas uno
actu percipiat duas res differentes et sentiat eas differre, quin
unam ad alteram conferat vel rationem convenienti» aut
disconvenienti» apprehendat ; et hæc comparatio materialis
facultati sensitivæ adscribí potest, sicut etiam in sensu inveni­
tur veritas materialiter.

VII. — Quænani sint phantasiae munia. Munus p han tasi»
quadruplex est : Primo, inservit phantasia ad retinendas spe­
cies a sensu communi acceptas. Videmus animalia per loca
nota sine errore pergere, ad res absentes tendere, et per somnia
in clamores erumpere. Habent ergo facultatem quæ species
rorum absentium conservat. Phantasia itaque immediate con­
jungitur sensui communi ; ex illo species haurit quas retinet ;
ideoque pro illis speciebus vim habet memori». Secundo, non

est tantum conservativa spocierum, sed etiam rorum cognos­
citiva in illarum absentia. Id notatur contra Avicennam et
alios qui volunt imaginationem non cognoscere, sed solum re­
tinere. Liquet tamen animalia, quæ moventur ad absentia
appetenda et quærenda, absentia cognoscere. Ergo facultas
specierum retentiva est simul absentium cognoscitiva. Ter­
tium munus est phantasmata reproducere et revocare, ut
explicabitur modo, n° IX. Quartum munus est componere
diversas species inter se ; sicut ex specie montis et specio auri
excudit speciem montis aurei ; ex specie hominis et specie
equi efficit speciem centauri. — Istud munus maximam habet
amplitudinem ; nam species suas imaginatio potest partiri, vel
multiplicare, vel contrahere, vel distendere, vel ordinare, vel
perturbare, vel quolibet modo figurare.
Est igitur imaginatio retentiva, cognoscitiva, reproductiva,
constructiva. Ulterius procedunt qui vocant phantasiam creativam. Quamvis enim nova componat phantasmata, non tamen
objectum omni ex parte novum exhibet, nec illa imaginari
potest quæ nulla ratione sensus affecerunt.
Sub rationis influxu et ductu phantasia mirabilia operatur
fitque intellectionis ministra ; cum autem ex se sola agit,
incredibili gaudet fecunditate, sed inordinate sæpius procedit,
nec ulla certa lege definitur illa phantasmatum compositio, seu
constructio.
Licet nonnulli imaginationem cum sensu communi confun­
dant, distinctio tamen videtur admittenda. Nam duo præser­
tim munia phantasiae, nempe reproductivas et constructivae, nul­
latenus competunt sensui communi, qui est solum conscientia
intima et facultas centralis.Sensus quidem communis, utpote
cognoscitivus, species habet ac retinet per modum habitus,
at solum in rerum praesentia ; phantasia vero species rerum
absentium conservat, et hinc phantasmata reproducit, compo­
nit ac nova construit.

VIII. — Quomodo oriantur phantasmata. Cum virtus ima­
ginativa intime sensui communi conjungatur, impressio in
sensu communi recepta mox phantasiae transmittitur, illamque movet ad excudendam speciem. Hinc fit ut, si sensus com­
munis, seu conscientia intima, vivide excitetur, vivida resultent

in imaginatione phantasmata ; et eo vividiora fiunt phantas­
mata quo vividior est sensationum externarum conscientia.
Vis augetur phantasiae, si homini saepius praesententur ob­
jecta maxime commoventia attentionem ; et minuitur, si hu’usmodi objecta removeantur.
ART. III. ---- DE SENSIBUS INTERNIS IN SPECIALI

IX. — De phantasmatum reproductione.
Phantasmata autem iterum excitantur et reproducuntur
duplici modo : Io ratione similitudinis, sicut excitatur imago
patris, quia occurrit homo patri similis et, e converso, ratione
conlrarietatis, Hectoris imago phantasma excitat Achillis;
2° ratione propinquitatis, sive agatur de propinquitate societa­
tis, sicut videndo aliquem sacerdotem, alium imaginor í sive
de propinquitate loci aut temporis. Duo ergo phantasmata
simul in imaginatione revocantur, quia ros quas repræsentant
loco vel tempore conjunguntur (1).
Juxta praesentem physiologiam hæc reddi posset explicatio :
Sicut vibrationes perdurant et conservantur in laminis photographicis, ita, ut docent plures, motus vibratorii in nerveis
cerebri fibris persistunt. Si quis ergo motus vibrationis in cere­
bro commovet phantasma in imaginatione, alii statim motus
vibratorii, qui in propinquis cerebri fibris perdurant, per quam­
dam influentiam, commoventur, et hinc, excitatis fibris, repro­
ducuntur alia phantasmata quæ connexionem quamdam cum
primis retinent.
Notetur tamen leges associationis quas statuunt recentiores,
post A. Bain, non esse omnino absolutas et immutabiles. Post
factum quidem explicatio congrua affertur cur hæc præ illa
excitata fuerit imago, sed statui nequit a priori talem vel ta­
lem fore in futuro associationem.
Imaginum dissociatio videtur aliqua etiam lege fieri. Læsis
cerebralibus centris, evanescunt imagines, primo circa facta
magis recentia, deinde circa facta juventis ac pueritiae, ac
femum. desinunt ea quæ spectant partem affectivam (2).
(1) Gf. Abistot. et S. Thom., De memoria et reminisc.
(2) De his omnibus atque de specialibus applicationibus consuli pos­
sunt A. Bain, The Senses and the Intellect ; Ribot, Les maladies de la mé­
moire; Mbbcibb, Psychol, n. 97-114 ; Clodius Piat, Aristote, pp.2Ol, sq.

X. — Praestantia imaginationis. Est nobilior sensu commu­
ni. Io Phantasia enim respicit objectum suum ut imaginabib,
sensus vero communis objectum ut pendet ab immutatione et
præsentia rei sensibilis. At objectum ut imaginabile nobilius,
immaterialius et universalius est objecto quod immediate a
præsentia rei sensibilis dependet.
2° Phantasia maxime inservit passionibus et appetitui,
nam illa quæ vivide imaginamur ardenter appetimus. Hinc
maxime utilis est poetis et oratoribus, ut et eloquentiæ vim
et impetum in se habeant et ut res fortiter et vivide expri­
mant.
3° Ministrat intellectui. Cum enim nihil sit in intellectu
quin prius fuerit in sensu, si phantasia intellectui præbet for­
tiora et exquisitiora phantasmata facilior ac pòtentior erit
intellectio. Hinc est quod omnes viri ingenio pollentes praes­
tanti gaudeant imaginatione. Si tamen nimia sit, intellectum
perturbat et fictionibus pascit, mentemque trahit ad sensibiles
et ignobiliores passiones et delectationes, quibus pars supe­
rior irretitur (1).
XI. — Definitio phantasiae. Ex dictis colligitur : Potentia
organica, quæ ordinatur ad conservandum' vel componendum
species sensatas, et ad cognoscendum res absentes vel imagina­
tas. Est organica, tum quia invenitur etiam in animalibus, tum
quia immutatur ab objecto sensibili, et repræsentat objectum
concretum, singulare, tum quia originatur a sensu communi,
qui ordinis est sensitivi. Hinc carpendi sunt Kantiani, qui ima­
ginationem fingunt facultatem sensitivam simul et spiritua­
lem, et illi scientifici qui autumant phantasiam inchoationem
esse intellectus.
Organum illius collocant quidam in parte anteriori et su­
periori cerebri. Quando enim nimia fatigatione premitur ima­
ginatio, in prædicta capitis parte sentitur dolor. Juxta
quosdam recentiores Scholasticos residet in cortice cinereo
cerebri, (dans Γécorce grise cérébrale). Quæ asserta probabilita­
tem non excedunt. Imo, alii reponunt organum phantasiæ
esse ignotum, quamvis constet illam in cerebro residere (2).
(1) Vide infra de facultatum aberrationibus, q. VI, a. III.
(2) Gf. Dr Sttrbled, L'Œil βί le Cerveau, Revue Thomiste, mars 1896.

Cætera definitionis verba assignant imaginationis munia
ipsamque apprime secernunt a sensu communi, qui rerum
præsentiam supponit, nec species componit aut construit.
XII. — Æstimativa. ■Ê'si facultas organica apprehendens
insensata ex sensatis (1). — Est organica, quia ejus objectum est
quid individuum et ordinis sensitivi, scilicet intentiones con­
cretai, quæ in ipsa cognitione sensitiva involvuntur. — Ap­
prehendit insensata, nempe intentiones illæ quæ sensu externo
minime percipiuntur , ut sunt nocivitas, utilitas, amicitia,
convenientia, sicut avis colligit paleam, non quia delectat vi­
sum, sed quia utilis est ad nidificandum.
— Æstimativam esse a sensu communi et phantasia distinc­
tam iliisque superiorem non videtur inficiandum. Sensus enim
communis et imaginatio versantur circa intentiones sensatas,
æstimativa autem intentiones insensatas attingit.Atqui inten­
tiones insensatæ sunt sensatis abstractiores, quia insensatae
rem exhibent et repraesentant non solum ut convenientem vel
disconvenientem appetitui,sed præsertim ut convenientem vel
disconvenientem ipsi naturæ, ejusque conservationi vel pro­
pagationi, sicut ovis fugit lupum ut inimicum naturæ. Ob­
jectum itaque æstimativæ est objecto sensus communis et
phantasiae multo abstractius, et consequenter ipsa facultas
nobilior et altior est. Æstimativa est pars quaedam instinc­
tus (2) ; ordinatur præsertim ad vitam relationis externæ, atque
habet quamdam rationis similitudinem ; interdum mirabilia
operatur, ut patet in apibus, elephantibus, etc. Quia exhibet
similitudinem quamdam judicii et liberii arbitrii, dicitur
analogum rationis (3).

XIII. —De æstimativa in homine. Ut jam monuimus, ho­
minis æstimativa, quæ est supremum in genere sensitivo, attin­
ti ) P. Janet illam definit : « La cause inconnue en vertu de laquelle
ranimai et l’homme lui-même .réalisent, avec une sûreté infaillible et
sans éducation, la série des mouvements nécessaires à la conservation
soit de l’individu, soit de l’espèce. » Traité de Philosophie p. 65.
(2) Pars quidem, nam instinctus refertur et ad cognitionem et ad appe­
titum. CL infra, q. IV, a. I, n. X.
(3) Cf. S. Thomas, QQ. Dispp. q. 24 De Verit. a. 2 ; et I. P. q. 81, a. 3;
lib. II. De Anima, lect. 13 j II Cont. Gent. c. 73 j H. Joly, L'instinct i
Domet De Vosges, La Perception et la Psychologie thomiste.

git infimum generis intellectivi et quamdam refert imitatio­
nem ratiocinii. In brutis agit ex naturali impulsu, in homine
vero cum quadam inquisitione et discretione. Sicut ratio uni­
versalis componit conceptus universales, ita æstimativa in­
tentiones colligit particulares ; unde dicitur ratio particularis.
Quia autem radicatur in eadem essentia in qua est intellec­
tus, recipit quemdam influxum ab intellectu, unde apprehen­
dit individuum ut existons sub natura communi. Illam emi­
nentiam, juxta principia Angelici, habet cogitativa in homine
non per id quod est proprium sensitivæ partis, sed per aliquam
affinitatem et propinquitatem ad rationem universalem, se­
cundum quamdam refluentiam.
Magnum porro momentum habet æstimativa in humana
vita, quippe quæ hominem dirigit, quando segnis est aut dor­
mitat ratio ; est fons et origo multarum impressionum naturaium, antipathiæ scilicet, sympathiae, etc., quas ratio inter­
dum sequi, interdum vero corrigere potest aut debet.
XIV. — Duplex error circa æstimativam. Haud pauci
recentiores, inter quos Flourens, Pouchet, Blanchard, de Quatrofages, volunt æstimativam, etiam in brutis esse, potentiam
intellectivam {intelligence}, nec dari instinctum absque intelligentia quæ ipsum dirigat. E regione autem, organicistæ con­
tendunt esse facultatem mechanicam qua brutum, instar machinæ perfectæ, seu automati, impellitur, et movetur. Utraque
opinio confutata manet ex iis quæ disseruimus sive de orga­
nicismo sive de anima sensitiva.
Primo quidem, æstimativa differt ab intellectu. Etenim intel­
lectus objectum est universale, abstractum, spirituale ; objec­
tum vero œstimativæ est individuum, concretum, seu intentioi.es quæ a materialibus conditionibus originantur et pen­
dent. Agens per intellectum non necessitatur ad unum, agens
vero per æstimativam naturali impulsu movetur, imo irresisti­
bili ter ; nam experientia testatur animalia in iisdem adjunctis
ad unum determinari ; agens per intellectum est disciplinabile
et potest in quolibet genere universaliter progredi ; agens au­
tem per æstimativam non est disciplinae proprie capax et pro­
gressu tantum unilineari proficere potest.
Mira autem quæ animalia operantur supponunt rationem in

naturæ Auctore, non vero in ipsis. Igitur æstimativa non po­
test dici ratio vel intellectus nisi analogice (1).
Aliunde non esse facultatem mechanicam evidens est :
<r II faut une foi singulièrement robuste pour admettre, par
exemple, que le hasard ait pu amener l’ammophile à plonger
son dard neuf fois de suite avee une précision méthodique juste
dans les centres nerveux de sa victime.... Les changements
apportés par le loriot à la construction de son nid, par la per­
drix à son abri.... prouvent que l’instinct offre un certain degré
de variabilité ou de plasticité. Or un jeu mécanique n’est sus­
ceptible ni de s’interrompre, ni de se* compléter, ni de se mo­
difier. Donc les actions instinctives ne sont pas soumises ex­
clusivement aux lois fatales de la mécanique (2). »
ART. III. — DE SENSIBUS INTERNIS IN SPECIALI

XV.— Quomodo æstimativa sit cognoscitiva. Æstimativa
supponit species imaginationis, iliisque utitur, sed illae species
non sufficiunt, quippe quæ repraesentant solum convenien­
tiam talis sensus, dum æstimativa apprehendit convenientias
et disconvenientias superiores, nempe quid sit conveniens vel
disconveniens in ordine ad conservationem individui vel
generationem prolis. Ergo requiruntur species altioris ordinis.
Cum autem nulla sit ratio ponendi species innatas, nam nullibi
probatur ullam hominis facultatem a Deo produci speciebus
infusis ornatam, pronum est inferre æstimativam ad occursum
rei sensibilis, utendo sensu communi et imaginatione, excudere
virtute nativa formas, seu species intentionum insensatarum,
nocivitatis, utilitatis, etc, quas componit, copulat, vel partigur. Quando vero res sensibilis occurrit, quasi naturaliter proeignitur associatio inter sensationem et imaginem alterius rei:
ct hinc, vi hujus associationis, cognoscitur convenientia, notivitas, etc. Mediante autem cognitione et impulsu æstimaiivæ, movetur animal ad fugiendum, prosequendum,etc. Ante
tpsum exercitium, cognitio est quodammodo confusa, sed cla­
rior fit et perficitur in ipsa operis exeeutione.
Hac explicatione æstimativæ officia et munia haud ægje
intelliguntur, et aliunde vitantur incommoda sententiarum
quæ volunt instinctum esse habitum hæreditarium, cuiu ta ■
(1) Supra Tract. I. q. Il et q. III.
(2) Mercier, Psnchol. n° 116.
HUGON. PIIILOS. nat. n. p. — 17

men nullum factum scientificum id evincat, ut testatur J.H.
Fabro (1) : vel quæ contendunt species æstimativæ esse inna­
tas. Objectiones fieri solitae congrue solvuntur : sicut judicia
sensus universalis non sunt innata, sed quasi naturaliter pro­
prio intellectus marte acquiruntur, ita species quibus æstimativa indiget non sunt inditæ, sed quasi naturaliter propria
facultatis virtute excuduntur, et quasi naturaliter resultat
associatio perceptioni et appetitioni necessaria, ut expositum
est.
XVI. — Memorise munia (2). Memoria habet triplex munus:
l°Est conservativa præteritorum, seu thesaurus quidam spe­
cior um et intentionum insensatarum, ex quo revocantur cum
opus fuerit. — 2° Ést cognoscitiva, licet id inficietur Avicenna.
P»r memoriam enim iterum revocantur quæ prius fuerunt per­
cepta. At revocare species est ipsis speciebus uti. Ergo me­
moria utitur speciebus quas retinet. Omnis autem speciernm
usus est cognitio quædam. Igitur memoria est cognoscitiva.—
3° Est reproductiva, quatenus species associat, eo fere modo
quo dictum est de phantasia.
Distingui ab æstimativa jam ostensum est. Memorativa
quippe respicit objectum ut præteritum, et ita abstrahit a rei
praesentia ; æstimativa autem, licet apprehendat res insensa­
tas’, illas tamen attingit ut praesentes, v. g. nocivitatcm lupi,
quum adest lupus. Talis porro differentia in objectis differen­
tiam inducit in potentiis. Ergo memoria ab æstimativa differt.
Distinguitur a phantasia, quia hæc conservat species solum ut
sunt imagines, dum memoria retinet intentiones ut olim habi­
tas ; phantasia est thesaurus formarum sensibilium, memoria
autem est thesaurus intentionum insensatarum.
XVII. — Memorise objectum. Objectum igitur proprium
memoriae est præteritum. Porro praeteritio, ut monet Ange­
licus (3), potest ad duo referri, scilicet ad objectum quod cog­
li) In suo opere Souvenirs entomologiques.
(?) Dc memoria consuli possunt Aristóteles et B.Thomas, De memor,
et reminisc.; Piat, Aristote; B. Albertus Magnus, de Memoria; Sato ili,
Delta memoria umana ; Rjbot, Les maladies de la mémoire; H. Bergson,
Haltère ei Mémoire ; Sollieb, Le Problème de la Mémoire ; et Scholastici
am citali.
(3) I. P. q. 79: a. 6. ad. 2.

noscitur et ad cognitionis actum ; quæ quidam duo conjungun­
tur in parte sensitiva, quæ est apprchensiva alicujus per hoc
quod immutatur a praesenti sensibili. Unde simul animal me­
moratur se primo sensisse in prætrrito et se sensisse quoddam
praeteritam sensibile.
Itaque duplex objectum mémorisé adseribitur : scilicet sen­
satio ut in præterito habita, et ipsum objectum ut in præterito
sentitum. Sub utroque respectu objectum memoriae est singu­
lare et concretum. Præteritum enim ut praeteritum, cum signi­
ficet esse sub determinato tempore (1), ad conditionem par­
ticularis et concreti pertinet. Facultas autem cujus objectum
est concretum -ac singulare, et ipsa organica est. Memoria
igitur, ut cognoscitiva singularis, est facultas sensitiva. Datur
tamen alia memoria intellectiva, de qua disseremus in Metaphysica Psychologica.
XVIII. —De exercitio memorise. Hic recoli possunt quæ
diximus de excitatione et reproductione phantasmatum. Spe­
cies ad memoriam revocantur tum ratione propinquitatis, tum
ratione similitudinis ; admitti etiam potest explicatio phy­
siologica, juxta quam unus motus vibrationis ciet, commovet,
excitat alios motus in fibris persistentes,et motibus illis species
ipsæ excitantur.
Inter omnes facultates memoria magis apta est, evolvi ac
evehi per studium. Frequenti exercitio vividior, tenacior, ac
potentior evadit ; cum sit organica, methodo quasi mechanica
excoli potest, et nonnunquam per artem mnemotechnicam
mirum in modum perficitur.
Quatuor autem regulas tradit Angelicus (2) quæ ad bene
memorandum conducunt : Io Assumantur similitudines con­
venientes, nec tamen omnino consuetæ, quia ea quæ sunt
inconsueta magis miramur, et sic in eis animus magis et vehe­
mentius detinetur; ex quo fit quod eorum quæ in pueritia vidi­
mus, magis recordemur. 2° Oportet ut homo ea quæ memoriter
vult tenere sua consideratione ordinate disponat, ut ex uno
(1) Igitur notio memorise integra ac perfecta notionem requirit tem­
poris. Recolantur itaque ea quæ de tempore disseruimus, I. P. Phil.Λ nt.
Tract. II, q. Ill, a. VI, vol. II, pp. 219 et sqq.
(2) Ila Ilæ, q. 49, a. 1, ad. 2.

memorato facile ad aliud procedatur. 3° Oportet ut homo
sollicitudinem apponat, et affectum adhibeat ad ea quæ vult
memorari,quia quanto aliquid magis fuerit impressum animo,
tanto minus elabitur. 4° Oportet ut ea frequenter meditemur
quæ volumus memorari ; hinc Aristotelis effatum : Medita­
tiones memoriam salvant.
XIX. — Qua ratione amittatur memoria. Intellectiva
memoria est penitus indelebilis et inamissibilis : sensitiva
autem haud raro amittitur vel ex parte vel ex toto,quæ amis­
sio dicitur amnesia (αμνησία).
Huc spectant quæ de localizationibus disseruimus. Quum
in certis cerebri organis resideant facultates, impedito vel læso
uno aut altero centro nerveo, impediri potest memoria. Reco­
latur insuper species, seu imagines sensibiles, a composito or­
ganico dependere. Quia vero hæc materia fluxui perpetuo sub­
jicitur, facile contingit species aliquo modo deleri, nisi jugi
exercitio in memoria figantur.
Recuperari autem potest memoria multiplici modo, sive quia
centra localizationis in debitum statum restituuntur, sive quia
centro læso sufficitur aliud, etc.

XX. — De reminiscentia. Animalibus inesse memoriam
sensitivam ostendunt multa facta: canes longo interjecto tem­
poris intervallo iterum dominum agnoscunt ; equus etiam illaLæ injuriæ meminit. At in homine, propter conjunctionem ad
memoriam intellectivam, a qua dirigitur, memoria sensitiva
ad altiorem operationem evehitur. Hinc agit, non tantum
ex subita recordatione, sed cum quadam inquisitione ; et vim
habet revocandi totam praeteritorum seriem. « Reminiscentia,
ait Angelicus, nihil aliud est quam inquisitio alicujus quod
memoria excidit. Et ideo reminiscendo venamur, id est, inqui­
rimus id quod consequenter est ab aliquo priori quod in memo­
ria tenemus ; puta, si quaerit memorari id quod fecit ante qua­
tuor dies, meditatur sic : Hodie feci hoc, heri illud, tertia
die aliud, et sic secundum consequentiam motuum assuetorum
pervenit resolvendo in id quod fecit quarta die (1). »
(1) De memoria et reminisc., lect. 5.

Proportione servata, so habet memoria ad reminiscentiam
sicut intellectus ad rationem. Intellectus uno motu apprehen­
dit principia per se nota absque termino medio ; ratio autem
importat multiplicem motum quo de noto ad ignotum deveni­
mus : ita memoria fit quando illico sine medio recordamur rei
præteritæ ; reminiscentia vero cum multiplici motu vel mul­
tiplici medio rem praeteritam revocamus.
Sicut ratio procedit ex aliquo prius intellecto, ita reminiscen­
tia ex aliquo prius memorato. Primum autem memoratum vel
est aliquod tempus,et sic proceditur de præsenti in praeteritum,
aut de praeterito in magis vel minus praeteritum ; vel est aliqua
res nota, et sic proceditur in aliam revocandam ratione simi­
litudinis, propinquitatis, contrarietatis. Reminiscentia, utpote
motus, ordinatur tamquam medium ad memoriam perfectam,
sicut motus ad quietem tendit. Igitur memoria supponitur
reminiscentiae et iterum illam consequitur.
Hinc fluit memoriam et reminiscentiam haud pari gradu
vigere ; quidam sunt bene memorativi, quia subito recordan­
tur ; alii vero sunt minus memorativi, sed magis reminiscitivi,
quia, licet non subito recordentur, magis ordinato procedunt
in sua inquisitione ad revocandam praeteritorum seriem.
ART. III. — DE SENSIBUS INTERNIS IN SPECIALI

XXI. — Imagines motrices. Quia sunt in nobis habitus
quidam ex motibus nostris acquisiti, remanere debet memo­
ria quaedam motuum ; et idcirco admittendae sunt imagines
motrices. Habitus illi ex motibus generati manifestantur in il­
lusione amputatorum, in caecis, surdis et mutis, ctc. Persistunt
ergo et reviviscunt imagines motui inservientes, et hinc habe­
tur memoria quædam motrix, quæ memoriae sensoriali annec­
titur.
Imagines motrices effectum universalem habent in vita
nostra sensitiva ; imaginibus visualibus in pictura, et imagini­
bus auditivis in musica, cooperantur ; influxum exercent prae­
sertim in hallucinatione et somnio, in quibus miri deprehen­
duntur motus vi illarum imaginum eliciti.
Si quando perturbantur vel amittuntur imagines motrices
verbales, inde * resultant aphasiæ motrices, nempe aphemia,
qua impeditur subjectum ne aliquod verbum proferat, et
agraphia, qua impeditur ne verbum scribat ; si autem per tur-

bentur vel amittantur imagines motrices communes, gignitur
agnosia tactilis, qua tactus impeditur ne jam objecta agnoscat.
Quum vero agnosia est generalis, inducitur apraxia, morbus
nempe qui afficit simul et visionem et auditionem et tactum(l).
Imagines itaque motrices mémorisé vel phantasiæ adscribuntur secundum quod insensata vel sensata ropræsentant.

ΧΧΠ. — Brevis recapitulatio totius articuli. Sensus
communis et phantasia quasi simul procedunt, nam versantur
circa intentiones sensibiles ; sensus quidem communis in rerum
præsentia, phantasia vero in absentia. Æstimativa autem et
memoria commune quid exhibent, nam utra que intentiones
insensatas respicit : æstimativa quidem in rerum præsentia,
memoria vero in absentia, sicut sensus communis præsupponiitur phantasiæ, ita æstimativa memoriæ. Reminiscentia autem
non distinguitur a memoria, nisi secundum munia, sicut ratio
ab intellectu. Æstimativa et memorativa easdem habent spe­
cies, sed diverso modo ordinatas, nempe cum dependentia vel
sine dependentia a præsentia objectorum.
Sensus communis itaque est conscientia intima et facultas
centralis, quæ omnium sensuum externorum perceptiones in
synthesim quamdam redigit. Phantasia est facultas organica
specierum sensibilium retentiva, simulque cognoscitiva, re­
productiva, ac constructiva. Æstimativa est facultas organic i
quidem, sed non mechanica, colligens insensata ex sensatis,
quæ, utendo sensu communi et imaginatione, species propria vi
excudit, simul cognoscitiva et discretiva, apprehendens rem
ut convenientem vel disconvenientem ipsi naturæ, Memoria est
facultas organica, præteritorum conservativa simulque cognos­
citiva, ac etiam reproductiva, quæ usu et exercitio mirum in
modum excoli potest.
(t) Cf. E. Peillaube, Revue de Philosophie, 1905, pp. 560 et seqq.

QUÆSTIO TERTIA

Pe sensatione.

Cognita sensuum natura, de sensuum actu, qui dicitur
sensatio, disserendum venit. Quia vero in sensatione respec­
tus physiologicus et philosophicus intime connectuntur,
necease est«quædam de physiologia sensationis delibare, deinde
rem philosophice expendere.

ARTICULUS PRIMUS.
DE SENSAZIONE SECUNDUM RESPECTUM PHYSIOLOGICUM.

1. — Generalis divisio substantiæ nerveæ. Diversæ syste­
matis nervei partes sunt : Io medulla spinalis ; 2° nervi rachi­
diani, seu fasciculi fibrarum nervearum quæ a medulla spinali
oriuntur et per diversa corporis membra distribuuntur, iliis­
que motum et sensibilitatem influunt ; 3° encephalon, seu pars
intracraniana systematis nervei, complectens medullam ablongatam, cerebrum et cerebellum ; 4° nervi craniani, qui in duo­
decim paria discriminantur. Demum systema magni sympa­
thici, quod comprehendit ganglia et nervos, inservitque func­
tionibus vitæ vegetativas. Dicitur autem magni sympathici,
quia illo mediante organa distincta et independentia mutuo
connectuntur, mutuamque inter se exserunt actionem et sym­
pathiam.

IL — Activitas substantiae nerveæ. Activitas nervea est
quidam influxus qui transmittitur et progreditur non conti­
nuate, sed undulationum instar : influxus quidem nervorum
motivorum triginta quolibet secundo metra percurrit, influxus
vero nervorum sensibilium sexaginta metra quolibet secundo.
Duplbx autem viget in partibus nerveis proprietas : excitabilitas, vi cujus activitatem depromunt, et conducti,bilitas, vi cujus
influxum nerveum transmittunt. Substantia alba medullæ spi­
nalis est simul excitabilis et conductrix ; substantia vero cine­
rea non est per artem excitabilis, sed conducit influxum nerveum. Medulla ipsa spinalis, quamvis sit centrum inconscium,
influxum tamen transmittit; cerebellum autem censetur aequi­
libri organum, nam aves in quibus ablatum est cerebellum
videntur æquilibrium amittere. Cerebrum demum est cen­
trum sensationum conscium et ultimum : strata quidem opti­
ca inserviunt impressionibus sensibilibus producendis, corpora
vero striata concurrunt ad eliciendas et dirigendas incitationes
motrices. Substantia ipsa hemispherarum est insensibilis, sed
centra cerebralia transmittunt excitationes physiologicas :
ab illis enim originantur impulsiones motrices voluntariae, et
ad illa perveniunt impressiones sensibiles.
III. — Conditiones activitatis nerveæ. Requiritur impri­
mis nutritio, sanguisque oxygenio donatus; hinc, si suspendi­
tur circulatio, desinit nervea activitas ; simul vero ut restitui­
tur circulatio, reapparent phænomena vitalia, etiam in capite
amputato, saltem ad breve tempus. Requiritur etiam calor in
debito gradu, nam frigus insensibilitatem inducit, nimius
vero calor organismum lædit. Tandem quies et somnus ; nam
ccllulæ nerveæ exercitio energiam suam paulatim consumunt ;
ut ergo reparentur vires, requiritur interdum functionum vita­
lium suspensio vel desitio.
IV. — Quomodo flat sensatio. Triplex est phasis in actu
sensationis physiologico : Io impressio sensibilis in sensum ;
2°transmissio impressionis ad cerebrum,ac 3° tandem perceptio.
Objectum impressionem causât in superficie sensibili, impres­
sio vero nervum sensibilem commovet, et per nervum ipsum
propagatur undulationis instar ; tunc versus medullam spina-

lem dirigitur, ganglion transit ac medullam spinalem attingit »
per medullam autem ascendit ad encephalon, ibique centrum
cerebrale sensibile commovet. Tandem, ut fiat perceptio, debet
cerebrum excitari, debetque attendere subjectum (1) : quibus
habitis, perficitur sensatio et cognoscitur objectum. Cerebri
quidem excitatio in omni perceptione requiritur ; utrum vero
in cerebro ipso an in respectivis organis peragatur sensatio,
sequenti articulo inquiremus.
ART.I.— SENSATIO SECUNDUM RESPECTUM PHYSIOLOGICUM

V. — De quantitate sensationuni. Agitur de intensitate
et durati one sensationum. Intensitas pendet a quantitate
causæ excitantis ; in qua vero proportione, haud facile est
determinare. Certum est quantitatem sensationum non men­
surari in ratione directa a quantitate causæ excitantis. Plures
statuunt sequentem regulam: Augmentum causæ excitantis est
1/100 pro sensationibus luminosis;
1/17 pro sensationibus muscularibus;
1/3 pro sensationibus auditivis.
Mensuratur etiam sensatio ex suis effectibus : sic cognosci­
tur intensitas alicujus excitationis visualis, auditivae, olfactivæ, ex deviatione quam inducit in indice dynamometri. Sen­
sationes pro majori minorive intensitate mutationes varies
inferunt in membrorum volumine ; potest ergo ex mutatione
voluminis mensurari quantitas excitationis sensibilis. Ad hoc
autem inventum est instrumentum quod dicitur plethysnu,graphus, id est, voluminis index.
Durationem sensationum scientifici conati sunt æstimare.
Sic tempus sensationum tactilium esset 1/7 secundi, vel juxia
alios 10,6/100; tempus sensationum visualium est 1/5 vd
25/100 secundi; tempus sensationum auditivarum est 1/6 vel
15,9/100 secundi; tempus nonnullarum excitationum cerebra­
lium est 1/10 secundi (2).
(1) De attentione et conscientia cf. art. seq. η. XIII et XIV.
(2) Cf. Mercier, Psychol, n. 80-84; G. Sergi, La Psychologie physiolo­
gique, traduit de Γitalien par Mouton, liv. III. c. IV, Mesure des actes
psychiques

ARTICULOS SECUNDUS.
SENSATIO SECUNDUM RESPECTUM PHILOSOPHICUM (1).

I. — Duplex in sensatione phasis< Doctrina communis est
■apud Scholasticos concurrere in sensatione phasim passivam
et activam. Objectum comparatur ad sensum sicut agens ad
patiens, et sensus ad objectum sicut patiens ad agens. Non
■enim primo sensus immutant sensibile, sed potius sensibile
sensum afficit et excitat. At, si sensus ab objecto movetur, pa­
titur ab illo, juxta illud Aristotelis : Sentire est quoddam pati,
•et sensus est quædam potentia passiva. In hac itaque prima
phasi sensatio est tantum impressio ab agente recepta. Secun­
da phasis est reactio et activitas subjecti sentientis. Subjectum
enim sentiens non est aliquid iners, sed· essentialiter vitale. Pro­
prium autem vitæ est activitas immanens. Igitur sub objecti
influxu et impressione, sensus reagit, transitque de potentia ad
actum, ac elicit operationem immanentem qua objectum per­
cipit et sibi vitaliter assimilât. Oculus immutatur a colore,
auris a sono, phasis passiva ; sed rursus oculus active perci­
pit colorem et auris active sonum. Sensatio itaque quantum
ad receptionem impressionis sensibilis nominat passionem,
•quantum vero ad ipsum actum consequentem nominat ope­
rationem. Non consistit in receptione impressionis nisi causali­
ter, formaliter autem consistit in operatione quadam conse­
quente talem receptionem tanquam effectu suam causam (2).
(1) Cf. Aristoteles, III De Anima ; D. Thomas, lect. 7 et 13 in III
De Anima ; Joannes a S. Thoma, q. IV et q. VI; Bossuet, Connais­
sance de Dieu et de soi-même, c. I ; Fabges, L'objectivité de la perception ;
Mercier, Psychol. II. P.; Pesoh, Psychol, t. Il, Disp. III ; Fontaine,
La Sensation et la Pensée ; Aubert, La Psychologie thomiste et les théo­
ries modernes ; D. Olivieri et Illm. Mercier, Revue Thomiste, mai et-·
novemb. 1905 ; Domet de Vorges, La Perception et la Psychologie tho­
miste; Cl. Piat, Aristote. Gredt, De cognitione sensuum externorum,
(2. Cf. S. Thomas. I. Dist. 40, q. 1. a. 1, ad 1 ; vide infra, n° IX.

Itaque sententia nostra de duplici phasi, passiva nempe et
activa, incommoda vitat simul et opinionis idealistarum et
transcendentalium, qui contendunt sensationes a sola animæ
activitate procedere, corpora vero, sicut et spatium et tempus
in quibus corpora apparent, esse animæ effectus, seu formas
sensibilitatis subjectivas ; et opinionis sensistarum, qui sensa­
tionem exhibent ceu capacitatem mere passivam ; ac demum
opinionis materialistarum, qui sensationem concipiunt instar
merœ emotionis subjectivæ ex impressione organica resultan­
tis.
II.— Unio sensibilis et sensus per species intentionales.
In sensatione sensus et objectum conjungi debent,ut ex eorum
unione resultet cognitio, juxta illud : Ex objecto et potentia
paritur notitia. Quomodo peragatur hæc unio, quomodove
transeat sensus de potentia ad actum, haud facile explicatur.
Scholastici docent id fieri per species intentionales impressas.
Nomine vero spccierum intelliguntuT formae, seu similitudine?
quaedam, objectorum vicem gerentes e orumque repræsentativæ modo intentionali, quatenus assimilentur formaliter objec­
to, non tamen ita ut retineant materialem objecti entitatem.
Inter objectum ergo et speciem est similitudo quidem in re­
praesentando, sed non convenientia in essendo. Sic species in
oculo lapidem ita refert ut illum reapse exhibeat et tamen non
sit lapis ipse entitative.
Duplex autem munus, juxta Scholasticos, habent species
intentionales : Io sunt objectorum vicariae, 2° sensum determi­
nant ad certa objecta percipienda, et simul cum ipso active ad
cognitionem concurrunt, et sunt suo modo cognitionis causa.
Ex specie autem, seu ex sensibili per speciem repraesentato,
et ex sensu fit unum, sicut ex potentia et actu, unde axioma :
Sensibile in actu est sensus in actu.
Specierum autem existentiam negavere multi philosophi ·.
ex antiquis Plotinus, Porphyrius, Galenus ; ex Scholasticis,
Durandus; ex nominalibus Okain, Gabriel, Biel, Gregor.
Arimin.; vehementer negant Cartesiani et recentiores subjec­
ti vistæ. — Oppositam vero sententiam tenent Aristoteles,
S. Augustinus, S. Anselmus, D. Thomas, et communiter Scho­
lastici.

268

PHILOSOPHIA NATURALIS, II. P. TRACT. III. Q. Ill,

III. — Eligitur et probatur sententia scholastica.
Arg. I,,m. Cognitio cx natura sua petit fieri per assimilationem vitalem objecti. Atqui assimilatio vitalis est species
intentionalis. Ergo in cognitione sensuum datur speciqs intentionalis. Explicatur. Duplex est actio : una quæ manet in agente,
ut videre et intelligere, altera quæ in exteriorem materiam
exit, ut calefacere et secare, et utraque fit secundum aliquam
formam, seu similitudinem. Sicut autem forma secundum
quam provenit actio transiens est similitudo objecti actionis,
ut calor calefaciens est similitudo calefacti; ita forma secundum
quam provenit actio immanens est similitudo objecti. Porro,
cum actio immanens sit vitalis, non sufficit in ipsa assimilatio
generalis secundum quam omne agens assimilât sibi effectum,
sed requiritur assimilatio vitalis sicut est ipsa actio, assimilatio
psychica et intentionalis.At assimilatio vitalis, psychica, intentionalis, nihil aliud est nisi species impressa.
Arg. irim. Oportet ex cognoscenti ol cognito fieri unum.
Atqui hæc unio non potest consistere in hoc quod sensus reci­
piat objectum materiale et crassum, quasi sensibile evaderet
substantia vel pars substantiæ sensus, sic enim sensus fieret
physice omnia sensibilia, quod implicat. Ergo conjunctio fit
in quantum sensus recipit objectum secundum esse quoddam
minus materiale, magisque abstractum magisve purum. Esse
porro hujusmodi est esse intentionale, seu esse speciei
impressae (1).

IV. — An etiam tactus requirat species.
Objectum est quandoque sensui præsens secundum esse
reale, ut in tactu manifestum est : unde quidam scholastici
negant species intentionales pro sensu tactus.Videntur tamen
species requiri. Nam, ut flat cognitio, non sufficit præsontia
esse materialis et crassi, secus cognitio a mechanica impres­
ti ) « Puisque des objets matériels, comme les pierres ou les arbres, ne
peuvent entrer dans notre âme avec leur entité physique, il faut bien
qu’ils prennent en nos facultés cette existence appelée intentionnelle, dont
il est très difficile de comprendre la nature intime, mais que tout le monde
connaît, puisqu’elle n’est pas autre chose que ce que nous percevons en
notre conscience, dans toutes nos connaissances. »
A. Vacant, Etudes comparées sur la Philosophie de saint Thomas
d? Aquin et sur celle de Duns Scot, 1.1, p. 103.

sioiie non discriminaretur. Debet igitur ad aliquod esse purius
et immaterialius evehi. Porro talis elevatio fit per speciem
intentionalem. Ergo etiam in tactu concurrit species inten­
tionalis.
Ad duo ergo requiruntur species : Io ut per ipsas objectum
fiat præsens potenti® ; 2° ut elevetur ad esse quoddam purius,
nam esse materiale et physicum, nedum possit secundum se
cognosci, imo cognitioni obstat.

ART. II.—SENSATIO SECUNDUM RESPECTUM PHILOSOPHICUM

V. — De natura speeierum. Fuerunt plures opiniones. De­
mocritus posuit esse quasdam entitatulas corporeas derasas
a superficie externa corporum et sensibus impressas. Cujus
opinionis absurditas ex se liquet. Istae enim species propter
suum esse crassum potentiam cognoscitivam impedirent ; et
insuper, in hac hypothesi, objecta externa paulatim minue­
rentur ex repetita speeierum derasione : hinc murus paulatim
colorem ex repetita visione amitteret
Aliqui docent species esse spirituales. At debet assignari
causa quae species spirituales excudat. Respondent quidam
hanc causam esse Deum, qui species ad praesentiam objecti

sensibilis produceret. Quae responsio occasionalismum plene
redolet : anima tunc haberet speciem et sensationem independenter ab organo ; ad quid ergo esset organismus ? Alii
communius dicunt hanc causam esse ipsam animam, quæ vim
quamdam habet sibi pariendi hujusmodi species. At objici­
mus : vis illa non est determinata ad unam prae alia speciem
producendam, sed indifferens est.
Quomodo igitur determinatur ? Ab impressione organica ?
Sed impressio organica est quid materiale, nec ullatenus valet
determinare in anima speciem immaterialem.
VI. — Dicendum est ergo species impressas esse proprie
materiales ; id est habentes materi® conditiones, quamvis
non ipsam materiam.
Arg. Ium. Quia non potest assignari alia causa ipsas produ­
cens nisi impressio organica et materialis quæ afficit compo­
situm animatum et in illo reactionem determinat. Effectus
autem non est præstantior sua causa. Ergo, species, effectus
impressionis, sunt ordinis materialis.

Arg. IIum. Species intentionales in subjecto materiali reci­
piuntur. Quidquid autem recipitur ad modum recipientis reci­
pitur. Ergo. Declaratur major : Subjectum potentiæ sensitivæ
non est ipsa anima, sed organismus animatus. Organismus
autem est materialis.
Potest tamen dici species spiritualis et immaterialis lato
sensu, quatenus non retinet physicam objecti entitatem, sed
esso purius, scilicet esse intentionale, suscipit.

VII. — Quæstio. Quæritur quid sensus specie intentionali
informatus directe attingat, an speciem, an ipsam sensationem,
an objectum. Cartesiani et recentiores subjectivist® ct idealistæ statuunt a sensibus non cognosci directe objecta externa,
sed tantum modificationem subjecti sentientis. Lockiani
et duces scholæ Scoticæ contendunt speciem esse id quod pri­
mario attingitur ; Scholastici cum S. Thoma docent speciem
esse medium quo non medium quod : « Species quæ est in visu
non est quod videtur, sed quo sensus videt ; quod videtur est
color, qui est in corpore (1). »

Vili. — Conclusio: Illud quod sensus directe percipit
non est species impressa, neque modificatio sensus, sed
sensibile externum.
Arg. I"“. Species impressa se habet in senti cm do sicut sen­
tiendi principium, est enim id quod determinat sensum ad
actum. Atqui principium actionis non potest esse terminus
(1) S. Thomas, III De Ánima, lect. Vili. — De theoria illa hæc con­
cludit Alibebt (La Psychologie thomiste et les théories modernes, pp 9192} : « La théorie scolastique du medium quo serait, à notre sens, la plus
acceptable, et cela pour deux raisons. Io La perception externe, considé­
rée même dans l’animal, en dehors de toute ingérence des facultés ra­
tionnelles, est une vraie connaissance. Or, la connaissance d’une chose
extérieure au sujet suppose un milieu représentatif qui exprime celte
chose... Donc la perception externe, même en dehors de l’ingérence des
facultés rationnelles, suppose ce milieu représentatif... La solution pro­
posée nous semble offrir une valeur supérieure à celle d’une simple hy­
pothèse. 2° Si on croit devoir lui assigner ce caractère, du moins nous re­
vendiquons pour elle toutes les conditions d’une bonne hypothèse : sa­
voir, d’être fortement motivée en elle-même ; économe de principes et de
causes ; féconde en résultats... Résultat précieux encore, l’espèce sen­
sible nous révèle les objets eux-mêmes, à la différence des sensations mus­
culaires et tactiles de M. Rabier, qui ne nous mettent en rapport qu’avec
des états subjectifs, u

illius. Ergo, cum id quod sentitur sit terminus cognitionis, non
potest species sensibilis esse id quod sentitur, saltem directe
et per se, sed terminus cognitionis erit id cujus talis species
est similitudo, scilicet sensibile externum.
Arg. II’1®. Si sensus directe cognosceret actum suum suamque modificationem et ea quæ in actu sunt, scilicet speciem,
reflecteretur supra seipsum. Atqui, licet una potentia sensi­
tiva possit cognoscere actum alterius, nulla tamen potentia
hujusmodi potest reflecti supra se, cognoscendo actum suum
et ea quæ in actu sunt, nempe speciem impressam ; impeditur
enim ab organo cui est affixa. Ergo sensus non cognoscit
suam impressionem nec suam speciem intentionalem. Restat
ut cognoscat objectum externum.
Arg. ΠΓ®. Debet assignari ratio cur sensationes sint speci­
fice divers®. At, ratio hujus diversitatis specific® non ex sub­
jecto sed ex causa objectiva desumitur. Ergo sensatio est ob­
jectiva et objecta attingit. Prob. min. Ratio hujus diversitatis
non repetitur ex ipsis nervis conductivis, nam videntur nervi
esse præditi conductivitate indifferenti. Utrum vero ex natura
organi ? Sane specifica organi natura specificam arguit sensa­
tionem ; at rursus organi reactio specificatur a natura caus®
excitantis. Ergo diversitas specifica sensationum ex diversitate
caus® excitantis ultimate desumitur. Sed caus® excitantes,
mechanic® nempe, vel physic® vel chimie®, sunt caus®
objectivæ et extern®. Igitur specifica sensationum diversitas
ex causis externis et objectivis desumitur, quod arguit sensa­
tionem esse objectivam.
Arg. IV"“. Si sensus non cognoscerent objecta externa, sed
tantum speciem et modificationem suam, minus apprehende­
rent quam est in ipsis rebus. Atqui hæc assertio est contra sen­
sum communem hominum, qui certi sunt se apprehendere
quidquid est in re, se videre per oculum, non suam visionem,
sed ipsum corpus coloratum. Sequeretur etiam Deum nos falle­
re inserendo sensus ministros fallaces qui minus referrent quam
in rebus sit.
Arg. Vnm. Ex sententia opposita paratur via ad scepticisnwn. Negat enim scepticisirtus cognosci realem existentiam
rerum. Porro non deprehendit realem existentiam rei qui ha­
bet tantum illius idolum. Nec nobis suppetit medium ad cogART. II.—SENSATIO SECUNDUM RESPECTUM PHILOSOPHICUM

gnoscondam hanc existentiam, si affectiones tantum depre­
hendimus. Erit quippe inter nos et realitatem externam paries
impertransibilis ; et, si forte mundus realis evanesceret, non
possemus advertere, imo nec suspicari (1).

IX.— Licet sensatio sit essentialiter objectiva, respec­
tus tamen subjectivus est in ea maximo attendendus.
Recolendum est sensationis subjectum esse organismum
animatum, ut dictum est supra de facultatum subjecto. « Sen­
tire non est proprium animæ neque corporis, sed conjuncti.
Potentia ergo sensitiva est in conjuncto sicut in subjecto (2). »
In sensatione igitur concurrunt et ea quæ sunt corporis et ea
quæ sunt animæ. Quia ergo subjectum est extensum, ab ob­
jectis extensis pati directo potest, et, quia compositum istud
est unum esse in quo communicant anima ct corpus, hinc expli­
catur quomodo objecta externa animæ uniantur, quomodove
fiat de ordine subjectivo ad objectivum transitus. Plene intel­
lecta doctrina scholastica de unione animæ et corporis deque
potentiarum subjecto, quod est conjunctum, habetur illico
pons ille, seu transitus, quem impossibilem fingunt adversarii,
qui unionem mere accidentalem inter animam et corpus sta­
tuunt. Ex notione igitur subjecti sensationis infertur sensa­
tionem esse objectivam.
At animadvertatur subjectum sentiens osse activitate imma­
nenti præditum ; impressiones igitur ab objectis acceptas
aliquatenus immutat. Non est sicut speculum iners quod reci­
pit tantum, sed, quatenus vitale, est sicut speculum quoddam
activum quod posset objecta sibi impressa aliquatenus modi­
ficare, et sibi vitaliter assimilare. Quo circa sensatio est qui­
dem objectiva et objecto similis, quia ab objectis progignitur
(omnis autem effectus est similis suæ causæ) ; sed aliunde est
similis subjecto,quod impressiones externas activitate sua im­
manenti aliquatenus transformat, quodque objecta non pas­
sive tantum recipit, sed aliquatenus immutat, vitaliter illa
sibi assimilando. Qui respectus subjectivus non erit a respectu
(1) Cf. quæ disseruimus de sensuum veracitate, Log. Maj. Tract TT
q. Ill, a. II, vol. I. pp. 301 et seqq. et I. P. Phil. Nat. De qualiiatuin
realitate, vol. II, p. 235.
(2) S. Thomas, I. P. q. 77, a. 5.

objecti vo præscindendus, si velimus nobis genuinam ac inte­
gram sensationis parere notionem.

ART.Π.—SENSATIO SECUNDUM RESPECTUM PHILOSOPHICUM

X. — An species impressa rationem habeat eausæ effi­
cientis.
Quatenus potentiam informat et specificai, species rationem
habet eausæ formalis, sed aliunde concurrit efficienter cum fa­
cultate.Quod enim intrinsece complet causam efficientem illamque reddit actu potentem ad agendum munus gerit causae
efficientis. Atqui species impressa id præstat facultati ; hæc
quippe secundum se est indeterminata, simul vero ut species
impressa illi certum exhibet objectum, illam actu complet,
determinat et reddit actu efficacem. Ergo species impressa
rationem habet eausæ efficientis.
Quatenus igitur species potentiam specificai, est principalior
facultate, sicut goneratim specificativum est specificato po­
tius ; respectu vero actionis ut eliciendae principalior est facul­
tas, quia species non agit nisi ut subjectata in facultate et a
facultate dependens.

XI. — Utrum in sensibus externis dentur speeies ex­
pressae. In intellectu præter speciem impressam, quæ est
principium intelligendi, concurrit species expressa (seu ver­
bum mentale) quæ est cognitionis terminus et in qua intel­
lectus suam exprimit intellectionem (1). Estne etiam species
expressa in sensibus externis ? Affirmant plures (2), negant
vero D. Thomas (3), ejusque discipuli (4).
Et merito. Ponitur species expressa ut in ipsa exprimatur
objectum et terminetur actus, quando abest objectum ; at vero
si præsens sit objectum, ut contingit pro sensibus externis, ad
ipsum objectum terminatur cognitio, et superfluit species
expressa.
Insuper, cognitio sensuum est essentialiter cxperimentalis.
Atqui de ratione cognitionis cxperimentalis est ut attingat
objectum non aliqua imagine expressa, sed immediato in ob­
ii) De verbo sermo erit in Metaphys. Psychol. Tract. I, q. III.
(2) CÎ. Pesch, Psychol. n° 470.
(3) Quodlib. 5, a. 1. ad. 2, et Quodlib- 8, a. 3.
(4) Cf. Joannes a S. Thoma, III. Γ. Phil. Nat. q. VI, a IV
UUnON-PHILOS. NAT. II. P. — 18

jccto in sc. Ergo non datur species expressa in sensibus exter­
nis. Prob. min. In cognitione experimental! desumpta a rebus
percipimus cognitionem esse rei conformem. At, si ros cognos­
ceretur non in se immediate, sed in imagine expressa, rediret
semper difficultas quomodo posset ultimate cognosci imagi­
nem esse talis rei. Oportet ergo experimentalem cognitionem
reducere ad aliquam cognitionem quæ sine imagine expressa
fiat et objectum in se immediate attingat.

XII. — De specio expressa sensuum internorum. In
sensibus autem internis, cum objectum non necessario sit prae­
sens, dari debet species expressa, quæ illius vicem gerat et ad
quam terminetur cognitio. Quare admittit Angelicus verbum
imaginatum, imaginem nempe expressam, quæ medium tenet
inter verbum mentale et verburn orale (1). Quam maxime
autem differunt verbum imaginatum et verbum mentale.
Verbum imaginatum conditionibus concretis, individuantibus,
subjicitur ; verbum autem mentis est penitus spirituale c-+
abstractum.
XIII. — Do sede sensationum. Recentiores, nonnullis præsertim abhinc annis, unanimi ore asserebant sensationem non
in respectivis organis, sed tantum in cerebro peragi. Sententia
vero sensus communis sedem sensationum in respectivis or­
ganis reponit ; huic adhærent non solum scholastici, sed etiam
plures ex hodiernis philosophis, ut Bergson (2).
Io Recentiorum opinionis duplex est fundamentum : unum
philosophicum, collocans animæ sedem in cerebro, physiolo­
gicum alterum, nempe hypothesis nervi pure conductivi. Sic
enim arguitur: Interrupta communicatione fibrarum sensiti­
varum cum cerebro, nulla resultat sensatio. Ergo centrum
cerebrale est sensationum sedes.
2° Sensatio fit in substantia cinerea et in cellula nervea.
Porro illæ deficiunt in organis sensuum et in nervis. Ergo ner(1) Gf. q. 9 De veritate, a. 1.
(2) Cf. Bergson, Matière et Mémoire, pp. 51-53 ; Faroes, Objectivité
de la perception ; Mercier, Psychol, n. 75, 91 ; Pbsch, n. 546, et seqq.j
Alieert, La Psychologie thomiste, p. 59-65.

vus organorum non est sensibilis, sed solum conductivus sen­
sationis ; et idcirco in cerebro fit sensatio.
3° Dolor falso reponitur in membro amputato ; id autem
ostendit sensationem non in membris, sed in solo cerebro
peragi.
Nihilominus sustineri potest sensationem fieri in propriis
organis, licet dependentor a cerebro, ut evincunt adversario­
rum argumenta.
ART.II.—SENSATIO SECUNDUM RESPECTUM PHILOSOPHICUM

XIV. — Conclusio : Sensatio externa in respcctivis or­
ganis perficitur. Arg. I””. Invocatur imprimis argumentum
sensus communis ; persuasio adeo universalis, adeoque invicta et
firma, circa rem naturalem, experiinentalem, homini maxime
propinquam, censetur esse veritas quædam naturalis, cui
contradicere præsumptionis videtur.
Arg. IInm. Hic fieri potest sensatio ubi adest anima sensitiva
et organum apte dispositum.· Anima autem sensitiva est tota
in singulis organis, organa vero sunt optime disposita, ut ap­
paret ex mira ipsorum structura. Frustanea porro erit hæc
structura nisi peragatur ibi sensatio : e contra cerebrum in se
non suscipit singulos apparatus visionis, auditus, olfactus,
gustus aut visus (1). Ergo.
Arg. IIIum. Ostendunt facta physiologica, teste Béclard,
separari posse in nervo functionem sensitivam et functionem
conductivam ; quod evincit nervum non esse puro conducti­
vum; ostendit insuper physiologia centra nervea posse uri,
secari quin moveatur sensibilitas ; nervum motorem insitum
nervo sensibili nullam elicere sensationem, etiamsi communi­
cationem cum sensibilitatis centro retineat; in quibusdam ani­
malibus constat simplices cellulas esse impressionis sensibilis
capaces. Ergo a fortiori sensibilis impressionis capaces sunt
nervi peripherici. Ex his factis erui potest sensationem non in
(1) » On s’aperçoit bien vite que si la sensation n'est pas au point où
elle parait se produire, elle ne pourra pas davantage être ailleurs que
si elle n’est pas dans le nerf, elle ne sera pas non plus dans le cerveau ;
car pour expliquer sa projection du centre à la périphérie, une certaine
force est nécessaire, qu’on devra attribuer à une conscience plus ou moins
active. Il faudra donc aller plus loin, et après avoir fait converger les
sensations vers le centre cérébral, les pousser tout à la fois hors du cer­
veau et hors de l’espace. » H. Bebgson, Matière et Mémoire, p. 52.

centro cerebrali peragi, sed directe afficere nervum, sensibilem
et organa peripherica.

Arg. IVura. Ex refutatione alterius sententiae. Fundamen­
tum philosophicum ruinosum omnino est, ut alibi ostendimus.
Ad cætera objecta respondendum est : Ad primum : Factum
interruptionis fibrarum evincit solum actionem centrorum
cerebralium et transmissionem impressionis ad cerebrum et
cerebri reactionem ad sensitivam perceptionem requiri. Ne­
cessario autem concurrere cerebrum libenter fatemur et jam
admittebant veteres, qui docebant omnes sensationes a sensu
communi,qui in cerebro residet, dependere. Sed latior erit con­
clusio præmissis, si inferatur sensationem in centro cerebrali
peragi. Cæterum plures auctores ipsum antecedens in dubium
vertunt.
Ad secundum : Scientifici, Richet, Ranvier, etc., invicte
ostendunt substantiam cineream in partibus nervi centrali­
bus reperiri, et pariter formam cellularem jam in ipso nervo
existere.
Ad tertium : Illusio amputati est imaginationis factum, e._
quo solum concludere fas est perceptionem imaginativam in
CBrebro perfici. Porro illusio in hoc non consistit, ut sentiatur
dolor in extremitate nervorum, sed ut putetur, propter inve­
teratum habitum, extremitates, nerveas eamdem retinere figu­
ram, eumdemque situm, sicut ante amputationem. Sed hic
ipsemet error invincibile ostendit experientiae testimonium (1).
XV. —De sensationibus in consciis. Generatim philosophi
qui sensus internos cum externis confundunt negant ipsam
sensationum inconsciarum possibilitatem ; item subjectivistæ,
qui contendunt nullam fieri sensationem nisi attingatur sub­
jectum sentiens. Hanc opinionem tuentur Cousin, Stuart Mill,
Rabier. Oppositam vero tenent Leibnitz, Reid, Maine de Bi­
ran, Dugald-Stewart, Royer Collard, plures Scholastici, quo(1) « On allègue encore les localisations erronées, l’illusion des amputés
(qu’il y aurait lieu, d’ailleurs, de soumettre à un nouvel examen). Mais
que conclure de là, sinon que l’éducation subsiste,une fois reçue, et que les
données de la mémoire, plus utiles dans la vie pratique, déplacent celles
de la conscience immédiate ? b H. Bergson, Matière et Mémoire, p.51-52.

rum doctrinam exponunt et defendunt Farges, Mercier, etc-(l).
Argumenta sic breviter perstringi possunt :
Arg. Ium. Quodlibet potest esse sine illo quod suum non
ingreditur conceptum. Atqui conscientia non ingreditur sen­
sationis conceptum. Ergo potest dari sensatio sino conscien­
tia. Declaratur minor. Conceptus sensationis requirit quidem
ut ipsa sentiat objectum, non vero ut sentiatur a subjecto,
exceptis tamen sensationibus internis, ut dolore, delectatione,
quæ natura sua conscientiam subjecti sentientis important.
Igitur, quamvis repugnet sensatio quæ non sentit, non impli­
cat sensatio quæ non sentitur.
Arg. II“m. Sicut reflexio et conscientia augent sensationem,
ita distractio vel maxima sensus ad objectum externum inten­
tio minuit conscientiam ; et tanta esse potest hæc intentio ut
conscientia penitus amittatur.
Arg. 111“™. Recolantur præcipua somnambulismi et hyp­
notism! phænomena, ex quibus innotescit dormientem et
inconscium non raro audire et interroganti respondere. —
Alia recensentur facta quotidiana : sic molitor dormiens exper­
gefit, cum sistit molendinum ; pariter in vita nostra multa
prius conscia, influente habitu, inconscia evadunt ; hinc est
quod impressiones inconsci®, habitusque inconscii, antipathiævc inconsciæ, adeo grave in humanis moribus habeant
momentum.
Respondent adversarii hæc omnia percipi conscientia qua­
dam obscura, infima, quæ dici potest parva conscientia. Sed
hæc videntur verba sine re, pro causæ necessitate adinventa.
Quid enim esse potest conscientia non sui conscia ?
Possibilis ergo est sensatio absque conscientia proprie dicta,
seu reflexa. Utrum vero abesse possit etiam conscientia conco­
mitans, difficillimum est dirimere. Negat Pesch. « Posse qui­
dem a cognitionibus abesse conscientiam, quam reflexam dixi­
mus (sive perfectam sive imperfectam), minime tamen cons­
cientiam concomitantem, quæ ad essentiam cognitionis perti­
neat. Neque tamen ambigendum est, in hac conscientia conco­
mitante quædam conscientiae reflex® initia posita esse (2). »
ART.1I>—SENSATIO SECUNDUM RESPECTUM PHILOSOPHICUM

(1) Cf. Faroes, Le Cerveau, l'âme et les facultés, seconde partie. II ;
Mercier, Psychol. n° 94-86. — De illa factorum inconsciorum theoria
illiusque origine et historia, legatur F. Mentré, Revue de Philosophie,
mars 1906. pp. 255-273.
(2) Psychol. n° 492.

XVI.— De attentione. Praeter conscientiam illam concomí»
tintern requiritur ad cognitionem rei claram, distinctam ac
perfectam, quædam specialis cognoscentis excitatio ad illam
rem prae aliis accuratius percipiendam, et hæc applicatio dici­
tur attentio, quæ semper cum conscientia reflexa conjuncta
est. « Attentioni locus est, ait P. Pesch, loc. cit., in cognitions
tum intellectiva tum sensitiva. Sed non sine ratione de ea agi
solet, ubi de cognitione sensitiva dicitur ; nam ejus natura in
vita sensitiva multo facilius perspicitur. In ipsa rerum exter­
narum perceptione attentio major minorve esse solet, quo
magis minusve activitas cognoscitiva adhas velillasres rerumve
proprietates cum aliarum neglectu directa est. » Potest atten­
tio contingere dupliciter : vel ex objecto quod novitate, art
perspicuitate, aut amabilitate sua, facultatem magis percellit,
vel ex appetitu, qui facultatem in aliquid figit et ab aliis per­
cipiendis impedit. aMens hominis potest intendere vel non
intendere, et quod non intendat contingit dupliciter : quan­
doque quidem ex hoc quod habet voluntatem sponte se aver­
tentem a consideratione talis principii...; alio modo per
occupationem mentis circa alia quæ magis diligit, quibus ab
inspectione hujus principii mens avertitur (1). »
XVII. — Concludendum. Retineri adhuc posse quoad suba
tantiam Thomistarum doctrinam de sensatione, sed, ut, rite
explicentur productio speciei intentionalis et perceptio, addenda
quæ tradit recentior physiologia de centris nerveis de propa­
gatione influxus instar undulationis, de excitatione cerebri, etc.,
prout exposuimus, p. 238, ss., 263, ss.
(1) S. Thomas, lia Ilæ, q. 15, a. 1. « Ainsi le Docteur angélique n’igno­
rait pas la part de l’attention dans la connaissance et les variations d’in­
tensité qu’oUe produit dans nos actes d’intelligence. S’il ne regardait pas
ce phénomène comme contraire à sa théorie de l’actuation de l’entende­
ment par les formes de l’objet, c’est qu’il-expliquait l’attention par la
complaisance avec laquelle nous nous arrêtons à considérer les objets
connus, explication qui suppose que cette actuation est la première con­
dition de l’attention. » Vacant, Etudes comparées sur la Philosophie de
glint Thomas d'Aquin et sur celle de Duns Scot. t. I, p. 106.

QUÆSTÏO QUARTA,

Do facultatibus sensitivis appetitivis (1).
Cognitionem sequitur appetitio, ao facultatem cognoscitivam facultas appetitiva. Hinc disserendum tum de appetitu
sensitivo, tum de ejus motibus, qui dicuntur passiones.

ARTICULUS PRIMUS.

DE IPSO APPETITU.

I. — Quid appetitus in genere. Appetitus est inclinatio
rei ad id quod est sibi conveniens : nihil autem est conveniens
alicui nisi et quatenus rationem perfectivi, seu boni, præ se
ferat. Appetitus igitur est tendentia ad proprium bonum, unde
et bonum esse dicitur illud quod omnia appetunt. Quocirca tot
debent esse appetitus diversi quot sunt diversæ ad bonum inclinationes-Appetitivam facultatem recentiores non agnoscunt,
sed varias inclinationes sensibilitati adseribunt. Thomistica
autem doctrina sequentibus exponitur.
(1) Consuli possunt: S. Thomas, I. P. q. 19, a. 1. q. 80 ;
veritate,
q. 15, a. 5, q. 22, a. 1. et a. 10, q. 25, a. 1 ; Joannes a S. Thoma, q. XII ;
Bossuet, Connaissance de Dieu et de soi-même, c. Il et c. III; Pesch, disp.
III. sect. IV; Mercier, Psychol, n. 22' et seqq., Orig. de la psychol. contemp., c. VI ; Bain, The emotions and the will ; Ribot, Zes maladies de la
volonté, La logique des sentiments ; Vallet. La tête et le cœur. etc.

II. — Prima conclusio : Tres sunt appetitus inter se realiter distincti : appetitus naturalis, appetitus sensitivus, ac
appetitus intellectivus.
Probatur. Quamlibet formam sequitur aliqua inclinatio ad
proprium bonum. Atqui triplex est forma distincta : forma
nempe naturalis, formaque intentionalis sensitiva, ac forma
intentionalis intelligibilis. Ergo triplex est appel itus seu tri­
plex indiiirttio : appetitus naturalis, appetitusque f.ensitivus,
ac appetitus intellectivus.
Major inductione colligitur. Videmus enim ad diversas for
mas diversas oriri inclinationes : ad formam quidem ignis se­
quitur peculiaris tendentia, ad formam vero lapidis inclina­
tio diversa. Cum enim res quælibet forma, seu natura, sua, ad
suam perfectionem tendat, oportet ut ad illam feratur vel
quiescendo in illa, si jam habet, vel quærendo illam si nondum
habet. Ergo quamlibet naturam, seu formam, propria conse­
quitur inclinatio.
Declaratur minor. In non cognoscentibus est una tantum
forma determinans unumquodque ad unum esse proprium ;
sicut in lapide est una forma dumtaxat ipsum definiens ad
esse mineralis. Hæc est forma naturalis, quam comitatur appe­
titus innatus. — In cognoscentibus est quidem forma natura­
lis, qua in proprio esse specifico reponuntur, unde ipsis inest
etiam appetitus naturalis, sed præter ipsam possunt insuper
formas aliarum rerum modo intentionali recipere et sibi vitali­
ter assimilare. Cognoscentia porro sensitiva sibi attrahunt
rerum formas modo quidem vitali et intentionali, sed non independenter a materia. Species igitur ’quam sibi comparant
est intentionalis sensitiva, quæ idcirco quemdam appetitum
sensitivum expostulat. Demum cognoscentia intellectiva susci­
piunt aliorum formas modo non tantum vitali et intentionali,
sed etiam universali et independent! a materia. Quia ergo for­
mam habent intellectivam, inde consequi debet appetitus in­
tellectivus. Tres ergo constat esse appetitus ; et, sicut forma
intentionalis sensitiva realiter a forma naturali differt, et
forma intelligibilis a forma sensitiva, ita appetitus sensitivus
realiter ab appetitu naturali,et intellectivus realiter a sensitivo,
discriminantur.

III. — Objicies : Ex eo quod detur forma intentionalis
inferri tantum potest consequi inclinationem ad ipsam for­
mam intontionalem, non vero inclinationem, seu appetitum,
ad ipsum bonum per formam apprehensum.
Resp. : Optime concluditur dari appetitum ad ipsum objec­
tum forma apprehensum. Species enim intentionalis ideo
præcise dicitur forma facultatis cognoscitivæ, quia repræsentat et refert ipsum objectum, et est essentialiter objectiva, seu
objecti vices gerens. Quapropter appetitus qui facultatem sic
informatam comitatur non debet esse ad ipsam speciem intentionalem, ut est mera qualitas accidentalis, sed ad ipsum ob­
jectum ut repraesentatur conveniens. Re quidem vera, incli­
natio sequitur ad formam in quantum hæc exhibet aliquid
conveniens et bonum. Ergo inclinatio debet esse ad objectum
ipsum, repraesentatum ut conveniens vel ipsi facultati, vel aliis
facultatibus, vel ipsi naturae.
ART. I. — DE IPSO APPETITU

IV. — Ajipctitus innatus et elicitus. Appetitus consequens
formam sive sensibilem sive intelligibilem vocatur elicitus,
appetitus vero consequens formam naturalem est innatus.
Bruta animalia et homo appetitu quidem elicito, plantae vero
et mineralia nonnisi appetitu innato gaudent.
Differentiae autem inter appetitum innatum et elicitum in
quatuor constant : Io Innatus est absque ulla cognitione, elici­
tus vero cognitionem comitatur et ex cognitione progignitur.
2° Innatus nunquam contrariatur naturali inclinationi, elicitus
vero interdum aliquid contra naturalem tendentiam operatur,
sicut animal naturali inclinationi ad cibum resistit propter
timorem verberum. 3° Elicitus potest ad bonum apparens
deviari, innatus vero semper fertur ad bonum reale, natura
quippe ad falsum nunquam impellit. 4° Appetitus innatus
tendit ad bonum ut est conveniens tali naturæ, talique for­
mae, talive potentiæ ; appetitus vero elicitus trahitur in bonum
ut est conveniens simpliciter animali. Quod quidem magis ap­
parebit si· comparentur appetitus, seu inclinatio cujusque fa­
cultatis, ad suum objectum, et inclinatio seu appetitus se­
quens cognitionem. « Unaquæquo potentia animæ est quædam
forma, seu natura, et habet naturalem inclinationem in ali­
quid. Unde unaquæque annet.it objectum sibi conveniens na-

turali appetitu, supra quem est appetitus animalis consequens
apprehensionem, quo appetitur aliquid non ea ratione qua est
conveniens ad actum hujus vel illius potei.tiæ, utpote visio ad
videndum ct auditio ad audiendum, sed quia est conveniens
simpliciter animali (1)-»—Jam constat dari appetitum sensiti­
vum ab appetitu innato diversum, sed appetitus potest sumi
pro actu vel potentia.Quæritur itaque utrum appetitus sit po­
tentia an actus tantum.

V.— Secunda conclusio : Appetitus est quædain potentia
qnæ oritur cx potentiis cogli os citivis et ab illis realiter
distinguitur.
Probatur Ia pars. Inclinatio actualis est quædam specialis
operatio qua animal fertur ad aliquid apprehensum ut conve­
niens, vel fugit a nocivo. At specialis operatio aliquam exposcit
potentiam, a qua immediate egreditur ; natura enim non est
immediate et per se operativa. Ergo inclinatio, seu tendentia
actualis, aliquam potentiam supponit et exposcit, ideoque
appetitus non solum actum, sed et potentiam designat. Imo
communius vox appetitus innuit potentiam, actus vero pro­
prie dicitur appetitio.
Probatur IIa pars. Appetitus formam intentionalem conse­
quitur. Atqui forma intentionalis a facultatibus cognoscitivis
comparatur. Ergo potentia appetitiva ex facultatibus cognos­
citivis oritur, et, quemadmodum appetitiva supponit cognoscitivam, ita appetitio expostulat cognitionem. Hinc effatum :
Ignoti nulla cupido.
Probatur IIIa pars. Facultates realiter diversificantur cx
objectis formaliter diversis et modo formaliter diverso quo
attinguntur objecta. At objectum cognoscitivæ virtutis et ob­
jectum appetitiva formaliter secernuntur, et pariter modus
attingendi objecta est formaliter diversus. Ergo facultates
appetitiva realiter a cognoscitivis discriminantur.
Prob. min. Io Objectum formale est diversum, nam aliquid
apprèhenditur ut sensibile vel intelligibile ; appetitur vero ut
est conveniens aut bonum. Bonum autem et verum formaliter
differunt.
(1) I. P. q. 80, a. 1. ad. 3.

2° Modus attingendi objecta est formaliter diversus. In co­
gnitione enim objectum attrahitur ad cognoscentem, in appe­
titione vero appetens attrahitur ad objectum appetibile ;
cognitio quippe fit in quantum cognitum est in cognoscente,
appetitio vero in quantum appetens est in appetibili. Terminus
itaque appetitus, scilicet bonum, est in re appetibili, sed ter­
minus cognitionis, nempe verum, est in intellectu. Ex quo se­
quitur alia differentia : inferiorum cognitionem præstarc di­
lectioni, superiorum autem dilectionem et præcipuo Dei præeminerecognitioni. In cognitione enim res inferiores ad modum
cognoscentis recipiuntur, et, cum cognoscens supra ipsas
consistat, hinc elevantur et nobilitantur per cognitionem ; res
autem superiores sunt in cognoscente imperfectiori modo
ciuam in scipsis. In appetitione e contra anima ipsis rebus con­
jungitur ; et, si quidem res sint infra hominem, anima ad ipsas
descendendo, vilior fit juxta illud prophetæ : Facti sunt abo­
minabiles sicut ea quæ dilexerunt (1). Si vero sint supra homi­
nem, eas appetendo anima supra seipsam evehitur, et inde
nobilis efficitur sicut ea quæ diligit. Hinc Dei amor maxime
perficit hominem et cognitioni praeeminet.
Ex his erui potest definitio appetitus eliciti : Facultas qua
cognoscens fertur ad objectum apprehensum ut sibi conveniens,
vel fugit ab objecto apprehenso ut malo et nocivo.
ART. I. ---- DE ÏPSO APPETITU

VI. — Appetitus sensitivus» Est inclinatio in objectum
sensu apprehensum. Differre ab appetitu naturali jam osten­
sum est ; palam est etiam diversum esse ab appetitu intellec­
tivo. Hic enim est inclinatio ad objectum intellectu apprehen­
sum. Tanta ergo inter appetitum sensitivum et intellectivum
intercedit differentia quanta inter sensum et intellectum.
Probatur insuper. Mobilia distinguuntur secundum distinc­
tionem motivorum. Atqui motivum quod appetitum sensiti­
vum impellit ordinis est sensitivi, motivum autem appetitus
intellectivi est ordinis spiritualis. Ergo inter utramque poten­
tiam idem viget discrimen quod inter ordinem sensibilem et
frdinem spiritualem.
Nomen appetitus sensitivi est sensualitas. Nomen enim pofl)

Osee,

IX, 10.

284

PHILOSOPHIA NATURALIS, II. P. TRACT. III. Q. IV.

tentiæ desumitur a suo proprio actu, sicut nomen visus ab actu
visionis. Actus autem appetitus sensitivi est motus sensualis.
Ergo recte appetitus dicitur sensualitas. Cum ergo hoc voca­
bulum desumatur a motu, non designat vim apprehensivam ;
nam actus apprehensivus non est proprie motus, si quidem
cognitio fit in quantum cognitum est in cognoscente.

VII. — Appetitus sensitivus est potentia organica, quæ
ex viribus physlco-cliiinicis aut vegctallbus resultaro ne­
quit.
Probatur Ia pars. Effectus et mobile proportionantur cau­
sae et motori. At motor et causa appetitus sensitivi sunt poten­
tiae cognoscitivæ organis affixæ. Ergo appetitus sensitivus de­
bet esse potentia organis affixa.
Confirmatur. Objectum quod prosequitur appetitus sensi­
tivus est bonum concretum, particulare, conveniens sensui.
Facultas autem quæ versatur circa objectum particulare et
concretum organica est. Ergo.
Probatur IIa pars. Appetitus ejusdem est ordinis cum facul­
tate cognoscitiva a qua oritur. Sed facultas cognoscitiva a qua
procedit appetitus sensitivus in immensum excedit vires me­
chanicas aut vegetativas : nam entia hujusmodi ad proprium
esse coarctantur,cognoscentia vero ordinantur ad multa objec­
ta extrínseca, ut plus semel in præcedentibus ostensum est.
Ergo.
Confirmatur. Omnes combinationes virium mechanicarum
aut vegetalium impares omnino sunt explicandis delectationi­
bus, gaudio, doloribus, etc.: « Il est radicalement impossible,
ait Du Bois Reymond, d’expliquer au moyen de n’importe
quelle combinaison mécanique pourquoi un accord de diapason
me fait -plaisir, pourquoi, au contraire, le contact d’un fer
chaud me fait mal (1). »

VIII. — Appetitus sensitivus dividitur in concupiscibi­
lem ct irascibilciu tanquam in duas facultates realltcr
distinctas.
Probatur Ia pars. Appetitus sensitivus est inclinatio conse­
quens apprehensionem sensitivam, sicut appetitus naturalis
(1) Congrès des naturalistes à Leipzig, 1872.

est inclinatio consequens formam naturalem. Quapropter
appetitus sensitivus se habet ad objectum sensu apprehensum
sicut appetitus naturalis in suo ordine. Appetitus porro natu­
ralis fertur ad duo : Io ad consequendum convenientia et
refugiendum nociva ; 2° ad resistendum corrumpentibus et
contrariis, quæ impediunt convenientia. Ergo etiam in appe­
titu sensitivo debent concurrere duo : unum quo fertur ad
consequendum convenientia et refugiendum nociva, alterum
ad resistendum contrariis quæ convenientia impugnant et
nocumentum inferunt/ In primo casu habetur appetitus con­
cupiscibilis ; in altero vero constituitur appetitus irascibilis,
quia animal debet irasci ad consequendam victoriam super
illud quod est sibi adversum.
Probatur IIa pars, nempe duos hujusmodi appetitus realiter
discriminari. Primo quidem, quia objecta sunt formaliter dis­
tincta. Objectum quippe concupiscibilis est bonum vel malum
simpliciter apprehensum, seu bonum delectabile sensui ; objec­
tum vero irascibilis est arduum. At delectabile et arduum
formaliter discrepant : quod enim est difficile et arduum e
regione opponitur ei quod delectabile est secundum sensum.
Secundo, quia termini ad quos ordinantur sunt diversi. Nam
concupiscibilis tendit ad recipiendum, quatenus objectum de­
lectabile conjungitur appetitui ; irascibilis vero ad agendum,
ut per suam actionem repellat et superet impugnantia et no­
civa. Tertio, quia duo isti appetitus exhibent inclinationes di­
versas, nam interdum irascibilis se ingerit tristibus, contra
inclinationem concupiscibilis. Quarto, quia utriusque appeti­
tus passiones inter se pugnare videntur, nam concupiscentia
accensa minuit iram, et ira accensa minuit concupiscen­
tiam in pluribus. Quinto, quia irascibilis est potentia quasi
propugnativa et defensiva concupiscibilis, dum insurgit contra
ea quæ impediunt convenientia quæ concupiscibilis appetit,
et ingerunt nociva quæ concupiscibilis refugit. Et propter hoc
omnes passiones irascibilis incipiunt a passionibus concupis­
cibilis et m eas terminantur, sicut ira nascitur cy illate tristi­
tia et vindictam inferens in laetitiam terminatu · (l1
a

(1)8. Thomas, I. P. q. 81, a. 2.

IX. — Appetitus irascibilis, licet in quibusdam inferior
sit concupiscibili, simpliciter tamen est illo præstantior.
Ostenditur Ia pars. Operatio irascibilis est propter operatio­
nem concupiscibilis : ideo enim militat irascibilis ut concupis­
cibilis bono delectabili in pace fruatur. Quod autem est propter
aliud reputatur eo inferius. Igitur ex parte operationis irasci­
bilis est concupiscibili sequior.
Probatur IIa pars. Arg. I"m. Ille appetitus nobilior est qui
apprehensionem nobiliorem consequitur. Atqui appetitus
irascibilis sequitur boni utilis apprehensionem, quæ sane nobi­
lior et præstantior est apprehensione boni mere delectabilis.
Ergo.
Arg. ir,m. Ille appetitus præstantior censetur qui propin­
quior est rationi et voluntati. Atqui, teste Angelico (1), irasci­
bilis est propinquior rationi et voluntati quam concupiscibilis;
nam appetere bonum delectabile, quod pertinet ad concupisci­
bilem, competit animali secundum propriam rationem sensi­
bilis animæ, sed relinquere delectabile ut appetat victoriam
quam consequitur cum dolore, hoc aliquatenus attingit ad
partem rationalem. Ergo.
Arg. IH“m. Irascibilis est sicut juvans et defensor, concupis­
cibilis vero sicut juvatus et defensus. Atqui juvans et defensor,
cæteris paribus, est superior et dignior defenso et juvato. Ergo
irascibilis est dignior concupiscibili.

X. — De instinctu. Ex notione appetitus innati et eliciti
intelligitur quid sit instinctus. Est inclinatio determinans ani­
mal ad operationes quasdam ad bonum animalis conferentes,
quarum ratio non redditur ab ipso operante. Non est ipse
conatus quo unaquaeque facultas ad proprium actum fertur,
nec aliquid ex mechanica reactione resultans, sed est necessa­
ria inclinatio, quæ nec a studio nec ab experientia, sed ab ipsa
natura originatur ; sicut in homine sensus communis non a re­
flexione, sed a spontaneitate procedit.Hinc est quod ratio illa­
rum operationum non reddatur ab ipso operante. Instinctus
enim non est secundum se cognoscitivus, licet judicium conti­
neat convenientiae vel nocivitatis. Sicut porro sensus hom
(1 ) Q. 25 De veritate.

num communis illa spectat quæ sunt ad vitam rationalem,
saltem inchoandam, necessaria, ita instinctus ingerit opera­
tiones illas quæ ad bonum vitæ animalis conferunt, conserva­
tionemque individui, nutritionem nempe, defensionem, etc.,
aut speciei propagationem, spectant. Instinctus, utpote a na­
tura determinatus, invariabilis persistit, diversitatem ντο
suscipit juxta specierum diversitatem vel diversitates ejusdem
speciei permanentes ac fixas.
Ad appetitum partim refertur, partimque ad ordinem cognoscitivum. Ad appetitum quidem et præcipue, quia est for­
maliter inclinatio, qua naturaliter impellitur animal ad certas
operationes ; ad ordinem vero cognoscitivum, quia proxime
ab æstimativa oritur. Importat enim naturale judicium conve­
nienti® vel nocumenti. « Vis autem apprehendens hujus­
modi rationes convenientis et non convenientis videtur virtus
æstimativa, per quam agnus fugit lupum et sequitur matrem ;
quæ hoc modo se habet ad appetitum partis sensitivae, sicut
se habet intellectus prácticos ad appetitum voluntatis (1). »
(1) S. Thomas, II disi. 24, q, 2, a. 1 — De instinctu fuso calamo scrip­
serunt Ubabubu, t. IV, pp. 884 et seqq; Pesoh. Psychol. t. Π, n. od8
et seqq. Consuli etiam possunt Floubens, L’instinct; Joly,
:»,.·«
Recolantur quæ disseruimus de æstimativa, supra, p. 225.

ARTICULUS SECUNDUS.

DE MOTIBUS APPETITUS, SEU PASSIONIBUS.

I.—Genuina passionis notio. Passio generatim apud recela
tiores audit inclinationem exaggeratam et perversam, « Tinclinaü m exagérée et pervertie », ut ait Rabier. Apud Scholasticos
vero triplici sensu accipitur : Io pro omni receptione ejus ad
quoi subjectum est in potentia ; 2° pro receptione formæ con­
venientis ; 3° pro abjectione formæ convenientis et receptione
forme non convenientis. Sensu autem proprio dicitur, quando
patiens trahitur ad aliquid agentis, et abjicit aliquid sibi con­
veniens. Passio vero cum abjectione non est nisi secund
transmutationem corporalem ; hinc non competit animæ ra­
tione sui, sed ratione compositi. Dupliciter autem anima pati­
tur ratione corporis ; aliquando enim passio incipit a corpore
et terminatur in anima secundum quod unitur corpori tam­
quam forma, ut cum læditur aut uritur corpus. Quo casu est
quidem passio proprie dicta ; sed, quia prius est in corpore
quam in anima, non dicitur passio animalis, sed corporalis.
Aliquando vero passio incipit ab anima ut est motor corporis
et in corpore terminatur, ut, cum ex motu iræ consequitur ali­
qua transmutatio in corpore. Hæc est passio etiam proprie
dicta ; at, quia prius est in anima quam in corpore, dicitur
animalis. De hac tantum in præsenti agitur. Passio igitur ani­
malis definiri potest : Motus appetitus sensitivi ex imagina­
tione boni vcimali, cum aliqua transmutatione corporali, prae­
sertim circa cerebrum et cor.
Dicitur Io motus appetitus sensitivi ; passio quippe non est
animæ tantum, nec corporis tantum, sed compositi. Appetitus
porro sensitivus est virtus quæ ab anima profluit et in organis­
mo animato subjectatur. Passio itaque est ab anima tanquam

a principio effectivo, et ab organismo tanquam a subjecto (1).
2° Ex imaginatione boni vel mali : sicut enim facultas appetitiva
oritur ex apprehensive, ita motus, seu actus, appetitus ex ap­
prehensionis actu originatur, qui manifestat objectum tam­
quam conveniens, seu bonum, vel disconveniens, seu malum.
Hæc autem apprehensio est imaginationis, non intellectus, nam
appetitus qui consequitur intellectus cognitionem est ordinis
spiritualis. — 3° Cum transmutatione corporali. Nam passio
proprie importat abjectionem formæ convenientis, quæ qui­
dem nonnisi per quamdam transmutationem corporalem fieri
potest. Quare in omni passione, sub imaginationis influxu, re­
sultat aliqua .mpressio in organo, sicut dicitur quod ira est
accensio sanguinis circa cor. Addimus autem id fieri circa cere­
brum, nam passio afficit immediate systema herveum e jusque
centrum, nempe cerebrum ; et hinc resultat perturbatio circa
cor, unde « in omni passione animæ additur aliquid vel dimi­
nuitur a naturali motu cordis, in quantum cor intensius vel
remissiiis movetur secundum systolen aut diastolen (2). »
Hinc quatuor eruuntur : Io esse aliquid formale et aliquid
materiale in passione. Formale est ex parte appetitus, sicut
in ira formale est appetitus vindictæ ; materiale vero est id
quod resultat in corpore ex influxu appetitus, sicut in ira ma­
teriale est accensio sanguinis circa cor, vel aliquid hujusmodi.
2° Passionem animalem non esse in parte apprehensive. Nam
per passionem agens trahitur, ad id quod est agentis ; per vim
autem apprehensivam anima non trahitur ad res, quin potius
res ad se attrahit. 3° Passionem animalem non esse proprie in
appetitu intellectivo. Nam passio transmutationem exposcit
corporalem, at intellectivus appetitus perturbationem hujus­
modi non suscipit, cum voluntas non sit virtus alien jus organi
nec organi consortium subire queat. 4° Passionem animalem
ART. II. — DE PASSIONIBUS.

(1 ) « Ainsi le concours de l’âme et du corps est visible dans les passions.»
Bossuet, Connaissance de Dieu et de soi-même, c. Ill, η. XI.
(2) Ia II®, q. 24, a. 2, ad. 2. « La passion remue la chair et le sang pins
que la pensée, plus que le vouloir intellectuel, plus que l’acte de vision
sensible... Les passions atteignent la chair et le sang, les font passer par
toutes les transes du spasme et de l'extase, elles jouent sur les nerfs et sur
les muscles, sur le cerveau et sur le cœur, comme sur un instrument vi­
vant et vibrant, les hymnes de l’amour, du désir, de la joie, de l’ivresse...·
Janvier, Les Passions, pvem. conf.
HUGON. — PHILOS. NAT. II. P. — 19

sedulo distinguendam esse a passione corporali ; quia passio
animalis prius est in anima quam in corpore, sicut modo
explicatum est, passio vero corporalis prius in corpore quam
in anima, ut adustio.
II. — De passionum divisione. Peripatetici et Scholastici
undecim passionum species agnoscunt : sex nempe in appetitu
concupiscibili, quinque vero in irascibili. Quam divisionem
pulchre exponit et defendit Bossuetius. Cartesius, e contra,
sex tantum passiones simplices, seu primitivas, statuit : ad­
mirationem scilicet, amorem, odium, desiderium, gaudium et
tristitiam. Hume passiones dispescit in directas et indirectas.
Ad directas reducit : desiderium, aversionem, tristitiam, gau­
dium, spem, timorem, desperationem, securitatem ; ad indi­
rectas : superbiam, humilitatem, ambitionem, vanitatem,
amorem, odium, invidiam, misericordiam, malitiam , liberalitatem, seu generositatem, cum suis annexis. A.Bain duodecim
passiones adstruit; P. Janet sex passiones appetitus concupicibiliscum scholasticis admittit, et ex illis vult alias omnes de­
rivari. Alii alias invehunt divisiones.

III. — Conclusio : Undecim sunt passiones : sex quidem
in concupiscibili ; quinque vero in irascibili.
Probatur Ia pars. Objectum concupiscibilis est bonum vel
malum sensibile simpliciter apprehensum. At circa bonum
sensibile simpliciter apprehensum sunt tres passiones, circa
malum vero simpliciter apprehensum tres etiam concurrunt
passiones. Ergo. Imprimis debet esse propensio ad bonum,
seu complacentia boni, et hoc pertinet ad passionem amoris.
Secundo, si bonum nondum sit habitum, imprimit appetitui
motum ad consequendum ipsum bonum amatum, et id impor­
tat passionem desiderii vel concupiscentiæ. Tertio, quum adep­
tum fuerit bonum confert appetitui quietationem quamdam
in ipso bono adepto, et hoc designat delectationem, vel gaudium.
Tres ergo sunt passiones circa bonum : 1° amor, qui est pro­
pensio in bonum conveniens ; 2° desiderium, quod est motus in
bonum absens, sed futurum ; 3° delectatio, vel gaudium, seu
quies in bono.possesso.
Circa malum vero simpliciter apprehensum triplex est mo-

tus. Io Sicut enim datur complacentia, seu sympathia boni
convenientis, ita debet esse antipathia mali disconvenientis,
et id pertinet ad passionem odii. 2° Malum apprehendi potest
ut absens, sed futurum, et sic progignitur motus fugæ, seu
abominationis. 3° Vel malum est apprehensum ut præsons et
actualiter injacens, et ita causatur motus doloris, seu tristitiae.
Tros ergo iterum comperimus passiones, circa malum : 1° odium,
quod est aversio a malo disconvenienti ; 2° jugam, abomina­
tionem, quæ est recessus a malo futuro ; 3° tristitiam, quæ ex
mali præsentia generatur.
Probatur IIa pars. Objectum irascibilis est bonum vel ma­
lum sensibile arduum. Circa bonum quidem arduum sunt duæ
passiones, circa malum vero arduum sunt tres passiones. Ergo.
— Vel enim bonum arduum apprehenditur ut possibile adeptu,
et tunc fit accessus ad ipsum, et hæc est passio spei ; vel bo­
num arduum apprehenditur ut adeptu impossibile, et jam re­
ceditur ab illo, hinc desperatio. Malum autem arduum vel ap­
prehenditur ut superabile, et tunc appetitus erigitur contra
malum superandum, sicque gignitur passio audaciæ ; vel ma­
lum arduum est imminens et inevitabile, et jam appetitus ex
illius objecti terribilis præsentia dejicitur, et habetur motus
timoris. Vel tandem malum arduum motum excitat ad infe­
rendum nocumentum causæ quæ malum intulit, et hinc oritur
ira. Quinque ergo sunt passiones in irascibili : Io spes, seu mo­
tus in bonum arduum adeptu possibile ; 2° desperatio, seu re­
cessus a bono adeptu impossibili ; 3° audacia, seu erectio con­
tra malum terribile superandum ; 4° timor, seu dejectio appe­
titus propter malum terribile injacens et inevitabile ; 5° ira,
seu appetitus vindictae contra causam quæ malum intulit.
ART. II. ---- DE PASSIONIBUS

IV. — Duplex contraríelas in passionibus. Quo clarius
appareat differentia passionum ab invicem, distinguenda est
in ipsis duplex contraríelas : una quidem secundum accessum
vel recessum ab eodem termino, altera vero secundum contrarietatem objectorum. Passiones enim sunt quidam motus ; in
mutationibus porro et motibus est una contrariétés secundum
accessum et recessum ab eodem termino, sicut generatio est
mutatio ad esse, corruptio vero mutatio ab esse, et hæc est
proprie contraríelas mutationum ; alia autem est secundum

contrarietatem terminorum, sicut dealbatio, quæ est motus
a nigro in album, opponitur denigrationi, quæ est motus ab
albo in nigrum, et hæc est proprie contrariétés motuum (1).

V. — Prima conclusio: In passionibus concupiscibilis
Invenitur tantum contraríelas secundum objecta ; in pas­
sionibus vero irascibili invenitur etiam contrariétés se­
cundum accessum et recessum.
Probatur Ia pars. Objectum concupiscibilis est bonum vel
malum simpliciter apprehensum. Atqui circa bonum simplici­
ter apprehensum non potest esse recessus, sed tantum ac­
cessus ; quia nihil refugit bonum, sed omnia ipsum appetunt ;
circa malum vero non potest esse accessus, sed tantum reces­
sus ; quia nihil appetit malum, in quantum hujusmodi, sed
omnia illud fugiunt. Ergo in passionibus concupiscibilis non
est accessus et recessus ab eodem termino. At omnis passio con­
cupiscibilis respectu boni est ut in ipsum, sicut amor, deside­
rium et gaudium ; omnis vero passio respectu mali est ut ab
ipso, sicut odium, fuga seu abominatio et tristitia. Opponun­
tur ergo secundum objecta, scilicet bonum et malum.
Probatur IIa pars. Objectum irascibilis est bonum vel ma­
lum arduum, seu difficile. Atqui bonum arduum, in quantum
bonum, rationem exhibet ut in ipsum tendatur et accedatur^
in quantum arduum, habet rationem ut ab eo recedatur. Ergo
in irascibili adest oppositio secundum accessum et recessum.
Hoc modo spes et desperatio opponuntur : nam spes accedit ad
bonum arduum, desperatio vero ab illo recedit. Similiter ma­
lum, in quantum malum, habet rationem ut vitetur, et hoc
pertinet ad passionem timoris ; habet etiam rationem ut in
ipsum tendatur sicut in quoddam arduum, per quod scilicet
aliquid evadit subjectionem mali; et sic tendit in ipsum auda­
cia, Invenitur ergo in passionibus irascibilis oppositio secun­
dum contrarietatem boni et mali, sicut inter spem et timorem,
et iterum secundum accessum et recessum ab eodem termino,
sicut inter audaciam et timorem (2).
VI. — Secunda conclusio : Singulare est iræ quod non
(1) I' Ilæ, q. 23, a. 2.
(2) Ibidem.

habeat passionem contrariam, neque secundum accessum
ct recessum, neque secundum objecta.
Prob. Ia pars. Id quod causât iram est malum difficile, prae­
sens vel præteritum. Ad præsentiam ergo hujus mali vel appe­
titus succumbit vel habet motum ad invadendum malum læsivum : fingi nequit alia hypothesis, non enim potest esse mo­
tus ad fugiendum tale malum, quia jam ponitur præsens vel
praeteritum. At, si appètitus succumbit, oritur tristitia, quæ
est in appetitu concupiscibili, quaeque non opponitur iræ sed
gaudio. Si vero habet motum ad invadendum malum læsivum,
non est nova passio, sed est ipso motus iræ. Ex hac ergo parte
non datur contrarietas.
Probatur IIa pars, scii, non dari contrarietatem objectorum.
Cum objectum iræ sit malum adjacens, objectum contrarie
oppositum erit bonum adeptum. Atqui bonum adeptum, cum
non suscipiat rationem ardui, non potest commovere aut pro­
gignere passionem in irascibili, qui versatur circa bonum ar­
duum ; sed tantum dat quietationem appetitus in bono adepto,
ct hoc pertinet ad gaudium, quod est passio concupiscibilis.
Iræ ergo opponitur tantum cessatio ab ira, seu mitescere, quod
non est oppositum contrarie, sed negative vel privative (1).
ART. II. — DE PASSIONIBUS

VII. — Quoinodolnter se ordinentur passiones. Aliquid
subjungendum est de ordine passionum inter se. Notandum
est passiones concupiscibilis latius patere quam passiones
irascibilis, nam priores se extendunt ad motum et quietem,
posteriores vero solum ad motum. Ordo autem inter passiones
sequentibus assertis exprimitur :
VIII. — Prima conclusio: Passiones concupiscibilis quæ
significant quietem in bono sunt posteriores passionibus
irascibilis secundum ordinem exeeutionis, priores vero
secundum ordinem intentionis.
Ratio liquet. Cum quies sit finis motus, passiones quæ
significant quietem sunt finis passionum irascibilis quæ im­
portant motum. Atqui finis est prior in intentione et posterior
in exeeutione. Ergo passiones concupiscibilis quæ significant
(1) Ibidem, a. 3.

quietem priores sunt in intentione passionibus irascibilis,
posteriores vero in executione ; sicut spes praecedit gaudium
et causât ipsum.

IX. — Secunda conclusio : Passio concupiscibilis Impor­
tans quietem in malo, scilicet tristitia, media est inter
duas passiones irascibilis : timorem et iram. Sequitur qui­
dem timorem ; cum enim occurrerit malum quod timeba­
tur, causatur ira ; praecedit vero iram, quia ex tristitia oritur
appetitus vindictae.
X. — Tertia conclusio : Passiones concupiscibilis qnæ
important motum sunt priores etiam in executione pas­
sionibus irascibilis. Quod enim addit aliquid supra* objectum
alterius est posterius ipso. Sed passiones irascibilis addunt
aliquid supra objectum passionum-concupiscibilis quæ im­
portant motum ; addunt nempe arduitatem, boni vel mali.
Ergo.
Passiones igitur irascibilis mediæ sunt inter passiones con­
cupiscibilis quæ important motum et passiones quæ signifi­
cant quietem ; originem et principium habent a passionibus
concupiscibilis et in passionibus concupiscibilis terminantur.
XI. — Quarta conclusio : Omnes passiones concupiscibi­
lis quæ respiciunt bonum sunt priores aliis quæ respi­
ciunt malum. Bonum quippe naturaliter est prius malo, eo
quod malum sit privatio boni.
XII. — Quinta conclusio : ínter passiones quæ respiciunt
bonum, secundum ordinem executions primo est amor,
secundo desiderium, tertio delectatio ; sed in Intenttone
prior est delectatio.
Probatur. Omne quod tendit in finem aliquem, seu in ali­
quod bonum, primo quidem habet aptitudinem, seu propor­
tionem ad ipsum ; secundo movetur ad finem ; tertio quiescit
in fine, post ejus consecutionem. Sed aptitudo ad bonum est
amor, qui est complacentia boni ; motus autem ad bonum est
desiderium vel concupiscentia ; quies demum in bono est gau­
dium vel delectatio. Amor ergo præcedit desiderium, et desi-

(lerium delectationem. Sed in intentione delectatio progignit
desiderium et amorem. Delectatio enim, cum sit fruitio boni,
est quodammodo finis, sicut et ipsum bonum : finis vero sem­
per est prior in intentione.
XIII. — Sexta conclusio : In passionibus Irascibilis, spes
et desperatio, quæ versantur circa bonum, priores sunt
aliis quæ versantur circa malum. Spes est prior despera­
tione, nam prius fit motus in bonum, quam recessus ab illo.
Inter vero tres cæteras passiones irascibilis quæ versantur
circa malum, prior est timor quam audacia, quia prius est
recedere a malo quam in illud tendere ; ira autem consequitur
audaciam, quia nullus irascitur vindictam appetens, nisi audeat
vindicare (1).

XIV. — Ordo omnium passionum.) secundum generatio­
nem. Et si ordinem omnium passionum secundum viam gene­
rationis scire volumus, primo occurrunt amor et odium, se­
cundo desiderium et fuga, tertio spes et desperatio, quarto
timor et audacia, quinto ira, sexto et ultimo gaudium et tris­
titia (2).

XV. — Quatuor sunt principales.passiones : gaudium et
tristitia, spes et timor. Gaudium et tristitia sunt completivae
et finales omnium aliarum passionum; omnes enim terminan­
tur vel in gaudio vel in tristitia. Spes et timor sunt etiam
completivae, non simpliciter, sed in genere passionum quæ mo­
tum important. Respectu quidem boni incipit motus in amore
et procedit in desiderium et terminatur in spe ; respectu vero
mali incipit in odio et procedit ad fugam et terminatur in
timore. Spes et timor accipiuntur de futuro, gaudium autem
et tristitia de praesenti (3).
(1) Cf. 1* 11« q. 25„ a. 3.
(2) Ibid.
<3) libidi a> 'i.

XVI.— Passionum schemata:
Amor, complacentia, inclinatio, in bonum simpliciter
apprehensum.
Odium, antipathia mali disconvenientis, aversio a malo
simpliciter apprehenso.

I
Ì

Ira, motus ad inferendum vindictam, seu nocumentum
causæ quæ malum intulit.

Audacia,
motus
in malum
arduum,imminens,
Spes, motus
in bonum
arduum,
absens, adeptusuperabile.
possibile.
Timor,
motus
dejectionis
ex
malo
arduo
imminente
Desperatio, recessus a bono arduo, absente, adeptu imposet­
inevitabili.
sibili.

Schema contrarietatis :

Amor et odium, circa bonum et malum simpliciter apprehensa.
Desiderium et fuga, circa bonum et malum apprehensa
ut absentia sed futura.
Gaudium et tristitia, circa bonum et malum actu prae*
sentia.
Spes et timor, circa bonum et malum ardua.

g Í
f '
§ \
S /
» I
s λ
3 ί
s « l Spes et desperatio : spes est motus seu accessus in t onum
S|j
arduum ; desperatio est recessus a bono arduo.
IS i Audacia et timor : audacia est accessus ad mali m terri
J®7 bile ; timor recessus a malo terribili.

Schema ordinis passionum secundum viam generationis :
1° Amor,
2° Odium,

4®
5°
6°
7°
8®
9°
10°
11®

Desiderium, seu concupiscentia,
Fuga, seu abominatio,
Spes,
Desperatio,
Timor,
Audacia,
Ira,
Gaudium,
Tristitia.

A proposito nostro alienum esset de passionibus in speciali
disserere. Consulatur Angelicus, qui hæc omnia eleganter,
egregie, dilucide tractavit (1).
(1) Ia IIe q. 22 et seqq. Cf. etiam Descastes, Traité des passions ;
Bossuet, Connaissance de Dieu et de soi-même, c. III, 6 ; Bain, The
emotions and the wiU ; Ribot, La psychologie des sentiments, La Logique
des sentiments, c. 3 ; Gard air, Les passions et la volonté ; Janvier, Les
passions.

ARTICULUS TERTIUS.
QUÆDAM QUÆ8JTA CIRCA APPETITUM ET PASSIONES.

I. — De organo appetitus et passionum. Cum appetitus
sit facultas organica, sedem habet non in anima sola neque
in corpore solo, sed in composito animato, et idcirco speciale
sibi vindicat organum. Disputatur vero utrum præfatum or­
ganum sit cor an. cerebrum. Omnes concedunt cor esse passio­
num symbolum, imo et organum qua exterius manifestantur,
át negant moderni complures, sive ex scientificis sive ex Scho­
lasticis, sicut El. Blanc, Mercier, Pesch, etc., cor esse primum
et principale passionum organum. Sic arguunt :
Io Id est organum appetitus quod est magis centrale, quod­
que omnia dirigit, musculos nempe, viscera et cor ipsum.Atqui
systema nerveum est magis centrale, cseteraque centra, mus­
culos, viscera et cor ipsum dirigit. Ergo systema nerveum,
atque ideo cerebrum, unde oriuntur et quo perveniunt nervi,
est organum appetitus et passionum principale et elicitivum.
2° Cum appetitus ex cognitione originetur, ibi est appetitus
sedes ubi perficitur cognitio sensitiva. Atqui cognitio sensitiva
in cerebro completur, ubi resident sensus interni. Ergo sedes
appetitus est in cerebro reponenda.
3° Lseso cerebro impediuntur functiones appetitus. Ergo ce­
rebrum est organum hujusmodi functionum elicitivum.
4° Cor est musculus inserviens vitæ vegetativæ et motui ;
nullatenus ergo potest esse elicitivum sensibilitatis et passionum
■organum.
Respondent alii: Ut aliquid sit organum appetitus, non suf­
ficit ut cætera dirigat, sed oportet ut producat atque eliciat
ipsos affectus, seu passiones. Porro cerebrum, quamvis sit
movens et dirigens, quamvis ad cor ipsum influxum suum
transmittat, non tamen ipsos affectus progignit et elicit. Etc-

niin affectus producuntur in systemate magni sympathici : id
inde probatur quod omnes affectus in systema illud redundent,
et vicissim hoc systema in affectus maxime influat. Porro or­
ganum, speciale et principale in magno sympathico est cor :
etenim cor primum est quod influxum hujus systematis susci­
pit ; hinc est quod omnes variationes magni sympathici corde
tanquam barometro indicentur. Ergo cor est principale affec­
tuum et passionum organum.
Præterea, cum passio importet immutationem, ibi est pas­
sionum sedes et organum ubi fit immutatio. At immutatio
passionis magis manifestatur circa cor, quod in omni passioneimmutatur, secundum systolen vel diastolen. Ergo sedes et
organum passionum est præcipue cor.
Licet vero appetitus ex potentia cognoscitiva originetur,rea­
li ter tamen ab illa discriminatur, et ideo præcise quod sit po­
tentia diversi generis, organum diversi generis habeat oportet.
Igitur ex eo quod cerebrum sit organum potentiæ cognosci tivæ, potius inferretur idem non esse appetitus organum et se­
dem.Quod autem læso cerebro impediantur functiones appeti­
tus, inde solum efficitur cerebri actionem ceu conditionem præviam requiri. Appetitio etiam cognitionem, supponit et realiter
tamen ab illa distinguitur ; ita, quamvis passiones exposcant
functionem organi quod cognitioni inservit, non inde sequitur
passionum organum et sedem esse ipsum cognitionis organum.
Læso quippe cerebro impeditur etiam vitæ intellectualis exer­
citium ; quare, si valeret argumentum, cerebrum foret intel­
lectionis organum. Cor utique a cerebro dependet, sed vicissim
cerebrum a corde : viget enim quædam reactio cordis in cere­
brum et cerebri in cor per sanguinis^circulationem.
Tandem, quamvis cor sit musculus et motui deserviat, quia
tamen magni sympathici impressiones directe recipit, concur­
rit ad affectus producendos, et sic est sensibilitatis affectivae
organum. Habet etiam cor propria ganglia, quæ animæ
affectivæ obediunt. Cum autem anima sit forma totius corpo­
ris, potest in corde, sub influxu systematis nervei, elicere af­
fectus, amare, tristari, irasci, etc.
Hæc sunt utriusque sententi® argumenta. Quia non se mu­
tuo evidenter elidunt, utraque sententia probabilitatem reti­
net. Dissensio inde provenit quod non omnes de propria organi

passionum notione seu definitione conveniant. Alii enim intelligunt passionum organum illud quod est primum movens
primumque dirigens, quod munus est certissimo cerebro adscribendum ; alii vero organum esse volunt illud in quo reci­
piuntur impressiones et in quo resultant et complentur affec­
tus, et id munus non est absolute et totaliter cordi denegan­
dum. De objecto ergo plane diverso disputant adversarii.
Π. — Quid sentiendum de Idcis-viribus (Idées-forces) ?
Inter eos qui negant appetitum distingui a cognitione citatur
Fouillée, qui existimat cognitionem esse vim motivam et
actionis initium ; ideamque esse quæ actionem excitat, elicit,
dirigit, quo fit ut idea ipsa sit vis : hinc theoria de idcisviribus.
Verissimum quidem est cognitionem vel ideam præsupponi
actioni, imo esse quamdam pwn, seu perfectionem qua subjec­
tum constituitur actu cognoscens. At negamus cognitionem
vel ideam esse ipsam vim agendi, seu ipsam facultatem moti­
vam vel appetitivam. Ratio fluit ex primo articulo. Potentia
quippe cognoscitiva et vis agendi habent objecta distincta,
quia cognoscitiva attingit sensibile vel intelligibile, altera
vero conveniens et bonum ; modumque agendi diversum, nam
in cognitione facultas attrahit res ad se, in appetitione vero
facultas ad res attrahitur. Insuper, recolendum est vim cognos­
cendi et vim agendi non sibi ex æquo respondere : nam haud
raro contingit ut excellens in cognoscendo pessimus sit in
agendo.

III. — De passionum, momento in vita humana. Stoici
contendebant passiones esse animæ morbos, quos expellere
debemus. Hinc virtutem et bonum perfectum reponebant in
apathia, seu perfecta omnium passionum carentia. His adhae­
rent Protestantes et quidam moderni qui existimant passio­
nem esse inclinationem perversam et motum deordinatum.
At e contra passiones sunt motus naturales potentiæ naturalis,
scilicet appetitus. Ad integritatem ergo nostram pertinent, nec
magis supprimi aut cohiberi possunt quam ipsa natura.
Influunt in vitam physicam, in sanitatem nempe et morbos,
activitatemque multiplicant; in vitam intellectualem et mora-

lem ; hinc est quod non sint eximii poetæ, oratores aut sancti,
quos non commoveant veræ passiones. Quandoque passiones
forti intellectioni disponunt excitando, vivida phantasmata,
quæ intellectui inserviunt, redundant etiam in voluntatis
resolutiones ; vel aliquando signum sunt magnitudinis in ani­
mo, in quantum demonstrant intensum voluntatis actum.
Physice sunt bonæ, utpote actus seu perfectio potentiæ na­
turalis, quæ secundum se bona est ; ethice autem seu moraliter
sunt indifferentes : bonæ quidem erunt si sint secundum ordi­
nem rationis ; malae autem si tendant ad aliquid a ratione dis­
sonum. Hinc carpendi sunt Lucretius, Pelagiani, recentioresque philosophi et poetæ qui contendunt omnem passionem
esse bonam, nec posse cohiberi aut puniri passionum impetus.
ART.III.---- QU7EDAM QUÆSITA CIRCA APPETITUM ET PASSIONES

IV. — Utrum passiones et appetitus subordlnentui* parti
intellectivae. Quæstio, maximi sane momenti, est utrum mo­
tus et passiones appetitus nobis imputari possint ; utrum ap­
petitus possit esse virtutis et peccati subjectum. Non potest
secundum se, ut liquet; sed utrum possit a parte intellectiva
gubernari eique subjici.
V. — Conclusio : Appetitus sensitivus in homine obedit
parti superiori, scilicet rationi et voluntati, ita tamen ut
pars superior appetitui non dominetur principatu despó­
tico, sed tantum politico et regali.
Probatur Ia pars. Sicut in brutis animalibus appetitus move­
tur ab æstimativa, unde ovis æstimans lupum inimicum
timore corripitur,ita in homine appetitus a cogitativa movetur.
At cogitativa est ratio particularis quæ dirigitur a ratione uni­
versali. Ergo ratio universalis potest appetitui sensitivo im­
perare.
Confirmatur experientia. Applicando enim aliquas univer­
sales considerationes, mitigatur ira aut timor, aut alia passio,
vel etiam instigatur. Sed considerationes universales pertinent
ad rationem universalem. Igitur passiones et, consequenter,
ipse appetitus, a ratione moderantur.
Probatur IIa pars, scilicet appetitum regi a voluntate quan­
tum ad exeeutionem. Appetitus movetur a ratione. Sed ratio
vicissim movetur a voluntate, quæ omnes facultates applicat

ad actum. Ergo. — Insuper, appetitus sensitivus et voluntas
inter se ordinantur sicut movens inferius ct movens superius.
Sed in potentiis motivis ordinatis, secundum movens non
mowt nisi virtute primi moventis. Igitur appetitus inferior
non potest movere nisi appetitus superior assentiat.
Tandem, ille appetitus voluntati obedit ad quem non statim
sequitur motus, sed qui voluntatis expectat imperium. Atqui,
dum in aliis animalibus statim, ad motum concupiscibilis et
irascibilis,sequitur motus, sicut ovis timens lupum extemplo
fugit, homo e contra non illico movetur secundum appetitum
irascibilem et concupiscibilem, sed expectat imperium volun­
tatis, quæ est appetitus superior. Ergo appetitus voluntati
obedit (1).
Probatur IIIa pars. Principatus despoticus est domini ad
servum, qui nihil sui habet, nec potest· in aliquo resistere im­
perio praecipientis ; principatus autem politicus aut regalis est
ad liberos, qui non totaliter subduntur imperio, sed aliquid
proprium habent ex quo reniti possunt. At appetitus sensiti­
vus, licet subdatur parti nuperiori, retinet tamen aliquid pro­
prium, unde reniti possit rationis imperio. Ergo pars superior
dominatur appetitui non despótico, sed politico dumtaxat
imperio.
Declaratur minor. Appetitus sensitivus non movetur tan­
tum a cogitativa quam dirigit ratio universalis, sed etiam ab
imaginativa et sensu. Unde experimur irascibilem vel concupis­
cibilem rationi repugnare per hoc quod sentimus vel imagina­
mur aliquod delectabile, quod ratio vetat, vel triste, quod ratio
praecipit.
Sæpe etiam accidit ut motus appetitus subito ad apprehen­
sionem imaginationis vel sensus concitetur, et tunc ille motus
est præter rationis imperium. Hinc fiunt illi motus primo­
primi vel indeliberati. Addi insuper debet actum appetitus
non solum ex vi appetitiva, sed etiam ex dispositione corporalis
organi dependere. Qualitas autem et dispositio corporis non
subjacet rationis arbitrio : hinc iterum impedimenta quæ
obstant quominus motus sensitivi appetitus totaliter subda­
tur rationis influxui.
(1) De voluntatis influxu in cæteras potentias sermo flet in Metaphysica Psychologica, Tract. II, q. II.

Non eodem igitur modo membra corporis et appetitus obodiunt voluntati. Membra quippe in nullo resistere possunt im­
perio nostro, sed anima ipsis dominatur despótico principatu ;
appetitus vero in aliquo resistere potest et de facto resistit ;
et eapropter anima ipsi dominatur politico dumtaxat impe­
rio (1).
Hinc eruitur appetitum esse posse subjectum virtutis et
peccati : sic, irascibilis est subjectum fortitudinis, concupisci­
bilis vero subjectum temperantiæ (2).
ART .III.---- QUÆD AM QUÆSITA CIRCA APPETITUM ET PASSIONES

(1) Cf. S. Thom. I. P. q. 81. a.3, et Ia ΙΙΛ, q. .24, a. 1 ; Vallet, La
Téle et le Cœur ; Gabdaib, Les Passions et la Volonté.
(2) Sunt in appetitu et passionibus alii respectus ethici, quos idcirco
hic. in Psychologie, non considera mus, sed ad Moralistas remittimus.
Cf, 8. Thom. Ia II“, et Janvier, Les Passions, 3e, 4% 5% 6e confér.

QÜÆSTIO QUINTA

De potentia locomotiva (1).
Ad vitam relationis requiritur non solum sensatio, sed etiam
motus et loquela. Unde, cognitis potentiis sensitivis tum
cognoscitivis tum appetitivis, disserendum superest de po­
tentia locomotiva proprie dicta, et de potentia vocali, quæ illi
adnexa est.

ARTICULUS PRIMUS.

DE IPSA POTENTIA LOCOMOTIVA.

I. — Quomodo fiat locomotlo· Locomotio est series trans­
lationum, seu motuum quos obeunt diversae corporis partes
ex musculorum contractione. Statio quidem eo modo habetur
quo fiunt motus in vectibus primi generis (/esters da premier
genre) : pressio est inter potentiam et resistentiam ; pondus
nempe corporis est resistentia, columna autem vertebralis est
(1) Consuli possunt : D. Thomas, I. P.q. q. 78, a. 1, ad 4: q. 6, DePo·
lentia, a. 3, ad 2, q. De Anima, a. 13, ad 13, II contra Gent. c. 35, opuse.
43, c. 5; Cajetanus, in III. De Anima, c. 6, et in I. P. q. 78, a. 1; Bannez, in h. 1. ; Suabez, in V. De Anima, c. 10 ; Alamannus, q. 88 ;
Joannes a S. Thoma, q. XII, a. VII ; Mercier, η. 133 ot seqq.; Lorehzelli, Psychol. Sensit, lect. IV; Pesch, Disp. Ill, sect. V; Alibert, La
Psychologie thomiste, psychol. expériment., sect.

pressio, musculi vero sunt potentia. In ambulatione autem,
cursu, saltu, concurrunt vectes secundi generis : resistentia
est inter pressionem et resistentiam ; pondus quidem corporis
est resistentia, extremitas vero pedis est pressio, musculus
demum est potentia. In multis aliis motibus concurrunt
vectes tertii generis : potentia enim est inter resistentiam et
pressionem. Sic in brachiorum flexione et extensione, potentia
sunt musculi flexores et extensores, qui mediant inter resisten­
tiam, nempe pondus brachii, et pressionem, quæ est articu­
latio cubiti.
ART. I. — DE IPSA POTENTIA LOCOMOTIVA

II. — De motibus voluntariis et reflexis. Motus volun­
tarius, sumpto vocabulo pro actu qui est a principio intrinseco
cum cognitione finis, ille est qui procedit ab aliqua appetitione
et volitione, et consequenter ab aliqua cognitione, cum omnis
appetitio ex perceptione progignatur. Motus autem reflexus
est ille qui sub influxu alicujus impressionis externæ vel internæ peragitur, sed involuntarie. Dicitur rc/Zeo;us,quia impressio,
postquam centrum nerveum attigit, reflectitur et regreditur
ut impulsio motrix, modo mere organico, absque voluntatis
interventu. Hujusmodi sunt motus defensionis, progressionis,
etc. Alii quidem sunt hæreditarii et quasi innati ; alii vero ha­
bitu generati ; alii autem inconscii, alii demum, ut tussis,
conscii sunt, quia impressio a medulla spinali ad cerebrum
transmittitur. Generatim requirit motus reflexus 1° super­
ficiem sensibilem, sicut est cutis, lingua, retina, in qua impres­
sio producatur ; 2° nervum centripetum, qui cellulæ centrali
impressionem transmittat ; 3° centrum nerveum, in quo vi­
geant duæ saltem cellulæ : altera sensibilis, quæ impressionem
recipiat, altera vero motrix, quæ influxum motivum eliciat ;
4° nervum centrifugum, qui impressionem reflexam reducat ;
5° glandes vel musculos, qui vi impressionis receptæ et in­
fluxu operationem propriam obeant.

III. — An dentur motus voluntarii. Negant organicistæ,
ibcnon Huxley, Richet, etc., qui contendunt omnes motus
animales esse plus minusve reflexos. Existentia tamen mo­
tuum voluntariorum certo et liquido probatur.
Arg. rm. Experientia testatur dari motus quibus efficiendis
HUGON. — PHILOS. NAT. E. P. — 20

impar est excitatio pure mechanica, quæque cognitionem sup­
ponunt qua dijudicamus objectum esse conveniens, utile, vel
nocivum, secus nullatenus movemur ; et qui insuper quam­
dam inclinationem vel passionem appetitus sensitivi impor­
tant. Quæ omnia ex prædictis constant. At motus qui cogni­
tionem et appetitus inclinationem sequitur est voluntarius,
siquidem a principio intrinseco cum cognitione finis oritur.
Ergo experientia constat dari motus voluntarios.
Arg. irm. Motus mechanicus et involuntarius invariabilis
penitus in directione et celeritate persistit, nisi varientur con­
ditiones molis vel distantiae corporum. Atqui, iisdem remanen­
tibus corporum circumstantium conditionibus, variantur
motus nostri et in directione et in celeritate, vel, variatis con­
ditionibus, non eapropter variantur nostri motus, ut quotidie
videmus. Ergo fiunt in nobis motus qui non sunt pure mecha­
nici aut involuntarii.
IV. — De causis locomotionis. Causa finalis est bonum
attrahens appetitum et, mediante appetitu, locomotivam.
Causa quidem efficiens naturalis est natura animalis ; causa
vero dirigens est phantasia et æstimativa ; causa autem
imperans est appetitus sive concupiscibilis sive irascibilis ;
causa demum exequens est systema nerveum et musculare.
Ita Angelicus (1) : « Motiva sensitiva dividitur, quia quædam est naturalis, quædam animalis. Naturalis est quæ non
movet per apprehensionem nec est subjecta imperio rationis ;
et talis est virtus vitalis et pulsativa, quæ movet arterias et cor
secundum dilatationem et constrictionem... Motiva animalis
est quæ movet per apprehensionem, et hæc dividitur, quia
quædam movet per modum dirigentis, quædam per modum
imperantis, quædam per modum exequentis. Motivæ per mo­
dum dirigentis sunt phantasia et æstimativa, in quantum
ostendunt formam vel intentionem convenientem vel discon­
venientem... Motivæ imperantes et facientes motum sunt con­
cupiscibilis et.irascibilis, quæ sunt partes appetitus sensitivi...
Vis exequens motum istum est vis exterior, quæ diffusa est
in musculis et lacertis et nervis membrorum. »
(1) Opuse. 43rZ'e potentia, c. V.

V. —Quomodo se habeat locomotiva ad cæteras potentias.
Constat igitur existera facultatem locomotionis a viribus
mechanicis distinctam. Non dantur quippe actus sine potentia
proportionata a qua procedant. Porro fiunt motus non pure
mechanici, ut modo ostensum est. Ergo datur potentia
motiva non pure mechanica. Jamvero potentia illa pendet
quidem a sensibus externis et internis tanquam a causa
dirigente, praesertim a phantasia et æstimativa, quæ ipsi
ostendunt formam convenientem vel disconvenientem ; pen­
det etiam ab appetitu tamquam a causa imperante animal
enim sub influxu appetitus et passionum ciet se ad prose­
quendum vel fugiendum. In homine autem locomotiva expectat imperium voluntatis consentientis vel repugnantis passioni.
Difficultas est an locomotiva realiter distinguatur ab appetitu.
Animadvertimus imprimis locomotivam .in substantiis spiri­
tualibus non esse ab intellectu et voluntate discretam : illæ
enim movent per imperium, quod est actio formaliter imma­
nens et virtualiter transiens. Hoc modo moveri possunt angeli
et animas separatae. Existimat Maine de Biran etiam in ho­
mine facultatem motivam non esse nisi voluntatem liberam,
quæ cæteras potentias dirigit et applicat ; Fr. Bouillier vult
locomotivam in nobis esse ipsam animæ essentiam. Sed phi­
losophi illi confundere videntur principium imperans vel radi­
cale cum principio elicitivo et immediato. Distingui locomoti­
vam .ab appetitu negant plures Scholastici, imo nonnulli ex
Angelici discipulis ; affirmant vero D. Thomas, Cajetanus,
Joannes a S. Thoma, Suarez, et recentiores Scholastici, sicut
Mercier, Lorenzelli, Farges, Pesch.

VI. — Conclusio-: Facultas locomotionis realiter differt
ab appetitu.
Arg. Ium. Quæ realiter separantur reapse differunt. Atqui
appetitiva et locomotiva realiter separantur ; constat expe­
rientia tum pu/gori, qua videmus quædam .animalia appeti­
tione, sine ullo motu,.gaudere; tum scientifica, nam Cl.Bernard
evincit sensihilitatem sine vi .motiva, et vim motivam sine
sensibilitate, de facto inveniri. Ergo.
Arg. IIum. Quae differunt subjecto reali distinctione discri­
minantur. Sed locomotiva differt subjecto ab appetitu, quippe

quæ non in solo appetitu, sed etiam in membris viget. Ergo.
Utrumque argumentum affert D. Thomas. « Quamvis sen­
sus et appetitus sint principia moventia in animalibus per­
fectis, non tamen sensus et appetitus, in quantum hujusmodi,
sufficiunt ad movendum, nisi superadderetur eis aliqua virtus.
Nam in immobilibus animalibus est sensus et appetitus ; non
tamen habent vim motivam. Hæc autem vis motiva non solum
est in appetitu et in sensu, ut imperante motum, sed etiam est
in ipsis partibus corporis, ut sint habiles ad obediendum appe­
titui animæ moventis. Cujus signum est quod quando membra
removentur a sua dispositione naturali, non obediunt appe­
titui ad motum (1). »
Angelicus vocat appetitum et locomotivam duo genera po­
tentiarum. « Secundum quod anima inclinatur et tendit in
rem exteriorem, sunt duo genera potentiarum : unum scilicet
appetitivum..., aliud motivum secundum locum (2). »
Arg. 111“. Imperans et obediens, mandans et exequens,
esse nequeunt unum et idem, nisi idem possit supra seipsum
reflecti. At appetitus est imperans et mandans, locomotiva est
obediens et exequens. Ergo appetitiva et locomotiva non pos­
sunt esse eadem facultas, nisi hæc valeat supra seipsam reflecti.
Porro appetitiva vel locomotiva supra seipsas non reflectun­
tur, cum supponantur organices. Ergo.

VII. — Definitio potentiæ locomotiva^. Ex prædictis col­
ligitur. Locomotiva est facultas organica per quam anima pro­
prium corpus movere potest secundum locum.Dicitur Io facultas,
nempe accidens prædicamentale,ab animæ substantia et a cæteris potentiis tum cognoscitivis tum appetitivis realiter dis­
tinctum. 2° Organica, cujus subjectum non est corpus solum
aut anima sola, sed compositum animatum. Organum porro
activum hujus potentiæ est systema musculare, quod a syste­
mate nérveo movetur, organa vero passiva sunt ossa. 3° Per
quam anima movet proprium corpus secundum locum, ut assi­
gnetur objectum hujus facultatis proprium ; per alias enim
virtutes anima ciet corpus secundum alias species motus,
(1) I. P. q. 78, a. 1, ad. 4.
(2) Ibidem, corp, artio.

per istam vero secundum motum localem. Movet etiam cor­
pora externa, sed mediante proprio corpore.
ART. Π. — DE IPSA POTENTIA LOCOMOTIVA

VIII.—Dependentia potentias locomotivas ab Imaginibus
motricibus.
Licet locomotiva sit facultas et ab appetitiva et a cognosci­
tiva distincta, illis tamen indiget ; requirit praesertim imagines
motrices, quæ si perturbentur vel amittantur, impeditur mo­
tus, et inducuntur vel aphasia, vel agnosia, vel apraxia (1).
(i) CL q. II, a. Ill, n. XXI, pp. 261-262.

ARTICULUS SECUNDUS.

DE FACULTATE VOCALI.

I. — Notio facultatis vocalis. Est potentia motiva qua ani­
ma corpori conjuncta cognitiones suas exterius manifestai per
voces vel locutiones. Dicitur Io potentia motiva, id est, facultati
motivse annexa ; unde habet organa activa et passiva, et ra­
tioni ac voluntati obedit, sicut virtus motiva. 2° Qua anima
corpori conjuncta significat exterius suas cognitiones ; sicut
nempe virtus motiva proprie dicta exequitur appetitus pas­
siones, ita vocalis exterius ostendit perceptiones. 3° Per voces
vel locutiones.Nox. est sonus ah ore animalis prolatus cum ima­
ginatione quadam ; locutio vero est vox articulata vocalibus
et consonantibus constans, quae insuper est manifestativa
internorum mentis conceptuum. Conferantur quae diximus
in Logica (1).
«Facultas vocalis secundum se ordinatur ad quamdam
socialitatem conservandam ; haec autem melius inter similia
quam inter dissimilia initur et servatur. Unde facultas vocalis
est signum quoddam unitatis, vel diversitatis speciei, ad quod
attenditur maxime in distinguendis avium speciebus, quando
morphologici characteres insufficientes inveniantur, vel quando
physiologica ratio, in reproductione spectabilis, non innotes­
cat (2). »

Π. — Efformatio vocis et locutionis. Organum vocis pro­
prium est larynx. Pulmones, follis instar, aerem comprimunt;
pressio vero thoracis et musculorum expiratorum aerem per
laryngis fauces propellit ; pharynx autem, os et fossæ nasales
instar apparatus resonantis se habent ; ac demum chordæ
(1) Log. Min. Tract. I, q. II, a. I, pp. 93-95.
(2) Lobbnzblu, Psychol. Sensitiv. Sect. IV, n° VII.

vocales sunt organum vibrationis capax. Quando porro so
invicem contingunt chordæ, fibræ musculares contrahuntur
tamquam fila tensa, gioita vero clauditur : quo fit ut spiritus e
pulmonibus nonnisi cum labore et conatu egredi queat. Sub
illo vero tensionis influxu chordæ vocales incipiunt vibrare,
sicut laminæ instrumentorum. Agentibus porro chordis, aer
e glotta egreditur, præditus motibus vibratoriis, qui aurem
percutiunt ibique sonoritatis impressionem commovent. Di­
versa, vero organa quibus larynx continuatur vocem modifi­
cant : hinc resultant acuitas, ¿nteñsitas, sonus vocis. Vocales
quidem simplici emissione efformantur ; ad consonantes vero
plura alia requiruntur : labiales namque interventum labio­
rum exposcunt; in lingualibus autem spiritus lingua modificatur ; in gutturalibus demum concurrunt lingua et pharynx ;
nasales tandem cum resonantia fossarum nasalium emittuntur.
ART. II. — DE FACULTATE VOCALI

III. — De prima sermonis origine. Contendunt de Bonald
et traditionalistæ sermonis inventionem superare hominis fa­
cultatem, atque ideo esse quamdam Dei creationem. Homo,
aiunt, nequit suam cogitationem loqui nisi prius locutionem
cogitet. Cogitatio, addunt, a sermone prorsus· dependet, unde
juxta de Bonald, surdi muti nullam cogitationem intellectua­
lem aut moralem sibi parere valent. E regione autem docent
rationalist» sermonem fuisse ab homine inventum, postquam
praecesserat mutismus universalis.
Doctrina autem catholica cavet simul et a traditionalismo et
a theoria sensualistica : tenet hominem ex se invenire posse
linguam, sed illum mutismum negat (1).
IV. —Prima conclusio i Inventio sermonis non est supra
facultatem hominis physicam. Probatur indirecte, convel­
lendo sententiae oppositæ fundamenta. Sermo-et idea intime
quidem connectuntur, at hic nexus non est de cogitationis
essentia. Anima enim separata ideas suscipit aut retinet inde-r
pendenter a sermone, ut liquet ; difficultas ergo unionis sta­
tum unice spectat. Porro perspicuum est verbum orale verbo
(1) Patres questionem illam versarunt, praesertim S. Augustinus, De
Ordine, lib. II, c. 12, n. 35, P. L. XXXII, 1001 ; etS. Gbegor. Nyssenus, Contra Eitnomum, lib. XII, P. G. XLV, 975-1006.

mentali, seu idea, esse posterius. Etenim verbum orale est
signum verbi mentalis. At signum rem supponit significatam.
Ergo verbum orale, nedum prius sit verbo mentali, illud ne­
cessario præsupponit.
Reponunt : Idea est quidem prior in mente, sed consopita,
quo fit ut indigeat verbo orali quo excitetur et intelligibilis
evadat.—At ideam existere consopitam hypothesis est arbitra­
ria et gratuita quam in Ideologia explodemus ; et, hac etiam
datahypothesijUt aliquid possit ideam excitare, non debet esse
mera vox aut sonus, sed verbum verum, præditum significa­
tione vera quæ sit a mente cognita. Atqui mens non potest
significationem percipere nisi habeat et cognoscat ideam quæ
significatur : nullum quippe signum intelligitur absque re
significata. Ergo, etiam hac data hypothesi, verbum orale erit
verbo mentali posterius.
Experientia quam ex surdis mutis invocant traditionaliste
ipsos impetit. Nam testatur Ferdinandus Berthier, surdus
mutus ipse et surdorum mutorum institutor, gaudere surdos
mutos ideis intellectualibus et moralibus, priusquam voce
instruantur.
Unde probatur directe conclusio. Homo naturaliter habet
omnia organa ad articulandum et loquendum apta. Porro ac­
tivitas naturalis potest suapte vi illa organa explicare. Sicut
enim necessitas manifestandi exterius passiones se prodit per
voces, clamores, interjectiones, ita, a pari, necessitas conceptus
ostendendi naturaliter et quasi ex instinctu valet organorum
articulantium actionem determinare. Longum quidem tempus
fuisset expensum ; at nulla apparet physica et absoluta im­
possibilitas.
V. — Secunda conclusio : De facto sermonem, primus
homo non adinvenlt, sed a Creatore accepit. Ex Scriptura
et Traditione novimus Deum homini dedisse consilium et
linguam (1). Imo, sola ratio id ostendere potest. Demonstrat
enim ratio primum hominem esse a Deo immediate creatum.
At Deum dedecebat quam maxime hominem a se conditum
in statu rudi et imperfecto relinquere ; debuit e contra pri(1) Eccli. XVIII, 5.

mus homo egregiam callere notitiam ut posteros erudire vale­
ret. Ergo certum est hominem non fuisse in illo statu mu­
tismi et absolut» ignoranti» conditum aut relictum.
Longissimum, temporis spatium impensum fuisset ad primas
veritates intellectuales et' morales addiscendas, deinde ad
sermonem inveniendum et perficiendum. Quo jure potuisset
dici rex universi homo in tanta imperfectione existens ? Hic
sane adsunt ordinis moralis repugnanti» quas suavis Dei Pro­
videntia non patitur. Igitur, a priori et independenter a revela­
tione, asserere potest ratio Adamum a Deo sermone et scientia
fuisse instructum. Quod argumentum, licet ordinis tantum
moralis sit nec absolutam pariat necessitatem, certam tamen
facit sententiam, quam aliunde fides catholica et populorum
traditiones invicte testantur (1). Quoad cætera, theologi.
ART.

II. — DE

FACULTATE VOCALI

(1) Consuli possunt: F. Lenobmant, Origines de l'histoire, c. II ; Ha­
ma RD, L'âge de la pierre et l'Homme primitif ; Vigouboux, Les Livres
saints et la critique , t. III, c. 6 : Abbé Thomas, Correspondant, 1885, De
la condition primitive du genre humain ; Dupont, La vie intellectuelle
des populations primitives, Congrès scient, internat. 1894, sect. Anthrop.,
p. 70 etseqq.

QUÆSTIO SEXTA.

De quibusdam fiicultatum affectionibus (1).

Ad tractatus complementum haud abs re erit de quibusdam
phænomenis disserere quibus nostræ facultates interdum affi­
ciuntur, et in quibus concurrit mutuus animæ et corporis in­
fluxus. Cujusmodi sunt somnus, somnium, hypnotismus, amen­
tia et hallucinatio.

ARTICULUS PRIMUS.

DE SOMNO ET SOMNIO

(2).

I. — Opiniones circa somni causas. Existimabant veteres
somnum per affluxum sanguinis ad cerebrum produci ; hinc
est, aiebant, quod animalia caput inclinent vel accumbant ad
dormiendum. A recentioribus vero causa assignatur suspensio
activitatis nerveæ,ac præsertim centrorum superiorum cerebri.
Quæ suspensio esset intoxicatio quædam effecta vi clemento(1) pf. Faroes, L'objectivité de la perception, Le cerveau, l’âme et les
facultés ; Coconnieb, L'hypnotisme franc.; Pesoh, Disp. Ill, sect. VII,
Lobenzelli, etc.
(2) Abistot. De somno et vigìlia; S. Thomas in h. I. et I. P. q. 84, a. 8
■et 11“ II®, q. 154, II Coni Gent. c. 81; B. Albertus Magnus, De Somno
et Vigilia; DT Subbled, Le rêve; Dr P. Janet, L’Automatisme Psycho­
logique.

rum operatione vitali combustorum et in organismo accumu­
latorum. Opinioni autem quae tenebat somnum hypcræmia,
seu cerebri congestione, fieri, successit sententia quæ vult som­
num anaemia cerebri induci. Nam ex pluribus experimentis per
crania canum habitis conclusum est cerebrum, dum somnus
incipit, pallore, et, cum expergefit animal, iterum sanguine
colorari. Igitur somnus non abundantiae sanguinis,, sed potius
rarefazioni tribuendus esset : hinc explicaretur cur durante
somno tardior fiat circulatio et minuatur calor naturalis in
corpore. At forte, ut alii- reponunt, utraque opinio conciliari
potest : sanguis rarefit in peripheria, ubi observatur anaemia,
accumulatur autem in encephalo^ et hinc cerebri congestio.
Utraque sententia concedit defatigationem et debilitatem cere­
bri ad somnum concurrere ; relaxantur quidem functiones su­
periores, emancipantur vero inferiores, et ita reparantur vires
in vigilia deperditae. Fluidum nerveum a cerebro resorbetur et
ad cerebrum recedit. Itaque recessus fluidi nervei poni posset
aiunt plures, ceu proxima efficiens somni causa. Durante autem
somno nova fluidi nervei copia elaboratur, quo fit ut totus
organismus recreetur et reficiatur. Igitur causa finalis somni
est salus animalis et melior operatio in vigilia.
Fatendum est tamen ea quæ de somni causis afferuntur
obscura esse, et problematicum dumtaxat præ se ferre valo­
rem.
ART. I. ---- DE SOMNO ET SOMNIO

II.— Somnus secundum respectum psychologicum. Som­
nus est privatio, seu ligatio, sensationis in sensibus propriis.
Cum autem omnes sensus in sensu communi fundentur, qui est
cæterorum radix, incipit somnus sensum communem, seu conso­
cienti am, afficere et ligare : hinc est quod in dormitatione paulatim remittatur, ac tandem amittatur attentio· et conscientia.
Cæteri autem sensus successive ligantur. Cum enim una opera­
tio fuerit intensa, cæteras impedit in somno porro operationes
vitæ nutritivæ intenduntur: consequens ergo est ut operationes
vitæ cognoscitivæ quiescant vel perturbentur. Ratio quidem
ligatur quantum ad judicium clarum,certum, ab errore immune;
sensus vero communis et æstimativa plus minusve captivan­
tur ; phantasia autem non totaliter impeditur, sed plerumque
absque ordine procedit. In vigilia voluntas- cæteras facultates

dirigit ac ciet ad opus ; in somno voro, ligata voluntate, infe­
riores potentiæ quasi sui juris fiunt ac inordinate operantur.
Motus in somno intra vergunt : sensibilitas peripheriæ
hebescit, et activitas ad interna confugit. Generatim prius
dormit visus quam auditus, et prius auditus quam tactus.
III.— Somnium. Sicut somnus proprie sensum communem
afficit, ita somnium proprie est imaginationis passio. Rerum
sensibilium species, quæ in phantasia conservantur, rursus in
somno apparent et multiplici de causa novam compositionem
efficiunt, quæ novas repræsentationes exhibet. Quandoque
somnium in sola imaginatione perficitur, et ea ratione expli­
catur qua oriuntur et reproducuntur phantasmata (1).
At nonnunquam somnium videtur ipsos externos sensus
afficere. Quomodo id possit contingere ? Imagines, quæ de sen­
sibus ad phantasiam pervenerant, iterum ordine inverso de
phantasia ad sensus redeunt. Id fit ope nervi intermedii, qui
conductibilitate indifferenti gaudet, qui nempe excitationes in
utraque directione, a peripheria ad centrum cerebrale et a
centro ad peripheriam, transmittit. Quam doctrinam jam
diserte tradebat B. Albertus Magnus : « Simulacra primo a
sensibus vadunt ad fundum animæ sensibilis, ad organum ima­
ginationis et phantasiæ, et exinde refluunt lucentes et succes­
sive venientes ad primum sensitivi principium (2). »
Et iterum : « Similiter facile et celeriter moveri potest orga­
num sensus a particulis intra, cum illæ sint in organis sen­
suum conjunctæ in eodem subjecto, et continuus sit nervus ab
interioribus ad organa veniens (3). » Ex præfato imaginum
reditu ad sensus fit nova phantasmatum compositio et associa­
tio, sensusque iterum actuantur et excitantur respectu pro­
prii actus, quasi eamdem quam in vigilia obirent operationem.
Quia tamen sensus sunt aliquatenus ligati et ratio non valet
imperare, imagines non sibi regulate succedunt ; et, licet ali­
quando imaginationis actus sit casu vel habitu ordinatus, non
sufficienter tamen, ut praecaveatur omnis illusio ple ñusque
exseratur liberi arbitrii usus. Quandoque ratio sequitur ipsum
(1) Cf. Tract. Ill, q. II, a. III, n. Vili et IX, pp. 252-253.
(2) De Somno et Vigil, lib. II. Tract. II, c. II.
(3) Tract. I. c. VI.

phantasma existimans illud reale et objectivum, et, tunc sim­
pliciter decipitur ; aliquando vero motui phantasmatis con­
tradicit, judicans illud esse figmentum, quo casu non est pura
deceptio, sed aliquis rationis usus, licet imperfectus.
ART. I.

DE SOMNO ET SOMNIO

IV. — Causæ somniorum. Duplex assignatur : interior et
exterior. Interior potest esse animalis, seu psychologica, in
quantum scilicet ea occurrunt phantasiæ in dormiendo circa
quæ cogitatio et affectio fuit immorata in vigilando. Somnium
enim est quasi residuum sensationis et passionis ; unde ea prae­
cipue somniamus quæ forti attentione vidimus et audivimus,
vel quæ vehementer amamus et concupiscimus. Altera causa
interior est physiologica, id est, dispositio corporalis. Sic ho­
mini in quo abundant frigidi humores, ut exemplo utamur
Angelici, occurrunt somnia quod sit in aqua vel nive. Somnia
quandoque sunt probabilia vel certa morborum, infirmitatum,
temperamentorum indicia, et plerumque medico ad morbum
detegendum inserviunt. Sic, qui corde laborant angustias, pavoresve somniant ; qui affectionibus nerveis subjiciuntur, ter­
rores nocturnos, etc.; quorum viae respiratoria) impediuntur,
oppressiones, fugamve aut persecutiones, etc.
Causa exterior potest esse corporalis vel spiritualis. Corpo­
ralis est quam recentiores vocant influentiam medii, quatenus
imaginatio dormientis immutatur vel aere continenti vel im­
pressione coelestis corporis, vel operimento externo, vel aliis
sexcentis circumstantiis. Generatim imaginatio illa omnia
ampliat et exaggerat. « In dormiendo, ait Angelicus, apparent
simulacrorum motus eo quod tunc quiescunt sensus a magnis
motibus sensibilium exteriorum ; et ideo apparent quod multo
majores videntur esse quam sunt. Sicut parvus sonus in aure
dormientis apparet dormienti tonitru esse (1). »
— Causa vero spiritualis esse potest diabolus, vel angeli
boni, et ipse Deus, sicut novimus de multis somniis in Sacra
Scriptura relatis. — Imo, unus homo potest alterius somnia
per quamdam communicationeni vel suggestionem dirigere.
V. — Effectus somniorum. Somnia haud raro in vigiliam
(1 ) De Divinat, per somnium, leci- 1

sive quoad delectationem et gaudium, sive quoad tristitiam,
influunt quam maxime. Imo, nonnunquam fiunt futurorum
even -lum cau' % puta cum mens alicujus sollicita ex his quæ
in somniis vidit «inducitur ad aliquid faciendum vel vitandum,
si quis, v. g. ex forti somnii impressione hominem occidit a; t
verberat in vigilia. Tanta vero esse potest somniorum vis ut
arbitretur homo reale esse quod imaginatus est : nonnullis ac­
cidit suum somnium ceu realitatem persuasione quadam in­
vincibili approbare et objectivitate convestire. Quandoque
etiam somnium inducit hallucinationem quamdam quæ in
vigilia prolongatur.
VI. —Proprietates quædam somniorum. In somniis quan­
doque miræ particularitates exhibentur. Primo quidem, remi­
niscentia praeteritorum : haud raro facta quorum nulla longo
jam tempore habebatur memoria inopinato in somniis recor­
damur. Secundo, multiplicatio personalitatis, cum quis se
esse duos reputat, se mortuum ac se vivum, se discipulum ac
se magistrum, se medicum et ægrotum, conspicit. Tertio, mu­
tatio propriae personalitatis ut cum rusticus imaginatur se
esse imperatorem, vir se esse fœminam, vel bovem aut equum.
Quarto, vaga quædam sui status conscientia, ut cum inter som­
niandum judicat quis se somniare, vel reflexe dicit se non in
somnio sed in vigilia versari. His in casibus liberatur quidem
intellectus judicium, non tamen ex toto, quippe qui in pluribus
semper decipitur. Unde illi qui dormiendo syllogizant, ut ad­
vertit -S. Thomas, cum excitantur, semper cognoscunt se in
aliquo defecisse(l)..
Impossibile non est unum somnium, post interruptionem
sat notabilem, in altero continuari, imo ita fieri testantur
auctores complures.

VII. — Somnambulismus. Est somnium in actione, seu
species somnii, in quo dormiens externas exercet actiones quaum tamen nullam retinet conscientiam. Quod phænomenon
causare possunt nimia defatigatio, nimiave praeoccupatio,
passiones, remorsus, vivida rei extraordinariae et commoventis
(1) I. P. q. 84, a. 8, ad 2.

lectio, exaltatio systematis nervei, hysteria etc. In pueris qui
dem et adolescentibus frequentius accidit, rarius vero vel ra·
rissime in senibus.
Generating durante primo somno incipit somnambulismus.
Dormiens surgit, ambulat, prandium instruit, ut narrant de
puero Gassendi ; vel equum ascendit, equitat ; aut lucernam
accendit, legit, studet, folia libri vertit, sicut in vigilia ; aut gla­
dio, mucrone, percutit ; vel per tecti extremitatem decurrit,
quin tamen decidat.
Quorum factorum explicatio haec reddi potest : Sensibilités
dormientis circa quaedam minuitur, pervertitur, aut suspendi­
tur ; circa alia vero maxime intenditur et exaltatur, seu, ut
aiunt physiologi, circa quædam objecta dormiens anæsthesia,
insensibilitate, circa alia vero hyperaesthesia, seu nimia sensibilitate, laborat. Cum ergo vis animæ ad speciale punctum
fere tota applicetur, mirum non est circa illud aliqua fieri posse
V. g., corpus ad imaginationis nutum moveri per tectorum
extremitatem, quæ impossibilia essent dum omnes facultates
in debito consistunt æquilibrio et propria activitate fruuntur.
Vita porro somnambuli est unilinear is, ut aiunt : una nempe
imagine, unaque perceptione occupatur et trahitur. Quia igitur
non fit imaginum vel idearum associatio aut compositio, haud
ægre concipimus cur illa omnia evanescant, nec ulla deinceps
in somnámbulo supersit memoria: nulla quippe existente asso­
ciatione, nulla est causa quæ imaginem consopitam revocet.
ART. I. ---- DE SOMNO ET SOMNIO

VIII. — Expergefactio. Prius expergefit anima quam cor­
pus ; causæ variæ excitant animæ facultatem, ac deinde
membra et organa. Quidam autem in sensuum evigilatione ser­
vatur ordo : prior enim expergefit auris, postmodum oculus.
Organa vero interna, sicut cerebellum, quod est æquilibrii
organum, non illico plena activitate gaudent ; hinc fit ut in
primo incessu aliquatenus titubemus aut vacillemus. Paulatim
autem singula organa suo proprio exercitio restituuntur.

ARTICULUS SECUNDUS
DE HYPNOTISMO

(1).

I. — Quid hypnosis. Definiri potest : Somnus vel status
somno similis in quo activitas psychica subjecti extrínseco im­
pellitur ei dirigitur per suggestionem verbalem. Ita fere P. Coconnier (L’hypnotisme franc.}. Dicitur Io somnus vel status
somno similis, quia hypnotismi phaenomena in somno com­
muniter fiunt ; vel, si in quibusdam subjectis vigilantibus con­
tingunt, similitudinem cum somno exhibent, nam sensus re­
gulari suo exercitio carent, et ratio cæteris facultatibus guber­
nandis impar existit. 2° In quo activitas psychica, ut innuatur
illa phaenomena ab animæ viribus, præsertim imaginatione,
procedere ; 3° impellitur et dirigitur extrínseco, quia vis ani­
mæ innata artificialiter adjuvatur, elevatur, vel saltem diri­
gitur. 4° Per suggestionem verbalem, ut assignetur principale et
quasi essentiale medium quo inducitur hypnosis (2).
II. — Quomodo hypnosis producatur. Multa concurrunt
media, et generatim illa omnia quibus defatigantur sensus et
debilitatur attentio subjecti hypnotizandi : inspectiones ocu­
lorum, obtutus fixus in speculum lucidum, sicut est speculum
ad alaudas decipiendas (miroir à alouettes) ; vel influxus lucis
oxhydricæ, in subjecti faciem ; vel demum excitationes sive
(1) Consuli possunt opera quæ de hypnotismo scripserunt Cooonnibb,
Lelonq, Franco, Schneider, Elie Meric. Cf. etiam Castelein, Cours
de philos, t. II, Psychol ; Pesch, Disp. Ill, sect. VII ; L'Ami du clergé,
1899, 28 sept., 19 octob., 16 nov.; Antonelli, Medicina pastoralis,
vol. I, pp. 215-251; Bbbnhkim, Delà Suggestion ; Liébault, Le Sommeil
provoqué; Beaunis, Le Somnambulisme provoqué; Ochorowicz, De la
Suggestion mentale.
(2) Alii, ut Lelong definiunt : « Un sommeil artificiel imposé par
des moyens spéciaux provenant d’une volonté étrangère, et qui devient
comme un état nerveux ou une névrose expérimentale,ainsi que le dit
le docteur Charcot. »

leves et continuae, sive intensæ nt subitaneae, in sensum audi­
tus ; imo quædam excitationes in sensum tactus. Vigent au­
tem in corpore quædam partes quarum pressio hypnosim in­
ducit vel modificat, unde dicuntur zonæ hypnogenæ. Possunt
per omnia corporis puncta diffundi ; in nonnullis quidem
subjectis abundant, in aliis e contra paucissimæ panduntur,
quatuor vel quinque.
Medium vero principale, quod alia supplet, est influentia et
suggestio. Definitur autem suggestio : Actus quo idea alteri
communicatur et ab isto absque libero consensu accipitur. Hypnotizans exprimit verbaliter et cum imperio prœceptum dor­
miendi (quæ quidem expressio innumeros induere potest mo-.
dos) et extemplo dormit subjectum. Suggestio nonnunquam
per epistolam aut ope telephonii transmittitur. Triplex igitur
est medium quo hypnosim inducunt : Io agendo in sensus ex­
ternos, et sic habetur processus somaticus ; 2° agendo in sen-:
sus et imaginationem simul, processus psycho-somaticus ;
3° agendo in solam imaginationem, ut in suggestione, proces­
sus psychicus.
ART. II — DE HYPNOTISM©

III. — Subjecta hypnotism!. Putant Doctores scholæ La
Salpêtrière solos hystericos hypnotismo subjici, quod vehe­
menter negant auctores scholæ Nanceiensis. Istis favet expe­
rientia, nam celebris hypnotizator Donato viros etiam corpore
sanos et robustissimos hypnotismo domabat. Idem testan­
tur Hansen, Wetterstrand, Ringier. Omnes igitur homines
hypnotico somno devinciri possunt, diverso tamen gradu.
Pueri, adolescentes, facilius subjiciuntur ; item milites qui
obedientiæ passivæ assueverunt ; pariter illi qui attentionem
suam fortiter in aliquod objectum figere possunt facilius deti­
nentur quam rudes et versatiles. Quædam personæ etiam invitæ hypnotizantur: v.g., ex illis quæ sæpius jam fuerunt hyp­
notismo subjectæ, ex hystericis ; ex illis quæ hyperæsthesia
afficiuntur et nerveo systemate laborant. Personæ vero sanæ
et normali sensibilitate præditæ, si se hypnotizantis actioni
committant, jam invitæ hypnotizantur; imo, etiam si se non
subjiciant, possunt quandoque hypnotizari invite, sive per
subitam suggestionem imperativam, sive per artificiosam
somni naturalis aut anæsthesici in somnum hypnoticum transHHGON-PHILOS. NAT. Π. P. — 21

formationem. Si vero subjectum mentem et oculos excitatos
ac mobiles custodiat, ea quidem ratione ne unquam figatui
attentio, si ridet, si jocatur, etc., eludere valet omnem hypnozantium artem (1).

IV. — Plirouoincna hypnotism!. Schola La Salpêtrière tres
admittit status in phaenomenis hypnoticis : ZeiAargzam, catalepsim, seu rigiditatem, denique somnambulismum. Alii alias
invehunt divisiones. Possunt vero considerari illa phaenomena
in sensu visus et in reliquis facultatibus. In sensu quidem
visus : pupillae, in principio, dilatantur, insensibilesque fiunt
luci, deinde contrahuntur. Visus porro hallucinationi et illu­
sioni, sive positives, sive negativas, subjicitur : positivae, quando
perspiciuntur ea quæ non sunt ; negativae, quando praesentia
non videntur.
Hallucinationes in cæieris etiam sensibus inducuntur.
In auditu : suggerit hypnotizator symphoniam, et illico pa­
tiens. musicam audit et lætatur. Item in gustu, et odoratu, ut
videre est apud P. Coconnier.
Imo, subjici reliçuas facultates, imaginationem, memoriam,
sensibilitatem generalem, sensum muscularem et vim motivam
ostendunt innumera facta.
Inter phænomena vero extraordinaria hæc recensentur :
1° Suggestio actionis post longum tempus complendæ. Sug­
gerit hypnotizator: Post unum annum tali die, hoc facies, hoc
videbis, hoc audies, et singula verifieantur. 2° Multiplicatio
personalitatis, ut cum mulier credit se esse militem, etc.
3° Hæmorrhagia ad nutum hypnotizantis, quæ tamen non
omnino constat et a pluribus scientificis negatur.
V. — Quomodo illa phænomena psychologice explicari
possint. Recolenda est doctrina de facultatum distinctione
ac de phantasiae indole. Cum imaginatio fuerit supra modum
intensa, minuitur vis reliquarum potentiarum ; unde fit ut
animæ energia per imaginationem transeat ; hinc palam erit
a phantasia, posse in his adjunctis innumera fieri quæ impos­
sibilia penitus forent, si omnes facultates in debita harmonia
(i) Gf. P. Coconnier, L'hypnotisme franc.

persisteront. Si autem imaginatio tam stupenda in naturali
somno et somnambulismo operatur, mirabiliora sane præstabit
si artificialiter per somnum hypnoticum adjuvetur et elevetur.
Hypnotizator autem, corporis dispositionibus utendo, produ­
cere poterit novas in phantasia imagines et repraesentationes,
quarum ope passiones, actiones, visiones, locutiones in sub­
jecto excitabit. Jam monuimus (1) imagines, quæ de sensibus
ad phantasiam pervenerant, posse iterum ordine inverso, ope
nervi intermedii, ad sensus redire. Iterum ergo sensus actuari
possunt respectu proprii objecti iterumque percipere objectum
quasi id esset præsens. Quamvis objectum ipsum sensibus
non adsit, species tamen objecti revera sensibus inest, et revera
datur perceptio. Animadvertatur enim perceptionem fieri non
per præsentiam objecti, sed per praesentiam speciei. Hac ra­
tione intelligitur hallucinatio positiva. Potest etiam hypnotizator phantasiam ita commovere aut ligare, ut hæc non jam
valeat ad suas species attendere aut speciebus uti: hinc resul­
tat ut subjectum incapax sit percipiendi ea quæ praesentia
sunt. Et ita explicatur hallucinatio negativa. Quid implicat
influxum hypnotizantis in phantasia virtualiter persistere,
ita ut post certum tempus in actum prodeat, memoriam per­
cellat ? Hinc intelligeretur suggestio in distans. Suggestio
quædam fit nonnunquam in somno naturali; mirabilior sane et
efflcacior erit quando phantasiae vires per artem elevantur.
Phantasia supra modum exaltata maxime in systema nerveum influit, et hinc in sensibilitatem et potentiam motivam,
ct, propter systematis nervei connexionem cum systemate
sympathico, potest in vitam vegetativam,in cor et sanguinem,
redundare. Hinc est quod morbos nonnunquam aut inducat
aut curet (2). Valet phantasia, per humorum commotionem,
totum alterare corpus, imo quandoque tanta est illius vehe­
mentia ut cor et vascula rumpantur. Si autem vis illa psychica,
adeo stupenda, adhuc per artem hypnoticam elevetur et multi­
plicetur, cur non possit venulas distendere, poros dilatare et
hinc exsudationem sanguineam et hæmorrhagiam producere ?
Repugnantia illa nullatenus probatur.
ART. Π. — DB WÏTJÏOTISMO

(1) Artic, præced. n° III, p. 316.
(2) Cf. IH. Cont. Gent. c. 99.

Imo autumant plures medici phantasiam influere posse in
sanguinis alterationem et corruptionem. Influxu ergo imagina­
tionis potest motus cordis retardari, postmodum accelerari :
hinc sanguis propulsatur versus partes circa quas maxime
afficitur phantasia. Quid autem ohstat nimium illum sanguinis
affluxum in sanguineam exsudationem aliquando terminari,
in illis præsertim subjectis quorum cutis tanta est praedita
teneritudine ut simplici frictione sanguis effluat (1)?
Quæ explicationes videntur congruæ et probabiles, tametsi
non absolute cogant. Conferatur eximium P. Coconnier opus,
in quo singula egregie exponuntur.
Hæc ad nostrum propositum sufficiunt ; theologicas autem
et ethicas quæstiones quæ de hypnotism© solent moveri intac­
tas relinquimus : psychologi quippe non est ea versare quæ ad
spiritismum referuntur, nec ea quæ artem medicam aut scien­
tiam moralem spectant.
(1) Negant tamen plures veram esse haemorrhagiam, sed autumant esse
dermographiam, seu morbum quemdam, qui non imaginationi sed cutis
excitationi adscribendus est.

ARTICULUS TERTIUS.

DE FACULTATUM ABERRATIONIBUS.

I. — Diversæ facultatum aberrationes. Aberratio afficere
potest facultates sensibiles vel rationem. Prout æstimativam
attingit, dicitur fatuitas; prout vero afficit imaginationem, est
hallucinatio, vel illusio.
Hallucinatio, quæ dicitur somnium vigilantis, est status
vigiliæ in quo quis ceu realitates objectivas accipit et approbat
suæ phantasiæ figmenta. Potest esse completa, si subjectum
totaliter sua hallucinatione decipiatur ; vel simplex, si reli­
quorum sensuum, et praesertim rationis, ope error corrigi possit.
Illusio Ne¡TQ in hoc distinguitur ab hallucinatione, quod in
ista nihil sit objectivum, in illa vera aliquid objecti vi refera­
tur, aliquave realitas, quam tamen sensus perverse interpre­
tatur.
Aberratio quandoque attingit non solum facultates cognosci­
tivas, sed etiam appetitivam et locomotivam, sicut in tremore
nerveo et paralysi.
Prout autem perturbat rationem dicitur amentia. Quæ po­
test esse circa unum objectum, aut unam objectorum speciem,
remanente ratione domina et expedita circa cætera, et dicitur
monomania : hujusmodi sunt monomania persecutionis in his
qui se victimas persequentis fingunt ; monomania religiosa, in
his qui se a dæmone vexatos arbitrantur, vel daemoni perso­
naliter unitos ; monomania magnitudinis, in his qui se princi­
pes, duces, existimant.
Habetur autem delirium quum aberratio est transiens et
attentionem praecipue afficit, unde dicitur alienatio attentionis.
Amentia porro generalis et permanens vocatur simpliciter
mania. In quo statu homo potest quandoque recte ratiocinari,
sicut in somniis contingit, sed usus ratiocinii non est in liberi

326 PHILOSOPHIA NATURALIS, II. P. TRACT. III. Q. VI.
arbitrii potestate et dominio, Unde roc Le definitur amentia :
Status vigiliae in quo homo libero suae rationis usu caret, Afficit
itaque non potentiam, nec præcise usum rectum, sed ut aiunt,
usum liberum.
Dicitur mania furiosa, quum impeditur praecipue impe­
rium voluntatis in extornas actiones et passiones.
Idiotismus domum est status debilitatis mentalis, vel obliteratio activitatis intellectualis, cx nativa constitutione, seu
vitio congenito, proveniens.
II. — Cansæ hallucinationis et amentiæ. Causae physiolo­
giae osse possunt laesio organorum cerebralium, vel perturba­
tio gravis in circulatione, qui defectus contingere potest sive
hyperæmia, seu nimio sanguinis ad cerebrum affluxu, sive
ischæmia, qua sistit sanguis, sive utroque modo : hyperæmia
nempe, in una cerebri parte, ischæmia vero in alia. Cum autem
organa sint operationi prorsus necessaria, laesis organis, per­
vertuntur facultatum operationes et ordo.
Unde causa psychologica est perturbatio harmoniae inter
animæ facultates et vires.Imaginatio nempe tanta hyperaesthe­
sia, seu superexci tali one, afficitur, et illius repraesentationes
tanta acuítate gaudent, ut cum ipsa realitate confundi videan­
tur. Vi autem illius intensionis, seu exaltationis, imagines
possunt a phantasia redire ad sensus unde acceptæ sunt, et hac
ratione sensus iterum actuare ut isti objecta percipiant perin­
de ac si realitor præsentia forent. Dum vero crescit et exaltatur
phantasiæ vis, minuitur cæterarum facultatum energia, nam
una operatio, cum fuerit intensa, impedit aliam : hinc pessumdatur potentiarum ordo et harmonia ; hinc ratio incapax eva­
dit cæteras regendi. Non jam remanet regina vel domina, nec
jam est suiipsius compos, sed quasi extranea, seu aliena sui.
Unde alienatio, amentia.
ΠΙ. — Qua ratione amentia afficere possit mentem.
Potentia ipsa rationis, cum sit ordinis penitus incorrupti­
bilis, non potest directe et intrinsece ex læsione vel perturba­
tione facultatum inferiorum pati.Quocirca, etiam in vehementissima insania, ratio remanet intrinsece sana, immutata, in­
tacta. Patitur tamen indirecte, extrinsece, quoad liberum sui

actus usum. Sicut enim omnis intellectio extrinsece a phantas­
matibus pendet, ita omnis usus rationis rectus et liber exposcit
ut æstimativa sit expedita, ut phantasmata sint ordinata, ut
phantasia ipsa sit gubernabilis, non vero in immensum exal­
tata. Quæ omnia sunt conditiones ad actum liberum prærequisitæ, licet actum intrinsece non constituant. Porro in amen­
tia, æstimativa ligatur, phantasmata deordinata existunt ;
imaginatio adeo intenditur ut a debita subordinatione erum­
pat. Impeditur itaque liber rationis usus, deficientibus condi­
tionibus extrinsecis, quamvis potentia intrinsece sana et in­
corrupta persistat., Phænomena igitur amentiæ spiritualitatem animæ nullatenus impetunt, sed invicte confirmant doctri­
nam scholasticam de necessitate conversionis ad phantasmata
ut intellectio perficiatur (1).
ART. III. ---- DE FACULTATUM ABERRATIONIBUS

IV. — De ebrietate. Est quædam amentia transiens, per
introductionem quarumdam substantiarum in organismum,
artificialiter causata. Influentibus hujusmodi substantiis, con­
tra cerebralia ct facultates organic® in cerebro residentes
supra modum intenduntur : hinc perimitur facultatum har­
monia. Facultates quidem superiores sunt minus expeditæ ;
memoria autem paulatim minuitur vel totaliter deficit ; appe­
titus demum et passiones quasi sui juris fiunt, dum ratio
suum amittit dominium. Facultas locomotiva etiam afficitur ;
hinc titubatio, tremor nervous, etc. His succedit quædam
paralysis, ac tandem somnus. Expulsis vero in somno sub­
stantiis illis nocivis, restituitur facultatum ordo, et cessat
amentiæ status.
Gætera quæ intellectum et voluntatem spectant in Metaphysica expendentur.

Hic Philosophiam Naturalem absolvimus, et, hac parta
sui cognitione, valet anima nostra ad Eum assurgere qui est
ipsius animæ causa efficiens et exemplaris atque ultimus finis.
Explicit Philosophia Naturalis.
(1) Cf. S. Thomas, I. P. q. 115, a. 4.

